
Forord 


Med denne boken utgir forskergruppen Espace ved Det teologiske 
fakultet, Universitetet i Oslo (De etiske rommene. Grenser, motstand, 
praksis) sin andre antologi. I 2017 kom boken Rom og etikk. Fortellinger 
om ambivalens. Utgivelsene har bidrag fra de fleste av forskergruppens 
medlemmer og er begge redigert av undertegnende. Med disse bokene 
ønsker vi å bidra med konkrete analyser som peker mot en kritisk 
normativitet på praksis. For å få dette til er tverrfaglighet, praksisnærhet 
og teoretisering av analysene av stor betydning. 

Vi vil gjerne takke alle medlemmene av forskergruppen for stor 
oppslutning om bokprosjektet i krevende korona-tider. Også stor takk 
til Cappelen Damm Akademisk og forlagsredaktør Maria R. Braadland. 
Samarbeidet har vært profesjonelt og imøtekommende, også i perioder 
der fremdriften tok litt mer tid enn den burde ha gjort. 

I en tid der Open Access er både påkrevet og positivt, vil vi gjerne også 
takke alle de institusjoner som har bidratt med økonomisk støtte for å 
gjøre utgivelsen mulig. Takk til Det teologiske fakultet, Universitetet i 
Oslo, Høgskolen i Innlandet, VID vitenskapelige høgskole, Lovisenberg 
diakonale høgskole, Frelsesarmeen, Kifo, Avdeling for barn og unges 
psykiske helse i sykehus, Barneklinikken, Rikshospitalet, OUSHF. 

På leting etter motmaktens kilder 


Hvilke stemmer, kropper og praksiser har uttrykt en kritisk motmakt, og 
hvem uttrykker den i dag? Hva står på spill, og hvor er motmakten for- 
ankret? Dette er spørsmål som står i sentrum for denne boken. Kapitlene 
kommer fra forskere innen mange fagfelt, som teologi, sykepleie, etikk, 
barnevern, funksjonshemmingsforskning, historie, diakoni og sosialt 
arbeid. I disse kunnskapsområdene handler det om å anerkjenne og å 
styrke menneskers verdighet og fremme rettferdighet. Men både historisk 
og aktuelt viser forskning og erfaring at det motsatte skjer: Profesjonelle 
og institusjoner har brukt og bruker metoder, tradisjoner og teorier som 
ofte mer svekker enn styrker pasientenes og klientens subjektivitet. 
Kapitlene i denne boken forsøker å lete frem andre kilder og andre tra- 
disjoner enn dem som ofte er tatt i bruk i profesjonelle kontekster. 
Forfatterne utforsker sporene av motstandspraksiser i det følgende. 


Sitering: Lid, I. M. & Wyller, T. (2022). Den humanistiske motmakten. Om makt, subjektivitet 
og kunnskapsregimer i velferdsyrker og samfunnsinstitusjoner. I I. M. Lid & T. Wyller (red.), Makt, 
motmakt og praksis. Bidrag til kritisk refleksjon innen diakoni og velferd (s. 9-20). Cappelen Damm 
Akademisk. https://doi.org/10.23865/noasp.167.cho 

DEN HUMANISTISKE MOTMAKTEN 


Foucault: Pastoralmakt og motmakt 


Kapitlene i denne boken er inspirerte av en, i norsk sammenheng, lite 
paaktet side ved Michel Foucaults forfatterskap. Utgangspunktet er det 
som Foucault selv kalte for «pastoral power» (Foucault, 1983), kanskje best 
oversatt med pastoralmakt, og den senere Foucaults viktige refleksjoner 
om praksiser som siktet mot frigjoring fra den disiplinerende pastoral- 
makten (Foucault brukte uttrykket “counter-conduct”) (Davidsson, 2011). 

Den mest kjente delen av Foucaults arbeider er knyttet til hans analy- 
ser av disiplinering og kontroll, ofte fremstilt med lange historiske rotter 
tilbake til oldkirke og tidlig middelalder. Det interessante er at Foucault 
lokaliserer opprinnelsen til kontrollen og disiplineringen til det han 
mente var den mest sentrale virksomheten i vestlig kristendom og kirke: 
prestenes makt over enkeltmenneskers frelse. Denne makten kaller han 
pastoralmakt. Pastoralmakten innebzrer at prestene og kirkeledelsen 
avgjor hvordan enkeltmenneskets natid og fremtid blir. 

Paradoksalt nok er dette, ifølge Foucault, starten pa den moderne 
europeiske subjektiviteten. Frelse var fra ett perspektiv et rent «reli- 
giøst» anliggende. Men samtidig innebar vekten på troens indre liv at 
enkeltmenneskets liv ble satt i sentrum, både i et nåtidig perspektiv og i 
et evighetsperspektiv. Derfor er pastoralmakten utenfor kirkens grenser. 
Foucault mente at også det moderne, sekulære samfunnet utøver pasto- 
ralmakt. Nå er det andre roller, og det handler ikke lenger om frelse, men 
om livskvalitet, helse og autonomi. 

Foucault var også opptatt av hvor viktig den pastorale hjelperen selv 
var. Han, for det var som regel en mann, måtte fremstå som et godt 
moralsk forbilde som ville påta seg store byrder for å styrke dem han 
var satt til å hjelpe. Frelsesperspektivet og forbildeperspektivet danner 
sammen utgangspunktet for tilblivelsen av det Foucault kaller vestlig 
subjektivitet. Man skulle lære å bli et selv. 

Prestenes jobb var å forme og styre den enkelte (singulum) — og «flok- 
ken» (omnes) - slik at hun/han levde sine liv i overenstemmelse med det 
kirken mente var et godt liv. Det handlet om å legge til rette for at det 
enkelte menneske kunne bekjenne synder, angre og å møte formaninger 
og tilgivelse. Men dette var ikke nok — noen måtte hjelpes mer for å kunne 
forbedre sine liv. 

I dag ser nok mange pa dette som en spesifikk kristen praksis som 
bare berører ikke-kristne i svært liten grad. Men Foucault mente at pas- 
toralmakten ikke var begrenset til kirken, den videreføres også i moderne 
velferdsprofesjoner i en sekulær versjon. Ivaretakelse og styrking av men- 
neskers identitet og personlige subjektivitet står sentralt i mange av dagens 
velferdsyrker også. Det er dette som fører til den tvetydige dimensjonen 
ved mange omsorgsyrker, sett fra et etisk perspektiv. Omsorgsutøvere har 
intensjoner om å ivareta den enkelte, men gjennom utøvelsen av pasto- 
ralmakten direkte overfor enkeltmennesker, øker faren for paternalisme, 
disiplinering og overgrep av ulike slag. De som har ansvaret for omsor- 
gen, vil svært ofte forme mennesker med egne idealer og forestillinger om 
hva som er både etisk og moralsk best. 

Analysen av pastoralmakten (pastoral power) spilte en viktig rolle for 
Foucaults samfunnskritikk og forskning gjennom mesteparten av hans 
lange og innflytelsesrike forskerkarriere. I Norge er Foucault kanskje 
mest kjent for sine kritiske studier av disiplinering og kontroll i helseve- 
sen og fengselsvesen (Foucault, 1973, 1994, 2000). Disse studiene spilte — 
og spiller - en betydelig rolle i internasjonal forskning. Foucault’ kritikk 
i disse arbeidene er grunnleggende sett en kritikk av kunnskapsregimers 
maktutøvelse. 

I dagens protestantiske Norge og Nord-Europa fremstår Foucaults for- 
ankring av pastoral makt i kirkelig praksis kanskje som noe fremmed. Det 
er det egentlig ingen grunn til. I den viktige artikkelen «Omnes et singu- 
latum» (opprinnelig fremført som en forelesning i 1979) påviser Foucault 
som sagt at pastoralmakten videreføres, og ofte forsterkes, i en sekulær 
form innenfor den moderne velferdsstaten (Foucault, 1994b). Det er altså 
langt på vei den samme formen for maktutøvelse vi finner i en katolsk kir- 
kelig praksis og i dagens velferdsstatlige praksis med en rekke profesjons- 
utøvere. Den danske sosiologen Kapser Villadsen (2004, 2009, 2011, 2012) 
har i mange sammenhenger analysert hvordan for eksempel moderne 
sosialt arbeid i Danmark har denne dobbelte funksjon av kontroll og 
bistand, og at dette tydelig viderefører pastoralmakten i vår egen tid. 

Det er denne forestillingen om en ensidig kontrollerende pastoral- 
makt Foucault diskuterer og utfordrer de siste årene av sitt liv. Han opp- 
dager nå at det finnes veier til individenes subjektivitetsutvikling som 

ever motstand mot den invaderende kontrollen. Den enkelte kan altsa, 
pa ulike og noen ganger overraskende mater, sette seg til motstand mot 
for eksempel kirkens eller velferdsstatens maktutovelse. Den ovenfra sty- 
rende pastoralmakten har ikke alltid siste ord likevel. Bade innenfor de 
religiøse institusjonene selv, og delvis i utkanten av dem, finner Foucault 
praksiser der subjektivitet utvikles fra andre kilder enn den etablerte 
kirkemakten. Der det finnes makt i ulike former, tar også motstanden 
mot makten form (Aavitsland, 2022). 


Motmaktens opprinnelse og kilder 


Denne motmakten kaller Foucault counter-conduct. Han finner den i 
asketiske og mystiske religiøse opprørsbevegelser i senmiddelalderen. 
Mystikken avviste at den geistlige makten skulle ha totalt maktmono- 
pol. Den la vekt på at folk hadde en direkte (subjektiv) relasjon til Gud, 
dermed avviste de den tradisjonelle pastoralmaktens kontroll av sjelene. 
I første omgang brøt disse bevegelsene ut, forlot de etablerte rom og dan- 
net sine egne. Det fantes andre måter å være sammen på, andre rom å 
være i og nye måter å danne håp på. I en senere periode vendte mange av 
dem tilbake til kirken og utvidet kirkens praksis på mange måter. 

For Foucault vokser motmakten frem i etableringen av nye praksiser 
og forestillinger. Samtidig er det kanskje mest paradoksale at motmakten 
også får en egen kraft på grunn av den etablerte pastoralmaktens over- 
drevne kontroll og formatering. Motmakten utvikler andre og alternative 
forestillinger og kunnskapsparadigmer om subjektivitet. Motmaktens 
episteme handler om hvem som anerkjennes som et subjekt, og om hvem 
som har rett til å ha en egen stemme. For eksempel er de siste årenes 
Metoo-revolusjon et resultat av at kvinner i større grad enn tidligere har 
tatt en epistemisk makt til å definere hva som er sosialt akseptabel og 
uakseptabel oppførsel fra en person med makt overfor en person med 
mindre makt (Fjørtoft, 2020). Det interessante er at den nye motmak- 
ten Foucault identifiserer, er en ny og korrigert pastoralmakt. Subjektet 
skal ikke først og fremst kontrolleres og ledes. Subjektet skal ha en egen 
stemme, lyttes til og gis egne rom. Det er kampen om den egne stemmen 
og de egne rommenes verdi som karakteriserer motmakten. 

Motmakt: - historisk og i dag 


I Foucaults egne studier finner han opprinnelsen til motmakten (counter- 
conduct) i senmiddelalderens mystikk og askese. Foucault selv var svært 
opptatt av hvordan pastoralmakten ble viderefort innenfor institusjoner og 
praksiser i den moderne velferdsstaten. Pretensjonen om å ville hjelpe og 
ivareta den enkelte kan ha den samme kontrollerende profil som den opp- 
rinnelige kirkelige pastoralmakten hadde. Nettopp av den grunn er det også 
viktig å regne med at det finnes counter-conduct-praksiser både i historien 
og også i vår egen tid og innenfor velferdsstatens praksiser. Ansvaret for å 
lytte etter stemmer, verdsette de andres praksis og tillegge deres rom betyd- 
ning er derfor en viktig utfordring. Det er slike stemmer, praksiser og rom vi 
vil utforske, fremvise og diskutere i de ulike kapitlene i denne boken. 

Et viktig perspektiv for å forstå og fortolke disse tradisjonene er at de 
henger sammen med det vi kan kalle den epistemiske makten og disipline- 
ringen innen kunnskapsregimer. I det epistemiske (gresk for erkjennelse, 
kunnskap) er det selve tenkemåtene våre som dannes og utvikles innenfor 
fagtradisjoner som for eksempel medisinen. Det var nettopp denne epis- 
temiske makten Foucault ville avdekke i helse- og kriminalitetsinstitusjo- 
nene. Det sentrale grepet i maktutøvelsen var måten institusjonsledelsen og 
profesjonsutøvere som profesjonsutøvere styrte og formet de måtene pasi- 
entene og klientene skulle oppfatte seg selv på. Det særpregete ved makten 
var at maktøvelse ble forstått som formet av et edelt høyere mål. Det er med 
forventningen om slike høyere mål mål at disiplineringen og utviklingen 
av pasientenes formede subjektivitet fant sted, mente Foucault (Foucault, 
2006, 2007; Sander, Villadsen, & Wyller, 2016). Selve disiplineringen var 
uttrykk for den mer grunnleggende epistemiske maktutøvelsen. 

For bedre å forstå hva det innebærer at maktutøvelsen er epistemisk, 
kan vi illustrere med et eksempel. Epistemologi er læren om produksjon, 
forvaltning og formidling av kunnskap. Kunnskap er makt, og bruk av 
kunnskap, for eksempel innenfor en helsefaglig eller pedagogisk profesjon, 
er også maktutøvelse. Den som har kunnskap kan, på grunn av sin kunn- 
skap, utøve former for makt og innflytelse på eller over andre individer. 
En lege eller sykepleier har kunnskap i kraft av sin profesjonsutdanning 
og profesjonelle praksis. Denne kunnskapen etterspørres av pasienter og 
samfunn, men er også en regulerende faktor i enkeltpersoners liv. For 

eksempel er ansatte i boliger for personer med utviklingshemming en 
regulerende faktor for beboernes handlingsrom (Guddingsmo, 2019). 

Det finnes altsa, vil vi hevde, bade pastoralmakt og motmakt ogsa i 
dag. Men utfordringen er a forsta hvordan de arter seg, og hva slags fore- 
stillinger som finnes i dagens motmakt. Det er slike spørsmål som moti- 
verer forfatterne i denne boken. Vi leter andre steder enn det Foucault 
gjorde. En rekke av kapitlene som følger, påviser og tolker den alternative 
motmakten i det alminnelige livet, i det kroppslige og i det relasjonelle. 
Flere av kapitlene viser også hvordan denne motmakten har funnet sin 
form i tidligere tider, for eksempel i motstand mot filantropiske og reli- 
giøse maktutøvelser. Det interessante er at betydningen av det almin- 
nelige og lite spektakulære er like viktig for den nye motstandsmakten, 
enten den finner sted innenfor en kirkelig eller en ikke-kirkelig kontekst. 
Den motstandsmakten de følgende kapitlene peker på, har potensial til å 
endre praksisene der den utvikler seg. 


Bokens kapitler 


Rosemarie van den Breemer tar utgangspunkt i hvordan betingelsene for 
motstand er hos familier med barn med nedsatt funksjonsevne. Cathrine 
Grimsgaard undersøker hvordan barn med psykisk syke foreldre selv 
kan utøve motstand mot etablerte kunnskapsparadigmer. Adelheid 
Hummelvoll Hillestad analyserer hvordan kroppens egen motstand er 
en viktig, men samtidig sårbar kilde for motstand. Einar Egenæs pre- 
senterer et narrativ der et svært sykt barn erfarer natur og lek og på den 
måten artikulerer motstand mot det medisinske kunnskapsregimet. Med 
utgangspunkt i filmen Salmer fra kjøkkenet viser Kaia Rønsdal hvordan 
det er de helt små og hverdagslige møtene som kan bli viktige kilder til 
motstand og ny kunnskap. 

Den viktige Frelsesarmelederen Othilie Tonning (1865-1931) star i 
sentrum for Marta Maria Espeseths analyser av hvordan kroppslige 
uttrykksformer kan bidra til å åpne nye rom og innsikter. Knut Ruyter 
undersøker arkiver etter tukthus og andre historiske institusjoner for å 
finne ut om det er spor av motmakt blant beboere, ansatte og ledelse i 
slike kontekster. I sitt kapittel drøfter Kjetil Hafstad om dagens pave Frans 

selv kan sies å være en paradoksal motmakt til sin egen kirke. Carsten 
Schuerhoff skriver kritisk om hvordan forventningen om relevans dekker 
over en motmakt som finnes hos kirkeinteresserte mennesker på et lokalt 
sted. Den tvetydige maktøvelsen i kirkelig-filantropisk arbeid for døve 
i årene 1930—1945 står i sentrum for Inger Marie Lids kapittel. Helena 
Schmidt tolker hvordan avvisning av mat fra et suppekjøkken er en form 
for uventet motstandsmakt. Til sist undersøker Trygve Wyller hvordan 
inkludering av ikke-tro som kirkelig relevant kan være en viktig form for 
teologisk motstand. 

Samlet sett dreier det seg om praksiser innenfor en rekke sentrale sam- 
funnsområder. Det de likevel har til felles, er en holdning til fordel for 
dem med mindre makt, eller at de med mindre makt tar egne initiativ. 
Et annet viktig aspekt er at det ofte er det alminnelige livets samhand- 
linger og møter som spiller den avgjørende rolle for verdiutviklingen og 
motstanden. Den etablerte motsetningen mellom sekulært og religiøst 
er ikke sentral. Da Foucault analyserte opprinnelsen til motmakten, var 
ikke dette det sentrale fokus. Foucault fant opprinnelsen til counter- 
conduct i en alternativ religiøsitet. I dag peker kapitlene mot en mot- 
standskraft som utfordrer skillet mellom det religiøse og det sekulære. 
Ikke minst for tolkningen av den etiske motstandskraft i dagens diako- 
nale og kirkelige tradisjoner er dette av stor betydning. Det viktigste er 
å søke etter hvordan det kan utvikles en motstandsdyktigsubjektivitet i 
det helt alminnelige livet. Samtidig er disse motstandspraksisene både 
utsatte og sårbare. Konflikten om dem og om de lar seg opprettholde er 
noe av det mest karakteristiske ved de praksisene som blir analysert i det 
følgende. Flere av kapitlene drøfter hvordan motstandspraksiser likevel 
ikke skjer, og hvilke politiske og sosiokulturelle kontekster som bidrar 
til det. 


Kunnskapen er selv en del av makten 


Samlet sett legger kapitlene i denne boken likevel hovedvekt på praksis- 
relasjoner, kropp og konkrete handlinger fordi motstanden mot urett- 
ferdigheter ofte starter her. Derfor er det nødvendig å stille radikale 
spørsmål om måten kunnskap blir til på. Hvis verdiene rettferdighet 

og verdighet vokser ut av hverdag, profesjonell praksis og det alminne- 
lige, kan ikke et klart skille mellom forskersubjekt og forskerobjekt uten 
videre opprettholdes. Sporsmalet om metode kan derfor ikke skilles fra 
analysen av motstand og motstandspraksis. Forskersubjektet er en del av 
den samme hverdagen og erfarer kroppslig delaktighet pa linje med den 
erfaringen menneskene i motstandspraksisene har. Flere av kapitlene i 
boken problematiserer derfor tradisjonelle forskningsmetoder og viser 
hvordan valg av forskningsmetode selv kan bli en del av forskningens 
motstandspraksis. 

Tradisjonelle forskningsmetoder, bade kvalitative og kvantitative, 
har medfort en form for objektivering av det og den som en forsker pa. 
Forskeren forsker på noe, forskningens objekt. I forskning som preges 
av samarbeid om kunnskapsutviklingen, er derimot idealet en subjekt- 
subjekt-relasjon mellom forsker og forskningspersoner. Forskeren samar- 
beider med personer som ikke jobber som forskere, og idealet er å unngå 
at den andres liv, erfaringer og praksiser reduseres til forskningsdata 
(Spivak, 2016). En slik tilnærming kan ses som en dekolonial forsknings- 
strategi, og reiser nye utfordringer for forskningen samtidig som utvik- 
ling av ny kunnskap fra nye perspektiver kan danne et grunnlag for 
motmakt (Johnsen, 2020). Kunnskapen til personer som medvirker i 
forskning er en form for situert, lokal kunnskap som verdsettes sammen 
med den kunnskapen forskeren har og bringer inn i samarbeidet. 

Forskningens rom har tradisjonelt vært behersket av dem som er 
utdannet forskere, og som har tilegnet seg makt over kunnskap og retten 
til å ha viten og utvikle kunnskap gjennom egen utdanning og akade- 
miske grader. Kan denne makten deles i de rommene forskere arbeider 
i? Dagens forventning til at brukerne av forskning, bredt forstått, skal 
ha påvirkning på valg av forskningstema og -metoder, innebærer også 
en deling av makt. Her er det både en fare for at makten ikke deles reelt, 
men at den som medvirker, får tilgang til en symbolsk mer enn en reell 
deltakelse, og en risiko for at forskningskvaliteten svekkes ved at andre 
interesser får påvirkning på forskningen (Askheim Lid og Østensjø 2019). 
Dette kan for eksempel være myndighetene, som kan ha en interesse av 
å påvirke forskningsresultater, og det kan være pasienter, som ønsker å 
prege forskningen på en sykdom i en retning (for eksempel biomedisinsk) 

og unngå forskning på andre faktorer (for eksempel psyko-sosiale 
forhold). 

Motmakt viser seg gjennom motstand. Vi må derfor også se på oss 
selv og egen praksis som forskere og kritisk vurdere om vi bidrar til å 
gi rom for motmakt, eller om de systemene og kunnskapshierarkiene vi 
virker innen, i seg selv styrker makthierarkier. Filosofen Hannah Arendt 
vurderte for eksempel feil da hun var kritisk til foreldre til afrikansk- 
amerikanske barn for å ville at deres barn skulle ha lik tilgang til gode 
skoler og høyere utdanning i USA som hvite amerikanere (Arendt, 1959; 
Aavitsland, 2019). Foreldre som ønsket å sende barna sine til bedre skoler, 
ble mistenkt for å redusere kvaliteten i utdanningen.” 

Forskere er imidlertid alltid situert, det gis ikke et privilegert sted 
utenfor verden som et fenomen og en praksis kan vurderes fra (Haraway, 
1988). Vi er alltid allerede en del av sosiale praksiser som helt konkret 
finner sted. Slik er det også i kunnskapsdannelsen og i forskningen, også 
denne er sosialt, kulturelt og kontekstuelt preget. Som forskere er vi en 
del av et kunnskapsregime og bruker begreper og teori, og blir etter hvert 
vant til den makten tilgang til kunnskap gir. Dette kan være en barriere 
for å se og forstå motmakt når vi møter den i praksis. 


Å oppdage og å destabilisere 

Foucaults interesse for motstandspraksiser var først og fremst preget 
av en kritisk vilje til å oppdage kulturelle, religiøse og konkrete livsfor- 
mer som brøt med den tidligere nevnte disiplineringen innen helse- og 
fengselsvesen. For Foucault handler disiplinering om å ta kontroll over 
andre menneskers subjektivitet. Dette skjer både kulturelt, religiøst og 
politisk. Men det skjer også i selve språket og i kunnskapen, begrepene. 
Det utvikles måter å omtale hendelser og erfaringer på der makten til å 


1 ME-forskningen er et interessant eksempel her. 

2 USAs visepresident Kamela Harris er svært bevisst sin egen erfaring med å ha blitt busset som 
barn fra et nabolag med en dårlig skole til en bedre offentlig skole. Ifølge Harris var dette viktig 
for å gi henne et godt grunnlag for videre og høyere utdanning. 

uttrykke sin egen subjektivitet blir borte i den språklige omtalen av det 
som skjer. 

I Foucaults egne forslag til hvordan motstandspraksiser kan vokse 
frem, peker han på religiøs mystikk i middelalderen og interessen for 
utopier og heterotopier (motstandspraksiser) som også utviklet seg i de 
samme miljøene. Dette fremstår trolig som både underlig og lite progres- 
sivt i dag. Men Foucault var ikke primært opptatt av mystikken, han var 
opptatt av at mystikken på den tiden innebar et språklig og innholdsmes- 
sig brudd med den kirkelige makten over subjektene. Den kristne mys- 
tikeren avviste å la kirkemakten forme egne liv, egen tro, språk og egen 
subjektivitet og kunnskap. 

Denne boken har latt seg inspirere av en slik tilnærming. Forfatterne 
undersøker motstandspraksiser langs mange flere akser enn det Foucault 
gjorde selv. Hos noen av forfatterne handler det om motstand innenfor 
det etablerte selvet. Hos andre handler det om konkrete og oversette 
perspektiver, livsformer, tilsynelatende uviktige handlinger og holdninger. 
En felles tilnærming i mange av artiklene er en anerkjennelse av at det 
oversette og tilsynelatende uviktige ofte uttrykker en annen forankring 
av verdier og betydningsfullhet enn det man vanligvis tenker seg. 

I dekoloniale studier fokuserer man på hvordan folkelig kultur, religiø- 
sitet og hverdagsliv bidrar til å destabilisere den koloniale disiplineringen 
og kontrollen (Johnsen, 2020, 2021). Kapitlene i denne boken handler om 
å destabilisere etablerte maktformer, kunnskapsregimer og metoder, og 
om å oppdage en motmakt som utfordrer de tradisjonelle skillelinjene 
mellom makt og motmakt. Motmakten kan forstås som humanistisk i 
sitt uttrykk. Både religion og sekulære samfunn deler et felles ansvar for 
å ivareta denne humanistiske motmakten. 

Abstract: In this article I explore epistemic injustice and resistance in structural 
care relationships between healthcare professionals and families with children with 
disabilities. I address some of the specific epistemic challenges that these families 
can face and elaborate on them in light of Fricker's (2007) framework of epistemic 
injustice. I argue that families of children with disabilities are doubly vulnerable to 
testimonial injustice. Negative prejudices like being a ‘lost cause’ or ‘lacking agency’ 
towards the child can lower his/her status as a knower. However, this can also affect 
the parent's epistemic status. Parents are at risk of not being believed by healthcare 
providers because they are associated with the marked child and prejudged as, 
for example, ‘overemotive’ or ‘in denial: Drawing on Foucaults notion of counter- 
conduct, I also show how speakers (families) are not necessarily entirely powerless. 
Even in cases in which they are not believed, they can deploy important strategies 
of resistance. This focus on counter-conduct can complement Fricker's framework 
and make the debate on epistemic injustice more sensitive to the theme of speaker 
resistance. Furthermore, describing acts of counter-conduct might convince parents 
that their resistance matters, even if it is not always immediately successful. 


Keywords: epistemic injustice, resistance, parents of children with disabilities, 
healthcare professionals, deafblindness 


Sitering: Breemer, R. v. d. (2022). Epistemisk urettferdighet og motstand i livet til familier med barn med 
nedsatt funksjonsevne. I I. M. Lid & T. Wyller (red.), Makt, motmakt og praksis. Bidrag til kritisk refleks- 

Innledning 


Denne antologien tematiserer urettferdighet og motstand i profesjonelle 
sammenhenger: Den setter sokelys pa motstandens opprinnelse og form, 
og argumenterer for at motstand mot urettferdighet ofte starter i det 
hverdagslige. I tråd med denne tilnærming utforsker jeg i denne artik- 
kelen urettferdighet og motstand i omsorgsforhold mellom helse- eller 
omsorgsarbeidere og familier med barn med nedsatt funksjonsevne. Jeg 
tar opp noen av de spesifikt epistemiske utfordringene disse familiene 
kan stå overfor, og utdyper dem i lys av Frickers (2007) rammeverk for 
epistemisk urettferdighet. Men ved bruk av Foucaults konsept «counter- 
conduct» (Foucault, 2007), viser jeg også til familiens reaksjoner, og 
argumenterer for at debatten om epistemisk urettferdighet bør være mer 
sensitiv til motstand som ytres. 

Episteme, som er avledet av det greske ordet epistémé, betyr «å vite» 
eller «kunnskap». Frickers begrep «epistemisk urettferdighet» henviser 
til en urett som blir begått mot en person «spesifikt i deres egenskap som 
kunnskapsbærer» (2007, s. 1). 

Tenk på den medisinske konteksten disse familiene befinner seg 
i. Foreldrene må forholde seg til helse- og omsorgspersonale med mer 
kunnskap enn det de selv har, en kunnskap de er helt avhengig av. Denne 
asymmetrien i makt og kunnskap er stort sett en legitim del av den 
medisinske kontekst. Men denne situasjonen kan imidlertid også utsette 
barna og foreldrene for urettferdighet, eksempelvis når de blir systema- 
tisk mistrodd av helse- og omsorgspersonale på grunn av negative sosiale 
fordommer. 

Fricker skiller mellom to typer epistemisk urettferdighet: Den ene, det 
hun kaller «testimonial injustice», er knyttet til den uretten som begås 
når sosiale fordommer leder en tilhører til å tillegge en persons ord liten 
troverdighet, for eksempel når politiet ikke tror på en person på grunn 
av hans hudfarge. Den andre er «hermeneutisk urettferdighet», som opp- 
står når et gap eller tomrom i de kollektive hermeneutiske ressursene set- 
ter noen i en underlegen posisjon i fortolkningen av sin egen situasjon 
(Fricker, 2007, s. 1). Et eksempel på dette kan være når en kvinne ikke 
har noe begrep om seksuell trakassering som kan gi mening til hennes 
egne sosiale opplevelser. MeToo-bevegelsen motvirket hermeneutisk 

urettferdighet mot kvinner ved å spre blant annet konseptet «seksuell 
trakassering». 

Artikkelen består av to deler. I den første delen hevder jeg at familier 
med barn med nedsatt funksjonsevne kan være utsatt for hva jeg kaller 
«dobbel testimonial urett», i tillegg til hermeneutisk urett. Med «dobbel 
testimonial urett» påpeker jeg en mulig kobling mellom barnets og fami- 
liens troverdighet. 

Negative fordommer, som det å anse barnet som en «tapt sak» eller 
«uten agens», kan senke anerkjennelsen av barnet som kunnskapsbærer. 
Men negative fordommer mot barnet kan også påvirke foreldrenes 
epistemiske status gjennom assosiasjonsstigmatisering (Goffman, 1968). 
Et assosiasjonsstigma beskriver en sosial identitet som er «skjemmet» 
på grunn av personlige bånd til en person som er bærer av et stigma. 
Foreldre risikerer å ikke bli trodd av helsearbeidere fordi de assosieres 
med et stigmatisert barn, og dermed blir forhåndsdømt som for eksempel 
«vanskelige», «overemosjonelle» eller at de «fortrenger». Videre kan disse 
familiene også være utsatt for hermeneutisk urettferdighet, fordi mange 
sider av deres erfaringer er vanskelige å forstå eller formidle, på grunn av 
gapene eller forvrenginger i de kollektive hermeneutiske ressursene. 

I artikkelens andre del belyser jeg noen måter familier kan motsette seg 
slik urett på. I Frickers fremstilling er botemidlet mot epistemisk urett- 
ferdighet en kultivering av dydige tilhørere: Helsearbeidere bør sjekke 
egne reaksjoner for å se om de er basert på implisitte fordommer. Selv om 
dette er et nyttig etisk tiltak, sier det lite om verktøyene som den talende 
har til rådighet, og dette tiltak risikerer å fremstille dem som mindre 
handlekraftige enn de er. I lys av Foucaults ide om «counter-conduct» 
(som jeg kommer tilbake til) viser jeg hvordan de talende (familiene) ikke 
nødvendigvis er maktesløse i virkelige samhandlingssituasjoner. Selv i 
tilfeller der de ikke blir trodd, kan de anvende motstandsstrategier (jeg 
bruker counter-conduct og motstand synonymt). 

Ved å gjøre denne motstanden synlig oppnår jeg både teoretiske og 
empiriske mål: Teoretisk sett utfyller idéen om counter-conduct Frickers 
rammeverk, og gjør debatten om epistemisk urettferdighet mer sensitiv 
for den talendes motstand. Empirisk sett vil beskrivelsene av counter- 
conduct illustrere at foreldrenes motstand nytter, selv når den ikke 

umiddelbart lykkes, og beskrivelsene vil kunne gjøre helse- og omsorgs- 
arbeidere mer bevisst familienes handlekraft. 

Artikkelen bygger på en bred litteratur om epistemisk urettferdighet 
og motstand (Allen, 2017; Mason, 2011; McHugh, 2017; Medina, 2013, 
2017) og på studier om stigmatisering av foreldrene til barn med ned- 
satt funksjonsevne (Farrugia, 2009; Gray, 2002; Green et al., 2005; Green, 
2003). Jeg illustrerer noen av Frickers begreper gjennom en vignett om en 
mor (Lilias) til et barn med medfødt dovblindhet. Jeg bruker vignetten 
i en antropologisk forstand, som en metode for å illustrere epistemiske 
trekk ved en kompleks sosial virkelighet (Bowen, 2007, s. 13). Målet er 
ikke å generalisere til hele populasjonen av familier med barn med ned- 
satt funksjonsevne, selv om jeg selvfølgelig håper at mange familier kjen- 
ner seg igjen i den historien som beskrives her. Vignetten bygger på en 
semistrukturert tretimers samtale som ble transkribert ordrett. Av konfi- 
densialitetshensyn representerer drøftingen av helsearbeidere i vignetten 
ingen bestemte personer. Artikkelen er også informert av mine egne erfa- 
ringer som mor til et barn (som har gått bort) med medfødt døvblindhet, 
sammen med Lilias’ egne fremstillinger av sønnens situasjon (Liston, 
2020a, 2020b). Navnet hans er oppdiktet, mens moren uttrykkelig ville at 
hennes eget fulle navn skulle være kjent." Artikkelen bygger således på en 
deltakende og auto-etnografisk metodologi (Chang, 2016). 

Funksjonshemming blir her forstått som en relasjonell dynamikk mel- 
lom et individ og hans/hennes omgivelser. (Lid, 2013, s. 26, 27). Selv om 
vignetten omhandler et barn med medfødt døvblindhet, er den relevant 
også for barn med andre nedsatte funksjonsevner. Medfødt døvblindhet 
angir et kombinert, men variabelt tap av både syn og hørsel fra fødse- 
len av eller tidlig i livet. Et felles trekk for alle personene i denne ellers 
heterogene gruppen er behovet for taktil kommunikasjon for å kompen- 
sere for kombinasjonen av tap av sanseinntrykk. Jeg avgrenser drøftingen 
til eksempler der verken foreldrenes eller barnets vitnesbyrd blir betrak- 
tet som troverdig. Men det bør legges til at det også finnes tilfeller der 


i Prosjektet (nr. 303330) er i samsvar med forskningsetiske regler vedtatt av NSD (Norsk senter for 
forskningsdata). Jeg retter en stor takk til Lilias for hennes åpenhet og for hennes kommentarer 
til en tidligere versjon av denne artikkelen. 

foreldrenes vitnesbyrd blir tillagt en overdreven troverdighet på bekost- 
ning av barnets vitnesbyrd (Davis, 2004, s. 143). 


Debatten om epistemisk urettferdighet 


Siden utgivelsen av Frickers bok i 2007, har debatten om epistemisk urett- 
ferdighet fått stor plass i filosofisk og feministisk forskning. Begrepet 
benyttes i økende grad innenfor filosofiske studier av omsorg (Carel & 
Kidd, 2014; Kidd & Carel, 2017, 2018), funksjonshemming (Tremain, 2017) 
og barn (Carel & Gyorffy, 2014). 

I boken undersøker Fricker hvordan samfunnets forestillinger om 
sosial identitet, eksempelvis om hva det betyr å være «kvinne» eller 
«homofil», kan påvirke vår epistemiske praksis. Et sentralt poeng for 
Fricker er at det kan oppstå identitetsmakt, definert som «an operation 
of power that depends in some significant degree upon such shared ima- 
ginative conceptions of social identity» (2007, s. 14). Altså, det oppstår 
maktforhold mellom sosiale typer (en sosial type kan være «lege», eller 
«familie med barn med nedsatt funksjonsevne»), basert på at det finnes 
delte forestillinger i samfunnet om hva de ulike sosiale identitetene inne- 
bærer. Videre påpeker hun at en identitetsmakt kan gjøre seg gjeldende 
i konkrete epistemiske utvekslinger mellom taler og tilhører. Noen gan- 
ger kan identitetsmakt være til det gode, men den blir en urett dersom 
det finnes negative identitetsfordommer som stilner legitime protester fra 
de som identitetsmakten rammer, eksempelvis der en forelder til et barn 
med nedsatt funksjonsevne står overfor en lege som aktivt (muligens 
utilsiktet) bruker sin identitet som medisinsk ekspert til å ignorere for- 
elderens legitime oppfatninger. Identitetsmakt kan også operere passivt, 
som når en forelder blir taus ved synet av legens hvite frakk. 

For å bli regnet som en fordomsbasert urett må den stamme fra en 
strukturell negativ identitetsfordom, og ikke bare være en tilfeldig feil 
(fordi legen var sliten). Videre må uretten stamme fra negative fordom- 
mer som utsetter den talende for sekundære skader (Fricker, 2007, s. 27). 
Så negative stereotypier om barn med nedsatt funksjonsevne skader 
ikke bare deres troverdighet, men også deres selvfølelse og for eksempel 
utdanningsmuligheter. 

I situasjoner med hermeneutisk urettferdighet forhindrer identi- 
tetsmakten personer i 4 forsta seg selv eller sin situasjon. De negative for- 
dommene gjør det vanskelig for individet, og andre, å forstå opplevelsene 
sine siden de kollektive hermeneutiske ressursene mangler nødvendige 
begrepsmessige verktøy. Videre kan også uttrykksmåten i din sosiale 
gruppe utgjøre et urettmessig hinder for ditt forsøk på å kommunisere 
(Fricker, 2007, s. 160). For eksempel kan en forelders («overdrevent») 
emosjonelle uttrykksmåte være et hinder for å bli tatt på alvor. 

Ved hjelp av disse begrepene ønsker Fricker å belyse epistemiske 
bedømmelser som er moralsk forkastelige, selv om de er utilsiktede. 
Helse- eller omsorgsarbeidere vil kanskje ikke være bevisst disse nega- 
tive fordommene, eller faktisk tro det motsatte. Imidlertid kan slike for- 
dommer «kontrollere våre handlinger, til tross for våre overbevisninger» 
(Fricker, 2007, 8. 15). 


Vignett 


I det første døgnet etter fødselen ble Lilias’ sønn Angus tentativt diag- 
nostisert med Downs syndrom. Lilias så bare «denne vakre gutten», men 
hele teamet av barneleger fortalte henne og ektemannen hennes at «hvis 
[de] ville, kunne [de] etterlate ham der». 

I løpet av sitt første leveår ble Angus også diagnostisert med en kro- 
nisk lungesykdom som krevde oksygenbehandling døgnet rundt, Wests 
syndrom, fundamental døvhet, hypermobilitet i leddene og hypotoni 
(Liston, 2020b, s. 2). Medfødt døvblindhet ble først oppdaget da han 
var atten måneder gammel, men denne informasjonen forble i de 
medisinske rapportene. Angus’ vansker med å kommunisere ble der- 
etter feilaktig diagnostisert som et resultat av «fundamental kognitiv 
funksjonshemming». 

Lilias protesterte og stilte spørsmål ved den kontinuerlig negative 
fremstillingen av sønnen hennes. I mange tilfeller trodde ikke helse- og 
omsorgspersonell at sønnen hennes hadde noen mulighet for utvikling 
eller evne til å kommunisere. Videre trodde de ikke på hennes vitnes- 
byrd om hans verdi og kognitive evner. Hun ble betraktet som «vanske- 
lig» og «lite samarbeidsvillig». Hun fortalte meg at de fleste av helse- og 

omsorgspersonell selvfølgelig handlet ut fra de beste hensikter. Noen av 
disse fordommene var likevel uuttalte: 


Jeg tror de beslutter at fordi det allerede er Downs syndrom og etter deres opp- 
fatning svært klare lærevansker ... kommer det ikke til å gjøre noen forskjell 
for dette unge menneskets, dette barnets utfall ... Det er ikke verdt det ... 
Det kommer ikke til å gjøre noen forskjell, vil det vel? Det er en tapt sak, 


nesten. 


Dette påvirket også hennes troverdighet, og i siste instans hennes 
selvrespekt. 


Hvis jeg forsøkte å presentere min sønn på et møte som en som hadde bedre 
evner enn de trodde han hadde. Det er, mm, det var svært, svært underfun- 
dig. Det var nesten tilsvarende bare et smil og et nikk og la oss være enig med 
moren. La oss bli enige, og så kan vi gå videre til å snakke alvorlig og realistisk 


om denne unge mannen. 


(...) vet du, å høre noen si til deg at «barnet ditt kommer ikke til å overleve», 
de legene hadde en enorm virkning på meg. Folk som ikke brydde seg med å 
se inn i ørene hans, og som fortalte meg at briller ikke ville være verdt det. De 
nedvurderte sønnen min hele tiden. Og til tross for mine forsøk på å protestere 


følte jeg bare at jeg ikke var viktig, fordi jeg følte at jeg ikke ble lyttet til. 


Et sentralt element i Lilias’ historie er hennes frustrasjon over hvordan 
helse- og omsorgspersonell undervurderte Angus' kognitive og kommu- 
nikative potensial: De betraktet ham ikke som en troverdig epistemisk 
aktør. Lilias’ vitnesbyrd ble på sin side ikke tatt alvorlig av helsearbei- 
derne fordi de forhåndsdømte henne som «vanskelig» og «lite samar- 
beidsvillig» eller «bare en mor» (underforstått at hennes kunnskap var 
irrelevant for saken). 

Ved at undervurderingen skjedde over en lang tidsperiode og i ulike 
institusjonelle sammenhenger, finnes det også tydelige tegn på sekundær 
skade, deriblant på Lilias' selvrespekt og allmenne velvære. Helt til svært 
nylig følte hun at i møtene med helse- og omsorgspersonell ble hennes 
bidrag møtt med «tilgjort oppmerksomhet (...)». «Jeg var ikke viktig, 
fordi jeg følte at jeg ikke ble lyttet til», forklarte hun. Det skjedde også 

skadevirkninger pa Angus’ skolegang. Utdanningsmulighetene hans var 
begrensede, fordi han ikke responderte godt pa tester og pedagogiske 
metoder og ble bedomt som «en tapt sak». Som Lilias har dokumentert i 
detalj (Liston, 2020b), var disse testene beregnet pa barn som kunne hore 
og/eller se, og var helt uegnet for barn med medfodt dovblindhet. 

Denne vignetten passer dermed til Frickers teoretiske struktur for 
urettferdighet med hensyn til vitnesbyrd: «the intrinsic injustice of being 
judged as epistemically lesser owing to prejudice, plus a secondary asso- 
ciated disadvantage» (Fricker, 2017, s. 58). 

Vignetten viser videre et klart hermeneutisk gap som handler om den 
spesielle «medfødte døvblinde måten» å forstå verden og skape mening i 
den på. «Mangelen på døvblind-begrepet», som Lilias kaller det, gjorde 
Angus’ atferd uforståelig for de profesjonelle som arbeidet med ham. 
Imidlertid handler denne hermeneutiske mangelen ikke bare om fravæ- 
ret av døvblind-begrepet som kan fange opp Angus’ måte å være i verden 
på. Det omfatter også en hensiktsmessig forståelse av foreldrenes levde 
erfaringer, der de i kraft av sin daglig omgang har en spesiell kunnskap 
om sine barn. Denne kunnskapen har ofte en uformell, kroppslig og 
intuitiv dimensjon som ikke alltid er lett forståelig for, eller kan formid- 
les til, helse- og omsorgspersonell. Dette er knyttet til innholdet i Lilias' 
vitnesbyrd: 


Angus pleide å slikke øynene mine ... Han kunne bruke tungen og leppene til å 
utforske ting, og jeg observerte dette, og jeg kan huske at jeg nevnte disse obser- 


vasjonene til logopeden ... men det var som om, det kom ikke noen respons. 


Lilias oppfattet her intuitivt at det å bruke munnen og leppene var svært 
viktig for Angus. I forskningen om døvblind kommunikasjon blir denne 
typen atferd betraktet som et sentralt trekk ved kognitiv læring. De tak- 
tile sansene må kompensere for tapet av tilgang til informasjon gjennom 
synet og hørselen (Nafstad & Rødbroe, 2015; Rødbroe & Janssen, 2007). 
Så i stedet for å være et tegn på kognitiv svikt, slik noen så det, var denne 
slikkingen av morens øyne en viktig form for kognitiv taktil utforskning. 
Helse- og omsorgspersonells mangel på forståelse kan også ha vært knyt- 
tet til Lilias’ uttrykksmåte. Hun strevde med å artikulere sin instinktive 
følelse av at noe i helsearbeiderens innstilling ikke var riktig. 

Hvis jeg hadde hatt mer selvtillit, eh, i begynnelsen hadde jeg et svært negativt 
utgangspunkt. Jeg visste at det som ble presentert, ikke fungerte, men jeg hadde 
ingenting å henge det på. Jeg fremsto kanskje som svært negativ, dette ordet 
«ikke» var alltid med (...) Jeg kunne se at det ikke fungerte, men jeg klarte ikke 


å artikulere det på en akademisk måte, om du vil, hvorfor det ikke fungerte. 


Oppsummert er dette tilfellet en god kandidat for å bli betraktet som 
hermeneutisk urettferdighet. Det finnes et hermeneutisk tomrom med 
henblikk på døvblindhet, og Angus’ uttrykk blir derfor ikke engang 
oppfattet som et vitnesbyrd. Lilias mangler hensiktsmessige begrepslige 
midler for å uttrykke sin innsikt om at noe ikke stemmer helt. Det er 
vanskelig for både henne og Angus å utvikle en positiv selvoppfatning 
og skape mening i deres sosiale situasjon, men dette hermeneutiske tom- 
rommet gjør det også vanskelig for dem å kommunisere og artikulere sin 
kunnskap til andre. 

Hvis vi skal generalisere fra denne spesielle vignetten til Frickers idé 
om identitetsmakt, hvilke forvrengende fordommer er i virksomhet i 
den sosiale forestillingsverdenen med henblikk på barn med nedsatt 
funksjonsevne? Dette vil selvsagt avhenge av funksjonshemmingen og 
den sosiale konteksten. Det kan medføre negative oppfatninger om barn 
som «irrasjonelle, med redusert evne til resonnering, mangelfulle eller 
ikke-eksisterende minner» (Carel & Gyorffy, 2014, s. 1256). Barn med 
nedsatt funksjonsevne vil kunne møte ulike former for stigmatisering, 
blant annet ved å bli betraktet som «uten kompetanse og agens» (Davis, 
2004, S. 144; Davis & Watson, 2000), eller som «passive ofre som ikke er i 
stand til å treffe livsvalg» (Davis, 2013, s. 157; Middleton, 1999). Slike nega- 
tive fordommer kommer fra en medisinsk sammenheng der vekten er 
lagt på å forstå hva disse barna ikke kan gjøre, heller enn på hvilke evner 
de faktisk har (Davis, 2004, s. 144). De springer også ut av en kapitalistisk 
idé om barndommen som en midlertidig periode av avhengighet før en 
økonomisk produktiv alder, noe som gjør barn med nedsatt funksjons- 
evne til et «sosialt problem» (Green, 2007, s. 151; Shakespeare & Watson, 
1998). 

Men som antydet gjennom Lilias’ vignette, kan negative fordommer 
om barnets identitet også påvirke i hvilken grad andre familiemedlemmer 
gjennom assosiasjon blir betraktet som lite troverdige eller inkompetente. 

I en studie av foreldre med barn med Bardet-Biedl-syndrom (som med- 
fører fedme fra barndommen av, blindhet og sen kognitiv utvikling) 
oppga foreldrene som oftest helsearbeidere og fremmede som kilder til 
slik stigmatisering gjennom assosiasjon (Hamlington et al., 2015). Den 
sosiale stigmatiseringen av disse barna var rettet mot deres fedme, og 
dette førte indirekte til at foreldrene ble bedømt som «dårlige» (s. 5) og lite 
troverdige/samarbeidsvillige. Som en forelder forklarer: 


Jeg tror vi ble frustrerte fordi vi går til spesialister og leger, og de sier, vel, du 
må kutte ut disse matvarene, og jeg føler alltid at dette er en fordeling av skyld, 
der jeg føler at de enten ikke tror på meg eller at de tror vi ikke prøver (M/B10). 
(Hamlington et al., 2015, s. 5) 


I tilfeller der barnet med nedsatt funksjonsevne blir betraktet som «et 
sosialt problem», kan foreldrene bli utsatt for fordommer når det gjelder 
deres vitnesbyrd om positive opplevelser, fordi de ikke er i tråd med gene- 
relle forventninger til deres «tragiske» omstendigheter (Barnett et al., 
2003; Green, 2007). I slike tilfeller kan foreldrene gjennom assosiasjon 
bli tildelt et sykeliggjørende stempel som sier at de «fortrenger» eller er 
«overemosjonelle» (Ferguson, 2001; Green, 2007). Slik stempling kan der- 
med også føre til, eller forverre, eksisterende hermeneutisk urettferdig- 
het, ved å stå i veien for foreldrenes arbeid med å skape mening i sine egne 
sosiale erfaringer. Foreldrene risikerer å identifisere seg selv med den 
negative sosiale rollen de er tildelt i den kollektive forestillingsverdenen 
som «triste og sørgende» (Broberg, 2011, s. 410; Green, 2007; Watermeyer, 
2009). Denne «tragediediskursen» er dermed et godt eksempel på en for- 
vrengning i de kollektive hermeneutiske ressursene. Den har også påvir- 
ket forskningen på familier med barn med nedsatt funksjonsevne, noe 
som har ført til «et svært skjevt syn på denne typen foreldregjerning» og 
«betydelige mangler i vår forståelse av den sosiale opplevelsen av funk- 
sjonshemming» (Green, 2007, 8. 151). 

Frickers begreper kan bidra til denne drøftingen av stigmatisering ved 
å løfte frem de spesifikt epistemiske konsekvensene som en slik stigmati- 
sering fører med seg. Sosial stigmatisering kan påvirke den epistemiske 
statusen til barnet, det jeg vil kalle «førstepersons epistemisk skade», men 
også den til deres omsorgspersoner, «annenpersons epistemisk skade». 

Epistemisk motstand 


I lys av den foregående analysen — hva kan vi si om mulighetene for å yte 
motstand? Jeg skal drøfte hvordan Fricker tematiserer motstand, og hen- 
nes etiske anbefalinger for å motvirke epistemisk urettferdighet. Ved å 
trekke på Foucault utfyller jeg deretter hennes fremstilling ved å henlede 
oppmerksomheten mot det jeg kaller «den talendes motstand». 

Både Fricker og Foucault er opptatt av «fornuftens sammenfiltring 
med sosial makt» (Fricker, 2007, s. 3). Hos Foucault ser vi slik sosial makt 
utøvd gjennom en subjektiveringsprosess: Med oppfinnelsen av «den 
gale» skapes det en bestemt subjektposisjon som gjenstand for et psykia- 
trisk, profesjonalisert kunnskapsregime. Som drøftet over er Fricker opp- 
tatt av identitetsmakt. Hun konkretiserer hvordan strukturelle aspekter 
av identitetsmakt spiller en rolle i en utveksling av vitnesbyrd, og hvordan 
dette i nærvær av negative sosiale fordommer kan føre til det Anderson 
(2012, s. 163) kaller transaksjonelle former for epistemisk urettferdighet, 
der en handlende utsetter en annen for urett. 

Det er kanskje derfor Fricker i sin bok fra 2007 i første rekke retter sin 
løsning på epistemisk urettferdighet mot transaksjonsnivået. Hennes dyd 
av «rettferdighet i vitnesbyrd» krever at profesjonelle i omsorgssektoren 
spør seg selv: Er min bedømmelse partisk på grunn av en sosial fordom 
jeg har mot denne forelderen eller dette barnet? Utøvelse av «hermene- 
utisk rettferdighet» krever en lignende sosialt reflekterende bevissthet. 
Den profesjonelle omsorgsarbeideren bør ha i mente: 


det faktum at jeg ikke forstår ditt barn og ditt vitnesbyrd om ham, er ikke din 
feil, det er min; selv dine beste anstrengelser for å gjøre deg forstått mislykkes, 
ikke fordi de er uklare, men fordi jeg ikke er opplært til å forstå den typen språk 
ditt barn bruker, og din oversettelse av dette til meg. Den nåværende hermene- 
utiske sammenhengen gir meg ikke disse ressursene. (Jeg har reformulert Carel 


og Kidd (2014, s. 532) for mine formål.) 


Hva dette betyr rent teoretisk, er at Fricker gir form til temaet motstand 
gjennom stipulering av de etiske dydene «rettferdighet i vitnesbyrd» 
og «hermeneutisk rettferdighet». Disse dydene gjelder transaksjonelle 
momenter av epistemisk utveksling mellom subjekter, mer enn å være 
et botemiddel for epistemisk urettferdighet på det strukturelle eller 

kollektive plan. I tillegg er disse dydene ment som botemidler for til- 
høreren, ikke for den talende (den enkelte talende eller det angjeldende 
fellesskapet). 

Noen hevder derfor at Fricker «bringer marginaliserte fellesskaps agens 
og motstand til taushet» (McHugh, 2017, s. 274). Hennes idé om herme- 
neutisk urettferdighet fremstiller marginaliserte fellesskap som om de 
skulle være uten epistemisk agens og fullt ut dele den kollektive og sym- 
metriske uvitenheten til de dominerende kunnskapsbærerne (cf. Mason, 
2011, s. 298; McHugh, 2017, s. 274). 

Ifølge Mason består Frickers problem i at hun blander sammen kol- 
lektive hermeneutiske ressurser med de som de facto er dominerende 
(cf. Mason, 2011, s. 300, min utheving). Hun overser det faktum at disse 
marginaliserte gruppene vil kunne ha ikke-dominerende hermeneutiske 
ressurser til sin disposisjon, og at disse vil kunne la dem yte motstand og 
skape mening i sine sosiale erfaringer til tross for tomrom eller forvreng- 
ninger i de kollektive hermeneutiske ressursene. Dette fører til at Fricker 
«risikerer å marginalisere og bringe til taushet de ikke-dominerende 
stemmene som fremstillingen hennes forsøker å forsterke» (Mason, 2011, 
s. 296). 

Vår vignett fremhever et lignende poeng, selv om jeg mener dette min- 
dre som en kritikk, og mer som et forslag til et tilleggspoeng. Frickers 
fremstilling omhandler ikke de ulike måtene de talende både kan yte og 
faktisk yter motstand på, annet enn å beskrive dem som mislykkede for- 
søk på å bli hørt. Dette er forståelig gitt Frickers fokusering på mangelfulle 
epistemiske praksiser og hennes forsøk på å legge det moralske ansva- 
ret for denne urettferdigheten på tilhøreren (og på sosiale strukturer). 
Et utilsiktet utfall er imidlertid at man risikerer å feilaktig beskrive de 
gjeldende enkeltpersonene eller gruppen som innehavere av mindre 
agens enn de faktisk har. 

I Foucaults beskrivelse av makt (som har mange fellestrekk med 
Frickers) blir imidlertid counter-conduct betraktet som en naturlig og 
nødvendig del av maktrelasjoner: «where there is power there is resis- 
tance» (Foucault, 1978, s. 95). Her er de maktesløse ikke uten makt. En 
mer riktig beskrivelse er at «deres makt og kunnskap har blitt fornedret 
og hindret» (Medina, 2011, s. 13). 

Foucault definerer counter-conduct som «a struggle against the proce- 
dures implemented for conducting others» (Davidson, 2011, s. 28 som 
siterer Foucault, 2007, s. 201, 204). «Conduct» kan her henvise til aktivi- 
teten med å styre andre, men også til den måten en person blir styrt eller 
styrer seg selv på. I det sistnevnte tilfellet betyr counter-conduct mot- 
stand gjennom reformulering av selvet. 

Epistemisk motstand kan også ta en kollektiv form gjennom det han 
kaller «the insurrection of subjugated knowledges» (Foucault, 2003, s. 7). 
Dette er kunnskapsformer som blir plassert langt nede i hierarkiet av 
akademiske disipliner, eller som ikke anses for å være kunnskap i det hele 
tatt (Allen, 2017, s. 192), for eksempel den kunnskapen en psykiatrisk pasi- 
ent besitter. Ved å skrive «counter-histories», for eksempel om moderne 
psykiatri, og ved å gi stemme til skjulte eller glemte samlinger av erfa- 
ringer, kan forskere utfordre eksisterende kunnskapsregimer (for eksem- 
pel medisinske klassifikasjonssystemer) og deres hegemoniske krav på å 
representere sannheten. Disse ulike individuelle og kollektive måtene å 
utøve counter-conduct på gjenspeiles i vignetten, i kunnskapsproduksjo- 
nen i denne artikkelen og i denne antologien mer generelt. 


Counter-conduct mot den pedagogiske 
metoden benyttet for å styre Angus 


Gjennom flere år brukte de ulike språk- og taleterapeutene eller pedagoger 
som arbeidet med Angus, en metode kalt «referanseobjekter» (OOR - obje- 
cts of reference) for å styre utviklingen hans. Denne metoden var del av en 
såkalt total kommunikasjonstilnærming rettet mot «ikke-verbale barn», 
og besto av å benytte et konkret objekt, for eksempel en drikkekopp, for å 
representere handlingen «å drikke» for barnet. En terapeut foreslo å bruke 
en bordduk som et symbol for «hjemme». Men som Lilias forklarte: 


Det ville være umulig ... å vite hva den bordduken representerte for Angus: 
«middag», «kjøkken» eller «katt» (katten lå ofte utstrakt over bordduken!) ... 
(Liston, 2020b, s. 9) 


For et seende barn ville en bordduk ha mening, fordi den ligger på et bord 
i kjøkkenet med et måltid plassert oppå. Det er usikkert hvilken mening 

et barn med medfødt døvblindhet ville tillegge det taktile inntrykket av 
stoffet. Med andre ord: Angus' taktile prosess for tilskrivelse av mening 
var fullstendig fremmed for terapeuten. Ikke uventet viste Angus liten 
interesse. Han motsatte seg fysisk invitasjonen til å være med på spil- 
let. Foreldrene hans, som i utgangspunktet var villige til å samarbeide, 
forsto at dette ikke ga noen mening for ham, og ga til slutt opp forsøket. 
Terapeuten tilskrev dermed foreldrenes vanskelige og lite samarbeidsvil- 
lige holdning skylden for at metoden mislyktes. Hun mente at Angus’ 
mangel på interesse var et uttrykk for alvorlig kognitiv svikt. 

Lilias var på sin side i stand til å tolke Angus’ mangel på interesse 
som en form for motstand og som et vitnesbyrd om at metoden var mis- 
lykket. Hun var i stand til å se sønnen som kognitivt habil, men som 
ganske enkelt uten evne til å respondere på, eller vise interesse for, en 
pedagogisk tilnærming som tok utgangspunkt i evnene til seende og 
hørende barn. 


Jeg hadde min mammakunnskap, dette fungerte ikke. Dette er en av grunnene, 
og det finnes sannsynligvis andre grunner, og jeg håper at du da vil arbeide 
med meg, men nei, det ble oppfattet som at jeg var en mamma som ikke likte 


referanseobjekter. 


Ved å yte motstand destabiliserer Lilias dermed det tradisjonelle styrke- 
forholdet mellom spesialisten som «kunnskapsbæreren» og familien som 
«ikke-kunnskapsbærere». Med sine spørsmål utfordrer hun et gitt språk- 
og kunnskapsregime og et profesjonelt hierarki. 

Motstand er imidlertid også til stede hos pedagogen, som på sin egen 
måte motsetter seg det alternative epistemiske synspunktet (kunnskaps- 
modusen) som Lilias legger frem. Som antydet ovenfor synes det å ha 
foreligget både identitetsbaserte fordommer og mangel på en korrekt 
diagnose fra pedagogens side. Bedømmelsen foretatt av vår delvis fiktive 
terapeut/pedagog kan selvfølgelig ha blitt komplisert av dette tomrom- 
met i de profesjonelle hermeneutiske ressursene («mangelen på døvblind- 
begrepet) som ikke er hennes skyld. Videre utøver hun bare sin sosiale rolle 
innenfor velferdsstatens disiplinære orden, der helse-, eller omsorgs- 
arbeidere er epistemisk privilegerte på «berettigede og uberettigede måter» 
(Carel & Kidd, 2014, s. 530). Til tross for en viss grad av berettigelse er 

det likevel ikke vanskelig å få øye på en pastoral dimensjon i denne sam- 
handlingen, ved at terapeuten krever tilgang til Lilias' og Angus’ interne 
motivasjon, og forlanger overholdelse av sine metoder i bytte for hjelp. I 
dette perspektivet blir Lilias' motstand ikke betraktet som en verdifull og 
naturlig del av styrkeforholdet. Tvert imot, protesten hennes blir avvist 
og ansett som et tegn på at hun er et vanskelig individ, «en mamma som 
ikke likte referanseobjekter». 


Counter-conduct mot subjektivering og 
språk- og kunnskapsregimer 


Lilias’ protest viser en form for counter-conduct også i en annen forstand, 
nemlig med henblikk på bredere relasjoner av subjektivering. Etter at 
sønnen hennes flyttet hjemmefra for noen år siden, har hun utdannet seg 
ved å delta på internasjonale konferanser og ta studier om døvblindhet 
på mastergradsnivå i Nederland. Hun har gjennomført en intervensjons- 
studie (see Liston, 2020a) ved sønnens skole, der hun introduserte «det 
døvblinde konseptet» og overtalte sønnens omsorgspersoner til å befatte 
seg med ideen om kroppslig taktil kommunikasjon. Videre overtalte hun 
Angus’ omsorgspersoner til å ikke lenger betrakte hennes sønn som «en 
ikke-verbal person», men derimot som «en person som i alle sine bevegel- 
ser og gester representerer et enormt kommunikativt potensial». I dag er 
Lilias ansatt på sønnens skole for å undervise jevnlig om kommunikasjon 
og døvblindhet. 

Med andre ord, hvis vi ser på hennes utvikling over tid, har Lilias 
utfordret subjektiveringen av sønnen som «en ikke-verbal person» som 
mangler evne til å avgi vitnesbyrd. Ved hjelp av sin kunnskap om døv- 
blindhet har hun lykkes i å gi ham en ny («usvekket») subjektposisjon 
som en troverdig epistemisk agent, «som en person som i alle sine beve- 
gelser og gester representerer et enormt kommunikativt potensial». 

I tillegg har hun motsatt seg sin egen subjektivering som «bare en 
mamma». I begynnelsen lyktes hun dårlig, og til tross for sine protester 
opp gjennom årene utviklet hun et dårlig selvbilde og følte at hun ikke ble 
anerkjent som kunnskapsrik når det gjaldt omsorgen for sønnen. Etter 
å ha tatt utdanning utenlands har hun imidlertid lykkes i å skape en ny 

epistemisk status for seg selv: ikke lenger «bare en mamma», ikke lenger 
«bare intuitiv kunnskap» og «med ‘ikke-ordet’ alltid tatt med». 


Plutselig snakket jeg de profesjonelles språk, og plutselig begynte de å høre på 


meg. 


Lilias har dermed en mangefasettert relasjon til de eksisterende kunn- 
skapsregimene. Hun har motsatt seg et pedagogisk kunnskapsregime 
som subjektiverer Angus til en «ikke-verbal person», mens hun bruker 
et regime fra et annet område (studier av døvblindhet) til å skape nye 
subjektposisjoner både for Angus og for seg selv. Dette funnet stemmer 
overens med en studie av Farrugia, som viser at foreldre utfordrer asso- 
siasjonsstigmatisering ved å bruke medisinske, eller pedagogiske, kate- 
gorier. Ved å definere barnet sitt som «innenfor autismespekteret» kan 
de fjerne stigmatiseringen som «dårlige foreldre» og skape en usvekket 
subjektposisjon for seg selv (2009, s. 1025). 

Hvis vi går tilbake til vignetten, kan vi se at Lilias over tid har vært 
oppfinnsom med å omformulere seg selv og sin posisjon. Dette stemmer 
overens med Foucaults forståelse av counter-conduct som produktiv, 
ikke bare som en nekting av å følge ordre: «If resistance were nothing 
more than the reverse image of power, it wouldn't resist» (Davidson, 2011, 
s. 27). Hun har funnet en ny posisjon i styrkeforholdet, og kanskje til og 
med omdefinert det epistemiske styrkeforholdet som sådan. I stedet for 
å betrakte mødre som «emosjonelle» og som «ikke-kunnskapsbærere» 
viser hun at de er kunnskapsrike. Strategien hennes har imidlertid også 


en ulempe: 


Så jeg snakket ikke lenger som [i helse-og omsorgsarbeidernes øyne] en bekym- 
ret mor som ikke fikk den støtte hun trengte, og som var svært engstelig for 
utviklingen hans, og så videre. Plutselig var jeg i stand til, og dette utviklet seg 
langsomt, men ... plutselig bruker jeg et mer formelt språk, og det gir meg 


troverdighet. 


(...) Det gjør meg til en person som det kanskje er verdt å lytte til. Og slik burde 
det ikke være. En del av de profesjonelles hjelperrolle består i å erkjenne at foreldre 
har en utrolig masse verdifullt å komme med. Men de kommer med det i et språk 


som er mindre formelt og mer følelsespreget enn det de profesjonelle ville brukt. 

Selv om den i utgangspunktet var produktiv og nyskapende, risikerer 
hennes counter-conduct å bli reintegrert inn i status quo. Lilias blir nå 
tatt alvorlig, ikke fordi hun har hevet den epistemiske statusen til for- 
eldre som kategori, men fordi hun selv har blitt en profesjonell. I stedet 
for å utfordre det tradisjonelle epistemiske status quo vil dette kunne 
forsterkes. 

Det dette viser, er at motstandsarbeidet aldri stopper opp eller er over 
én gang for alle. På samme måte som makt er motstand av ubestandig 
og spredt natur. I dette henseende, og som en slags konklusjon, kan vi 
trekke viktige skiller vedrørende hvor og hvordan motstanden skjer. Som 
Davidson (2011, s. 29) forklarer: «Et styrkeforhold kan ligge innebygd i et 
fysisk miljø, en sosial konfigurasjon, et atferdsmønster, en kroppslig gest, 
i en bestemt holdning, i en livsform». Fordi alle disse elementene kan 
påvirke enkeltpersoners handlingsfelt, kan motstanden komme fra ulike 
steder og utøves med ulike midler. 

Slike nyanser er spesielt viktige for familier med barn som uttrykker 
seg gjennom en rekke av andre modaliteter enn, eller i tillegg til, talt språk 
(dette gjelder for funksjonshemminger som autisme, døvhet og kognitive 
forstyrrelser). Helse- og omsorgspersonell risikerer å overse disse barnas 
agens dersom de ikke gjør seg kjent med uttrykksformer innenfor flere 
modaliteter. I tilknytning til dette risikerer de å misforstå de primære 
omsorgspersonene dersom de ikke erkjenner at det å forstå disse barnas 
kognitive og kommunikative evner krever en dypt kontekstuell hverdags- 
kunnskap, noe som gir foreldrene en særstilling. Det er derfor viktig å 
være sensitiv overfor motstandens opprinnelsessted og modalitet. 

Når det gjelder opprinnelsessted, finnes motstanden i vår vignett 
i forholdet mellom forelderen og omsorgsarbeiderne, i Lilias’ «vanske- 
lige» holdning og Angus’ kroppslige atferd i kommunikasjonen med 
terapeuten. Med henblikk på modaliteter representerer Angus’ delvise 
tilbaketrekning fra den kommunikative samhandlingen en fysisk form 
for motstand som kan fanges opp av det McHugh (2017, s. 272 ff.) kaller 
epistemisk separatisme, dvs. nekting av å inngå i dialog eller være med 
på spillet. Andre strategier som hun nevner, er blant annet å inngå stra- 
tegiske allianser med andre personer eller grupper (vanligvis grupper av 
likesinnede eller fora for foreldre), eller for det tredje, og det som også var 

relevant i Lilias’ tilfelle, å lære seg å bruke de epistemiske ferdighetene til 
den dominerende gruppen. Til sist, og fjerde, kan vi legge til strategien 
med å «bli en hybrid». Lilias har lykkes i å tilegne seg de språklige trek- 
kene til den dominerende gruppen, noe som samsvarer med den tredje 
strategien som nevnt ovenfor, opp til et punkt der hun har blitt en hybrid: 
både en mor og en instruktør. 

Riktignok har dette både en temporal og en strukturell dimensjon. 
Counter-conduct kan resultere i, eller være et resultat av, en oppbygging 
(eller nedbryting) av mange momenter av motstand gjennom en rekke 
sosiale situasjoner. Vi ser dette demonstrert i Lilias' fortelling, der den 
samlede virkningen av alle disse tidligere momentene av motstand først 
nylig har blitt følbar (hun føler seg ikke lenger som «bare en mamma»). 
Videre avhang det vellykkede utfallet av hennes motstand av hvorvidt 
omsorgsprofesjonene i denne bestemte institusjonelle sammenhengen 
ville akseptere hennes og Angus” alternative subjektposisjon. Hvorvidt 
motstanden er «vellykket» eller «mislykket», bør derfor ikke bedømmes 
ut fra, eller avhenge av, bare ett moment av transaksjonell samhandling. 
Vi må også se på det som skjer før og etter samhandlingen, og også det 
som skjer i andre sammenhenger. Dette stemmer overens med Medinas 
argument om at en analyse av epistemisk urettferdighet krever en hel- 
hetlig tilnærming, fordi den i sin natur er sosialt og temporalt utstrakt 
(Allen, 2017, s. 189; Medina, 2013, s. 59). På samme måte må også mot- 
standen analyseres gjennom en temporalt og sosialt utstrakt tilnærming. 


Konklusjon 


Hvor og med hvilke midler er det motstand skjer i vårt moderne sam- 
funn, og med hvilke mål? Jeg har tilnærmet meg disse spørsmålene 
gjennom en drøfting av motstand mot epistemisk urettferdighet i situa- 
sjonen til en familie med et barn med nedsatt funksjonsevne. Jeg hevdet 
at familier med ansvar for medlemmer med nedsatte funksjonsevner er 
dobbelt sårbare for fordommer mot deres vitnesbyrd: Negative fordom- 
mer, som å representere «en tapt sak», «et sosialt problem» eller «mangle 
agens», kan skade troverdigheten ikke bare til barnet med nedsatt funk- 
sjonsevne (det jeg kaller førstepersons epistemisk skade). Men det kan 

også skade troverdigheten til deres primære omsorgspersoner, som gjen- 
nom assosiasjon vil kunne bli forhåndsdømt som «lite samarbeidsvil- 
lige», «dårlige foreldre» eller «vanskelige» (det jeg kaller annenpersons 
epistemisk skade). Videre er disse familiene sårbare for hermeneutisk 
urettferdighet, fordi mange aspekter av deres erfaringer er vanskelige 
å forstå, på grunn av mangler i eller forvridninger av de kollektive her- 
meneutiske ressursene. I vignetten omfatter dette mangelen på et ord og 
begrep av døvblindhet og en forståelse av en taktil måte å være i verden 
på. I den generelle forskningen er «tragediediskursen» (Broberg, 2011) et 
godt eksempel på en strukturell forvridning i de kollektive hermeneu- 
tiske ressursene som er til hinder for en positiv meningsskaping for disse 
familiene. 

I en virkelig sammenheng av epistemisk urettferdighet så vi videre 
at familier kan yte motstand. Synliggjøring av den talendes motstand 
utfyller Frickers rammeverk og muliggjør en utforskning av de strategi- 
ene som brukes i motstanden. I vignetten er denne motstanden lokali- 
sert i kroppslige reaksjoner og i foreldrenes protester mot de eksisterende 
profesjonelle omsorgsrelasjonene. Den manifesterer seg i en «vanske- 
lig» holdning, i språklig imitasjon, ved å melde seg ut av dialogen, eller 
ved å bli en hybrid. Denne motstanden kan være rettet mot bestemte 
koder for profesjonell atferd eller bredere relasjoner av subjektivering. 
Oversatt til stigmatiseringsforskningens vokabular kan vi forstå Lilias' 
(pågående) anstrengelser for å skape seg en «usvekket» identitet for seg 
selv og sin sønn (Farrugia, 2009, s. 1015). Kollektive strategier for coun- 
ter-conduct kan også ta sikte på produksjon av undertrykkede former 
for kunnskap, og i denne artikkelen og denne antologien betyr dette å 
gi en stemme til foreldres eller andre sårbare gruppers epistemiske posi- 
sjon og erfaringer. En fortolkning av vignetten i lys av Foucaults begrep 
om counter-conduct viste (a) hvordan både taleren og tilhøreren kan 
oppvise motstand, (b) at studien av det krever en temporalt og sosialt 
utstrakt tilnærming, og (c) at counter-conduct kan bli reintegrert i styr- 
keforholdet. Det er mitt håp at denne artikkelen kan inspirere foreldre 
til å sette navn på former for epistemisk urettferdighet som de møter, 
men også gjøre dem oppmerksomme på de epistemiske strategiene som 
er tilgjengelige for dem. 

Kjonn, makt og motmakt 


Marta Maria Espeseth 
Frelsesarmeen 


Abstract: This chapter studies an embodied and gendered counter-conduct devel- 
oped within a minority religious culture, but still in opposition to this culture. The 
material used is historical and biographical, with small glimpses of the life and work 
of Othilie Tonning (1865-1931), a prominent Norwegian social reformer, feminist, 
and Salvation Army officer. Before she went through a religious conversion and 
joined the Salvation Army, she was a radical freethinker and suffragette, smoked 
cigars and cut her hair short. After her conversion, she threw away the cigars but kept 
her hair short for the rest of her life. That was not popular, neither in the Salvation 
Army nor society in general in the late nineteenth and early twentieth centuries. 
This story is then discussed with theories of gender and religion, especially Judith 
Butler's theory of performativity and her rethinking of vulnerability and resistance. 
Tonning's counter-conduct, the close-cropped hairstyle, androgynous features, and 
masculine uniform, disturbs the relationship between the religious and the secular, 
as it disturbs and changes the interpretation of gender. The normative point is that 
this disturbance creates open spaces of hope for human inclusion and diversity. 


Keywords: religion, gender, performativity, resistance, biography, Salvation Army 


Kvindelige officerer tillades ikke at klippe sit haar 

for at efterligne mænd, ligesaalidt som mend tilla- 
des at dele sit haar for at efterligne kvinder. 

—William Booth (1829-1912) 

i Ordrer og regler for feltofficerer (1910, s. 60) 


Sitering: Espeseth, M. M. (2022). Kjønn, makt og motmakt. I I. M. Lid & T. Wyller (red.), Makt, mot- 
makt og praksis. Bidrag til kritisk refleksjon innen diakoni og velferd (Kap. 2, s. 43-66). Cappelen Damm 
Akademisk. https://doi.org/10.23865/noasp.167.ch2 

Allerede som barn syntes hun (Othilie Tonning) 
at guttene var privilegert på mange måter. Hun 
forstod for eksempel ikke hvorfor de skulle ha så 
meget mer bekvemmere klær. Engang fikk hun 
da også drevet gjennom at der i hennes jakke ble 
laget - hva hun i sitt barnespråk kalte «innbyrdes» 
lommer - d.v.s. innvendige. Slike hadde hun like 
god bruk for som guttene. 

Det korte håret beholdt hun hele sitt liv. Det 
brakte henne mange spottende tilrop — det var jo 
ikke moderne den gang. I Frelsesarmeen var det 
heller ikke velsett. 

—Bertha Nicolaisen (1870-1958) i den første 
biografien om Othilie Tonning (1940, s. 8) 


Dette kapittelet skal handle om motstand som er kroppsleg og kjønna. 
Eg vil drøfte korleis kroppslege uttrykk og praksisar uroar det vante og 
innlærte, blir møtt med undring og redsle, restriksjonar og marginali- 
sering. Dette uventa og uroande har sin eigen dynamikk, og kva slags 
motmakt er det som vert sett i spel? Eg vil peike på ein kroppsleg og 
kjønna motstandspraksis som oppstår i ein religiøs kontekst, og eg vil 
diskutere om ikkje også religion kan vere ein utløysande faktor som 
i alt sitt tvisyn kan danne håp og opne rom for inkludering og større 
menneskeleg mangfald. 

I boka spør vi om det finst motstandspraksisar bortanfor det etablerte, 
ved sida av politiske organiseringar og sosiale nettverk. Tradisjonen etter 
Foucault handlar om å studere korleis disiplinering og kontroll, med opp- 
hav i utøvd pastoralmakt i mellomalderklosteret, også finst i nye og meir 
fordekte former innafor moderne velferdsinstitusjonar, religiøse så vel 
som sekulære. Vi studerer korleis tradisjonen etter Foucault også peiker 
på stader og praksisar der den kontrollerande og disiplinerande pastoral- 
makta møter motstand. Den nye og korrigerte pastoralmakta er ei mot- 
makt som kjempar for verdien av den eigne stemma og dei eigne romma. 
Denne motmakta kan utspele seg på uventa stader, i det vanlege livet, i 
det kroppslege og relasjonelle. 

Eg vil drofte temaet ved hjelp av eit historisk og biografisk materiale 
om den sosialpolitiske entreprenøren, kvinnesakskvinna og frelsesarmé- 
leiaren Othilie Tonning (1865-1931). Materialet hentar eg frå doktorgrads- 
arbeidet mitt om Tonning. Undervegs i dette arbeidet har eg publisert 
artiklar der eg har lese det biografiske materialet saman med rom- og 
kjønnsteori. Michel Foucault si tenking har, mellom andre, danna for- 
staingsramme og gjeve viktig motstand. Denne artikkelen vil vere ei 
vidareføring av dette arbeidet, med utprøving av teoretiske element som 
inngår i det mangfaldige kjønnsperspektivet eg søkjer i møte med Othilie 
Tonnings liv og gjerning (sjå Espeseth, 2013, 2017, 2018, 2019). 


Problem og metode 


Tonnings liv kan lesast som ein kontinuerleg motstandspraksis, kropp- 
sleg, kulturelt, religiøst og sosialt, og dei to sitata i starten av kapittelet 
syner korleis regelverket i den tidlege Frelsesarmeen sette nokre stan- 
dardar for hårfrisyren til uniformerte kvinner og menn. I det andre sita- 
tet får vi eit glimt av ei aktiv og bestemt lita jente som trumfar gjennom 
at også ho vil ha lommer i jakka si, på same vis som gutane. Siste del 
av sitatet syner den vaksne frelsesarméoffiseren som livet ut insisterer 
på kortklipt hår. Det provoserte tradisjonelle oppfatningar om kva som 
var kvinneleg og sømeleg, i sekulære så vel som i religiøse samanhengar, 
Frelsesarmeen inkludert. Dei to sitata syner også korleis kjønn er noko vi 
markerer med teikn som hår og klede, og noko vi forhandlar om. Othilie 
Tonning forhandla seg fram til jakke med lommer, og til kortklipt hår, 
trass i at desse teikna braut med reglar og konvensjonar for korleis kvin- 
ner skulle te seg og kle seg. 

Spørsmålet som skal styre den vidare framstillinga, er korleis vi kan 
forstå Othilie Tonnings kroppslege og kjønna motstandspraksis. Kva 
slags praksis var det, og korleis spelte den seg ut? Det er spesielt interes- 
sant at Othilie Tonning med sin kroppslege praksis, med den kortklipte 
hårfrisyren, ikkje berre skaper uorden i oppfatningar om kjønn, men 
også i oppfatninga av kva som er religiøst og kva som er sekulært. 

Eg skal utdjupe og kontekstualisere nokre utsnitt frå materialet mitt, 
og eg vil drøfte det ved hjelp av Judith Butlers teori om performativt 

kjønn. Slik vonar eg å tilføre noko til den store samtalen om korrigert 
pastoralmakt som motmakt i kampen for verdien av den eigne stemma 
og dei eigne romma. Kjønnsperspektivet eg søkjer å etablere, har både 
biologiske, psykologiske, strukturelle, historiske, sosiale og kulturelle lag. 
Eg legg til grunn at kjønn er både biologisk og sosialt, at det speler seg 
ut i kulturelle konstruksjonar, i språk og handling. Sitatet frå William 
Booths ordrar og reglar syner eit ønske om å etablere universelle og sta- 
bile kjønnskategoriar i den hierarkiske maktstruktur han rådde over. Dei 
små glimta frå Bertha Nicolaisens Tonning-biografi syner korleis denne 
maktstrukturen vart utfordra frå innsida, av ei kvinne med kortklipt hår. 

I det følgjande skal eg gje eit kort biografisk riss av Othilie Tonnings 
liv og gjerning. Deretter vil eg utdjupe Judith Butlers teori om performa- 
tivt kjønn og korleis ho har inkorporert denne i ein større normativitet, 
ein kroppsleg forankra ikkje-valdsetikk som bygger på sårbarheit, rela- 
sjonalitet og ansvar. Eg vil også syne korleis Johan Lundin og Fredrik 
Nilsson har nytta seg av Butlers teori om performativt kjønn i studiar av 


Frelsesarmeens arkiv (1904). Fotografi av major Othilie Tonning. Stryk 

modernitet og sekularitet med Frelsesarmeen som dome. Med dette som 
grunnlag vil eg så hente fram nokre døme pa korleis Othilie Tonning 
sjølv spelte ut kjønn, i spenningsfeltet mellom individ, organisasjon og 
samfunn, og drøfte korleis denne praksisen kan tenkjast som kamp for 
verdien av den eigne stemma og dei eigne romma, som motstand, mot- 
makt og korrigert pastoralmakt. 


Biografisk riss 


Ein viktig historisk kontekst for etableringa av Frelsesarmeen i Noreg er 
«det moderne gjennombrotet», med vekt på det frie mennesket, fornufta 
og framsteget (Østerberg, 2001). Med moderniteten kom også «den nye 
kvinna» til syne og tok seg veg inn i nye rom og roller, og det religiøse 
landskapet var i omforming (Sjå t.d. Breistein, 2010 og 2012; Tønnessen, 
2013). Religionen vart utfordra av naturvitskap og samfunnskritikk, 
litteratur, filosofi og kvinnesak. Luthersk kristendomstradisjon og 
statskyrkjeleg hegemoni måtte også bryne seg på nye frikyrkjelege og 
lågkyrkjelege vekkingsrørsler, og Frelsesarmeen var ei av desse (Elstad, 
2008; Lein, 1981). 

Som middelskoleelev og kontordame i Stavanger i 1880-åra, var Othilie 
Tonning ei av «dei nye kvinnene» som tok i bruk tradisjonelle masku- 
line uttrykk som å røyke sigar og klippe håret kort. Ho søkte til radikale 
miljø der ein las moderne litteratur, diskuterte samfunnsspørsmål og tok 
avstand frå religion. Då Frelsesarmeen kom til Stavanger i 1890, opplevde 
ho som opprørsk fritenkjar og kvinnesakskvinne ei gjennomgripande 
religiøs omvending, slutta seg til frelseshæren og fekk heilt frå starten ein 
sentral posisjon i etablering og utvikling av Frelsesarmeen i Noreg. 

Frå 1898 var Tonning ein markant leiar for Frelsesarmeens sosiale 
arbeid, frå 1904 til 1931 for avdelinga som vart kalla Kvinners sosiale 
arbeid. Den internasjonale Frelsesarmeen valde etter kvart å organisere 
det sosiale arbeidet etter kjønn. Menns sosiale arbeid tok seg av herberge 
for heimlause menn, rusomsorg, fengselsarbeid og arbeidstiltak som 
gardsbruk, vedhoggeri og innsamling av filler og papir. Under Tonnings 
leiing vart Kvinners sosiale arbeid den mest autonome avdelinga innan 
Frelsesarmeen, med flest tilsette og størst budsjett, og med ei tydeleg 

røyst i utforminga av den tidlege norske velferdsstaten. I Tonnings lei- 
artid etablerte Kvinners sosiale arbeid nærmare 70 sosiale institusjonar 
og tiltak. Slumstasjonane og redningsheimen var dei første, og frå dei 
vaks det fram barnekrybber, barneherberge og barneheimar, feriekolo- 
niar, mødreheimar og adopsjonsformidling, heimeindustri med reisande 
salsrepresentantar, spedbarnskontroll og mjølkesentral, pensjonat for 
kvinnelege fabrikkarbeidarar og gamleheimar. Desse etableringane fann 
ofte stad etter forhandlingar med kommune og anna offentleg myndig- 
heit, og i materialet mitt finst mange døme på at både kommunar, kvin- 
nesaksforeiningar og fabrikkeigarar har teke kontakt med Tonning for 
hjelp til å etablere betre velferdstilbod mot å stille hus til rådvelde for 
Frelsesarmeens slumsøstrer (Berg, 1986; Espeseth, 2021; Seip, 1984). 

Othilie Tonning hadde framståande strategiske evner. Ho «las» sam- 
funnet og dei sosiale spørsmåla i samtida, ho spreidde kunnskap i skrift 
og tale, bygde nettverk og arbeidde politisk for å møte fattigdomsutfor- 
dringane i samtida. I tre valperiodar, frå 1908 til 1916, sat ho i Kristiania 
bystyre. Slik var ho mellom dei første kvinnene i norsk kommunestyre- 
politikk. Første valperioden representerte ho Avholdspartiet, dei to neste 
partiet Venstre. Dei strategiske evnene gav seg til dømes utslag i at ho 
etablerte julegrytetradisjonen i Noreg, ho tok initiativet til julegrana på 
Universitetsplassen i Oslo, og ho sørgde for at Frelsesarmeens slumsøstrer 
fekk kollektere utanfor vallokala ved kommune- og stortingsval frå 1912 
(Aktstykker fra Kristiania kommune 1908-1915; Faklen 1913/1). Dermed 
plasserte ho både Frelsesarmeen og appellen om å ta ansvar for dei fattige 
i det offentlege medvitet, på strategiske stader i byrommet, på offentlege 
stader knytt til kunnskapsdanning og demokrati. Ein kan gjerne seie at 
det offentlege rommet var Othilie Tonnings scene, og ved å utøve kjønn 
slik ho gjorde, fekk bodskapen hennar tyngd. 


Kjønnstrøbbel og performativitet 


Judith Butler skriv i tradisjonen frå Foucault om performativt kjønn, i 
den banebrytande boka Gender Trouble som kom i 1990. Kjønn er ikkje 
noko vi er, men noko vi gjer, og når vi gjer kjønn på måtar som går på 
tvers av dei etablerte forventningane, så skaper det trøbbel og uro. Butler 

problematiserer omgrepa biologisk kjønn (sex) og sosialt kjønn (gen- 
der). Vi kan ikkje, meiner Butler, skilje biologisk kjønn frå sosialt kjønn. 
Kroppen er, ifølgje Butler, korkje ei bok med blanke ark som vi skal skrive 
historia inn i, eller ein materie som kan skiljast frå menneskas meinings- 
skapande praksisar. Når vi ikkje kan skilje det sosiale kjønnet frå det 
biologiske, er det fordi korkje kroppen eller språket kan skape meining 
utan kvarandre. Butler har provosert så vel homorørsla som kvinnerør- 
sla, intellektuelle feministar så vel som religiøse høgrepopulistiske miljø. 
Kritikken mot henne har gått på at ho opphevar kjønnskategoriane mann 
og kvinne, og at ho fornektar at det finst mannskroppar og kvinne- 
kroppar. Dermed vert teorien livsfjern og språkfiksert, og han fornektar 
røyndommen. Det fører igjen til ei distansert og teoretiserande haldning 
til kvinners og menns levde liv i den verkelege verda, meiner nokre av 
kritikarane hennar, mellom dei Torill Moi (Moi, 2014; sjå også Økland, 
2011). 

Butler har utvikla teoriane sine etter Gender Trouble, og tenkinga 
om kjønn har teke nye og normative vegar. Kjønn er eit spørsmål om 
liv og død, og det kan vere farleg å vere i brotflater der faste kjønns- 
ordningar er sett i rørsle. Eit nøkkeltema i Butlers forfattarskap hand- 
lar om det menneskelege og monstrøse ved å tre inn i gjenkjennelege 
diskursar om kjønn. Diskursive normer for kjønn kan skape rammer 
for eit trygt og godt liv for nokre, medan for andre går det menneske- 
lege tapt. Med andre ord, klare, gjenkjennelege og ryddige kjønnska- 
tegoriar skaper ro og orden, men også trongare rom. Uklare og rotete 
kategoriar skaper uorden og frykt, men også større rom. Framande 
uttrykk for kjønn vert oppfatta som monstrøse og trugande. Når det 
menneskelege vert monstrøst, dehumanisert, er livet truga. Det tel 
ikkje lenger, og det treng ikkje lenger sørgast over (Butler, 2016 og 
2020; Svendsen, 2020). 

Tretti år etter Gender Trouble har Judith Butler utvikla ein ikkjevalds- 
etikk basert på menneskeleg sårbarheit, relasjonalitet og ansvar. Den 
grunnleggjande erkjenninga av at vi lever i kraft av ein relasjonell vev 
av band som vi ikkje kan skade utan samstundes å skade oss sjølve, er 
grunnlaget for mellommenneskeleg ansvar og etikk hos Butler. Vi er 
ansvarlege i kraft av vår sårbarheit og våre relasjonar, og vår relasjonelle 

sårbarheit inneber også at menneske utøver vald mot kvarandre. Denne 
tenkinga tek Butler med seg når ho diskuterer samtidspolitiske problem- 
stillingar, det vere seg terroråtaket på USA 11. september 2001, staten 
Israels maktbruk overfor palestinarane og demonstrasjonane på Tahrir- 
plassen i Kairo 2010 (Svendsen, 2020). 

Butlers utvikling av ein ikkje-valdsetikk bygd på relasjonalitet, ansvar 
og sarbarheit er altså ikkje eit brot med tenkinga i Gender Trouble, men ei 
vidareføring og utviding som også syner kor viktig det er å motsetje seg 
tronge kjønnskategoriar. Ein hovudtanke hos Butler er at når vi ønsker å 
definere kjønn, når vi ønsker å definere andre menneske, så gjer vi rom- 
met lite for den eller dei det gjeld. Slik eg ser det, er ikkje hovudpoenget 
hos Butler å oppløyse kjønnskategoriane, utslette kjønnsidentitet eller 
fornekte at det finst kvinner og menn, men å setje dei i spel, og slik skape 
rom for rørsle, liv og sårbarheit. 


Religion, kjønn og performativitet 


Dei to svenske forskarane Fredrik Nilsson og Johan Lundin har nytta seg 
av Butlers teori om performativt kjønn når dei har studert korleis kjønn 
vert utøvd og forhandla i skjeringspunktet mellom religion og moderni- 
tet. Dei spør om det ikkje er ei forenkling når religion vert sett opp som ei 
motsetning til sekularisering og modernitet. Modernitet vert sett på som 
nytenking, endring og skiftande identitetar, religion som konservering, 
tradisjon og stabilitet. Lundin og Nilsson meiner at religion også kan sjå- 
ast som ein katalysator for modernitet der ulike former for maskulinitet 
og feminitet vert utøvd gjennom gjentekne forhandlingar. Moderniteten 
som braut gjennom mot slutten av det nittande hundreåret, innebar at 
identitetar endra seg og individ vart sett i rørsle. Det vart særs synleg 
med The Salvation Army, som oppstod i England i 1879, spreidde seg til 
USA og Australia 1880 og til Sverige som Frålsningsarmén i 1882, meiner 
Nilsson og Lundin. 

Nilsson og Lundin har studert den tidlege historia til Frålsningsarmén 
i Sverige, og spesielt korleis menneske som slutta seg til rørsla frå 
1880-åra og fram mot 1920, utøvde og forhandla om kjønn. Kvinner 
kledd i uniform i det offentlege rom var ein provokasjon, men også ei 

iscenesetjing. Ved hjelp av uniforma kunne kvinner uttrykke styrke og 
sjølvstende, eigenskapar som til vanleg vart rekna som kjenneteikn ved 
menn. Uniforma var til vanleg ei klesdrakt for menn som skulle føre 
krig eller handheve lov og orden. Med Frelsesarmeen fekk ein uni- 
formskledde kvinner som skapte uorden i førestillingane om korleis 
sømelege kvinner skulle te seg og kle seg. Dei første tiåra var fokuset 
frelse og omvending for enkeltmenneske, og Lundin skriv om «omvån- 
delsens metamorfos» med utgangspunkt i personlege vitnemål om kall 
og omvending frå frelsessoldatar som søkte seg til krigsskolen for å bli 
offiserar, altså leiarar og forkynnarar i Frelsesarmeen. Lundin syner kor- 
leis unge kvinner og menn forhandla maskulinitet og feminitet gjennom 
forteljingane sine. Dermed uttrykte dei også, medvete eller ikkje, kritikk 
mot rådande kjønnsnormer i samfunnet. Det var tydelege skilje mellom 
kvinners og menns forteljingar. Det galdt til dømes forholdet til Gud. 
Kvinnene framstilte Gud, eller oftare Jesus, i termar som familiemedlem 
eller nær ven. I forteljingane til menn vart Gud oftare framstilt som ein 
herskar som mennene underkastar seg. Slik Lundin ser det, gjev men- 
nene gjennom omvendinga opp førestillingar om eigenstyrke og sjølv- 
stende, medan kvinner vert meir sjølvstendige ved at dei gjer seg mindre 
avhengige av venner og familie og i staden vender seg til Gud og stolar 
på han. På den måten skjedde det ei tilnærming mellom maskulinitet og 
feminitet (Nilsson, 2012a og 2012b; Lundin, 2013). Denne tilnærminga 
kan også danne bakteppe for Othilie Tonnings møte med Frelsesarmeen 
i Stavanger i 1890, to år etter at Frelsesarmeen «opna eld» og etablerte seg 
i Noreg i 1888. 


Omvending for open scene 


Når Othilie Tonning fortel om den religiøse omvendinga si, fortel ho om 
ei gjennomgripande oppleving som rører ved heile henne, ei forteljing 
der også kjønn er sett i spel. Det var dei unge frelsesoffiserane, kaptein 
Magnhild Duhlin og løytnant Inga Mikkelsen og forkynninga deira som 
fanga Othilie Tonnings interesse i aprildagane 1890. I eit intervju med 
Krigsropet i 1907 (27.4.1907) minnest ho korleis ho vart råka både av talen 
og framtoningen til frelsesarmékvinnene: 

Og kapteinen blev fager i alt det lys og solskin; en maatte se paa hende! Sproget 
var vakkert, varmt og feengslende. Inderligt og dybt treengte hun sig ind i vor 
bevidsthed som en, der tager livet og kristendommen paa alvor. En maatte folge 


med! 


Dei religiøse spørsmåla som ho tidlegare hadde brukt mykje tid pa å 
gruble over, fekk ho no for seg på ein annan måte, fortel ho vidare. Her 
stod eit par kvinner og snakka enkelt, likefram og kvardagsleg. Det greip 
Othilie Tonning, ho var nysgjerrig og undra seg over kva slags menneske 
dette var. Ho gjekk på møta i fleire månadar utan å gripe bodskapen, for- 
talde ho, men tanken på at desse kvinnene hadde forlate heim og stilling 
for å forkynne, greip henne. På ny måtte ho vurdere dei religiøse spørs- 
måla og sine eigne oppfatningar. Ho stilte seg spørsmålet, «hvor meget 
har du igrunden gjort for at finde frem til din Gud?». Ho kom fram til 
at sjølv om ho hadde ofra spørsmålet tid og tankar, hadde ho ikkje ofra 
det bøn. Ho hadde ikkje utforska spørsmåla i praktisk handling. Dermed 
byrja ho å be. Ho bad og tvila, og heldt fram med å be, og etter kvart opp- 
levde ho at trua var der, «det vil si, jeg var ikke længer saa sikker og tryg 
i min vantro», fortalde ho i eit intervju med Trygve Wyller (1888-1960) i 
Stavanger Aftenblad i 1915 (nr. 196/1915). Den religiøse omvendinga mar- 
kerte ho med å bøye kne ved armeens botsbenk. Deretter greip ho sigaren 
sin og gav den til løytnanten idet ho sa: «Ta den og brenn den, jeg får ikke 
mer bruk for den» (Nicolaisen, 1940, s. 8). 

Ved årsskiftet 1890/91 let ho seg innvie til soldat i Frelsesarmeen. 
Historia fortel at ho også iførte seg arméuniforma til kvardags, på arbeids- 
plassen sin som kontordame i trelastfirmaet Fuglestad i Stavanger. «Skal 
De bruke den annet enn på møtene?» spurde sjefen henne. «Ja, på møtene 
er det jo for så vidt mindre nødvendig, der ser folk hva og hvor jeg er, men 
utenfor møtene er de fleste mennesker, og der bør man vise hvem man 
tilhører.» Folk som sidan passerte forbi kontoret der ho arbeidde, kunne 
dagleg sjå henne sitje der i Frelsesarmeens uniform, og det var mange 
som la vegen forbi kontorglasa for å sjå henne, fortel Bertha Nicolaisen 
(1940, s. 16). 

Vi kan forstå Tonnings omvending som ein dramaturgi der den 
kvinnelege kapteinen, i all sin stråleglans, rører ved Tonning og set 
i gang ein metamorfose som omfattar både ei handlingsdriven og ei 

fornuftsdriven, intellektuell tilnærming til tru. Ho testar ut bøn og opp- 
lever å bli mindre trygg i vantrua si. Sceniske element som botsbenk, 
sigar og uniform inngår i dramaturgien, og ut av metamorfosen kjem 
eit «nytt» menneske, samstundes som det «gamle» mennesket framleis 
er der. Det kortklipte håret heldt ho fast ved livet ut, og ho utfalda hand- 
lekrafta si i det offentlege, sekulære livet, midt i verda. Slik forhandla 
Othilie Tonning om kjønn, klede og hårfrisyre, både som radikal og 
sekulær fritenkjar, og som kristenmenneske, som kortklipt strids- 
kvinne i ein frelseshær ho skulle kome til å forme og prege langt ut over 
si eiga levetid. 


Performativitet ved katedralskolen 


Som ung kvinnesakskvinne i Stavanger i 1880-åra hadde Tonning oppo- 
nert mot dei tronge rammene som var sett for kvinners liv i samtida. Den 
17. mai 1890 tok ho del i demonstrasjonstoget for kvinners stemmerett, 
og ho var utpeikt som talar for dagen. Som einaste kvinne, blant ei rekke 
mannlege talarar i framståande posisjonar i Stavanger-samfunnet, steig 
ho inn på den offentlege scena strategisk plassert ved trappa til Stavanger 
lærde skole, Katedralskolen, som ligg like ved Stavanger domkyrkje. I 
talen peiker ho framover mot ein ny samfunnsorden der språk og tale- 
måtar som stigmatiserer og sementerer tradisjonelle kjønnsstereotypiar, 
er meiningslause. 


Arbeidet for Kvinders Stemmeret [...] maa komme som et Led i en helt for- 
andret Samfundsopfatning, et nyt Begreb om Kvinders plass i Samfundet. Og 
dertil er det allerede for en Del kommet, - Begrepet om Kvinders Virkefelt er 
Udvidet og skal blive det i endnu høiere Grad. — Vi hører ikke længere saa ofte 
dette tomme Snak om «Hjemmets Pryd», «Kvindens Kald», «Kvindens Virke» 
og «Kvindens Dit og Dat», alt sammen pent utstyrede Ord og Talemaader, men 
egentlig en Haan mod hver den Kvinde, der helt vil være den Personlighet hun 


er ... (Stavanger Avis, 19. mai 1890) 


Stemmerett for kvinner vart for første gong debattert i Stortinget i juni 
1890, berre nokre veker etter Tonnings tale. Den nyvalde biskopen til 
Stavanger, som i åra 1682-1924 låg under Kristiansand stift (sjå t.d. Store 

norske leksikon), Johan Chr. Heuch (1838-1904), var mellom represen- 
tantane til Stortinget denne varen, og han var mellom dei aller sterkaste 
talsmennene mot å innføre stemmerett for kvinner. Argumentasjonen 
hans var bygd på ei svært konservativ tolking av Luthers lære om kallet, 
med heim og familie som kvinners domene, og det offentlege livet som 
menns. Når kvinner steig ut i det offentlege rommet, sette ho heile Guds 
gode skaparordning i fare. Ekteskap, familie- og samfunnsliv ville gå i 
oppløysing, sedløyse og umoral ville overta. 


Enhver kvinnes deltagelse i det offentlige liv, og da navnlig hennes deltagelse i 
det politiske liv, er signalet så langt fra til hennes frigjøring at det tvert imot er 
signalet til hennes fornedrelse, til hjemmets forstyrrelse, familielivets følgende 
oppløsning og et derav uunngåelig følgende sedelighetens forfall. (Stortinget, 
2018) 


Heuch uttalte at kvinner som fekk stemmerett, ville bli til neutra, til eit 
slags inkjekjønn. Tanken om eit tredje kjønn som korkje var mann eller 
kvinne, var ein type argumentasjon som særleg svenske og engelske kvin- 
ner vart møtt med i stemmerettskampen. Heuch synte blant anna til ame- 
rikanske legar som hadde funne ut at det etter nokre generasjonar med 
stemmerett fanst ein steril kvinnetype. Det skal seiast at denne argumen- 
tasjonen ikkje var særleg utbreidd i den norske stemmerettskampen, og 
at biskop Heuch modererte seg etter kvart (Gamme, 2001. Sjå elles Doan, 
2004; Johannisson, 1994; Lippe og Tønnesson, 2013; Stortinget, 2018). Like 
fullt, samanfallet i tid mellom stemmerettstalen til Othilie Tonning og 
argumentasjonen til biskop Heuch i stortingsdebatten er interessant i 
denne samanhengen, spesielt fordi både Tonning og Heuch, frå kvar sin 
kant, rører ved det sentrale temaet for teksten, nemleg det urovekkjande 
ved destabiliserte kjønnskategoriar. 


Provoserande mannekvinner 


I fotosamlinga som inngår i materialet mitt, kjem Othilie Tonning til 
syne med markante androgyne trekk. Håret er kortklipt, ansiktstrekka 
er reine og på eit vis kjønnsnøytrale. På eit portrett som er fotografert 
kring 1904, er det vanskeleg å sjå om det er ein mann eller ei kvinne som 

er avbilda, viss ein ikkje veit at det er den om lag 40 år gamle Tonning. 
Håret er kortklipt, overleppa har ei skuggelegging som kan vere utført i eit 
fotoatelier, av ein som ikkje var klar over kven fotografiet representerte. I 
tillegg ber Tonning uniform. Fram frå den halvopne uniforma kjem ein 
kvitstiva skjortesnipp og slips til synes, og alt dette forsterkar det masku- 
line uttrykket. På andre bilete kjem dei androgyne trekka tydeleg fram 
når ho er fotografert saman med andre armékvinner. Dei har som oftast 
langt, oppsett hår, og dei ber gjerne hatt eller bonett. Bonetten er den 
svarte kysehatten av strå, drapert med svart silke og rødt band, og med ei 
stor sløyfe knytt under haka. Tonning ber til tider hatt eller bonett når ho 
vert fotografert, men som oftast ikkje. Med det kortklipte håret skil ho seg 
tydeleg ut frå dei andre armekvinnene (Frelsesarmeens arkiv). Tonning 
skil seg kanskje endå meir ut når vi ser fotografi frå dei norske kvinne- 
politiske miljøa ho tok del i, først og fremst Norsk Kvinnesaksforening 
og Norske Kvinners Nasjonalråd. Her er det mykje blonde- og silkestoff, 
store kjolar og hattar, smykke og kunstferdig oppsett hår (Koht, 1929; 
Larsen, 2013, s. 188). 

Laura Doan har spesialisert seg på skeiv (queer) historie. I boka 
Fashioning Sapphism (2004) er ho spesielt oppteken av korleis masku- 
linisert hårfrisyre, klesdrakt og uniformering frå 1920-åra vart knytt til 
lesbisk identitet. Ho skriv om det grenseoverskridande og uanstendige 
ved uniformerte kvinnekroppar og sporar kjeldene til engelsk lesbisk 
kultur attende til livet og forfattarskapen til Radclyffe Hall, som gav ut 
romanen The Well of Loneliness i 1928, den første romanen der lesbisk 
liv vert tematisert (Doan, 2004). Judith Halberstam (1998) er også oppte- 
ken av kvinneleg maskulinitet uttrykt gjennom hårfrisyre, klesdrakt og 
uniformering, spesielt i populærkulturen i det tjuande hundreåret. Men 
Halberstam ønsker ikkje å knytte desse uttrykka til lesbisk kultur. Ho 
argumenterer for at kvinner med kortklipt hår og maskulinisert kles- 
drakt er med på å utvide rommet for kva maskulinitet kan vere. Det finst 
maskulinitet utan menn, og livsrommet vert større for alle når kjønn vert 
forhandla og uttrykt på overraskande ulikt vis. Ho vil motsette seg snevre 
kjønnsstereotypiar, både på menns og kvinners vegner. Menneske må bli 
sett som den dei er, utan å bli pressa inn i sosiale, kulturelle eller biolo- 
giske kategoriar. 


55 


KAPITTEL 2 


Forteljinga om Othilie Tonning kan vere eit dome pa at moderne 
kjønns- og queerteori kanskje ma leite andre stader enn i sekulær moder- 
nitet og populærkultur for å forstå korleis overraskande uttrykk for kjønn 
destabiliserer, uroar og opnar nye rom. Historikarane Olive Banks (1981) 
og Jaqueline deVries (2013) har synt korleis angloamerikansk evangelisk 
kristendom danna grunnlag for den tidlege kvinne- og stemmeretts- 
rørsla i Amerika og England frå 1840-åra. Dei religiøse vekkingane ved 
overgangen mellom 1700- og 1800-talet førte etterkvart til eit omfattande 
sosialt reformarbeid. Med evangelisk glød engasjerte kvekarar, metodis- 
tar, baptistar, presbyterianarar og anglikanske kristne seg først i kampen 
for å nedkjempe slaveriet. Deretter vart dei sentrale i fråhaldsrørsla og ei 
rekkje sosiale og moralske reformrørsler. Spesielt kampen mot slaveriet 
førte mange kvinner til å erkjenne at også kvinner levde eit ufritt liv, at 
livet deira var styrt av menn, og at røystene deira ikkje vart høyrt. 

Saman med stemmerettsrørsla veks også feministteologien fram. 
Bibelen vert lesen med nye blikk av kvinner som opplever heilagandens 
fridom. Dei gjorde profeten Joels ord til sine eigne, om at i dei siste tider 
skal både kvinner og menn tale profetisk, og Paulus’ ord i Galatarbrevet 
om at her er ikkje snakk om kvinne eller mann, træl eller fri, her er alle 
eitt i Kristus. I Amerika publiserte Elisabeth Cady Stanton kommentar- 
verket The Womens Bible i 1895. Aasta Hansteen (1824-1908) hadde alt 
i 1879 skrive og publisert Kvinden Skapt i Guds Billede, og saman med 
Camilla Collett (1813-1895) er ho rekna mellom kvinnesakas formødrer 
i Noreg. Collett og Hansteen bidrog med alternative tolkingar av sen- 
trale bibelvers som vart brukte for å grunngje at kvinner skulle vere 
underordna mannen og teie i forsamlinga. Gina Krog tok leiinga i Norsk 
Kvinnesaksforening og vart redaktør for bladet Nylænde. Her vert dei 
feministteologiske nytolkingane av pinseunderet der profetordet vart 
oppfylt og kvinner og menn talte fritt og med løyst tunge, eit viktig motiv 
i kampen for kvinners stemmerett fram mot 1913 (Salomonsen, 2013; 
Tønnessen, 2013). 

Medan Camilla Collett og Gina Krog står fram som danna og vel- 
kledde borgarskapskvinner, har Aasta Hansteen ei framferd og form 
som vekkjer motstand, latterleggjering og hån. På foredragsturneane 
hennar på 1870-talet kunne ein oppleve at ho vart avbroten av ironiske 

kommentarar, tramping og latter. Ho vart karikert, og i pressa vart bod- 
skapen hennar avvist som «en skakkjørt Kvindes Opfatningsevne» (Lein, 
1984, s. 119). Gustav Vigelands skulptur av Hansteen syner ei energisk og 
sinna furie som hyttar med paraplyen sin. I Oda Krohgs maleri av den 
aldrande Hansteen trer ho fram med sterke og karakteristiske maskuline 
trekk (sjå illustrasjonane i Lein et al., 1984). 

Othilie Tonning trer inn i historia ein generasjon etter Aasta Hansteen. 
Så langt vi veit, vart ho ikkje møtt med spottande tilrop eller forakt, men 
heller med respekt og beundring. Men ho vekte oppsikt, og dei sterke 
androgyne trekka hennar vart lagt merke til. Slik eg les materialet mitt, 
visste Tonning å utnytte dette. Ein kan gjerne seie at ho vel å bli eit «neut- 
rum» når ho overskrid dei feminine normene og forsterkar dette ved hjelp 
av arméuniforma. Ho vel også å overskride tradisjonelle grenser mellom 
kva ein i samtida rekna som kristeleg og verdsleg. Medan biskop Heuch, 
representant for høgkyrkjeleg og streng luthersk lære, søkte å nedkjempe 
den moderne kulturrørsla på alle plan, spesielt parlamentarismen og 
kvinneemansipasjonen, men også lekmannsforkynninga og demokrati- 
serande prosessar i statskyrkja, står Tonning i ein heilt annan tradisjon, 
både ideologisk, politisk og teologisk. I samband med 50-årsdagen sin i 
1915 vart ho intervjua av Trygve Wyller i Stavanger Aftenblad. Her utdju- 
par ho den praktiske, avdogmatiserte kristendomsforståinga si: 


Vi la jo utelukkende vægten paa den levende forbindelse med Gud, at de tro- 
ende gjorde det som godt var, at de var levende redskaper i Guds haand, - vi 
hadde ingen «lære», ingen dogmer; det var likesom bare livet, vi forkyndte ... 
(Wyller, 1915) 


Dermed knyter Tonning band til ein teologisk tradisjon med sterke 
impulsar frå angloamerikansk evangelikal feminisme, med sosialt 
engasjerte kvinnelege predikantar og skribentar. Mellom desse finn vi 
armémora Catherine Booth og dei norske kvinnesakskvinnene Camilla 
Collett, Aasta Hansteen og Gina Krog. 

Men Othilie Tonning hentar også impulsar frå moderne, sekulær sam- 
funnskritikk og utformar teologien sin i møte med ein av samtidas fremste 
intellektuelle, jærbuen og europearen Arne Garborg. I Nyt Tidskrift hadde 
Garborg skrive svært kritisk mot Heuchs foredrag om Vantroens vesen 

som kom ut i 1883. Heuch meinte at vantrua skuldast manglande vilje til å 
anerkjenne Guds autoritet, medan Garborg repliserte at ei tru som berre 
bygger på andre sin autoritet, er verre enn vantru. Garborg utvikla ei 
sterk sosial-etisk tenking i brytning med kristendommen. Mange mei- 
ner at hovudpersonen Paulus Hove i dramaet Læraren frå 1896 er sterkt 
påverka av Leo Tolstois liv og lære. Då Garborg gav ut diktet I helheim 
(Haugtussa II) i 1901, skreiv han i dagboka si at han freista «å nå fram til 
eit livssyn, som utan teologi og trongsyn kunde vinne fram til det heile 
og sterke og friske i folketrui ...». Tonning må ha lese Garborg gjennom 
1880- og 1890-åra, både som fritenkjar og frelsesarméoffiser. Det kjem 
tydeleg fram i mange av tekstane hennar, både artiklar og foredrag om 
sosiale spørsmål, og i andaktar og åndelege lesestykke (Espeseth, u.å.). 
Sidan denne teksten handlar om både furier og mannekvinner, kan det 
høve å avslutte med Garborgs rolleskapnad Maren doktar, som vert ein 
viktig person for Paulus Hove i Læraren. Når Othilie Tonning held fore- 
drag om sosialt arbeid, er det Maren doktar ho nyttar som døme på kva 
verdigheit kan vere (Garborg, 2001/1896; Obrestad, 2001; Time, 2009). 


Eit braffebeist av eit kvinnfolk 


Othilie Tonning var gjest i Studentersamfundet i Kristiania i mars 1902, 
og Krigsropet (15.4.1902 og 3.5.1902) trykker Aftenpostens refererat av 
foredraget ho heldt der. Tonning kritiserer oppfatningar av verdige og 
ikkje-verdige trengjande, og ho er oppteken av korleis hjelpa skal gjevast 
og av kven som er best eigna til å hjelpe. «Etter min mening er dette 
begreb uværdigt for det, som kalder sig kristeligt», seier Tonning. Den 
mest lastefulle, dei forkomne og karakterlause, treng aller mest hjelpa og 
er mest verdige til å få ho. Når Tonning siterer Maren doktar i foredraget 
sitt, bryt ho med alle tilvente førestillingar om forholdet mellom den gode 
hjelparen og den audmjuke og takknemlege mottakaren. Og ho snur opp 
ned på dei mange framstillingane av audmjuke og forsagte kvinner som 
offer for omstenda, og fromme, kristelege kvinner som engleaktige hjel- 
parar. Maren doktar er eit «braffebeist» av eit kvinnfolk, skriv Garborg. 
I nynorsk etymologisk ordbok kan «braffe» bety merr, hodyr eller kvinn- 
folk med store føter. Maren doktar er eit mannsleg kvinnfolk som både 

drikk og bannar, har tre barn med ukjende menn, og ho har sona seks ar 
pa tukthuset. Ho dokterer folk med blodigler og hemmelege draper, er ei 
slags heks eller klok kone som folk støyter fra seg, unnateke nar dei kjem 
i knipe og ikkje veit anna råd for å få hjelp. 

Paulus Hove, hovudpersonen i dramaet, er læraren som på Kristi befa- 
ling har selt garden sin, gjeve pengane til dei fattige og teke med seg kone 
og barn til ein liten husmannsplass uti markene. Paulus Hove har teke eit 
oppgjer med «syndestrevet» i den lutherske pietismen, og han har teke til 
å forkynne «Jesu reine lære» om å verte frelst, fri og fullkomen, selje alt 
ein eig og følgje han. Paulus Hove fangar ein kontrast mellom luthersk 
pietisme og wesleyansk helgingsforkynning når ha talar til lesarane som 
har møtt fram til stovemøte, ein kontrast også Tonning må ha kjent seg 
att i: 


Sjå deg ikkje um etter det som er bak deg, Per; frisk og glad skal du gå fram i 
Guds kraft og gjera det gode! Det skal di hug vera fyllt med, og ikkje med tankar 
um kor syndig du er; for med slike tankar eggjar du syndi på deg. (Garborg, 
2001/1896, s. 43) 


Mot slutten av foredraget kjem Othilie Tonning inn på si eiga trusfortel- 
jing. Ho fortel fleire gonger at den trua ho møtte hos dei unge kvinnene i 
Frelsesarmeen og som drog henne til seg, ikkje var ei dogmatisk tru, men 
ånd og liv. Ho kunne identifisere seg med Arne Garborg og orda lagt i 
munnen til Paulus Hove: 


Trui er den kraft som yvivinn verdi; men dykkar tru, yvivinn den nokon ting? 
Tru! Tru! - i 3 og 5 og 28 artiklar! Rett tru og rang tru! Strid og kiv og kjekl 
um den Augsburgske konfession! Når den store Dagen kjem, trur de då me 
skal upp til yvihøyring i den Augsburgske konfession! «Eg var hungrig, gav de 
meg mat? Eg var tyst, gav de meg drikke?» [...] - det vil han spyrja um! Og um 
de segjer: nei, men me trudde pa den Augsburgske konfession, — vil det hjelpe 
dykk? - Han vil svara: mine fattige kunde kje eta seg mette på den Augsburgske 
konfession ... (Garborg, 2001/1896, s. 43) 


Othilie Tonning kunne vitne om eit personleg tilhøve til Jesus Kristus, 
menneskesonen og frelsaren. Sjølv skreiv ho fram ein Kristus med styrke 
og mildskap, med både kvinnelege og mannlege trekk, ein som refsa 

makta og verna dei svake (Espeseth, 2018), ikkje ulik Garborg si Kristus- 
skildring i Leraren. 


Og denne sverdsendaren og eldkastaren, denne altumveltaren, han som var 
komin til å gjera det låge høgt og det høge lågt og reise kongar og fyrstar mot 
seg til ein verdensstrid, - han hev me gjort um til ein litin søtejesus, ein dame- 
jesus, ein bønebokjesus, ja til ei samfundsstøtte, eit hengjelås for våre matbur og 
pengeskrin, og ei nattluve for gode borgarar; og evangeliet for dei fatige hev me 
gjort um til ein mur og ei fast borg for dei megtige i verdi. (Garborg, 2001/1896, 
s. 54) 


Paulus Hove har møtt Kristus, og no er han på leit etter den som treng 
aller mest til hjelp. Han oppsøker Maren doktar. I møte med Maren for- 
står han at Maren korkje treng gudsord eller omvending. Ho treng ein litt 
større jordlapp og ei ku. Det skaffar han henne, og han syner henne tillit 
og tilbyr henne litt arbeid også. Maren vert rørt, glad og takksam — ho ser 
ei von for det vanskelege livet sitt når ho seier til Paulus «Å nei, å nei; ja, 
kunde eg få ei ku! — so trur eg au at eg kunde bli menneskje!» Dette sitatet 
nyttar Tonning seg av i foredraget i Studentersamfundet. 

Når Tonning hentar inn Maren doktar i foredraget sitt, seier ho noko 
anna enn mange andre gjorde når dei framstilte kvinnelege hjelparar og 
mottakarar av hjelp. Maren doktar er ikkje noko passivt offer, og hjelpa 
er ikkje «redning for den falne Magdalena», men ei ku og ein jordlapp 
slik at Maren kan klare seg økonomisk og leve det livet ho ønsker å leve. 
Tonning fremjar kvinneleg maskulinitet i foredraget sitt, og det er Maren 
dokter som syner læraren Paulus Hove ein veg vidare når han ender opp 
i religiøst svermeri og fattigdom. 


Sluttord og utblikk 


I denne artikkelen har eg lese Othilie Tonnings liv som ein kontinuer- 
leg motstandspraksis, kroppsleg, kulturelt, religiøst og sosialt. Ved hjelp 
av utsnitt frå det biografiske materialet mitt har eg krinsa kring spørs- 
måla som denne boka reiser: Finst det motstandspraksisar bortanfor 
det etablerte, ved sida av politiske organiseringar og sosiale nettverk? 
Finst det stader og praksisar der den kontrollerande og disiplinerande 

pastoralmakta møter motstand? Spørsmålet eg har søkt å svare på, er kor- 
leis vi kan forstå Othilie Tonnings kroppslege og kjønna motstandsprak- 
sis. Kva slags praksis var det, og korleis spelte den seg ut? Eg har søkt å 
utdjupe korleis materialet har synt at den nye og korrigerte pastoralmakta 
er ei motmakt som kjempar for verdien av den eigne stemma og dei eigne 
romma. Vidare har eg søkt å syne korleis vi kan seie at den motmakta 
som Othilie Tonning representerer, kan utspele seg på uventa stader, i det 
vanlege livet, i det kroppslege og relasjonelle. 

Eg har nytta meg av eit biografisk materiale om ei historisk kvinne, eit 
enkeltmenneske, i møte med Foucaults tenking om motmakt som korri- 
gert pastoralmakt. Med god grunn kan det innvendast at lite interesserte 
Michel Foucault mindre enn biografiar, og at analysane hans vanskeleg 
kan snakke fornuftig med eit biografisk materiale. Foucault var oppteken 
av det moderne samfunnets konstitusjon, korleis røyndommen blir til, 
veks fram, vert forma og transformert. Han undersøkte grenseflater mel- 
lom fornuft og ufornuft, korleis nye utsegner oppstår innafor ein etablert 
orden og koplar seg saman til nye og kraftfulle diskursar. Medan Foucault, 
og fleire med han, tok ein antibiografisk posisjon i møte med historie og 
samfunnskritikk, skriv den danske forfattaren Birgitte Possing (f. 1952) 
om biografiens relevans og individas historiske drivkraft, altså ganske 
motsett av det Foucault gjer. Biografien gjev høve til å forstå dei enkelte 
individa som dynamiske personlegdommar med komplekse relasjonar til 
omverd og samtid. Den biografiske vendinga har utfordra oss til å forstå 
korleis den enkelte personlegdom har levd med, har påverka og lete seg 
påverke, av kulturen han eller ho var ein del av. Possing meiner at anti- 
biografane ikkje hadde rett i at historiske personar var utan interesse og 
betyding (Possing, 2015). 

Det har skjedd mykje i verda og i tenkinga sidan Foucault og antibiogra- 
fane. For dagens humanistar er ikkje spørsmålet om enkeltpersonar har 
hatt ei betyding for kva retning økonomiske strukturar, politiske rørsler, 
religiøse eller ideologiske idear har ført kloden i. Heller ikkje er spørs- 
målet om historikarar og litteratar skal velje mellom individ og struktur, 
personlegdom og samfunn, når fortida skal analyserast og forteljast. I dag 
er spørsmålet heller korleis relasjonar har utvikla seg, interpersonlege så 
vel som relasjonar mellom individ og makt, mellom personlegdommen 

og det sosiale nettverket, og relasjonane mellom alle dei sektorane som 
individet lever i og skaper. Vidare er spørsmålet korleis vi skal forstå sjølve 
relasjonane mellom individa og samfunnet som historiske, humanistiske 
drivkrefter og endringsfaktorar (Possing, 2015, $. 35-46). 

Med Foucault vil eg hevde at analysen av maktstrukturar og diskursar 
er viktig for å forstå kva som skjer i dei samfunna vi skaper og dei oppfat- 
ningane vi dannar oss, og at språk både skaper og vert skapt av historiske, 
sosiale og kulturelle føresetnader. Men maktstrukturar og diskursar finn 
stad og rom i menneske og mellom menneske. Dermed vil også historia 
om enkeltmenneske, i form av individuelle historiske biografiar om per- 
sonlegdommar som Othilie Tonning, og kollektive biografiar som den 
om Reuter-familien her i boka, tene som nyttige perspektiv. 

Othilie Tonning og Frelsesarmeen representerer motstandspraksisar 
bortanfor det etablerte, ved sida av politiske organiseringar og allereie 
etablerte religiøse og sosiale nettverk. Othilie Tonning var ei opprørs- 
kvinne, både før og etter den religiøse omvendinga si. Ved å gå inn i 
Frelsesarmeen markerte ho ei anna kristendoms- og kyrkjeforståing enn 
den etablerte lutherske statskyrkjekristendommen. Ho interesserte seg 
ikkje for det dogmatiske og formelle, men gjennom heile livet uttrykte 
ho ei tru som var direkte forankra i det levde livet og i menneskesonen 
Jesus — «det var likesom bare livet, vi forkyndte», som ho sa til Stavanger 
Aftenblad i 1915. Og denne oppfatninga fann ho gjenklang for hos Arne 
Garborg og rolleskapnaden Paulus Hove når han refsar den etablerte 
kristendommen for å ha gjort evangeliet om til ein mur og ei fast borg for 
dei mektige i verda, og når han let Jesus refse dei som trur at dei fattige 
kan ete seg mette på den augsburgske konfesjonen. 

Den nye og korrigerte pastoralmakta er ei motmakt som kjempar for 
verdien av den eigne stemma og dei eigne romma. Ved å nytte seg av 
forteljinga om Maren doktar og utsegna hennar om at «kunde eg få ei 
ku! - so trur eg au at eg kunde bli menneskje!», målber Tonning stemma 
til den utstøytte Maren doktar der ute i markene, utanfor gard og grend 
og tradisjonelle familiemønster. Maren doktar får ku og jordlapp, ein 
stad i verda der ho kan leve slik ho sjølv definerer som verdig. For å få 
fram bodskapen sin brukte Tonning både bibel og samtidslitteratur, i vår 
samanheng samfunns- og religionskritikaren Arne Garborg. 

«Braffebeistet» Maren doktar er ei kvinne som korkje ser ut som 
eller lever slik det var forventa at sømelege kvinner skulle sjå ut og leve. 
Høgrøysta, frimodig og breibeint levde ho i relasjonar med menneske 
som søkte hjelpa hennar i form av blodiglar og droper, men som elles 
fordømde henne og heldt avstand. Når den mannslege kvinna Othilie 
Tonning, med sigar og kortklipt hår, seinare i uniform og utan sigar, men 
med det same kortklipte håret, står på scena, støyter ho mot både seku- 
lære og religiøse oppfatningar om korleis kvinner skal sjå ut og oppføre 
seg. Ho braut med regelverk og teologiske oppfatningar i Frelsesarmeen, 
og ho synte korleis denne frivole vekkingsrørsla også vart ein hierarkisk 
maktstruktur med krav til disiplin og innordning. 

Den første Tonning-biografen, Bertha Nicolaisen, var dansk frelses- 
arméoffiser, redaktør av Faklen og Tonnings livspartnar gjennom nær 
30 år. Ho uttrykker seg knapt og diskret om Tonnings kortklipte hår: 
«I Frelsesarmeen var det heller ikke velsett.» Vidare skriv Nicolaisen at 
det var mange som undra seg over kor lenge Tonning kunne finne seg til 
rette i Frelsesarmeen, ho som var så frisinna av natur, sjølvstendig i ten- 
kinga si og van med å stille spørsmål og resonnere. 


Hun ville uten tvil - mente folk - møte mangt og meget som hun, trass i sitt nye 
livssyn, ville finne det vanskelig å bøye seg for. Og det ble så. Veien framover var 


undertiden både trang og prøvende. Men hun gikk den. (Nicolaisen, 1940, s. 16) 


Den motmakta eg har studert i arbeidet med Othilie Tonnings biografi, 
utviklar seg innafor ein marginal religiøs kultur, Frelsesarmeen, men 
likevel i opposisjon til denne. Tonnings motmakt bryt ikkje med det reli- 
giøse, men skakar forholdet mellom religiøst og sekulært på same måte 
som oppfatningar av kjønn vart skaka og endra. I dette ligg vona om opne 
rom for inkludering og større menneskeleg mangfald. 

Barns deltakelse som en vilje til 
ikke a la seg styre 


Cathrine Grimsgaard 
Høgskolen i Innlandet 


Abstract: The chapter gives priority to children’s voices as ‘counter-conduct. This 
is done by analyzing a narrative that describes an event, which takes place in a 
conversation group for children who have mentally ill and/or addicted parents. 
A central topic in the interpretation is how children who refuse to take part in 
activities organized by the professional group leaders, are to be understood. The 
claim is that the refusal should not be interpreted as a sign of immatureness or 
developmental disorder, but rather that the children convey a richer variety of life 
experiences than professionals normally are aware of. The article concludes that the 
‘counter - conduct’ found in children’s voices, can reveal knowledge about children's 
being in the world, that is usually hidden from adults. 


Keywords: Children’s voices, counter-conduct, children’s life experiences 


Innledning 


Tema for kapittelet er barns stemmer som counter-conduct. Med 
utgangspunkt i en fortelling som er hentet fra mitt doktorgradsarbeid 
(Grimsgaard, 2020), der jeg var deltakende observator i syv samtalegrup- 
per for barn som har psykisk syke og/eller rusavhengige foreldre, vil jeg 
argumentere for at nar barn over motstand mot a underkaste seg de krav 
eller forventninger voksne stiller til dem, behøver ikke dette å bety at 
barna vil være vanskelige, at de er umodne eller uoppdragne. Det kan like 


Sitering: Grimsgaard, C. (2022). Barns deltakelse som en vilje til ikke å la seg styre. I I. M. Lid & T. Wyller 
(red.), Makt, motmakt og praksis. Bidrag til kritisk refleksjon innen diakoni og velferd (Kap. 3, s. 67-86). 
Cappelen Damm Akademisk. https://doi.org/10.23865/noasp.167.ch3 

Lisens: CC BY-NC-ND 

gjerne være at barna prøver å si fra at de opplever livsvilkårene sine pa en 
annen måte enn de voksne ser ut til å legge til grunn. 

Det jeg særlig ønsker at leseren skal legge merke til, er at det er gjen- 
nom å analysere en konkret samhandlingssituasjon, der to barn tydelig 
sier ifra at de ikke deler de profesjonelles forståelse av hva de bør holde på 
med i samtalegruppen, at jeg har fått denne innsikten. Et fenomen voksne 
ofte ser på som noe uønsket og negativt, har fått en positiv, produktiv 
betydning. Samtidig er det viktig å understreke at min intensjon ikke er å 
bidra til en romantisering av barn og deres handlinger. På samme måten 
som voksne kan også barn i gitte situasjoner være både urimelige, vriene 
og vrange. Dette behøver ikke å ha noe med counter-conduct å gjøre. 
Counter-conduct forutsetter både tilstedeværelse av en styringsform som 
prøver å påvirke barna til å tenke og handle på bestemte måter, og barn 
som ikke aksepterer å bli styrt på denne måten, som ønsker å tenke og 
handle annerledes. 

I det følgende vil jeg først redegjøre for samtalegrupper som et profe- 
sjonelt hjelpetiltak rettet mot barn som har psykisk syke og/eller rusav- 
hengige foreldre. Deretter vil jeg beskrive og fortolke fortellingen fra mitt 
doktorgradsarbeid. Som ressurser i dette arbeidet vil jeg benytte mine 
egne erfaringer fra deltakende observasjon, manualene som lå til grunn 
for arbeidet i samtalegruppene jeg har observert, samt perspektiver fra 
Foucaults maktforståelse. Jeg vil særlig trekke veksler på den styringsfor- 
men han betegner som pastoralmakten. 


Bakgrunn 


Tradisjonelt har barn som har psykisk syke og/eller rusavhengige for- 
eldre mottatt lite støtte fra hjelpetjenestene. Det har i hovedsak vært 
foreldrene og deres problemer som har vært i sentrum for de profe- 
sjonelles oppmerksomhet (Almvik & Ytterhus, 2004; Grøsfjeld, 2004; 
Hestmann et al., 1995; Mevik & Trymbo, 2002; Solberg, 2003; Östman, 
2008). De siste tiårene har det imidlertid oppstått en økt erkjennelse 
av at når en eller begge foreldrene er langvarig psykisk syke eller er 
avhengig av illegale rusmidler eller alkohol, påvirker dette livskvalite- 
ten til barna deres på en negativ måte. Det har utviklet seg en forståelse 

av at barna kan ha behov for mer hjelp og stotte enn de sa langt har fatt 
(Aamodt & Aamodt, 2005; Helsedepartementet, 2003; St.prp. nr. 63, 
(1997-98); St.meld. nr. 25, (1996-97)). Som resultat av denne kunn- 
skapen er det i dag bred enighet i faglige og politiske miljøer om at 
barn som har psykisk syke og/eller rusavhengige foreldre, kan ha nytte 
av å snakke med noen om det som skjer i familien deres, og at helse- 
og sosialarbeidere i så måte bør spille en betydningsfull rolle. Et av 
hjelpetjenestenes viktigste tiltak overfor barna er derfor ulike former 
for samtaletilbud. 

Samtalegrupper er et hjelpetiltak som primært henvender seg til 
barn i alderen 8-12 år. Det er organisert som aldersdelte grupper ledet 
av to gruppeledere. Barna møtes ukentlig eller annenhver uke over en 
periode på åtte til tolv ganger. Gruppetilbud som brukes mye, er SMIL- 
grupper, utviklet av Nasjonalt kompetansesenter for læring og mestring 
ved Oslo Universitetssykehus, Mestringsgrupper, utviklet av organisasjo- 
nen Voksne for barn, og BAPP-grupper, som drives i samarbeid mellom 
barne- og ungdomspsykiatrisk avdeling på Levanger sykehus og kom- 
muner i Møre og Romsdal og Trøndelag. SMIL står for Styrke og mest- 
ring i livet (Nasjonalt kompetansesenter for læring og mestring, 2011). 
BAPP står for Barn av foreldre med avhengighets- og psykiske proble- 
mer (Rimehaug & Helmersberg, 2015). Det overordnete målet med virk- 
somhetene er å hindre at barn med psykisk syke og/eller rusavhengige 
foreldre selv utvikler problemer. Ifølge manualene bygger arbeidet på 
psykoedukative eller psykopedagogiske prinsipper. Temaer det skal foku- 
seres på, er hva psykisk sykdom og rusavhengighet er, hva sykdommene 
kan gjøre med foreldrene og barna og hvordan hverdagen kan arte seg 
når en eller begge foreldrene er psykisk syke eller ruser seg. Det legges 
vekt på at informasjonen skal gis på en måte som kan hjelpe barna å for- 
stå at det ikke er deres skyld at foreldrene er psykisk syke eller ruser seg, 
og at det ikke er noe de kan gjøre for at foreldrene skal bli friske. Barna 
skal også bli bevisste på hvem de kan henvende seg til når de trenger 
støtte, trøst eller hjelp, og at de er selvstendige individer som har sine 
egne rettigheter og behov. De har rett til å ha det bra selv om foreldrene 
har det vanskelig (Nasjonalt kompetansesenter for læring og mestring, 
2011; Voksne for barn, 2008). 


69 


KAPITTEL 3 


Empiri 
Som ledd i mitt doktorgradsarbeid (Grimsgaard, 2020) var jeg i tids- 
rommet 2011-2013 deltakende observator i syv samtalegrupper for barn 
med psykisk syke og/eller rusavhengige foreldre. Jeg hadde ogsa samta- 
ler med barna som deltok i gruppene, og de profesjonelle som ledet dem. 
Formålet var å undersøke hvilke muligheter barn som deltar i samtale- 
grupper får til å stå fram som selvstendige meningssøkende og menings- 
skapende subjekter. Til sammen deltok 50 barn og 15 gruppeledere i 
studien. Barna var i aldersgruppen 7-12 år. Jeg var til stede i gruppene i 
omtrent 200 timer. 

Barn er sett på som en spesielt utsatt og sårbar gruppe når de deltar 
i forskning. For å ivareta barnas konfidensialitet valgte jeg å ikke lagre 
personidentifiserbare opplysninger. Jeg brukte derfor ikke lyd- eller bil- 
ledopptak i forbindelse med observasjonene. I stedet skrev jeg ned det 
jeg hadde sett og hørt umiddelbart etter hver gruppesamling. Notatene 
ble så renskrevet gjentatte ganger til de framstod som sammenhengende 
tekster. Gjennom analyse av tekstene utarbeidet jeg senere ni fortellin- 
ger. De beskriver konkrete samhandlingssituasjoner der barn formid- 
ler erfaringer, tanker og følelser som ikke blir gjort til tema i den videre 
samhandlingen. Det er en av disse fortellingene jeg nå vil beskrive og 
analysere. 


«Vi vil ikke lage sånne krakker - 
vi synes de er stygge» 


Gruppelederne samler barna i en ring og ønsker velkommen til grup- 
pesamlingen. De sier at i dag skal alle få snekre hver sin krakk. Den 
ene gruppelederen forteller at hun og mannen har brukt mye tid på å 
samle stokker i skogen og kutte dem opp til passende emner. Hun viser 
fram en krakk hun har laget, og sier det er sånn krakkene skal bli. Hun 
forteller at det var ganske mye jobb å lage krakken. Hun tror at barna 
vil komme til å trenge flere ganger for å bli ferdige med sine. Etter hvert 
som krakkene blir ferdige, skal de få lage en matte av tovet ull som de 
kan legge på dem. Da kommer de til å bli gode å sitte på. Gruppelederen 

sier at barna kanskje kan ha krakken de lager pa rommet sitt. Det tror 
hun vil bli fint. 

Snekkerarbeidet skal forega utendors. Alt er gjort klart. Pa bakken 
ligger hauger med emner, hammere og spiker. Barna kan bare forsyne 
seg. De fleste er raske til 4 finne det de trenger, og setter i gang. De 
voksne hjelper til med å holde stokkene så barna skal greie å slå inn 
spikerne selv. Fordi det er flere barn enn voksne, hender det at barna 
må vente på tur. Da leker de i trær og busker, eller koser med noen 
kattunger som tumler rundt. Høstsola varmer, og stemningen er god. 
Barn og voksne arbeider ivrig sammen. En av gruppelederne har med 
seg et kamera. Hun tar bilder av ett og ett barn. Sakte, men sikkert tar 
krakkene form. 

To brødre, Emre og Hakan, står litt i utkanten og ser på det som 
skjer. Når gruppelederne ber dem om å komme, svarer de nei. De sier 
at de ikke vil. De vil heller leke og kose med kattungene. Emre sier 
han ikke liker sånne krakker. Hakan sier at han synes de er stygge. De 
passer ikke inn i leiligheten der han og broren bor. Guttene løper av 
sted for å hoppe i høyet. Gruppelederne tar en pause i snekringen. De 
snakker sammen om hva de skal gjøre med det at brødrene ikke vil. 
Snekringen var tenkt som en positiv aktivitet alle skulle være med på. 
Det var ikke meningen at barna skulle kunne velge om de ville delta. 
De roper på guttene og ber dem om å komme. Emre og Hakan svarer 
at de ikke vil. De kommer uansett ikke til å lage krakker. De gjem- 
mer seg bort og prøver å unngå gruppelederne når de kommer for å 
hente dem. 

Gruppelederne snakker sammen om hvordan brødrene har det 
hjemme. Begge foreldrene er psykisk syke. Emre og Hakan er mye 
overlatt til seg selv. De bruker det meste av fritiden sin på dataspill og 
er ikke vant til at noen stiller krav til dem. Gruppelederne blir enige 
om at brødrene ikke kan slippe å være med på aktiviteten. Det vil være 
bra for dem å erfare at det finnes voksne som forventer noe av dem. 
Det vil også være fint for dem å se at de er i stand til å sette seg et mål, 
og gjennomføre det. Gruppelederne sier også til hverandre at de tror 
at foreldrene kommer til å bli stolte av guttene sine når de kommer 
hjem med så fine krakker. De kommer sikkert til å gi dem ros. De sier 

til Emre og Hakan at de ikke har noe valg. De ma lage hver sin krakk. 
Brodrene gir seg. De sier det er greit. De skal lage krakker, men de vil 
ikke ha dem med hjem. 

Barna blir ferdige med krakkene like for jul. Gruppelederne sier at 
de kan fa lov til 4 ta dem med hjem. Det kan jo hende at noen vil gi 
krakken sin bort i julegave. Emre og Hakan sier at de ikke skal ha 
med sine. De gjentar at krakkene ikke passer der de bor, og at de synes 
de er skikkelig stygge. Gruppelederne sier at guttene kan fa velge. 
De kan godt la krakkene sta igjen i grupperommet, men de tror det 
vil veere best for dem at de bestemmer seg for a ta krakkene med. Da 
kan de vise foreldrene hvor flinke de er. Foreldrene kommer sikkert 
til a bli veldig stolte. Gruppelederne sier ogsa at alle de andre barna 
skal ha sine krakker med. Igjen gir brødrene seg. De legger krakkene 
inn i bilen når de skal dra fra gruppen. Noen dager senere ser en av 
gruppelederne faren til Emre og Hakan kaste begge krakkene i en 
søppelcontainer. 


En aktivitet som har som formål å gi barna en 
positiv mestringsopplevelse 


Fortellingen beskriver en aktivitet som har som formål å gi barna som 
deltar, en positiv mestringsopplevelse. De skal erfare at de er i stand til å 
sette seg et mål og gjennomføre det. Gruppelederne har brukt mye tid på 
å forberede aktiviteten. De framstår som glade og forventningsfulle når 
de introduserer den for barna. Engasjementet ser også ut til å smitte. De 
fleste barna setter raskt i gang. Etter en stund oppdager gruppelederne 
imidlertid at det er to barn som ikke deltar i aktiviteten. De holder seg for 
seg selv og sier klart og tydelig ifra at de ikke vil være med. De gjør seg 
også utilgjengelige ved å løpe og gjemme seg når gruppelederne kommer 
for å snakke med dem. Gruppelederne spør ikke barna hvorfor de ikke vil 
være med, men øver i stedet et sterkt press for å få dem til å ombestemme 
seg. Til slutt gir barna opp. De aksepterer å bli med på snekringen, men 
gjør det samtidig klart at de ikke vil ha krakkene de lager med hjem. 
Den dagen krakkene er ferdige, gjentar situasjonen seg. Heller ikke denne 
gangen ber gruppelederne barna om å fortelle hva som er grunnen til at 

de ikke vil ha krakkene med, men presser dem i stedet nok en gang til a 
ombestemme seg. 

Som observatør ble jeg engasjert i aktiviteten på flere forskjellige mater. 
Fordi det var behov for voksne som kunne hjelpe til når barna skulle slå 
inn spiker, var det naturlig å tilby seg. Det var hyggelig å gjøre noe prak- 
tisk sammen med barna, og jeg så hvor fint de hadde det. Jeg tenkte på 
mine egne barn, på hvor glade og stolte de har vært når de har kom- 
met hjem med ting de har laget, og så for meg barna i samtalegruppen i 
den samme situasjonen. Det tok tid før jeg oppdaget Emre og Hakan, og 
konflikten de hadde med gruppelederne. Slik situasjonen framstod for 
meg, dreide den seg om en uenighet om hva guttene skulle holde på med 
mens de var i gruppen. Dette var noe jeg også hadde observert før. Emre 
og Hakan skapte ofte problemer. De satt urolig under måltidene og sa at 
de ikke likte maten som ble servert. De snakket i munnen på gruppele- 
derne og sloss og kranglet med de andre barna. De kom uten yttertøy 
og i tynne sko når de skulle ut og ake en kald vinterdag. Samtidig som 
gruppelederne sa at de syntes synd på guttene, ga de også uttrykk for at 
de opplevde væremåten deres som problematisk. Emre og Hakan ødela 
aktivitetene de hadde forberedt, og gjorde at det ble vanskelig å skape en 
god og hyggelig atmosfære. 

Etter en stund oppdaget jeg at gruppelederne hadde lyktes med å over- 
tale Emre og Hakan til å være med på aktiviteten. Når de først hadde 
akseptert dette, så de ut til å være like ivrige til å snekre som de andre 
barna. De laget også to fine krakker. Om de gjorde det av glede eller plikt, 
tenkte jeg ikke så mye på. For meg forsvant hendelsen fra oppmerksom- 
heten som en av flere episoder. Det var først den dagen barna skulle ha 
krakkene med hjem, at jeg igjen begynte å tenke på den. Krakkene hadde 
som sagt blitt veldig fine. Jeg tok det for gitt at Emre og Hakan skulle ha 
dem med. Derfor ble jeg overrasket over hvor tydelig de sa fra at det skulle 
de ikke. Jeg husket at de hadde sagt det samme på en like tydelig måte en 
gang før, og undret meg på hvorfor det var så viktig for dem at krakkene 
ikke skulle komme hjem. Hva handlet motstanden deres egentlig om? Jeg 
undret meg også over hvorfor gruppelederne ikke spurte brødrene om 
hva som var grunnen til at de ikke ville ha krakkene med, og hvorfor det 
syntes å være så viktig å overtale dem. 

Fokus for den videre analysen 


Nar jeg i etterkant av aktiviteten vet hva faren til Emre og Hakan gjorde 
med krakkene sønnene hadde laget, er det lett å se motstanden deres som 
et forsøk på å unngå å komme i en slik situasjon. Det virker også rimelig 
å anta at en god løsning på konflikten de hadde med gruppelederne, ville 
vært at gruppelederne forsikret dem om at de ikke trengte å ta krakkene 
de laget med hjem. I en samtale jeg hadde med gruppelederne noen uker 
etter aktiviteten, ga de uttrykk for at det faren til Emre og Hakan hadde 
gjort, var en stor tankevekker for dem. De fortalte at de egentlig visste at 
både Emre og Hakan og flere av de andre barna som deltok i gruppen, 
flere ganger hadde erfart at når de kom hjem med ting de hadde laget, var 
foreldrene enten likegyldige eller rakket ned på dem. Gruppelederne sa at 
de trodde dette var hendelser som var veldig skadelige for barna. Derfor 
hadde de diskutert om det var riktig å sende ting barna laget med hjem. 
De ønsket ikke å sette noen av dem i en vanskelig situasjon. Når de likevel 
valgte å gjøre det, var det fordi de mente at det også kunne føre til noe 
positivt. Det kunne føre til at foreldrene ble mer bevisste på hvor flinke 
barna deres var, og at de begynte å gi dem oppmerksomhet og ros. 

I samtalegruppene jeg har vært til stede i, var det samtidig ikke bare 
Emre og Hakan, men også en rekke andre barn som på forskjellig måter 
ga uttrykk for at de ikke ønsket å delta i aktivitetene gruppelederne orga- 
niserte. Noen sa at de syntes aktivitetene var dumme og kjedelige. Andre 
sa at de syntes gruppesamlingene inneholdt for mye program. De ønsket 
å bruke tiden de var i samtalegruppene til å gjøre ting de selv fant på, 
eller til bare å være sammen. Det var også barn som sa at de ikke ønsket 
å delta i gruppesamlingene i det hele tatt. De ville bruke fritiden sin til 
noe annet. 

I samtaler jeg hadde med gruppelederne, ga de uttrykk for at de opp- 
levde denne formen for motstand som et stort problem. Den forstyrret 
dem i arbeidet og gjorde at det ble vanskelig å gjennomføre gruppesam- 
lingene på en hyggelig måte. Noen sa at de trodde at de barna som var 
mest utfordrende å ha med å gjøre, ikke var modne nok til å gå i gruppe. 
Andre antydet at barna kunne være så skadet av livet de levde, at de ikke 
var i stand til å delta i den formen for sosialt fellesskap samtalegrupper 
representerer. En gruppeleder fortalte om en gutt hun hadde spesielt 

mange konflikter med. Hun sa at hun flere ganger hadde tatt seg i å tenke 
at gruppesamlingene ville vært mye bedre hvis han ikke hadde vært der. I 
noen samtalegrupper var det også barn som ble oppfattet som for enkle å 
ha med å gjøre. De gjorde det gruppelederne ba dem om, men tok sjelden 
eller aldri selvstendige initiativer. I samtaler med meg ga gruppelederne 
inntrykk av å mene at det også heftet noe negativt ved disse barna. De 
beskrev dem som overregulerte og overtilpassede, som barn som hadde 
altfor dårlig kontakt med eget følelsesliv. 

Det er tankevekkende å legge merke til at når det er barn som ikke del- 
tar i gruppesamlingene på den måten gruppelederne har sett for seg at de 
skal, synes gruppeledernes umiddelbare forståelse å være at det er barna, 
og ikke gruppesamlingene, det er noe galt med. Det kan se ut som om 
det finnes en uuttalt norm for hvordan barn som deltar i samtalegrupper 
bør tenke og oppføre seg, og at barn som bryter med denne normen, blir 
forstått å være bærere av egenskaper som gjør deltakelsen deres uønsket. 
I lys av dette kan det være grunn til å se nærmere på om det finnes andre 
måter å forstå motstanden til Emre og Hakan på, enn det jeg så langt har 
argumentert for. Jeg tenker da ikke på om de kan ha hatt andre motiver 
for å handle slik de gjør, men på de reaksjonene motstanden deres skaper. 
Hvorfra kommer forestillingen om at det er noe galt med de barna som 
ikke oppfører seg slik gruppelederne forventer? Og hvorfor synes denne 
forestillingen å være så kraftfull at den får gruppelederne til å se bort fra 
den kunnskapen de har om at flere av barna i gruppen har erfart at forel- 
drene rakker ned på eller ødelegger ting de har med seg hjem? 


Barns deltakelse som en vilje til ikke 

å la seg styre 

Et av Foucaults viktigste bidrag til vår forståelse av menneskelig sam- 
handling er hans kritikk av det tradisjonelle synet på makt som noe 
undertrykkende, noe som virker ovenfra og ned, og som enkeltpersoner 
eller grupper besitter i kraft av sin posisjon. Foucault (1999a, s. 103-105) 
hevder at i moderne liberale samfunn, der alle formelt sett har de samme 
sosiale og politiske rettighetene, kan ikke borgerne styres ut fra en slik 
logikk. De må styres på en måte som både er egnet til å ivareta den 

enkeltes autonomi, og til 4 kontrollere og regulere. Han beskriver det 
sosiale livet som et nettverk av relasjoner der makt ikke er noe enkeltper- 
soner eller grupper eier, men et skiftende og bevegelig styrkeforhold som 
befinner seg mellom mennesker som samhandler. Den maten makt virker 
pa, er ved a fa individene til a styre seg selv gjennom at de, bevisst eller 
ubevisst, tilpasser sine handlinger og tenkemåter til det som er maktens 
vilje (Foucault, 1983). For Foucault er makt således både noe som utøves 
på subjektene, og som subjektene utøver på seg selv. 

Drivkraften i maktutøvelsen er det som til enhver tid blir regnet som 
gyldig kunnskap innenfor et samfunnsområde; det Foucault betegner 
som diskurser (Foucault, 1999b). Diskursene får oss til å betrakte noen 
kunnskaper som sanne og pålitelige, og andre som falske og upålitelige. 
De legger føringer for hva det er mulig å si, hvem som har mulighet til å 
snakke, og med hvilken legitimitet. På denne måten er det tett forbindelse 
mellom makt og kunnskap. Foucault (1999a) beskriver de to fenomenene 
som uatskillelige. Han sier at det ikke finnes maktrelasjoner uten at det 
dannes et kunnskapsfelt. Samtidig finnes det ikke kunnskap uten at det 
dannes en maktrelasjon. Ifølge Foucault er denne gjensidige påvirknin- 
gen helt sentral når det gjelder å forstå hvordan vi mennesker formes som 
subjekter. Det å bli et menneskelig subjekt er å oppleve seg på bestemte 
måter, gjennom å underlegge seg bestemte former for kunnskap om 
seg selv. 

Som relasjonelt fenomen kan makt bare studeres i sin utøvelse — i kon- 
krete, observerbare relasjoner. Det interessante er da ikke hvem som har 
makt, og hvem som ikke har det, men hva slags maktrelasjoner som er i 
spill, og hvilke styringsformer som benyttes. I sine maktanalyser beskriver 
Foucault forskjellige styringsformer, som opererer ut fra ulike logikker. 
Pastoralmakten er en av dem (Sander et al., 2016). Ifølge Foucault repre- 
senterer den en styringsform som er særlig framtredende i vår moderne 
velferdsstat. Den har sin opprinnelse i kirkens organisasjon, der pastoren 
ble sammenlignet med en hyrde som hadde som oppgave å lede flokken 
som helhet, og det enkelte individ, fram til evig frelse. I de moderne seku- 
lære samfunn er det ikke lenger pastoren som er den fremste utøveren av 
pastoralmakten, men representantene for de menneskebehandlende pro- 
fesjoner, som leger, sykepleiere, psykologer, sosialarbeidere og pedagoger. 

De er velferdssamfunnets eksperter og har tatt over oppgaven med å sikre 
den enkelte, og samfunnet som helhet, en trygg og god framtid. 

Samtidig understreker Foucault at makten aldri vil være total. For at 
det skal være snakk om makt, må det være valgmuligheter. Hvis det ikke 
finnes måter å komme seg unna maktutøvelsen på, er det ikke snakk om 
en maktrelasjon, men en voldsrelasjon (Foucault, 1999a, s. 106). Det ligger 
også i maktens logikk at den som blir styrt, alltid kan ønske å handle 
annerledes. Ellers hadde det ikke vært nødvendig å styre (Gallagher, 
2008). Maktutøvelsen er derfor uløselig knyttet sammen med spørsmå- 
let om hvordan det er mulig å ikke bli styrt, eller å bli styrt på en annen 
måte (Eliassen, 2015, s. 202). Foucault understreker at denne motmakten 
ikke representerer et alternativ utenfor makten, men opererer inne i den. 
I sin utøvelse benytter den seg av de samme mekanismene som makten. 
Forskjellen er at motmakten ikke har sitt utgangspunkt hos de domine- 
rende, men hos de dominerte. 

Gjennom denne maktforståelsen åpner Foucault for en annen måte å 
se barns deltakelse på enn vi vanligvis gjør. Som oftest blir barns evne 
til deltakelse sett på som en iboende egenskap barn er født med, og som 
gradvis utvikler seg og blir mer avansert ettersom de blir eldre. Denne 
forståelsen kommer blant annet til uttrykk i $ 12 i FNs barnekonvensjon, 
den såkalte deltakelsesparagrafen. Der står det at barn som er i stand til 
å danne seg egne synspunkter, skal garanteres retten til fritt å uttrykke 
disse i alle forhold som vedrører dem. Det står også at barnas synspunk- 
ter skal tillegges vekt i samsvar med deres utvikling og alder (Barne- og 
familiedepartementet, 2003). 

Barnekonvensjonen gir ingen føringer for hva som skal til for at et 
barn blir betraktet som modent nok til å danne seg egne synspunkter, 
eller hvilke kriterier som skal legges til grunn for vurderingen av hvilken 
betydning barnets ytringer skal få. Det er overlatt til voksne som sam- 
handler med barn å gjøre disse vurderingene. I sin bok Ethics in Light of 
Childhood (2010), argumenterer den amerikanske teologen John Wall for 
at begrepet «aktør», siden moderniteten i all hovedsak har blitt assosiert 
med verdier som rasjonalitet, frihet, autonomi og uavhengighet. Han sier 
at dette er verdier som er hentet fra de voksnes verden, og at det vi så langt 
har fokusert på når det gjelder barns deltakelse i de vestlige samfunn, har 


77 


KAPITTEL 3 


vært å tilskrive barna flest mulig av de samme verdiene som vi tilskriver 
voksne. Wall hevder at så lenge det er sånn, vil barn forbli marginalisert. 
De blir tvunget til å låne sin menneskelighet fra de som blir forstått å 
besitte den på en riktigere, mer fullverdig og avansert måte enn dem selv. 
På denne måten konstrueres barna som «den andre». De blir forstått fra 
et perspektiv der deres viktigste kjennetegn er at de mangler noe som 
voksne har. Dette kan lett føre til at de voksnes kunnskap om barna er 
den som blir sett på som sann og pålitelig, mens barnas kunnskap om seg 
selv blir sett på som mangelfull og upålitelig. 

Ut fra det Foucault sier, vil barns måter å samhandle med voksne på, 
ikke være knyttet til egenskaper som hefter ved dem som individer, men 
til den posisjonen de har i nettverkene av maktrelasjoner der samhand- 
lingene utspiller seg. Dette betyr at når barns kunnskap ikke blir lyttet til 
eller tatt på alvor, kan det forstås som et resultat av at barna er tildelt en så 
perifer plass i maktnettverkene at kunnskapen deres blir usynlig. 

Med utgangspunkt i det jeg så langt har redegjort for, vil jeg i det 
følgende argumentere for at den formen for samtalegrupper jeg har 
observert, framstår som en praksis som er preget av en sterk pastoral sty- 
ringsform. På den ene siden forholder gruppelederne seg til barna som 
aktører som er i stand til å styre seg selv pa en ansvarlig måte. Samtidig 
legger de føringer for at barna bare kan styre seg selv innenfor rammer 
som er fastlagt på forhånd, på bakgrunn av en bestemt form for faglig 
kunnskap om dem. Dette medfører at det kun er de barna som er villige 
til å underkaste seg den faglige kunnskapen, som blir sett på som frie og 
ansvarlige. Barn som bruker sin autonomi til å styre seg selv på andre 


måter, blir møtt som umodne og uansvarlige. 


Det er ikke livssituasjonen, men barna som 
skal endres 


I manualene som ligger til grunn for arbeidet i samtalegruppene jeg var 
til stede i, er gruppene beskrevet som et helsefremmende og forebyggende 
tiltak (Nasjonalt kompetansesenter for læring og mestring, 2011; Voksne 
for barn, 2008). Målet med praksisen er ikke å endre barnas vanskelige 
livssituasjon, men å lære dem å forholde seg til livssituasjonen på en måte 

som gjør at de unngår å utvikle psykiske eller psykososiale problemer. 
Gjennom å tilegne seg bestemte former for kunnskap og ferdigheter, og 
gjennom å delta i aktiviteter som kan gi opplevelser av mestring, skal 
barn som i utgangspunktet er triste, fortvilete, bekymrete og redde, 
og som lever et dagligliv preget av sviktende eller mangelfull omsorg 
(Grimsgaard, 2020), styres til å tenke at de har ressurser de kan bruke til 
å skape et godt liv for seg selv. 

Begrunnelsen for denne måten å styre barna på, er forskningsbasert 
kunnskap som sier at barn med psykisk syke og/eller rusavhengige 
foreldre, tilhører en gruppe som har økt risiko for utfall som kan true 
deres framtidige utvikling og helse. De utfallene som oftest nevnes, er 
atferdsproblemer, dårlig sosial fungering, problemer med å etablere nære 
vennskap, unormale følelser av skyld og skam, et negativt selvbilde, over- 
dreven ansvarsfølelse overfor foreldrene og problemer med å stole på 
andre mennesker (Goodman & Gotlib, 1999; Skerfving, 2015; Trondsen, 
2014; Ytterhus, 2012). Styringen er også begrunnet med forskning som 
viser at selv om barna statistisk tilhører en risikogruppe, er det mange 
det går bra med. De utvikler seg tilfredsstillende og lever etter hvert gode 
voksenliv. En viktig forutsetning for at dette skal skje, er at barna får hjelp 
til å utvikle sine iboende ressurser (Gladstone et al., 2006; Lindgaard, 
2015; Ytterhus, 2012). 

Til sammen utgjør disse perspektivene det som kan kalles vår tids dis- 
kurs om barn som har psykisk syke og/eller rusavhengige foreldre. For 
barna har diskursen trolig virket positivt på den måten at den har ført 
til økt oppmerksomhet om deres behov for hjelp og støtte. Den har også 
bidratt med en forståelse av at barna ikke er viljeløse ofre for sine forel- 
dres problemer, men forholder seg aktivt og reflektert til den livssitua- 
sjonen de er i. Fra et etisk perspektiv framstår diskursen imidlertid som 
svært problematisk. Den legger føringer for at det som skal danne grunn- 
laget, både for de profesjonelles styring av barna og for barnas styring av 
seg selv, er kunnskap som sier at det er noe galt med måten barna tenker 
og handler på, og at hvis barna vil ha et bedre liv, må de selv gjøre noe for 
å endre på dette. I samtalegruppene jeg har observert, var det flere barn 
som ga inntrykk av at de hadde tatt til seg denne faglige kunnskapen, og 
gjort den til en del av sin kunnskap om seg selv. Når jeg spurte barna hva 

de hadde lært av å delta i gruppene, svarte de blant annet at de hadde lært 
at de hadde noen følelser som var gode, og noen følelser som var dårlige, 
og at de dårlige følelsene burde de kvitte seg med, ellers kunne de bli psy- 
kisk syke (Grimsgaard, 2020, s. 148). 


En kamp for å bli anerkjent som et subjekt med 
rett til å ha en egen stemme 


Ut fra det som er beskrevet i det forrige avsnittet, framstår vår tids dis- 
kurs om barn som har psykisk syke og/eller rusavhengige foreldre, som 
en sterkt normerende diskurs. Fordi den legger føringer for en styring 
som har som formål å bidra til et godt liv for en gruppe barn som har det 
veldig vanskelig, er den samtidig vanskelig å øve motstand mot, både for 
barna og de profesjonelle som skal hjelpe dem. Det blir nesten som å si at 
man ikke er på parti med det gode. 

Når Emre og Hakan klart og tydelig sier fra at de ikke vil være med 
og snekre krakker, gjør seg utilgjengelige for gruppelederne og løper for 
å hoppe i høyet, gjør de på mange måter det diskursen sier at de må gjøre 
for å få et godt liv. De tar ansvar for seg selv. De gjør det imidlertid ikke 
gjennom å underkaste seg de rådende normer, men gjennom å ta i bruk 
den kunnskapen de har tilegnet seg gjennom erfaringer de har gjort i sitt 
dagligliv. De insisterer på at det som skjer med dem i deres hverdag, må 
få betydning for det som skjer i samtalegruppen. 

Gjennom sin motmakt framviser Emre og Hakan en annen måte 
å være aktør på enn det den rådende diskursen legger føringer for. På 
den måten skapes det en revne i den logikken hjelpetiltaket bygger på, 
en revne som åpner for at gruppelederne kan legge den etablerte kunn- 
skapen til side, og la guttenes stemmer bli hørt og tatt på alvor. Det skjer 
imidlertid ikke. I stedet for å se på motmakten til Emre og Hakan som 
en ressurs, blir gruppelederne sinte og irriterte. De opplever at guttene 
ødelegger for dem, at de står i veien for deres gode vilje. Samtidig er Emre 
og Hakan ikke uten videre villige til å gi slipp på sine perspektiver. Det 
oppstår en kamp om hvilken kunnskap som skal anerkjennes som gyl- 
dig. I denne kampen forholder gruppelederne seg til protestene til Emre 
og Hakan som en bekreftelse på at den rådende diskursen om barn som 

har psykisk syke og/eller rusavhengige foreldre, stemmer. I beste mening 
presser de guttene til 4 gi avkall pa den kunnskapen de har om eget liv, og 
underkaste seg maktens vilje. 


Gruppelederne er ikke bare de som styrer - de 
blir ogsa selv styrt 


Gjennom sine protester viser Emre og Hakan at det finnes en vei til deres 
subjektivitet som ikke har utgangspunkt i andres kunnskap om dem, 
men i den kunnskapen de selv har tilegnet seg i det livet de har levd. Pa 
denne måten bidrar motmakten deres til å synliggjøre at hjelpetiltaket de 
deltar i, kanskje ikke er så enhetlig og harmonisk som det ofte blir skapt 
et inntrykk av (Helmers, 2020; Skotheim, 2020), men heller er fylt av 
spenninger og konflikter. Det som kanskje er viktigst i den sammenheng, 
er at motmakten synliggjør at ikke alle barn som har psykisk syke og/ 
eller rusavhengige foreldre erfarer at den viktigste grunnen til at de har 
det vanskelig, er at det er noe galt med måten de føler og tenker på, men 
at det heller henger sammen med ting foreldrene sier og gjør mot dem. 

Motmakten til Emre og Hakan framstår på flere måter som en skarp 
kritikk av den formen for samtalegrupper jeg har observert. En forutset- 
ning for at vi kan få øye på denne kritikken, er at vi åpner oss for å forstå 
hvilken kunnskap om barn som har psykisk syke og/eller rusavhengige 
foreldre, guttenes motmakt er en reaksjon på. Samtidig viser fortellingen 
jeg har beskrevet at det å fremme denne formen for kritikk, kan ha store 
omkostninger for individet. For Emre og Hakan førte det til at de ble fra- 
tatt sin status som selvstendige aktører, og redusert til et problem. 

I boken Willful Subjects (2014) argumenterer den britisk-australske 
filosofen Sara Ahmed for at den dominerende viljen veldig lett kan gli 
over til å bli sett på som den gode viljen. Hun sier at dette fører til at de 
som gir uttrykk for andre viljer, blir forstått som å være bærere av en 
egenrådighet som bør bekjempes. Utgangspunktet for hennes argumen- 
tasjon er et eventyr fra brødrene Grimm som på engelsk har fått navnet 
«The Willful Child». Det handler om ei jente som var så egenrådig (will- 
ful) at Gud ikke likte henne, og lot henne dø. Jenta var imidlertid så vilje- 
sterk at selv etter at hun var begravet, fortsatte den ene armen hennes å 


81 


KAPITTEL 3 


komme opp av jorden, om og om igjen. Det ga seg ikke for jentas mor tok 
en stokk og slo armen gjentatte ganger til den falt til ro. I det godes navn 
ble barnets vilje knust, av en standhaftig voksen. 

I forbindelse med at jeg har presentert doktorgradsarbeidet mitt for 
gruppeledere forskjellige steder i landet, har også jeg erfart hvor vanske- 
lig det kan være å utfordre den gode viljen. Jeg har fått tilbakemeldinger 
på at selv om jeg ikke har observert gruppene til de jeg har presentert 
arbeidet mitt for, opplever de at jeg på en måte har kikket dem i kortene. 
Det liker de ikke. De har også sagt at de ikke kjenner seg igjen i de utfor- 
dringene jeg løfter fram, at de ikke har gyldighet for deres arbeid. De har 
snakket varmt om praksisen sin, og fortalt hvor populær den er. De har 
også sagt at de får veldig gode tilbakemeldinger på det de gjør, både fra 
foreldre og barn. Derfor føler de seg overbeviste om at det de gjør er rett, 
og at det virker. 

Det kan være grunn til å tenke over om det ikke bare finnes en domi- 
nerende norm for hvordan barn som deltar i samtalegrupper bør tenke og 
oppføre seg, men også en norm for hvordan profesjonelle som leder slike 
grupper, bør tenke og handle. Ut fra det jeg har erfart, kan det også se ut 
til at denne normen i det store og hele er usynliggjort, og derfor vanskelig 
å tematisere. Etter hvert som jeg ble kjent med profesjonsutøverne som 
ledet samtalegruppene jeg har observert, var det flere som ga uttrykk for 
at de tvilte på verdien av det de gjorde (Grimsgaard, 2020, s. 225). Noen 
sa at de kjente seg utilpass. Andre beskrev en form for avmakt, en opp- 
levelse av ikke å strekke til. De sa at de ikke trodde at det som skjedde i 
gruppene, gjorde noen forskjell for barna. Samtidig fortsatte de å utføre 
arbeidet sitt i tråd med den rådende normen. Når jeg spurte om de kunne 
gjort ting på en annen måte, svarte de at de hadde tenkt på det, men at de 
trodde det var best at de fortsatte å gjøre det på den måten manualen de 
arbeidet etter, foreskrev. De begrunnet det med at det var forsket på det 
som stod i manualen. 


Oppdage - destabilisere - handle 


I dette kapittelet har jeg prøvd å vise at det å ta den motmakten som fin- 
nes i barns stemmer på alvor, kan åpne for kunnskap som vanligvis er 

skjult for oss voksne. Jeg har ogsa argumentert for at det 4 ta barns mot- 
makt pa alvor, har en klar etisk dimensjon. Den handler om 4 ivareta og 
styrke barnas verdighet og personlige subjektivitet. Men er det i det hele 
tatt mulig, innenfor en praksis som er preget av en sa sterk styringsform 
som den jeg har beskrevet, å arbeide for at pastoralmakten skal kunne 
åpne seg for motmakten, i stedet for å lukke seg for den? Kan praksisen 
endres i en retning der ikke bare de profesjonelles kunnskap om barna, 
men også barnas kunnskap om seg selv, tilkjennes en legitim plass? 

Den indiske litteraturteoretikeren Gayatri Chakravorty Spivak (2009) 
sier at det er veldig vanskelig. Hun argumenterer for at den marginali- 
serte ikke har noen stemme, fordi det ikke finnes noen posisjon han eller 
hun kan bli hørt fra. Når de marginaliserte snakker, vil det de sier alltid 
bli fortolket ut fra de dominerendes logikk. Dette gjør det umulig for 
dem å bli tatt på alvor på sine egne premisser. For å demonstrere hvordan 
kvinners stemmer tradisjonelt har blitt visket ut, viser Spivak blant annet 
til den britiske kolonimaktens avskaffelse av enkeofring i India. Hun sier 
at koloniherrene oppfattet seg selv som kvinnenes redningsmenn, og som 
forsvarere av deres rettigheter. Selv oppfatter hun det heller som et eksem- 
pel på at «hvite menn redder brune kvinner fra brune menn». Kvinnenes 
stemmer var, ifølge Spivak, aldri til stede i prosessen. På samme måte 
som jeg har argumentert for i min fortolkning av fortellingen om Emre 
og Hakan, ble de indiske kvinnenes kunnskaper og perspektiver usynlig- 
gjort av det som var den tidens dominerende ideologi og gode vilje, det 
hvite patriarkat. 

Når Spivak sier at den marginaliserte ikke har en stemme, snakker hun 
ikke om en svikt i evnen til artikulasjon, men om en mangel på et for- 
tolkningsrom som kan favne de marginalisertes perspektiver. Gjennom 
kapittelet har jeg argumentert for at dette er et argument som også har 
gyldighet for barn som lever i Norge i dag. Spivak (2014) sier at poenget 
med å snakke om de marginaliserte ikke må være å snakke for dem, men 
å forsøke å fjerne de hindringene som står i veien for at de kan bli hørt i 
sin annerledeshet. I den forbindelse har vi kanskje noe å lære av Emre og 
Hakan og deres «willfulness»? 

Avslutningsvis vil jeg argumentere for «willfulness» som en dyd både 
profesjonsutøvere og forskere som beskjeftiger seg med barn og deres 

livsvilkår, bor arbeide med å utvikle. Med det mener jeg at de må arbeide 
med å utvikle en bevissthet om at den dominerende viljen ikke nødven- 
digvis er den gode viljen. De må også arbeide med å utvikle en evne til å 
reflektere over hvordan de selv utøver makt, og hvordan makten bidrar 
til å forme dem. Når det gjelder barn som har psykisk syke og/eller rusav- 
hengige foreldre, bør dette blant annet innebære å ta et tydelig oppgjør 
med forestillingen om at det er noe galt med dem. 

Sykehjem, - praksis og motstand: 
Møte med migrasjon 


Adelheid Hummelvoll Hillestad 


Lovisenberg diakonale høgskole 


Abstract: The chapter is a reflection on my own knowledge development work as 
both a nursing teacher and project manager for a collaborative project at a nurs- 
ing home in a different cultural context than my own. The basic perspective is an 
understanding that knowledge is situated, and therefore different understandings of 
knowledge practice will come into play when meeting each other. The focal point of 
the reflection is my own bodily resistance and emotional touchiness when observ- 
ing wound care performed by local nursing students according to instructions from 
the local wound nurse. This bodily resistance as a form of counter-conduct is under- 
stood based on phenomenological insights about the body and emotions, and their 
possible influence on knowledge and learning practice. Furthermore, the view of 
learning is discussed with Foucault’s concept of pastoral power as both a disciplin- 
ing power and a caring power, and possible opportunities to change practice. 


Keywords: nursing practice, migration, knowledge, counter-conduct, pastoral 
power 


Dette kapittelet er en refleksjon over eget arbeid med kunnskapsutvikling 
som sykepleierlærer på et sykehjem i en annen kulturell kontekst enn min 
egen. Jeg legger til grunn en forståelse av at kunnskap er situert, og derfor 
vil ulike forståelser av kunnskapspraksis komme i spill i møte med hver- 
andre. Det betyr at min tilstedeværelse på dette sykehjemmet også kan få 
de lokale pleiere til kjenne på at egen kunnskap og rolleforståelse utfor- 
dres i møte med en norsk kulturell kontekst. I denne samhandlingen kan 


Sitering: Hillestad, A. H. (2022). Sykehjem, - praksis og motstand: Møte med migrasjon. I I. M. 
Lid & T. Wyller (red.), Makt, motmakt og praksis. Bidrag til kritisk refleksjon innen diakoni og velferd 
(Kap. 4, s. 87-101). Cappelen Damm Akademisk. https://doi.org/10.23865/noasp.167.ch4 

deres kompetanse bli tolket og definert annerledes enn det de antakelig 
vil oppleve og mene selv. Denne innsikten er et sentralt anliggende fordi 
vi alle har et emiskt (lokalt) kunnskaps- og læringssyn som vi oppfatter 
som helt naturlig, men som er kulturlig (Hillestad, 2012). Derfor kan vi 
alle oppleve a fole motstand mot bade en annerledes behandlingskunn- 
skap og mot 4 skulle endre egen praksis, som igjen kan utfordre egen 
yrkesrolle. Det er denne motstanden jeg vil utforske nærmere. 

Å arbeide i en annerledes praksishverdag gjør at vi tilskrives roller 
samtidig som vi selv kan forstå oss selv ut fra våre ervervede roller. For 
egen del hadde jeg rollen som lærer og prosjektleder i fagutviklingen 
på sykehjemmet, samtidig som jeg også kjente på å være både gjest og 
en fremmed i en annen kulturell kontekst. I en praksishverdag opptrer 
ikke disse rollene hver for seg, men er sammenblandet. Min erfaring er 
at denne sammenblandingen kommer i spill i møte med noe vi ikke for- 
står eller forventer. Det gjelder for eksempel opplevelser av handlinger i 
pleien som er vanskelige å akseptere, og samtidig ha et ønske om å være 
sensitiv for de lokales / andres kunnskaps- og behandlingspraksis. Denne 
dobbeltheten skapte noen ganger sterke følelsesmessige reaksjoner i møte 
med slike utfordrende situasjoner. Jeg kjente en kroppslig motstand. 
Denne kroppslige motstanden ble spesielt merkbar når jeg, ut fra mitt 
perspektiv, opplevde at andre ble påført unødvendig lidelse på grunn av 
manglende kunnskap. 

Det er en slik hendelse om et sårstell 15 år tilbake i tid som vil være 
omdreiningspunktet for å utforske om min egen kroppslig motstand kan 
sies å være en form for motmakt, det Foucault (2007) kaller «counter- 
conduct». Foucault diskuterer ikke den subjektive kroppen per se som 
counter-conduct, men trekker blant annet frem hvordan subjekter kan 
utfordre maktrelasjoner gjennom motstand mot bestående maktstruk- 
turer. Med dette som bakgrunn ønsker jeg å se nærmere på om et større 
nærbilde av individers hverdagspraksis kan avdekke andre og nye former 
for motmakt enn det Foucault var opptatt av. 

Konteksten rundt hendelsen med sårstellet er hentet fra mitt arbeid 
med studentprosjekter og faglig utviklingsarbeid som sykepleielærer både 
for lokale bachelorstudenter og norske tredjeårsstudenter. Mandatet var 
at både norske og lokale sykepleierstudenter skulle utvikle sin kunnskap 


88 


SYKEHJEM, ~ PRAKSIS OG MOTSTAND 


og oppøve kliniske ferdigheter og kompetanse ut fra en norsk studie- og 
læringsplan. Samtidig var jeg tilknyttet et samarbeidsprosjekt mellom et 
norsk og et lokalt sykehjem om økt fagkompetanse innenfor bestemte 
fokusområder. Studentene og de norske pleierne jobbet ofte to og to 
sammen og var samtidig knyttet til og arbeidet sammen med en lokal 
pleier. 

Før hendelsen med sårstellet hadde både de lokale og de norske plei- 
erne og studentene en felles forståelse av at vi så noe ulikt på en del prak- 
tiske gjøremål og behandlingsprosedyrer, men det hadde ikke vært en 
åpen «konfrontasjon» om kunnskapssyn og prosedyrer. Dette hang nok 
sammen med at vi i begynnelsen arbeidet en del hver for oss med stell og 
pleie av pasientene for å rekke alle dagens gjøremål, samt at vi hadde fokus 
på å bli kjent med de som både bodde og arbeidet der, og sette oss inn i 
rutiner, det lokale helsesystemet og rammebetingelser. For å kunne være 
til nytte og bidra til samarbeid var det viktig å lære deres kontekst bedre 
å kjenne. Denne tilnærmingen fikk en brist da min kroppslige reaksjon 
under et sårstell avslørte motstand mot deres sårbehandlingspraksis. 

Når jeg her skal utforske egen kroppslig reaksjon som et uttrykk for 
motstand mot gjeldende behandlingspraksis, gjør jeg dette ut fra et feno- 
menologisk perspektiv om kroppen. Å anvende fenomenologiske inn- 
sikter gir det en teoretisk forståelse for hvilken måte mine kroppslige 
erfaringer kan være en form for counter-conduct på. 

Fenomenologiens perspektiv på kropp er at kroppen er vårt utgangs- 
punkt til å være i verden, og er derfor startstedet vi orienterer oss ut fra 
(Merleau-Ponty, 1962). Gjennom å fødes inn i en historisk, samfunnsmes- 
sig og kulturell kontekst blir vi formet av normer, verdier, mål, overbevis- 
ning og beslutninger som gjør oss til et komplekst refleksivt menneske 
(Zahavi, 2014). Dermed blir den kunnskapen vi innehar, en del av en 
kroppslig innleiret praksis, som igjen henger sammen med de normer og 
verdier som er knyttet til egen erfaring og kunnskapspraksis. I dette ligger 
også en mulighetsbetingelse for å bli berørt av andres lidelse, det være seg 
fysiske, sosiale eller kulturelle aspekter ved den menneskelige tilværel- 
sen. Kunnskap innehar derfor etiske og moralske dimensjoner. Dermed 
kan den innsosialiserte kunnskapen også skape følelsesmessig turbu- 
lens i møte med en annen kulturell kontekst hvor ulike rolleforståelser 

og relasjoner møtes, selv om utgangspunktet og ønsket er å vise respekt 
og anerkjennelse samt å ha fokus på felles målsetting om bedre pleie for 
pasientene. 


Omdreiningspunktet - sårbehandling 


Foranledningen for denne dagen med sårstellet var at jeg skulle følge opp 
to lokale førsteårsstudenter (bachelor i sykepleie) på det samme syke- 
hjemmet der jeg var prosjektleder for samarbeidsprosjektet om fagut- 
vikling. Jeg var derfor ganske godt kjent med sykehjemmet og de fleste 
av de som både bodde og arbeidet der. Da jeg kom opp på avdelingen 
hvor studentene var, kom de meg i møte og fortalte de nå hadde fått lære 
sårstell. De skulle få lov til å stelle såret til en gammel dame sammen 
med sykepleierkontakten sin, og ville gjerne at jeg skulle være med å se 
på. Jeg ble med inn på rommet hvor damen som skulle stelles, bodde. 
Min tidligere erfaring i eget arbeid på sykehjemmet var at både hygiene, 
utstyr og arbeidsforhold inne på rommene hadde sine utfordringer (den 
gang) knyttet til sykehjemmets status, økonomiske forhold, organisering 
og samfunnsstruktur. Jeg var derfor forberedt på at ikke alle hygieniske 
prinsipper eller arbeidsstillinger o.l. kom til å kunne overholdes slik stu- 
dentene hadde lært inne på skolen. Så jeg var mer nysgjerrig på hvordan 
de løste disse utfordringene. Planen var derfor å ikke delta i forberedel- 
sene eller i selve prosedyren, men bare observere og la sykepleieren even- 
tuelt veilede dem om de skulle stå fast. Det jeg så ble vitne til, var en for 
meg unødig smertefull behandling av såret som gjorde at jeg helt ukon- 
trollert satte i et skrik samtidig med den gamle damen. Jeg ble forskrek- 
ket over egen reaksjon, som jeg ikke klarte å kontrollere, og uvel fordi jeg 
ikke var forberedt på denne smertefulle sårbehandlingen, og innså at her 
var det en annen forståelse av hvordan sår gror. Det var ikke bare mange- 
len på sårutstyr, men også hva som skal til for å gi best mulig sårtilheling. 
I min forfjamselse spurte jeg så studentene om hva grunnen var at såret 
skulle stelles på denne måten, noe de ikke kunne svare meg på. Det ble 
dørgende stille i rommet. Sykepleieren svarte da at behandlingen ville gi 
bedre blodtilførsel til såret. Her innså jeg at jeg hadde feilet igjen. I denne 
lokale læringskonteksten spørres det ikke om hvorfor, en bare gjør det 

man får beskjed om og lærer fra overordnede. I dette tilfellet fra ansvarlig 
sårsykepleier på stedet. 

Denne opplevelsen ble skjellsettende for meg fordi jeg kjente på en for- 
tvilelse over at jeg ikke hadde kunnet avverge den gamle damens unø- 
dige lidelse. Samtidig skammet jeg meg over egen reaksjon fordi jeg satte 
sykepleieren og studentene i rommet i en kinkig posisjon og skremte de 
andre to damene som også bodde på rommet. Den tilliten og det sam- 
arbeidsklimaet vi hadde opparbeidet til nå, stod også i fare fordi jeg så 
tydelig hadde vist motstand mot den lokale sårprosedyren ved å komme 
med et anskrik. 

Denne hendelsen hadde avdekket at vi forsto sårtilheling forskjellig. 
Hvem som eide den «riktige» sårkunnskapen kom i spill. Jeg befant meg na 
i en situasjon hvor jeg i utgangspunktet var invitert inn i en lokal kontekst 
som jeg hadde stor respekt for, men min kroppslige reaksjon utfordret 
den lokale praksisen. Denne kroppslige motstanden jeg kjente på, var en 
følelsesmessig reaksjon som der og da ble en slags drivkraft til å finne en 
måte å endre denne sårpraksisen på. Slik sett kan denne kroppslige mot- 
standen være en kime til motmakt mot den lokale kunnskapspraksisen. 


Den kroppslige motstanden 


For å belyse hva slags motstand kroppen kan sies å avdekke, vil jeg her 
trekke frem noen aspekter ved den kroppslige fenomenologien som kan 
bidra til innsikt i egen reaksjon. Kroppen er både et subjekt og et objekt. 
Det at vi både er og har en kropp, spiller en sentral rolle i vårt møte med 
andre mennesker, fordi denne dobbeltheten gjør det mulig å forstå andres 
erfaringer mer eller mindre direkte. Det er gjennom denne dobbelt- 
heten (dualiteten) at vi får erfaring om andres bevissthet, noe som er en 
grunnleggende form for empati. Derfor kan vi bli følelsesmessig berørt 
av et annet menneskes erfaringer, uten nødvendigvis å dele den samme 
erfaringen. Empati i denne sammenheng er erfaringen vi får gjennom det 
kroppsliggjorte sinn fra den andre. 

Kroppens dualitet belyser at vår kroppslige eksistens i verden helt fra 
begynnelsen av er intersubjektiv og sosial i det at vi er i verden og møter 
andre som eksisterer på samme måte som oss selv (Zahavi, 2003). Derfor 

er ikke gester og kroppssprak som en annen uttrykker, bare bevegelser, 
men de signaliserer intensjonelle handlinger som har et innhold av tan- 
ker (Sokolowski, 2000). Det at jeg skrek samtidig med den gamle damen, 
kan forstas ut fra min opplevelse av hennes fysiske smerte, selv om jeg 
ikke kunne vite hvordan hun erfarte sarstellet. Jeg kan heller ikke vite hva 
slags erfaringer og/eller folelser studentene og sykepleieren hadde nar den 
gamle damen ogsa skrek i denne situasjonen. Smerte er en allmenngyldig 
erfaring som vi alle har kjennskap til. Nar de ikke skrek, men skvatt pa 
grunn av min reaksjon, betyr ikke dette at de ikke hadde forståelse av 
at sårstellet ville gjøre vondt. Ut fra kulturelle kodekser om smerte kan 
deres reaksjon heller henge sammen med hva slags smerte som erfarings- 
messig må tåles ved behandling - i dette tilfellet for at såret skulle gro. 
Kulturelle føringer for hva som er akseptabelt å skrike og bære seg for, vil 
spille inn. Samtidig kan forståelsen av situasjonen også henge sammen 
med hvilken kunnskap om behandling av sår konteksten erfares ut fra. 
Ut fra et slikt perspektiv kan det sies at min umiddelbare respons med å 
sette i et skrik, også signaliserte en type tenkning som var noe annerledes 
enn studentene og pleierne hadde forventet. 

Det kan hende at deres forståelse av min rolle som besitter av kunn- 
skap om sår, heller spilte inn på deres reaksjon på mitt utbrudd. Jeg 
skrek ikke i fysisk smerte, men som et kroppslig signal på en motstand 
mot prosedyreforløpet. Her var det ikke bare selve utbruddet, men også 
det følelsesmessige ubehaget som jeg tolket, de både så i ansiktsuttryk- 
ket mitt og hørte på stemmen min. Det kan sies at følelsene mine lå 
«utenpå». 

Hendelsen avdekker også hvordan følelser og emosjoner er påvirket 
av vår kunnskap og erfaring, noe som igjen er knyttet til våre normer og 
verdier. Fenomenologen John Drummond (2009) viser til at vår erfaring 
i utgangspunktet består av både kognitive og affektive øyeblikk. Ting og 
situasjoner påvirker oss og vekker følelser i oss, noe som gjør at vi utfører 
en vurdering av situasjonenes og tingenes egenskaper slik de trer frem for 
oss. Derfor vil eksempelvis omsorg og forpliktelser så vel som kulturelle 
og arvede forståelser spille inn i vår affektive respons til et objekt eller 
en situasjon. Stuart Walton beskriver det slik: «[T]he emotions are not 
just those spasmodic bursts of feeling that well up in response to external 

stimuli. They are bedrocks on which much, if not all, of our social and 
cultural lives rest» (Walton 2004, s. xix). 

Min reaksjon pa utforelsen av sarstellet (som paforte pasienten unodig 
smerte), samt studentenes og pleierens reaksjon, apenbarer her at folelser 
henger sammen med kunnskap, som igjen er innleiret i kroppen. Min 
emosjonelle reaksjon ble en kroppsliggjort (embodied) reaksjon som 
avdekket egen situerthet til kunnskap og erfaringshorisont. Jeg behersket 
ikke den konteksten jeg sto i der inne pa pasientrommet, fordi den lokale 
prosedyren var fremmed for meg. 

Situasjonen viser at jeg er innsosialisert i en sykepleietenkning som 
kommer i spill innenfor en mer ukjent kontekst. Sykepleie er derfor ingen 
universell kategori, men kontekstuell og innleiret i den kroppslige praksi- 
sen kunnskapssynet og erfaringen bygger på (Hillestad, 2012). 


Læringssyn som pastoral makt 


Min kroppslige reaksjon kan dermed sies å avdekke hvordan vi formes 
som sykepleiere gjennom både lærings- og kunnskapsformer, og igjen 
hva det vil si å utføre god sykepleie. I sosialiseringen inn i en profesjon, 
i dette tilfellet både sykepleier og lærer, blir egen «sannhet» utfordret i 
møte med en annen form for kunnskap og læringssyn. Min reaksjon 
kan sies å avdekke en type pastoral makt som jeg er sosialisert inn i 
gjennom en kunnskapstradisjon og utvikling av profesjonens faglige 
grunnforestillinger. 

På samme måte vil den lokale sykepleieren her være påvirket av sin 
kroppslige innleirede praksis. Pastoral makt er på denne måten en dis- 
iplinerende makt i det den er iboende i oss gjennom hvordan og hva vi 
lærer som sykepleiere. I den lokale konteksten er læring noe som foregår 
ved at kunnskapen videreføres fra «mester til novise» (Lave & Wenger, 
1991), og hvor det ikke skal stilles spørsmål ved praksisen som læres. 
Hvis du spør, avdekker du din inkompetanse. Det er de eldre med mest 
erfaring som overfører sin kunnskap til de unge. Dette er også med på å 
opprettholde det hierarkiske systemet som sykepleien er organisert etter. 
Derfor henger også studentenes læringsforutsetninger sammen med de 
forberedelser samfunnet har lagt til grunn for hvordan de lærer. 

Den norske utviklingen og tradisjonen for å lære innenfor en profe- 
sjon, vektlegger refleksjon og det å stille spørsmål både ved det som skjer 
i praksis, og ved teorien. Derfor er det ikke nødvendigvis alder, men kom- 
petanse som vil ha noe å si for innlæringen, i dette tilfellet av sårstell. 
Kunnskapssyn og praksiser blir dermed posisjonert fordi det perspek- 
tivet man innlæres i, kommer fra et sted og fører til handling(er) som 
samsvarer. 

For de lokale studentene avdekkes det et gap mellom deres tidligere 
læringsmåter inn i en læringstradisjon som har andre forventninger til 
egen læring, og kunnskapsutvikling. Med mitt nærvær blir dette også 
en trussel mot den hierarkiske strukturen mellom den lokale pleieren og 
studentene. 

Foucault (1982) viser til at makt ikke bare handler om relasjonene mel- 
lom personer, om det er individuelt eller som et kollektiv, men er en måte 
visse handlinger endrer andre handlinger på. Å besitte en type kunnskap 
kan gi makt, men hvilken kunnskap som praktiseres som «sannhet», kan 
bli mer uklart i samhandling med og om forskjellige typer kunnskap- 
spraksiser. Min kroppslige reaksjon på sårbehandlingen kan slik sett 
tolkes som en reaksjon mot den lokale pastorale makten. Når kunnskap 
og kunnskap- og læringssyn er innsosialisert og dermed innleiret i krop- 
pen, avdekkes det her at den pastorale makten er situert. Dette også ut fra 
at å arbeide innenfor en profesjonell kunnskapsplattform vil si å være en 
person som formidler riktig kunnskap. Å være en kunnskapsutøver som 
opplever å ha en personlig autoritet, handler grunnleggende sett om å ha 
en støtte fra et kollektiv. Det betyr at når vi deler et sett av forestillinger 
med mange andre, er det en del av et sannhetsregime (Båtnes, 2015, s. 
106). Det betyr at hvis man ikke arbeider innenfor en kjent kunnskaps- 
plattform, blir man utenfor. Her i mitt tilfelle ble prosedyren for sårstell 
utfordret, fordi jeg var en gjest i andres hjemlige rom. Min sosialisering 
innenfor egen pastoral makt ble her utfordret. 


Pastoral makt - også omsorgsmakt 


Pastoral makt er ikke bare en disiplinerende makt, men også en 
omsorgsmakt (Foucault, 2007; Sander et al., 2016). Denne tosidigheten 

belyser at et ønske om å lede og veilede andre i en bestemt retning for å 
ivareta og hjelpe, er en form for maktutøvelse som vil det gode. Rasjonalet 
her er å forbedre tilstanden til de som er involvert. 

Den umiddelbare motstanden mot den lokale sårbehandlingspraksi- 
sen var at den smerten som ble påført den gamle damen, etter mitt skjønn 
var helt unødvendig. Litt senere skulle jeg erfare at denne formen for 
sårbehandling etter hvert lukket såret, men skapte fistler (hulrom) som 
senere åpnet seg til enda større sår. Dette resulterte først og fremst i mer 
lidelse for pasientene, men også enda større arbeidsbyrde for pleierne som 
fikk flere og større sår å stelle. Alt dette skapte en drivkraft hos både de 
norske pleierne, de norske studentene og meg selv til å arbeide for å endre 
sårpraksisen. 

Ovenfor har jeg knyttet min egen påvirkning og sosialisering inn i 
en type pastoral makt gjennom den kunnskapstradisjonen jeg er en del 
av. Min egen situerthet, og dermed kroppslige motstand mot sårprosedy- 
ren, belyser også hvordan de sykepleiefaglige grunnforestillingene jeg er 
oppdratt i, kan sies å tre frem gjennom min følelsesmessige reaksjon på 
sårstellet. 

Å dannes inn i en sykepleietenkning og profesjon henger sammen 
med kunnskap som bygger på mange ulike elementer som utgår fra et 
komplisert samspill mellom flere former for teori og praksis (Grimen, 
2008). Sykepleien anvender forskjellige kunnskapsfelter for å tilegne 
seg en helhetlig forståelse av det å være menneske og hva det vil si å yte 
god sykepleie. I denne sammenheng spiller omsorgstenkningen og pro- 
fesjonsetikken inn i ønsket om å bruke kunnskapsbasert praksis til å 
utvikle en bedre sårpraksis for alle involverte parter. 

I flere tiår har Kari Martinsens og Katie Erikssons omsorgsteori vært 
sentral i og hatt stor innflytelse på forståelsen av å yte omsorg i praksis 
(Førand et al., 2018). Gjennom Martinsens tenkning har forståelsen av å 
være sanselig og faglig orientert mot den andre (pasienten), ut fra vår fel- 
les grunnleggende erfaring i å være menneske og dermed med en forstå- 
else av å beskytte den andres integritet og sårbarhet, vært sentral. Det vil 
si at det å være profesjonell kommer til uttrykk gjennom det skjønnet vi 
har, og som bygger på og er knyttet sammen gjennom respekten for livet, 
faglighet og normer, samt ettertenksomhet eller refleksivitet (Martinsen, 

2000). I Erikssons omsorgsteori innebærer omsorg for et annet menneske 
å gjøre det gode samt å forhindre unødig lidelse. Et sentralt begrep her 
er pleielidelse. Pleielidelse er en lidelse som påføres pasienten gjennom 
pleien han eller hun får. «Vårdlidandet kan ses som ett onödigt lidande 
som med alla medel bör elemineras.» (Eriksson, 1994, s. 98) Pleielidelse 
oppstår mange ganger på grunn av uvitende handlinger, manglende 
kunnskap og mer eller mindre fravær av refleksjon (Dahlberg, 2002, s. 4). 
Førland et al. (2018) viser til at omsorgens formål ut fra Eriksson er å 
lindre andres lidelse. Det å være vitne til andres lidelse gjør deg ansvarlig 
for å gjøre noe med det. Min egen dannelse innenfor denne tenkningen 
kan sies å ha medvirket til min opplevelse av å ha et ansvar for å endre 
sårpraksis, når jeg selv hadde en forståelse av at jeg kunne bidra til en 
mindre smertefull behandling. På samme tid hadde jeg også et ansvar 
som lærer for å gi studentene hjelp til å lære og å lære å tilegne seg kunn- 
skapsbasert praksis sammen med de lokale pleierne. 

Denne omsorgstenkningen kan gjenspeiles i profesjonsetikken gjen- 
nom at menneskeverdet og det enkelte menneskets verdighet er en 
grunnleggende tematikk i profesjonsetikken (Christoffersen, 2011, s. 16). 
Christoffersen (2011) peker på at moral er noe vi først og fremst gjør, mens 
etikken dreier seg om de reglene og kjennetegnene vi bruker i de moral- 
ske vurderingene, noe som først og fremst kommer til uttrykk gjennom 
det vi tenker. Det vil si at vi som sykepleiere har et etisk mandat som 
krever at vi står inne for det vi gjør, samtidig som vi har et selvstendig 
ansvar for å vurdere og å ivareta oppgavene vi er satt til å løse. Videre lig- 
ger det i sykepleiernes yrkesetiske retningslinjer at hensynet til pasienten 
skal alltid prioriteres, og gå foran hensynet til kollegaer (Norsk sykepleier- 
forbund, 2019) 

Min kroppslige motstand kan ut fra disse innsiktene avdekke noe av 
min etiske oppdragelse og kunnskapshorisont, et tema Davidson (2011) 
diskuterer ut fra Foucaults «counter-conduct» og dets etiske dimensjon 
som ligger i begrepet. Han belyser hvordan forståelsen av begrepet con- 
duct blant annet er knyttet til forestillingen av «care of the self». Han 
viser til at: «Attitude, attention and practices of the self are all features 
of the ethical sense of conduct» (Davidson 2011, s. 30). Min innsosiali- 
sering i å utøve god sykepleiepraksis, samt å ville gi god veiledning til 

studentene, kan sies å være en medvirkende faktor til mitt kroppslige 
ubehag og min uro, fordi jeg ikke var i en hjemlig kontekst, og fordi eget 
mandat og maktforhold var uavklart. Samtidig var det også et ønske om 
å vise respekt for den lokale konteksten og dermed ikke krenke sykepleie- 
rens posisjon. 

For å kunne endre noe, i dette tilfellet en sårprosedyre, kan ikke egen 
motstand og dermed endringsvilje skje gjennom en ren handlings- 
endring. Det må også tas hensyn til den lokale konteksten og hva som 
kan være i spill for de andre for å tilegne seg ny kunnskap. 


Kunnskapspraksisens mulige hinder? 


Ved at kunnskapsregimer er forskjellige blir hverandres kunnskap sår- 
bar. Dette fordi kunnskapen man har tilegnet seg, står i fare for å miste 
verdi. Den personlige kompetansen kan gå tapt, noe som nødvendigvis vil 
måtte påvirke et samarbeid om endring av eksempelvis sårstellet ovenfor. 
Dette er en sårbar situasjon også fordi et sannhetsregime må endres ved 
et samarbeid. Båtnes (2015) trekker frem pedagogen Jenny Rogers som 
peker på at en del voksne kan være tilbakeholdne med å endre sin kunn- 
skap når det blir et krav om ny kunnskap. Bakgrunnen for dette er blant 
annet at å innrømme at en trenger å lære noe nytt, er å innrømme at det 
er noe galt med det systemet vi allerede har.Båtnes trekker også frem at 
motstanden mot å lære noe nytt blir ekstra stor når en opplever at egne 
verdier og personlig identitet blir truet (s. 19). Derfor vil motstand mot 
endring her være en naturlig reaksjon fra den lokale pleierens side. Dette 
gjelder ikke bare for henne som individ, men henger også sammen med 
profesjonens status og forståelsen av hva god kvalitativ pleie innebærer. 
Videre kan motstanden heller ikke skilles fra den sosiale verdien dette 
innebærer (Kleinman, 1995). 

Det betyr at sykepleierens måte å behandle sårstell på, både var basert 
på hennes lokale, kulturelt innsosialiserte sykepleiekunnskap, og på 
sykepleiernes status og hierarkiske struktur. Når de lokale sykepleier- 
studentenes ble opplært i sårprosedyren beskrevet ovenfor, er det derfor 
flere aspekter ved læringen enn selve prosedyren. De innlæres i en sosial 
praksis (Lave & Wenger, 1991, 2003) som også henger sammen med hvordan 

sykepleie læres. Sarstellet er en del av en helhetlig forståelse av det å være 
student og hvem som innehar kunnskapen som skal læres, og på hvil- 
ken måte den skal tilegnes. Studentenes læreforutsetninger henger igjen 
sammen med de forberedelser samfunnet har gitt dem gjennom måten 
de lærer å tilegne seg kunnskap på. Når alder og erfaring var knyttet til 
autoritet og kunnskap om eksempelvis stell av liggesår, var det i utgangs- 
punktet nærmest utenkelig for en student å stille spørsmål ved denne 
praksisen. Et slikt perspektiv åpner samtidig opp for en mulig vei inn til 
hvordan vi kunne utvikle felles forståelse og samarbeid om endringen 
av sårstell. For å få til en varig endring måtte det komme fra de lokale 
pleierne. Det var disse pleierne som hadde en nøkkelposisjon i den hierar- 
kiske strukturen inne på sykehjemmet, som hadde mulighet til å skape 
denne endringen. 


Pastoral makt som omsorgsmakt - mulighet 
for endring? 


Davidson (2011) viser til et intervju med Foucault om motstand (resis- 
tence), der han sier at det ikke er en motsetning til makt. Foucault sier 
at for å motsette seg noe, må man aktivere noe som er like oppfinnsomt, 
like mobilt, like produktivt som makten selv. Det betyr at å skape mot- 
makt (counter-conduct) er noe som er mer enn en rent negativ handling, 
enn det å være ulydig (Davidson 2011, s. 27). Videre viser Davidson til 
Foucault som sier: 


A force is not a metaphysical substance or abstraction, but is always given in a 
particular relation; a force can be identified as any factor in a relation, that affects 
the elements of the relation; anything that influences the actions of individuals 
in relation, that has an effect on their actions, is in this sense a force. And thus 
force relations structure the possible field of actions of individuals. Resistance 
and counter-conduct modify these force relations, counter the locally stabilized 
organizations of power, and thereby affect, in a new way, the possibilities of 
action of others. A force relation can be immanent in a physical environment, in 
a social configuration, in a pattern of behavior, in a bodily gesture, in a certain 


attitude, in a way of life. All of these features can structure the field of action of 

individuals, and thus power and resistance come from everywhere. (Foucault, 


1976, s. 121-122 i Davidson, 2011, s. 29) 


Kroppslig motstand som en form for «counter-conduct» kan med dette 
perspektivet gi en mulighet til å synliggjøre en motstand som andre ser 
og opplever. Det ga sykepleieren og studentene mulighet til å lure på hvor- 
for jeg reagerte som jeg gjorde. Min kroppslige respons på sårstellet åpnet 
for å kunne se at det kunne finnes andre alternative måter å gjøre sårstell 
på. Det at makt alltid er i relasjon til noe eller noen, gir også den lokale 
sykepleieren en mulighet gjennom sin posisjon i det hierarkiske struktu- 
ren på sykehjemmet til å bidra til endring av sårpraksis. Ovenfor har jeg 
skrevet om kunnskapspraksisens hindringer for endring som innebærer 
en sensitivitet for at den andre part ikke skal miste verdighet, men sam- 
tidig kan nettopp spillet mellom maktforhold også være en vei inn til ny 
praksis. I etterkant av denne situasjonen ba jeg om unnskyldning for min 
reaksjon og forklarte samtidig hvorfor det skjedde. Dette åpnet for en 
kunnskapsutveksling som igjen førte til at vi fikk mulighet til å vise og 
forklare «vår måte» å stelle og forstå sårtilheling på. Kunnskapsutvikling 
er en produksjonsform som i sitt vesen forutsetter samarbeidsformer 
(Sørhaug, 2001). 

I begynnelsen av denne endringsprosessen ble vi utfordret på at det var 
enkelt for oss i Norge som hadde alt tilgjengelig utstyr, noe de ikke hadde. 
Det hadde de helt rett i. Dermed ble det ekstra viktig å gi kunnskap om 
prinsippene for sårstell slik at det ikke bare var på grunn av utstyret at 
sårtilhelingen var annerledes. Ved at de ledende sykepleierne fikk kunn- 
skapen først og fikk aksept fra legen og resten av ledelsen, ble dette en 
inngang til å endre sårstellet. Det førte til at vi sammen fant måter å utføre 
sårstell på uten avansert sårutstyr, samt det aller beste — forebygging av 
sår. Samhandlingen startet dermed en prosess både til egen og de andres 
refleksjon og bidro til utvidelse av hverandres kunnskap (Giddens, 2001). 

Over en lengre periode endret hele sykehjemmet prosedyre og 
regime for sårstell, men de befant seg nå også i en ambivalent situasjon. 
Sykehjemmets tidligere sårstellpraksis var vanlig praksis flere steder i det 
lokale helsevesenet, noe som ga noen utfordringer med pasienter som var 
innunder det lokale sykehusets kontroll. Derfor ble det i første omgang 
endret praksis på de pasientene som ikke skulle på kontroll på sykehuset. 

Dette forte til at de lokale pleierne etter hvert ga uttrykk for at de syntes 
det ble vanskelig å gjøre forskjell på pasientene, fordi de etter en stund 
opplevde at den nye sårprosedyren og sårtilhelingen var bedre enn den 
gamle. Vårt samarbeid om ny sårkunnskap hadde skapt et ønske om å 
endre sårpraksis utover sykehjemmets vegger. Min kroppslige motstand 
mot den tidligere sårbehandlingen kunne sies å være overført til de lokale 


pleierne. 


Avslutning 


I dette kapittelet har jeg prøvd å vise at det å utforske egen kroppslig mot- 
stand i møte med en annen kulturell kontekst og sårbehandling kan være 
en form for counter-conduct. Da jeg reflekterte over egen følelsesmes- 
sige kroppslige reaksjon, avdekket dette min egen situerthet knyttet til en 
pastoral makt som ble utfordret av en annen etablert pastoral makt. Min 
kroppslige motstand kan sies å sette seg opp mot den etablerte pastorale 
makten som den lokale konteksten hadde. Kapittelets perspektiv er således 
en annen form for counter-conduct enn det Foucault diskuterte i sin 
utlegging av den pastorale makten. Her er det en form for counter- 
conduct som innebærer at kroppen som subjekt og med sin relasjonalitet 


kan være en motstandsstrategi i forståelsen av hverdagslivets praksis. 

Uventede rom for andre narrativer. 
Hvordan Friluftssykehuset apnet 
for Lars sin egen stemme 


Einar Egenæs 
Oslo universitetssykehus 


Abstract: This article presents how the human encounter at the new cabin, 
Friluftssykehuset, was the start of a new focus and a nascent hope for a young cancer 
patient named Lars. For both Lars and his family, this dialogue evoked good memo- 
ries of their own places, their own summers in the mountains, and nature's sensory 
impressions and moods. This development occured on a walk out from the hospital 
room and up to the cabin at Gaustadbekken. The imagination was set in motion and 
created new ideas that brought the boy into another mode so that the family as a 
whole was able to move into a resistance practice. My impetus for writing this article 
is that I work daily as a clinical social worker and family therapist in the department 
where Lars was treated, where I have a special responsibility for following up fam- 
ilies of children with brain tumors with conversation and social medical support. 
The parents and the head of the department have given their consent for anonymous 
narratives from my sessions with Lars and his family to be used in this article. 


Keywords: cancer, other spaces, dialogue, hope, play, comfort 


Sitering: Egenæs, E. (2022). Uventede rom for andre narrativer. Hvordan Friluftssykehuset åpnet for Lars 
sin egen stemme. I I. M. Lid & T. Wyller (red.), Makt, motmakt og praksis. Bidrag til kritisk refleksjon innen 
diakoni og velferd (Kap. 5, s. 103-118). Cappelen Damm Akademisk. https://doi.org/10.23865/noasp.167.ch5 
Lisens: CC BY-NC-ND 

Our civilisation has developed the most complex 
system of knowledge, the most sophisticated stru- 
ctures of power: what has this kind of knowledge, 
this type of power made of us? In what way are 
those fundamental experiences of madness, suf- 
fering, death, crime, desire, individuality connec- 
ted, even if we are not aware of it, with knowledge 
and power? — I am sure I'll never get the answer; 
but that does not mean that we don’t have to ask 
the question. 


—Foucault (1979, S. 239-240) 


Innledning 


Denne artikkelen framstiller hvordan det konkrete menneskemøtet ved 
det nye Friluftssykehuset ble starten på et nytt fokus og et gryende håp 
for kreftsyke Lars. For både ham og familien gav denne dialogen minner 
om deres egne steder, deres egne somre på seteren, og naturens sanse- 
inntrykk og stemninger. Denne utviklingen ble muliggjort på en tur ut 
av sykerommet og opp til hytta ved Gaustadbekken. Fantasien ble satt i 
bevegelse og skapte nye forestillinger som brakte gutten over i en annen 
modus slik at familien samlet beveget seg inn i en motstandspraksis. Min 
bakgrunn for å skrive denne artikkelen er at jeg til daglig arbeider som 
klinisk sosionom og familieterapeut i avdelingen der Lars var innlagt, og 
har hatt et særlig ansvar for å følge opp familier med samtaler og sosial- 
medisinsk støtte når et barn får hjernesvulst. Foreldrene og avdelings- 
lederen har gitt samtykke til at anonymiserte narrativer fra møtet med 
Lars og familien hans kan brukes i denne artikkelen. 

Lars er en 11 år gammel gutt som bor sammen med foreldre og store- 
søster på en gård i ei bygd i Sør-Norge. Far er selvstendig næringsdrivende 
og gårdbruker, mor er lærer. Besteforeldrene bor i nabohuset. På gården 
er det noen få kyr og griser, mange sauer og høner. De dyrker også mye 
korn og noe poteter der. Lars går på femte trinn ved barneskolen i bygda 
og er glad å spille fotball, være med i gårdsdrifta, spille data og se filmer 
på pc og tv. 


104 


UVENTEDE ROM FOR ANDRE NARRATIVER 


Det biomedisinske narrativet 


Lars ankommer Rikshospitalets nevrokirurgiske barneavdeling med 
luftambulanse, i følge med mor, fra lokalsykehuset og med mer og mer 
intens hodepine. Han har følt seg uvel igjennom de siste to månedene, følt 
seg slapp og ustø i perioder, svimmel og periodevis kvalm. Siden pinse 
har det vært daglig hodepine som kom utover formiddagen. Et par ganger 
i uka har han kastet opp, og da letter hodepinen. Hodepinen forverres av 
fysisk aktivitet, da blir han lyssky, men det hjelper å sitte i et mørkt rom. 
Han var en del hjemme fra skolen på grunn av disse plagene, fikk syns- 
problemer, ble "klumsete” på fotballbanen. Så ble han altså akuttinnlagt 
lokalt da han fikk intense hodesmerter, kastet opp og følte seg ekstremt 
dårlig. Han ble raskt transportert videre til Oslo universitetssykehus, 
nevrokirurgisk avdeling, Rikshospitalet. Undersøkelsen MR cerebreum 
vis at det er en stor svulst i bakre skallegrop. Gutten underlegges kirurgi 
og medisinsk behandling. Han preges i stor grad av sjokk, angst og sorg. 
Han forteller at han er svært redd for å dø, med stor smerte og frykt. Han 
slår hodet mot veggen og må stoppes av foreldrene, faller sammen i gråt 
og sjokk. Han er ikke så tilgjengelig for trøst og samtale, og selv om han 
deltar og tilsynelatende hører etter, er inntrykket at han er i sjokk og ikke 
makter ta imot så mye informasjon, så helsearbeiderne forsøker å gjenta 


og være svært tydelige. 


- the medical profession ... exercises an uncontrolled power over peoples 
P P peop. 


bodies, their health, and their life and death. (Foucault, 1982) 


De første journalnotatene beskriver at Lars gjennom de siste måneder 
har vært plaget med lettere gjentakende hodepine. Siden midten av mai 
har plagene vært mere intense, med frontal hodepine, gjerne verst om 
morgenen. Han har følt seg slapp og uvel i perioder og har vært endel 
hjemme på grunn av plagene. Han ble vurdert av optiker, og fikk briller 
som han brukte ved behov. De siste to ukene har det vært symptom- 
forverring med plager av sterkere intensitet. Grunnet plagene har Lars 
vært til flere legekontroller de siste månedene. Så blir det altså gjort MR 
cerebrum som viser en stor tumor i bakre skallegrop med sekundær 
hydrocefalus. 

Epikrisen fra innleggelsen i nevrokirurgen fra et par ar tilbake er for- 
mulert i liknende ordelag. 

Lars omtales i 3. person og «Det gjøres» undersøkelser og behandlinger. 

Lars opereres med kraniotomi og reseksjon av tumor, samtidig tas nye 
prøver til cytologi. Under innleggelsen hadde Lars følt mye engstelse og 
hatt tilløp til panikkanfall. Han har postoperativt lammelser. Dette kom- 
mer svært langsomt til bedring. 

Beskrivelsene i de første journalnotatene preges av en objektivering 
av Lars; han beskrives med utgangspunkt i fagfolks kliniske blikk, og 
dette forsterkes i det avansert MR-teknologi forlenger dette blikkets 
rekkevidde slik det forklares i barneboka en av sykepleierne på kvelds- 
vakt gir til Lars: 


Legen vil gjerne undersøke guttens hode litt mer og det skal de gjøre på syke- 
huset neste dag. Der har de apparater som man kan se langt inn i hodet med. 


(Sommer & Grotzer, 2005) 


Journalnotatene inneholder en rekke beskrivelser av guttens tilstand og 
av svulstens, et medulloblastom, plassering, hans helsetilstand for øvrig 
og redselen han uttrykker, alt beskrives i et tredjepersonsspråk, fokus er 
på sykdommen og det som sees av patologi. 

Observasjonene som fagfolk gjør, noteres i journalen og tolkes av 
ekspertisen, disse observasjonene sees i lys av oppdatert fagkunnskap, og 
samhandling med andre eksperter blir lett av større betydning enn dia- 
logen med dem det gjelder. 

Foreldrene har en opplevelse av at de uforberedt ble konfrontert med 
en for dem svært brutal situasjon. De sier at formidlingen kunne ha vært 
mye mer skånsom, og en får inntrykk av at de føler seg mer overveldet 
enn nødvendig. De vil skjerme Lars mot denne formen for kommunika- 
sjon fra leger og sykepleiere. Foreldrene forteller om dette i en samtale 
med en psykolog og meg der vi som terapeuter lytter ut dem om denne 
opplevelsen. En psykolog snakker med gutten med mor til stede. Lars 
begynner å spørre om han kommer til å dø, og er åpenbart svært redd 
for det. Han begynner å gråte, men det går fort over. Både Lars og moren 
har flere ganger i løpet av denne uka opplevd sterk frykt og panikk som 
reaksjon på det de blir fortalt. 

Mitt arbeid for denne familien innebærer mye praktisk, såkalt sosial- 
medisinsk, tilrettelegging, som kontakt med NAV, søking av pleiepenger 
og andre stønader til foreldrene, å framskaffe legeerklæringer til forsi- 
kringsselskap og å kontakte HELFO om reiseregninger. 

Men alt skjer på en mørk bakgrunn: både Lars’ egen og foreldrenes 
eksistensielle krise overfor det nærgående spørsmålet om liv eller død. 

Jeg prøver også å snakke med familien om dette, men det er ikke så lett 
å få dialogen til å løpe naturlig på sykerommet, i avdelingen og på konto- 
ret. Han gir inntrykk av at han er på fremmed grunn, at han er ubekvem 
i sykehuskorridorene. Kanskje minner det for mye om den store trusselen 
fra svulsten. 

Jeg foreslår at vi tar en liten tur ut og ser på den nye hytta ved 
Gaustadbekken. 


Møtet ved Friluftssykehusets hytte og 
dialogen etterpå 


Friluftssykehuset (Lindheim, 2020) er utviklet i samarbeidet mellom 
vår avdeling, Stiftelsen Friluftssykehuset og arkitektkontoret Snøhetta. 
Avdeling for barn og unges psykiske helse i sykehus har i mange år arran- 
gert turer for pasienter til Frognerseteren, Nordmarka og Øvresetertjern. 
Bakgrunnen for samarbeidet er et felles ønske om å skape et godt sted å 
være i naturen for pasienter og pårørende ved barneklinikken. Det faglige 
mål er at friluftsliv, kroppslig aktivitet og psykoterapi skal kunne utfol- 
des på en rik måte, og at muligheten for gode samklanger mellom de tre 
stadig skal utvikles videre. S-BUP sin ordinære «inne»-behandling flyttes 
ut i nærliggende natur. Den nybygde hytta er utformet arkitektonisk for 
å understøtte behandlingen. Flere sykehus i landet har fått slike bygg i 
nærmiljøet. 

Den lokale hytta ligger ved Gaustadbekken opp bakken rett bak 
Rikshospitalets bygg for foreldreovernatting, og vi kaller den Hegrehytta. 
Den er moderne i utformingen, men kan allikevel minne om ei slik plan- 
kehytte som barn har bygd i skogen til alle tider. 

Bekken slynger seg igjennom et lite dalføre med mye lauvskog, fra 
Sognsvann langs sykehuset gjennom villastrøkene og ned til vannene 

i Frognerparken. Det er vekslende vannforing, et rikt fugleliv, og til og 
med en bestand av bekkorret. Grahegren holder til her og fisker langs 
bekken hele året. Ellers sees flaggspett, svarttrost, ringdue, skjære, svale, 
tårnseiler, måke, svartspett, linerle, bokfink, kjøttmeis og blåmeis. En 
sjelden gang hører vi varslinger fra en hauk. Svært ofte sees også ekorn 
og rådyr. Tett lauvskog omkranser bålplassen nede ved strandbredden. 

Den dagen Lars besøker Friluftssykehuset sitter han i en rullestol skjø- 
vet av far, han vil gjerne se, selv om han er trøtt og har hodepine. 

Vi har også følge med en sykepleier fra avdelingen hvor han er innlagt. 
Han klynger seg til «klassebamsen» som han fikk fra skolen av besteven- 
nen sin, preget av den tunge situasjonen. 

Familien har en seter i fjellene nord for hjembygda nær en vakker innsjø. 
Dyra deres er på sommerbeite der, og de er ofte på turer i fjellet. Der er det 
gamle tømmerhus på rolige setervoller, og fjelltoppene reiser seg i nord. 

Hegrehytta er ei moderne, kasseliknende hytte, tegnet av Snøhettas 
arkitekter. Den er både helt annerledes, og minner dem om de tradisjo- 
nelle laftehyttene hjemme. 

De ler av dette, og vi reflekterer over ulikheten i det moderne, lille byg- 
get sett mot ei gammeldags tømmerhytte slik de er vant til fra fjellet i 
hjemtraktene. Humoren og latteren vi er i sammen, bidrar til å lette på 
stemningen. 

Vi kommer i en fabulerende modus og Lars forteller meg, og snakker 
med moren om, at han husker hytta på seteren, og hvor fint det var med 
gode sommerdager ved bekken der oppe. Vi ser ned på Gaustadbekken 
som glitrer mellom trærne rett nedenfor oss. 

Jeg spør: -«Hva liker du best å gjøre der?» 

«Leke !» — sier han. 

Moren forteller at kameraten og søsteren var med ham i lek ved bekken 
langt utover kveldene den sommeren. Jeg svarer han at til sommeren vil 
han nok komme dit igjen. 

Familien skriver seg inn i hytteboka som de første. På vei ut tar mor 
bilde av Lars og «klassebamsen» i hyttedøra, hun vil sende bildet til 
klassekameratene hjemme. 

Vi avrunder nokså raskt da Lars sier han blir sliten og synker ned i 
rullestolen. 


108 


UVENTEDE ROM FOR ANDRE NARRATIVER 


Men i en telefonsamtale dagen etter kan faren bekrefte at turen opp 
langs bekken til Hegrehytta hadde veert en fin opplevelse bade for gutten 
og dem som familie. 

«Det var godt med et anna fokus», sa han. 


Motmaktens kilder: Samvær, dialog og 
intersubjektivitet 


I sykehuskorridorene er det så lett at både pasienten og familien bringes 
til taushet, og tingliggjøres fordi de ikke har noe kunnskap eller noe å 
tilføre helsepersonellets suverene kompetanse. Fagfolkenes stemmer og 
deres evidente vitenskapelighet dominerer lett totalt der. Når alvoret så 
formidles i en røff tone der fagfolk lett forskanser seg bak den «profesjo- 
nelle» masken, blir mennesket lett objektivert og familien overlatt til seg 
selv med sin frykt. Dette gjør verken angst eller smerter mindre hos pasi- 
enten. Fantasien lammes helt, og redselen tar over. Definisjonsmakten og 
behandlingsregimene regjerer inne i sykehusets rom. 

Fortvilelsen og skrekken gutten gav uttrykk for, og foreldrenes mak- 
tesløshet overfor dette mobiliserte imidlertid oss behandlere rundt dem 
til å forsøke å lindre utover det vanlige. Jeg gjorde en ekstra innsats for å 
få bedre kontakt. 

I familieterapeutisk tenkning skjer dette i «et mellomliggende rom» 
hvor terapeuter og familier møtes i en intersubjektiv dialog (Caillé, 1995). 

Det ble veldig naturlig å ta en tur ut sammen, og Friluftssykehusets 
hytte var et turmål Lars ble nysgjerrig på. Det viktige øyeblikket ble 
avgjørende idet vi satte oss i bevegelse på den lille turen ut og opp mot 
hytta. Men «det mellomliggende rommet» ble denne gangen vel så mye 
selve turen opp bakken og den samhandlingen som utspilte seg på veien 
til hytta. 

Fokus flyttet seg ned til bekken ved siden av sykehuset for så å gå videre 
inn i Lars sin fortelling fra fjellbekken hjemme. Dialogen oss imellom 
skapte et nytt rom i og med beskrivelsene og inntrykket han gav oss av 
hvor fint det var å leike der i «hemfjella» (se bokas innledning, Wyller & 
Lid. 

Lars formidlet sitt bilde av minnet på en slik måte at vi delte forestillin- 
gen om et nytt godt rom å være sammen i. Hegrehytta blir i ettertid lig- 
gende i skyggen av denne felles opplevelsen der vi gikk inn i andre rom, 
og imaginært flyttet oss til de gode sommeropplevelsene i «hemfjellet». 

Jeg tolker denne hendelsen slik at de fikk et friere rom å samhandle 
i når vi tok turen ut: Språk og omgangsform inviterte til deltakelse, og 
deling av humor gjorde kommunikasjonen mer intersubjektiv. 

Fra å være et skrekkslagent, objektivert barn uten talerett ble Lars en 
tryggere gutt som visste å formulere seg: dette ble muliggjort gjennom en 
friere og lydhør dialog oss imellom. 


Lars stiger fram som et subjekt som gjør motstand 


Da Lars ble mer vant til å være på sykehuset, utviklet han en trygghet 
i relasjonene, han setter godt ord på hvordan han har det, og hva han 
trenger for å være trygg. Mange av de ulike fagfolkene i barneklinikken 
bidrar i denne prosessen, og Lars tar imot støtten fra flere hold; han viser 
tillit når vi lytter til ham og foreldrene. Turen ut til bekken er et av flere 
bidrag. Han blir svært glad når han fortelles at undersøkelsene etter hvert 
viser at kroppen hans responderer bra på behandlingen, og det produse- 
res motstand mot sykdommen. 

Over telefon forteller far at Lars er svært oppløftet og ikke lenger er så 
redd som på sommeren: Gutten er itte tel å kjinn att! 

Han øver på å takle ulike medisinske prosedyrer sammen med musikk- 
terapeuten; ved hjelp av musikk han liker, skal han klare å gå igjennom 
behandlingen selv om han gruer seg til stikket, sier han. 

Han blir sliten av cellegift og får en del sårhet i hals og svelg, dette gjør 
det utfordrende å få spist nok. Han sliter med å få i seg nok mat. Men Lars 
arbeider hardt med dette, for han ønsker ikke å få kunstig ernæring og 
PEG, en slags sonde. Dette er et eksempel på at Lars selv tar styring over 
behandlingsprosedyrene. 

Med stolthet benevner han seg selv med sine initialer «LMG». 

Jeg tolker dette som en humoristisk måte han vender det objektive- 
rende journalspråket om til å hevde sin egen subjektivitet. Et lite eksem- 
pel på hans vittige motstandspraksis. 

Utpå høsten kan Lars igjen komme tilbake på skolen, han har hatt 
besøk av sin beste venn, brukt roboten litt og hatt «klassebamsen». 

Men den første dagen tilbake på skolen blir spesielt fin. Da blir han tatt 
imot med rød løper, ballonger og applaus. Psykologen snakker med ham 
om at han kan ta med seg slike gode opplevelser og minner til senere, hvis 
han får en dårlig dag. 

Jeg ser for meg at han gjennom sitt strev og sine tunge dager i syke- 
huset har videreutviklet seg som person, mange har støttet ham, men det 
har vært kamper nok han har måttet kjempe selv, og for klassekamera- 
tene framstår han som en helt og en overlever på dette tidspunktet. 

Som person har han nå en egen stemme som er verdt å lyttes til og 
gis rom (se innledning, Wyller & Lid), og det er ham vel unt å framstå 
for resten av skolen som en «superhelt». Både musikkterapeuten, psyko- 
logene, overlegen og jeg som sosionom, unner ham det. Han snakker i 
første person. 


Motstandens kilder: Barns fantasireiser 


Michel Foucault skriver ofte om hvordan undertrykte stemmer kan være 
kilder til motmakt og motstand, det kan handle om å lytte til og avdekke 
praksiser og uttrykk som sjelden gis oppmerksomhet. Folk møter hver- 
andre og lytter til hverandre på tross av den dominante diskursen. Dette 
skjer gjerne i andre rom enn de offisielle. Allerede i sitt berømte radio- 
kåseri fra 7. desember 1966 beskriver Foucault hvordan barn kan bruke 
fantasien og «reise» gjennom ulike rom i sin leikenhet: 


Jeg vil si følgende: Vi bor ikke i et tomt, nøytralt rom. Vi lever, vi dør og vi elsker 
ikke på et rektangulært papirark. Vi lever, vi dør og vi elsker hverandre i et 
strukturert, ofte delt rom med lyse og mørke områder, med forskjellige nivåer, 
trinn og framspring, med harde og myke, lett å trenge gjennom, porøse områ- 
der. Det er transportsoner som veier, tog eller t-bane. Det er åpne salonger som 
kafeer, kinoer, strender eller hotell. Og til slutt er det lukkede områder med 
hvile og hjem. Blant alle disse forskjellige stedene er det de som er helt forskjel- 
lige fra resten. Steder som er designet for å motsette seg og til og med eliminere, 


erstatte, nøytralisere eller rense alle andre. De er, som om de var, «kolleger». 

Barna kjenner slike motrom, slike lokaliserte utopier, veldig presist: Dette er 
selvfølgelig hagen. Dette er loftet, eller rettere sagt indianerteltet på loftet. Og 
det er — torsdag ettermiddag — ekteskapssengen til foreldrene. På denne sengen 
kan du oppdage havet, fordi du kan svømme mellom teppene. Men sengen er 
himmelen, også fordi du kan hoppe på fjærene. Det er skogen fordi du gjemmer 
deg i den. Det er natten, fordi du blir spøkelset under lakenene. Og det er en 
forbudt glede, og en skrekkblandet fryd når foreldrene kommer tilbake, — vil de 
straffe deg? 

Det voksne samfunnet har sine egne mot-rom, lenge før barna har de 
voksne funnet disse fysiske stedene, disse virkelige stedene utover alle steder. 
For eksempel hager, kirkegårder, asyl, bordeller, fengsler, klubbene til Club 
Mediterane, og mange andre. 

Jeg drømmer nå om en vitenskap - og jeg sier selvfølgelig vitenskap - hvis 
emne er disse forskjellige områdene, disse andre stedene, disse mytiske eller vir- 
kelige negasjonene av rommet. Disse ulike bildene oppfant ikke barna på egen 
hånd, for jeg tror barn aldri finner opp noe. Snarere oppfant de voksne barna og 
hvisket de fantastiske hemmelighetene sine i øret deres, 

-og så lurer disse voksne på hva som skjer når barna utbasunerer dem. 

Denne vitenskapen undersøkte ikke utopiene, for vi skulle reservere denne 
betegnelsen bare for ting som faktisk ikke har et sted, men for heterotopiene, 
de helt forskjellige rommene. Og ganske logisk heter vitenskapen heterotopo- 
logi. Jeg vil skissere denne begynnende vitenskapen i sine aller første konturer. 
(Foucault, 1966) 


Motstandens kilder: Familien og den hjemlige 
kulturen 


Foreldrene til Lars fortalte meg at de reagerte sterkt på et av de første 
møtene der legene informerte dem om svulsten. Det som er hverdag 
her på sykehuset, fortonet seg som et overveldende sjokk på dem, og 
de hadde et sterkt ønske om å beskytte Lars mot en for brå og ubarm- 
hjertig «informasjonsrunde». De var svært lite fornøyd med at en av 
sykepleierne på en kveldsvakt, uten særlig forberedelser og reflek- 
sjon, gav ham barneboka om Eugen og den ekle klumpen (Sommer & 
Grotzer, 2005). 

De onsket a ha kontroll over nar og hvordan gutten skulle informeres 
selv. 

Vi snakker om at det er sveert viktig at minst en av foreldrene er dogn- 
kontinuerlig tilgjengelig for å støtte gutten i denne tiden, og dette er de 
selv svært innstilt på. De har fått dugnadshjelp til sauesanking og andre 
oppgaver i gårdsdrifta, og et tema er at datteren, som kun er tenåring, har 
en tendens til å ta for mye ansvar. Vi anerkjenner måten mor og far også 
tar ansvar for søsteren på. Gjennom dialogen om sommerens opplevelser 
blir vi sammen om det Lars forteller, og med humor til hjelp utvikler vi 
en motstand både mot den truende sykdommen og det objektiverende og 
dominante kunnskapsparadigmet inne i klinikken. 

Med det gode minnet som utgangspunkt kan han begynne å utvikle en 
egen og alternativ måte å møte de store utfordringene på. Mor og far støt- 
ter ham med styrke fra den hjemlige kulturen. En annen kilde er naturen 
og deres opplevelser der. 

Foreldrene får vår støtte på å si fra om det de opplever som ugreit. Vi 
støtter både deres og Lars' egen motstand og lar deres utfyllende beskrivel- 
ser av livssituasjonen gjelde. Fagfolkenes dominans brytes, destabiliseres. 

Jeg tolker dette som deres engasjerte form for «counter-conduct» 
(Foucault, 1979) med oss som deres lydhøre samtalepartnere og 
«advokater». 

Lokalt tilbys det nettverksmøter der foreldrene har mye styring og 
bestemmer hvem som skal delta, og hva som skal tas opp på de forskjel- 
lige møtene. Slike møter lytter til hverdagsspråket. Dette er eksempler på 
dialog og samvær med familien i et mellomliggende rom, der det legges 
vekt på at de kan være aktive, og det sosiale nettverket mobiliseres for å 
løse vansker eller i alle fall lindre smerten og lidelsen. Disse samværsfor- 
mene kan sees som motmakt, «counter-conduct», og som et lite eksempel 
på en motstandspraksis både mot sykdommen som truet, og mot den 
overlegne og objektiverende biomedisinske fagekspertisen, men også som 
en styrking av fagligheten, og en enda bedre mobilisering av motkrefter 
til sykdommen og dennes dominans. 


1 Se bokas introduksjonskapittel. 

Jeg ser foreldrenes rolle som svært viktig i den lille samtalen ute ved 
bekken; deres anerkjennelse av Lars når han valgte å «reise» imaginært 
tilbake til setra og de gode stundene der, tror jeg ikke kan undervurderes. 
Familiens delte forhåpninger om å komme tilbake ble svært viktige for 
gutten den dagen. Biomedisinsk gravalvor eller sykehusprestens bønner 
ville være ute av stand til å skape det samme livgivende vendepunktet 
for ham. 

Dette lille solglimtet av håp kom både innenfra og hjemmefra for 
Lars. 


Counter-conduct - motstand mot pastoralmakten 


I det seinmoderne sykehuset baseres behandlingen først og fremst på den 
evidente medisinske vitenskapelighet. I vår tid har denne typen faglig- 
het gjort store framskritt, og ekspertsykehuset dekker de fleste fagom- 
råder. Med forskning, kunnskap og innovasjon bidrar spesialistmiljøene 
til bedre behandling og tjenester for både pasienter og deres familier. 
Utgangspunktet er «det kliniske blikk» (Foucault, 2000) og en mektig, 
ekskluderende vitenskapelighet. Det er nesten ikke grenser for hva de 
kan få utrettet i disse miljøene. Observasjonene som fagfolk gjør, noteres 
i journalen og tolkes av ekspertisen, og disse observasjonene sees i lys 
av oppdatert fagkunnskap. Denne samhandlingen med andre eksperter 
blir lett av større betydning enn dialogen med dem det gjelder. Pasienten 
omtales og beskrives i tredje person, som objekt. 

Men det er ikke alltid at dette representerer noen bedre faglighet, sna- 
rere tvert imot. 

Både pasienten og dennes pårørende blir for ofte gjort til et objekt for 
klinikernes observasjon og vurderinger. Journalbeskrivelsene er et tyde- 
lig uttrykk for denne grammatikken; opplysningene og vurderingene der 
danner grunnlag for den videre prosessen med samhandling og beslut- 
ninger fram mot undersøkelser og behandling. Fagfolk er handlekraftige 
subjekter, og pasienter passiviseres og tingliggjøres. 

Men pasient og foreldre lar seg ikke redusere til objekter, kan ikke leg- 
ges til side som om de var ting fagfolk suverent behandler. De ønsker selv 
å være handlende personer. 

Michel Foucault sier i forelesningen Omnes et Singulatim: Towards a 
Critisism of «Political Reason» (Foucault, 1979) mye om den moderne for- 
men for det han kaller pastoralmakten (i denne teksten kalt det kliniske 
blikket og den biomedisinske ekspertisens definisjonsmakt). Han beskri- 
ver videre hvordan det oppstar stridigheter og det han kaller «coun- 
ter-conduct» slik at mennesker kan reise seg i motstand og sta fram med 
sin egen subjektivitet: 


Det pastorale problemet gjelder individers liv. Alt dette virker kanskje veldig 
fjernt. Årsaken til at jeg insisterte på disse eldgamle tekstene, var at de viser oss 
hvor tidlig dette problemet — eller rettere sagt denne serien av problemer - opp- 
stod. De spenner over hele den vestlige historien. De er fortsatt svært viktige 
for det moderne samfunnet. De håndterer forholdet mellom politisk makt som 
arbeider i staten som en juridisk ramme for enhet, og en makt vi kan kalle «pas- 
toral», hvis rolle er å kontinuerlig sikre, opprettholde og forbedre livene til hver 
og en. Det velkjente «velferdsstatsproblemet» bringer ikke bare behovene eller 
de nye statlige teknikkene i dagens verden fram. Det må erkjennes for hva det 
er: en av de ekstremt mange gjentakelser av den vanskelige justeringen mellom 
politisk makt over juridiske subjekter og pastoral makt over levende individer. 


(Foucault, 1994, s. 235) 


Den enkelte kan altså, på ulike og noen ganger overraskende måter, gjøre 
motstand mot for eksempel kirkens, sykehusets eller velferdsstatens 
maktutøvelse. Alt er ikke epistemisk kontroll. Både innenfor de religiøse 
institusjonene selv, og delvis i utkanten av dem, finner Foucault praksiser 
der subjektivitet utvikles fra andre kilder enn den etablerte kirkemakten. 
Denne motmakten kaller Foucault altså «counter-conduct». Han finner 
den i asketiske og mystiske, religiøse opprørsbevegelser i seinmiddelalde- 
ren (se innledning, Wyller & Lid). 

I første omgang brøt disse bevegelsene ut, forlot de etablerte rom og 
dannet sine egne. Det fantes andre måter å være sammen på, andre rom 
å være i og nye måter å danne håp på. 

Motmakten utvikler andre og alternative forestillinger og kunn- 
skapsparadigmer om subjektivitet. Motmaktens episteme handler om 
hvem som anerkjennes som et subjekt, og om hvem som har rett til å ha 
en egen stemme. Lars kom fram med sin fortelling, vi forsøkte å framkalle 

den. Foreldrene til Lars hjalp oss med dette, og vi hadde en humørfylt 
dialog. Dette betyr jo at det også innenfor systemet (hos enkelte av de 
profesjonelle) finnes muligheter for en motmakt. 

I dialogen med Lars er det jo de profesjonelle som legger til rette slik 
at Lars finner mer av sin egen stemme. Dette er selvsagt det permanente 
dilemma, men fortellingen om Lars åpner for en motmakt som kan utvi- 
kles fra ulike kilder. 

Det interessante er at den nye motmakten egentlig identifiserer en ny 
og korrigert pastoralmakt. Når fagfolk møter mennesker og barn med 
akutt livstruende og alvorlig sykdom, framstår det som epistemisk urett- 
ferdig (se innledningen, Wyller & Lid) at en ikke deler informasjon i et 
forståelig språk og henvender seg med en varsom og human holdning. 
Subjektet skal ikke først og fremst kontrolleres og ledes. Barn, og deres 
foreldre, skal møtes med en særlig varsomhet, menneskelighet og respekt. 
Det gis rom for å snakke på egne vegne, i første person. 

Subjektet skal ha en egen stemme, lyttes til og gis egne rom. Det er 
kampen om den egne stemmen og de egne rommenes verdi som karakte- 
riserer motmakten. Vår avdeling har dette som en grunnholdning. Turen 
ut ved bekken, og vår dialog der, blir for meg stående som et ørlite glimt, 
et eksempel på en slik motstandshandling både fra Lars’ side, hans forel- 
dres, og min som sosialarbeider. 

Ansvaret for å lytte etter andre stemmer, verdsette de andres praksis 
og tillegge deres rom betydning er derfor en viktig utfordring. Det er 
slike stemmer, praksiser og rom vi vil utforske, framvise og diskutere i 
Friluftssykehusets og vår avdelings praksiser. Det er blant annet her vi 
finner kildene til en subjektivitet som står opp mot urettferdighet og 
disiplinering. 

Det interessante er at betydningen av det alminnelige og lite spekta- 
kulære er like viktig for den nye motstandsmakten, enten den finner sted 
innenfor en kirkelig eller en ikke-kirkelig kontekst, det alminnelige livets 
samhandlinger og helt vanlige menneskemøter spiller en avgjørende rolle 
for dialogen, subjektivitetsutviklingen og motstanden (se innledning, 
Wyller & Lid). 

Leiken med rom 


Turen ut av sykehuskorridorene til naturmiljøet kan i seg selv sees på som 
et annet rom som åpner for andre fortellinger barn kan knytte seg til og 
gjenvinne noe av sin egen subjektivitet gjennom. Når Lars snakket, trakk 
han oss andre med inn i minnet om leiken. 

Det er kanskje dette min fortelling om turen med Lars handler om: 
Jeg, den profesjonelle hjelper, representerer uten tvil en pastoral makt. 
Men denne beretningen etablerer samtidig, med natur, Friluftssykehusets 
hytte og familiens minner, nye kilder for Lars’ egen subjektivitet. 

Dette er en subjektivitet av en type som er veldig forskjellig fra den Lars 
som omtales som et kasus i sykehusjournalene. Minnene og naturen kan 
bli en del av motmakten og gjenvinning av pasientens verdighet; den lille 
turen ut og det at vi sammen gikk opp den bakken mens vi så ned på bek- 
ken som glitret i sollyset, muliggjorde en imaginær reise. Humoren rundt 
det moderne hyttebygget løsnet på stemningen, og i denne leikenheten 
kunne Lars ta oss andre med tilbake til sommerens gode opplevelser på 
fjellet. Skrekken for hjernekreften og følelsen av å være et passivt objekt 
forsvant som tåka for sommersola. Lars stod fram med en egen styrke 
og spredte humør i sin beskrivelse av leiken med kameraten og søsteren. 
Foreldrene støttet ham i dette å reise seg som en person. Vi møtte ham 
med lydhørhet og respekt. 

Og dette skjer innenfor rammen av pastoralmakten, der jeg er den pro- 
fesjonelle, sosionomen. Dette skjer i regi av vår avdeling for barn og unges 
psykiske helse på sykehus. Vi har som mål å støtte det som er friskt. Vi 
arbeider for at barna skal oppleve verdighet og respekt også ved at deres 
egne fortellinger lyttes til, og at deres krefter aktiveres i bestrebelsene for 
å overkomme sykdommen. 

Vår tur ut ble like mye en tur innover til våre indre landskap; Lars 
formidlet en god stemning fra sommerens leik ved bekken der oppe på 
setra, og både foreldrene og jeg lot oss lede med dit. Moren malte bildet 
rikere, og jeg kunne respondere på fortellingen og anerkjenne den som 
gyldig og verdifull. Vi var på en imaginær tur inn i forestillingenes verden 
og delte opplevelsen av å være tilbake på et godt sted med Lars. Jeg tok 

sjansen pa a erklere at han igjen kunne komme tilbake dit, og ha det like 
fint neste sommer. 

Lars’ ansikt lyste opp. Fantasien skapte ny virkelighet, og et lite glimt 
av et nytt hap vi kunne dele. Sammen fikk vi et nytt blikk med fokus pa 
hapet om at han skulle komme tilbake dit. 


Avslutning 


Sommeren etter skjedde dette som vi hadde snakket om: familien opp- 
levde igjen en fin sommer både på gården og i fjellet. Bekken ved setra ble 
også besøkt, og Lars opplevde igjen fellesskap, leik og fisketurer der. 

Men i 2019 slo alvoret inn igjen, og månedene som fulgte, ble preget 
av tilbakefall, mange behandlinger og vansker. Våren 2021 viste det seg 
at Lars’ sykdom fikk overtaket, og utover i april ble behandlingen først 
og fremst lindrende. Lokalsykehuset var i tett kontakt. To sykepleiere fra 
hjemmesykepleien stilte opp og var hos dem. 

Han fikk dø hjemme på gården, med familien sin rundt seg, fredelig, 


midt i mai. 

Abstract: The chapter reflects on methodology in research with human beings, 
using the motion picture Kitchen Stories (2003) as illustration and example. The dis- 
cussion concerns whether decolonial research strategies can be understood as sig- 
nificant contemporary counter-conducts. As researchers, we are subject to a range of 
regulations, and we bring in tried and tested methodological tools decisive to plan- 
ning and executing our research. To a degree, we order our fields and informants 
within this framework as well. Recently, many researchers have begun to organise 
their projects with increasing focus on participation from the research subjects, and 
at times, the occasionally surprising resistance is explicitly discussed. Methodology 
that is attentive to the subjectivity of the participants, and that attempts to empower 
them, may be said to highlight counter-conductive practices. Research subjects par- 
ticipate, negotiate, and decide on their own behalf to be more than the “researched”, 
and these practices are themselves discussed. Subject-embodied and attentively 
sensing, participating, and sharing, the research may discover and challenge various 
kinds of counter-conductive voices, bodies, and practices, as well as the spaces they 
occupy. The chapter is concerned with who is granted the opportunity to participate 
in the knowledge production, and who is qualified to have relevant knowledge. 

Counter-conduct som kritisk metodologi 


Dette kapittelet reflekterer rundt metodologi i forskning med mennes- 
ker, med filmen Salmer fra kjokkenet (Hamer, 2003) som illustrasjon og 
eksempel.' Kapittelet diskuterer om ikke dekoloniale forskningsstrategier 
kan sees pa som en viktig counter-conduct i dag. 

Hos Foucault henger begrepene pastoralmakt og governmentalitet 
nøye sammen, både filosofisk og politisk. Objektet for begge praksiser og 
teknologier er menneskets oppførsel (Davidson, 2011). Motstanden mot 
denne makten innebærer andre former for styring. Individene selv skal 
styre sin atferd (Foucault, 2007). En viktig del av motstandspraksisene er 
at de destabiliserer strukturene, og rokker ved dem. Derfor er Foucault 
opptatt av at motstanden mot makt er mer enn å reversere den, men at for 
å motsette seg den, må noe like oppfinnsomt, mobilt og produktivt som 
makten selv er, aktiveres (Davidson, 2011). 

Sosialantropologen Olga Demetriou, som blant annet har skrevet 
om counter-conduct i forbindelse med minoritetssamfunn, vektlegger 
minoritetssubjektivitet, hverdagsliv og politikk (Demetriou, 2016). Som 
minoritetssubjekt er det knyttet kontinuerlige overveielser og refleksjon 
til makten som er til stede i hverdagslivet, og slik, hevder hun, er counter- 
conduct en selvfølgelig del av minoriteters hverdagsliv (everyday life) 
(Demetriou, 2016, s. 218-219). I hennes arbeid er subjektene i minoritets- 
kontekster, men det er også andre som bringes til taushet av dominerende 
strukturer, og som kreativt motsetter seg disse, som kan fortolkes som 
minoritetssubjekter. 

Når vi forsker, er vi underlagt en rekke reguleringer, og vi har med oss 
utprøvde metodeverktøy som er med på å bestemme hvordan vi plan- 
legger og gjennomfører forskningen. Til en viss grad ordner vi feltet vårt 
og informantene våre innenfor disse rammene også. Forskeren er slik i 
stor grad premissleverandør for forskningen. I de senere år er det mange 
forskere som organiserer forskningen sin mer praksisnært og med økt 
medvirkning fra forskningssubjektene (se for eksempel van der Breemer 
(kap 1) i denne boken, og Holgersson, 2011; Løkken, 2012), og også noen 


1 Jeg har brukt Salmer fra kjøkkenet for å diskutere forskningspraksiser innen diakoni (Rønsdal, 
2021a). 

der den noen ganger overraskende motstanden eksplisitt diskuteres (se 
for eksempel Grimsgaard, 2017; 2022; Hillestad, 2017, 2022; Nahnfeldt, 
2021). 

Metodologi som er oppmerksom på deltakernes subjektivitet, og som 
forsøksvis bidrar til å styrke denne, vil kunne sies å belyse motstands- 
praksiser da deltakerne gis rom til å delta, forhandle eller beslutte på egne 
vegne, og til å være mer enn «saken», og det er disse praksisene selv som 
diskuteres. Inger Marie Lid og Trygve Wyller skriver i innledningen til 
denne boken: «Forskeren samarbeider med personer som ikke jobber som 
forskere, og idealet er å unngå at den andres liv, erfaringer og praksiser 
reduseres til forskningsdata» (Lid & Wyller, 2022, s. 14), og refererer til 
Gayatri Spivak. Også når vi forsker med mennesker som ikke nødven- 
digvis er undertrykket i Spivaks forståelse (Spivak, 2005), er det spørsmål 
om hvilke mennesker og praksiser som får tale, og om de får tale for seg 
selv, og hvilke subjektiviteter som fremmes. Gjennom at forskeren også 
oppmerksomt og kroppslig sanser, deltar og deler, oppdages og utfordres 
hvilke stemmer, kropper og praksiser som kan være del av motmakten, 
og hvor disse har sted. Det vil si hvem som får bidra til kunnskap, og 
hvem som er kvalifisert til å vite. 

Filmen Salmer fra kjøkkenet (Hamer, 2003) er en kritikk av positivis- 
tisk forskningstradisjon, at mennesker er observerbare enheter, og illus- 
trerer godt hvor begrenset informasjon en kan få om et menneske når 
det utelukkende observeres. Det er flere grunner til at jeg bruker denne 
filmen som eksempel, når den har blitt omstendelig diskutert tidligere 
her burde det vært referanse. Én grunn er at det som diskuteres og utfor- 
skes, altså filmfortellingen, er tilgjengelig for alle, slik at materialet lar seg 
erfare av leseren. Jeg vil derfor gjenfortelle filmens hovedfortelling, for å 
illustrere måtene subjektene forstås på i positivistisk forskningstradisjon, 
hvorfor denne forskningstradisjonen ble kritisert, men også hvordan for- 
tellingen kan fortolkes med enda et nytt perspektiv. Dette perspektivet 
utforsker ulike måter å tilnærme seg menneskene og livene i fortellingen 
på, som kan bidra til at «det utvikles motstandskraftig subjektivitet» (Lid 
& Wyller, 2022). Jeg vil særlig gå inn i de overskridende hendelsene eller 
øyeblikkene, der det kan være mulig å peke ut motstand og motmakt. 
Poenget er å vise hvordan det tilsynelatende ubetydelige er kilde til etikk 

og normativitet, derfor er detaljene - mye av informasjonen man ofte vel- 
ger bort i forsøket på å besvare noe - en del av det som tas med. 


Salmer fra kjøkkenet 


Filmens utgangspunkt er at Hemmens forskningsinstitut (HFI) skal effek- 
tivisere hjemmet. I den forbindelse skal de på begynnelsen av 1950-tallet 
gjennomføre et kartleggingsprosjekt blant enslige menn i Norge. De skal 
finne ut hvordan hjemmet brukes, for å designe og utvikle mer hensikts- 
messige hjem og apparater. Dette er utgangspunktet for at en karavane 
med svenske HFI-observatører kommer til Norge; de skal observere 
vaner hos enslige menn som har meldt seg til deltakelse. Deltakerne loves 
en hest som kompensasjon. 

Vi følger Folke Nilsson som skal observere Isak Bjørvik, som motvillig 
har meldt seg til deltakelse etter oppfordring fra sin lege, i tiden opp mot 
jul, og jeg vil fokusere på forholdet mellom disse to. 

Ved ankomst har Isak ombestemt seg, og det tar flere dager før Folke 
får komme inn. Folke har med sin HFI-dommerstol som han setter opp 
i kjøkkenhjørnet. Oppunder taket tar han notater og tegner Isaks ruter 
i rommet. Det skal ikke være noen form for kommunikasjon mellom 
observatør og observert, da dette vil risikere forskningens integritet. 
Om kvelden, når den observerte antas å være ferdig på kjøkkenet, trek- 
ker observatøren seg tilbake til sin HFI-campingvogn, som er parkert 
utenfor. 

Denne filmen var nesten ny da jeg som masterstudent skulle ha viten- 
skapsteori og metode som emne. Den ble vist i undervisningen, og vi for- 
sto det som selvsagt at man ikke kan lære om noen ved kun passivt å 
observere. Jeg syntes det var en flott illustrasjonsfilm som ved å sette det 
på spissen startet tankeprosesser rundt det å skulle forske på, og i det hele 
tatt jobbe med, mennesker. 

I arbeid med metodologi senere kommer filmen alltid tilbake til meg. 
Med de refleksjonene jeg senere har gjort, kan det tenkes at det er mer å 
hente fra filmen og analysen av den, og spørsmålene vi strever med som 
forskere, enn første gang jeg så den. Hvordan kan filmen utfordre oss til å 
tenke videre og bredere om hvem som får tale og på vegne av hvem? 

Spenninger på kjøkkenet 


Isak er tydelig misfornøyd med å ha Folke på kjøkkenet sitt og begyn- 
ner straks å sabotere prosjektet. Han tar for eksempel kaffekoppen ut av 
rommet, og ofte slår han av lysene og lar Folke sitte i mørket. Noen gan- 
ger henger Isak vasken sin på tørkesnorer som går på kryss og tvers av 
kjøkkenet, så Folke ikke kan se hva han gjør. Observatøren får ikke slå på 
lysene igjen, eller flytte stolen eller tøyet, ettersom han ikke får styre noe 
av det som pågår. Isak vil ikke spise eller gjøre noe på kjøkkenet, så det 
meste av tiden sitter Folke der alene og venter. Tilskueren får se at Isak 
har en bærbar komfyr på soverommet sitt i andre etasje, der han lager 
mat og spiser. Isak har også boret et hull i gulvet i et skap like over hodet 
på Folke, noe som gir ham utsikt over notatene og tegningene om hans 
egne kjøkkenvaner og -bevegelser. 

Om kveldene, når Folke har trukket seg tilbake til vognen sin utenfor 
Isaks gårdshus, ser og lytter de to mennene til livstegn fra den andre. 
Folke spiller musikk på radioen sin som kan høres inne i hovedhuset. 
Isak har ofte besøk av sin venn og nabo, Grant. Forskeren og forsknings- 
objektet er tydelig interessert i hva den andre gjør, men de holder seg 
strengt til restriksjonene for Folkes stilling. Hans sjef kommer innom 
en gang iblant for å sjekke hvordan det går. Sjefen forteller Folke om en 
annen HFI-observatør som har drukket med verten sin. De er enige om 
at han åpenbart må få sparken, da han har brutt reglene, og dermed setter 
god forskning som vil gi riktige og sanne resultater, i fare. 

Vi som tilskuere får vite at Isak har en hest i låven sin som han er svært 
glad i. Hesten er syk, og det ser ikke ut til at den skal bli frisk. Vi forstår at 
dette kanskje er grunnen til at Isak meldte seg til prosjektet: på grunn av 
løftet om en hest. Det viser seg at det vertene får, er en tradisjonell svensk 
Dalahest. 

Det er tydelig på de to mennene, og også på sjefen og de andre for- 
skerne vi hører om i dialogene, at de unaturlige rammene i prosjektet 
tærer på dem alle. HFI-observatørene savner sine hjem og familier, mens 
mange av vertene er ensomme. Det å tvinges til å være sammen uten å 
interagere eller engasjeres av hverandre er en nesten umulig oppgave. 

For å lære noe om Isaks daglige rutiner og oppførsel, ville Folke etter 
moderne samfunnsvitenskapelig metode finne det viktig og nødvendig 

a snakke med ham. Hvorfor gjor du ting pa denne maten, hva er vik- 
tig for deg nar du gjør disse tingene, har du tenkt på andre måter å 
gjøre disse tingene på? Folke og kollegene hans ville antakelig stilt slike 
spørsmål ved hjelp av kvalitative intervjumetoder, og engasjert seg med 
informantene i detaljerte samtaler om planlagte temaer og spørsmål. 
Kanskje de til og med ville spurt om verten kunne vise dem hvordan de 
pleier å gjøre de ulike tingene på kjøkkenet. Etterpå ville de ha bearbei- 
det informasjonen de hadde fått, analysert og tolket hva det kan bety 
innenfor forskjellige konseptuelle eller teoretiske rammer. Ofte finner 
forskere slik nye spørsmål eller perspektiver som peker på nye mulige 
tolkninger. Noen ganger kan vi hevde at funnene våre kan endre tilnær- 
minger og praksis. 

Når Isak beveger seg rundt på kjøkkenet, blir hans atferd hovedsakelig 
definert av plasseringen av de ulike kjøkkenelementene. Vasken er plas- 
sert på den ene veggen, så når han vil fylle kaffekannen, tar han den dit 
og bringer den deretter til vedovnen sin. Kartene over, og målingene av, 
disse bevegelsene er faktiske. Imidlertid oppnås ingen informasjon om 
mulige årsaker til plasseringen av de forskjellige «stasjonene» på kjøkke- 
net hans, eller om han synes det er praktisk, eller om han i det hele tatt 
har vurdert om de kunne vært annerledes plassert. Hvis han noen gang 
har tenkt på rekonfigurering av kjøkkenet sitt, ville effektivitet vært det 
viktigste? Eller ville han ha vedovnen sin plassert på ytterveggen, med 
stoler og bord under vinduet, slik at han kunne drikke kaffen ved bordet 
mens han så ut på låven sin, og kanskje så sin kjære hest? Kanskje hele 
kjøkkenet er totalt uviktig for Isak. Det er der, hvor foreldrene hans byg- 
get det. Eller kanskje han hater kjøkkenet, fordi det minner ham om at 
han er alene, men han bruker det fordi han må. 

Når Isak blir så frustrert av HFIs stille tilstedeværelse på kjøkkenet, 
endrer han rutiner og praksis. Han finner måter å lage mat og spise på, 
helt utenom kjøkkenet. Kanskje revolusjonerer Isaks oppfinnsomhet i å 
unngå kjøkkenet hans matlagings- og spisevaner. HFI vil gjennom sin 
positivistiske tilnærming aldri vite, fordi de aldri spør. De synes ikke 
Isaks tanker og meninger er viktige, dette har ikke han noe greie på. 
Mennesket Isak har ingen egenverdi, og hans refleksjoner og opplevelser 
vedrørende seg selv og livet diskvalifiseres, bokstavelig talt. 

Brudd på kjøkkenet 


Når de to etter hvert begynner å samhandle, sitter Folke fremdeles høyt 
oppe i stolen sin, og Isak ved bordet. De snakker om barndommen, kri- 
gen, familiene sine. De kjenner seg igjen i hverandres historier, og fas- 
cineres av forskjellene. De er veldig forsiktige for å ikke bli oppdaget, 
ettersom de vet om Folkes kollega som har fått sparken og blitt returnert 
til Sverige etter å ha sosialisert med sin vert. 

I de tidlige stadiene av deres voksende vennskap blir Folke syk med 
feber, og han hoster voldsomt. Isak som ligger i sengen inne i huset, kan 
høre hostingen som ikke gir seg, og beslutter å hjelpe, og senere lyve på 
Folkes vegne. 

Etter hvert kommer Folke ned fra stolen, og de sitter sammen ved bor- 
det, de er sammen om kveldene, de spiser tilsendt svensk mat og drik- 
ker øl i bobilen. De lyver begge eksplisitt til HFI-sjefen flere ganger for å 
beskytte hverandre og vennskapet. 

Filmen er søt, varm og underholdende. Den er også en kritikk av 
forestillingen om at man kan lære om mennesker uten noen form for 
medlevelse eller interaksjon. Den er til og med omtalt på nettsidene til 
Nasjonale forskningsetiske komiteer som en film som tar for seg proble- 
mene som oppstår i forskningsprosjekter der man unngår samhandling 
med dem vi vil lære noe om (FEK, 2020). 

Karakterene viser oss hvordan folk bryter ut av sine utpekte binære 
roller - observatør og observert, mann på stol og mann på kjøkkenet, vert 
og gjest, svenske og nordmann, bonde og byråkrat — når de blir venner 
og nærmer seg hverandre. De er interessert i hverandre, og yter en stille 
motstand mot de dehumaniserende rammene for vennskapet. 

Videre blir det åpenbart at kravet om å være nøytral og objek- 
tiv, i tråd med det som ble antatt å være bra både profesjonelt og etisk, 
direkte påvirker og endrer rutinene Folke skulle få tilgang til og gi til 
HFI. Å inkludere Isaks stemme og deltakelse er viktig, og etisk vesentlig 
mer forsvarlig. HFIs metode kan forstås som kolonial, i at den har null 
interesse for mennesket Isak eller de andre mennene. De observerte er 
ting som anvendes for å bygge kunnskap som skal optimalisere forhol- 
dene for kvinner og enslige menn i hjemmet. Det kan ligne på omtanke 
og omsorg, men de tar ikke stemmene med, og det handler egentlig om å 

skape produksjon som genererer penger til dem som bygger kjokken og 
utvikler kjokkenapparater. 

Samtidsforskning har beveget seg vekk fra slike positivistiske ideer, 
og forskningsetikk skjerper oss til å vurdere hva og hvem vi involverer i 
vår forskning, og hva vi ser på som forskbart. For forskere i humaniora 
og samfunnsvitenskapen er Salmer fra kjøkkenets skildring av HFIs tro 
på objektiv informasjon om menneskelig atferd nesten komisk. Likevel 
fungerer det som en påminnelse om hvordan vi forsker, hvordan vi ser 
på forskningssubjektene. Hvordan bidrar forskningen til å styrke deres 
subjektivitet eller til å undertrykke og bringe den til taushet, til å tale på 
vegne av andre eller til at andre får representere seg selv? 

Hvis HFI kritisk adresserer dette i sine undersøkelser, kan det hende 
at det de anser som viktig, ikke stemmer overens med det som anses som 
viktig av dem de mener de betjener. Forskningen er en del av å forbedre 
hjemmelivet for kvinner og enslige menn (som ikke har kvinner til å gjøre 
oppgavene for seg). Poenget med å fremheve hvordan kjøkkenpraksis 
kan forbedres, er delvis å virkelig forbedre arbeidsforholdene, men også å 
øke forbruket. Med andre ord er interessene bak det som gjennomføres, 
ikke Isaks. Han ble invitert til å delta i et prosjekt med klart utarbeidete 
modeller for å lære om vanene hans. Om kvalitativ forskningsmetode 
som inkluderer hans perspektiver og meninger ble brukt, har prosjektet 
fremdeles en svært konkret spesifikk ramme. Innenfor disse vil det også 
være mindre rom for Isak til fritt å uttrykke sine perspektiver. Dette kan 
være bra med tanke på hva målet med studien er, altså å avdekke en grup- 
pes vaner på kjøkkenet. Men det hadde likevel kanskje ikke latt Isak få 
representere seg selv og sine behov og meninger. 


Kjøkkenets rom 


Det er forskere i dag som i større grad vurderer interesser, perspekti- 
ver, rom, kropper og stemmer, ikke bare som kilde til etikk, men som 
viktig del av forskningsetikken (jf. Lid & Wyller, 2018; Martinsen, 2014; 
Nahnfeldt, 2021; Rønsdal, 2018a; Wyller, 2018). Disse bygger blant annet 
på tradisjoner fra postkolonial feminisme (jf. Anzaldua, 1987; Haraway, 
1988, 2016), fenomenologi (jf. Ahmed, 2000, 2014), romteori (jf. Lefebvre, 

2007; Simonsen 2010) og postmoderne strømninger (jf. Arendt, 1973; 
2018; Foucault, 1988; 1995; 2007) og fokuserer på være bevisste på hvem, 
hvor og hva som sentreres, inkludert i forskningen. I tråd med feltet 
og forskningens mål, er dette fokus i alle ledd av forskningen, og ikke 
inkludert som en ettertanke i et kapittel eller avsnitt om forskningsetikk. 
Dette betyr at det kan være andre felt, andre rom og andre mennesker 
som defineres og sentreres enn dem vi er mer vant til å se. For eksem- 
pel utfordrer Helena Schmidt i sin artikkel «What about no-bodies?» 
(2019) dimensjoner ved tilhørighet, gjestfrihet og «citizenship» ved å 
belyse kroppslighet og mat blant mennesker i svært utsatte situasjoner. 
Andre spørsmål stilles, på nye måter, for å frembringe kunnskap der 
tause stemmer heves. I tilfellet med Isak og Folke er det i første omgang 
Isaks stemme som blir utelatt. Hvis vi plukker det hele mer fra hver- 
andre, ser vi at Folkes røst også er taus. Folke er også kun et redskap 
i dette prosjektet. Han er også uvesentlig. Begge marginaliseres og er 
avfeid som nødvendige brikker. 

Ifølge Henri Lefebvre eksisterer ikke rommene uten sosialitet, de blir 
til gjennom sosiale prosesser, relasjoner og sosial praksis (Lefebvre, 2007). 
Det vil si at rom er formative og oppstår når mennesker er sammen, eller 
er klar over, eller sanser, hverandre (jf. Nahnfeldt, 2021; Rønsdal, 2018a, 
2018b, 2021a; Simonsen, 2010; Wyller, 2018). Også når vi ikke interagerer, 
er vi sosiale, eller vi bedriver sosial praksis. Slik har Folke og Isak en 
sosial praksis allerede fra Folke banker på Isaks dør første gang. Innenfor 
Lefebvres romteori er det utenkelig at de to mennene skal kunne være i en 
ikke-sosial relasjon. De åpner selv opp rommet, og etter hvert motsetter 
de seg reglene de er underlagt gjennom sin sosiale omgang. De motsetter 
seg at de bringes til taushet, gjennom sitt vennskap. De møtes som men- 
nesker som er åpne for og nysgjerrige på hverandre. Dette gir dem mer 
makt enn «dem som kontrollerer og holder orden» (Lid & Wyller, 2022) 
som i tilfellet her er HFI og Folkes utplasserte sjef. Sjefen er for øvrig også 
maktesløst overgitt HFI, og etter hvert forstår vi at han er like fortvilet 
over den menneskelige kontakten han frarøver observatørene, og som 
han selv er frarøvet. 

Seeren er observatør, men aktivt og emosjonelt deltakende. Vi kjenner 
oppgittheten over det usaklige og umenneskelige. For Folke som skal 

sitte oppe i stolen og bare se, og som forstar mer og mer hvor usannsyn- 
lig det er å kunne lære noe om Isaks kjøkkenvaner utelukkende basert 
på hans bevegelser. Og vi føler Isaks irritasjon over å ha observatøren i 
hjemmet, men også hans glede over å finne på måter å gjøre motstand på 
og selv bestemme. Seeren heier også på motstanden og på vennskapet, 
og lever med i ønsket om å greie å holde på hemmeligheten om det. Som 
Foucault var også Lefebvre opptatt av motstand, eller mer presist, han 
var opptatt av rettferdighet, retten til å være ulik, eller som han ville sagt: 
rett til ulikhet (les droits å la différence). Dette bygget han på hvordan 
dominerende makt styrer og manipulerer marginale rom og mennesker, 
gjerne for å kvele eller eliminere motstand og ulikhet (Lefebvre, 2007, 
s. 49). Poenget hans er at gjennom motstand kan ulikhetene gjenvinnes, 
og gjennom at ulikhetene får blomstre, snarere enn å undertrykkes, får 
de ulike subjektene representere seg selv. på egne premisser. At Folke og 
Isak utvikler et vennskap, blir i seg selv en form for motstandspraksis, 
men kjøkkenet til Isak blir et rom for motstand gjennom deres sam- 
handling og relasjon. 


Motstanden på kjøkkenet 


Motstand er mer enn høye rop og demonstrasjonstog. Motstand kan 
ytes i det stille og tilsynelatende uvesentlige, som å skape rom der en 
motsetter seg at ens egen atferd styres og reguleres, men også at venn- 
skap forbys, på et lite kjøkken. Det kan altså være åpent eller skjult, og 
det handler om at mennesker vil forsøke å eie sitt liv eller ha råderett 
over, eller frihet i, det de kan i tilværelsen. Det kan også være nokså 
små handlinger som motsetter seg myndigheters retorikk eller bestem- 
melser. Man handler mot makten, eller det man opplever som styrende 
eller innskrenkende. Foucault skriver at menneskers frihet og motstand- 
spraksiser ikke sikres eller garanteres av omgivelsene eller av myndig- 
heters makt og lovverk, snarere er frihet praksis [handling] (Foucault, 
1982, s. 354, min utheving). De siste årene har jeg jobbet med forestil- 
linger rundt fenomenet gjestfrihet. Det finnes få entydige definisjoner 
på gjestfriheten, dens mening og innhold, men det kan være mulig å 
utforske gjestfrihet som motstand (Rønsdal, 2021). En gjestfrihet som 

vektlegger relasjonene mellom mennesker som treffer hverandre, og på 
alle subjektivitetene i den relasjonen, ikke bare «de andre», er en gjestfri- 
hetspraksis som motsetter seg styring. Et slik gjestfrihetsperspektiv kan 
anvendes til å fortolke flere menneskemøter enn for eksempel dem som 
finner sted i forbindelse med migrasjon. 

I tilfellet Folke og Isak kan gjestfrihet som motstand også utforskes. 
Isak må, gjennom å takke ja til deltakelse i prosjektet, ha en fremmed 
mann i sitt hjem, han må være vertskap for den andre. Når Folke i begyn- 
nelsen ikke får komme inn til Isak, som ikke åpner døren eller på annet 
vis gir seg kjenne, holdes invitasjonen tilbake. Folke setter Dalahesten 
på benken utenfor inngangsdøren, som på et vis også er en invitasjon. 
Denne forsvinner etter hvert inn i huset, og døren settes på gløtt. Folke 
ser det som en åpning for at han skal få komme inn, men det er ingen 
varm velkomst inn i et hjem. De kulturelle spillereglene for gjestfrihet 
og gaveutveksling er på et vis fulgt, men med reservasjoner. I tillegg har 
de en ytterligere faktor, nemlig HFI, som tar over regien i hjemmet, både 
for verten og gjesten, så ingen av subjektivitetene styrkes, snarere under- 
trykkes og sidestilles de fullstendig. Den observerte er nå, etter først å ha 
valgt å invitere for å få hesten, motvillig nødt til å ha en fremmed inn i 
hjemmet sitt som helt eksplisitt ikke er gjest på den tradisjonelle måten 
der man for eksempel deler en kaffekopp og utveksler nyheter og menin- 
ger. Å invitere HFI inn er å frasi seg råderetten. Om Isak forsto dette før 
Folke kom, er vanskelig å vite, men veldig raskt begynner Isak å motsette 
seg hele arrangementet på de måtene han kan. Hvorfor vet vi ikke, det 
finnes ingen indre monolog eller samtale rundt dette. Men han handler 
motstanden gjennom å sabotere og endre oppførsel og vaner. Noe av det, 
som klesvasken som dekker all utsikt, er opplagt for Folke. Men alle de 
delene av tilværelsen Isak flytter til andre steder i huset for å motsette seg 
observasjonen, vet ikke Folke noe om. Han kan kun spekulere i hva Isak 
driver med hele dagen, og hvor han er. Isak tar kontroll over hjemmet 
og livet sitt, han tar kontroll over situasjonen, og forsøker å ikke la seg 
kontrollere og styre av mannen på kjøkkenet. Det som kan være nesten 
barnslig sabotasje, kan også være å ta makten tilbake til eget liv, og styre 
det som er sitt - gjennom å kreve sitt eget handlingsrom (agency) i sitt 
eget hjem. Isak gjør sitt hjem til et motstandsrom. 

Overskridelser på kjøkkenet 


Når menneskene i fortellingen motsetter seg det som pålegges dem og 
som bringer dem til taushet, stopper vi opp, eller fortellingen tar andre 
vendinger enn det som på et vis er bestemt. Disse hendelsene overskrider 
det forventete. De skaper brudd, som åpner for refleksjon, for å peke på 
praksiser eller handlinger som bryter med kontrollen. Hva skjedde, hvem 
styrte, hvor er makten, hvordan endret det videre forløp? Det er flere 
brudd og overskridelser i fortellingen om Folke og Isak, der det åpnes 
muligheter som det kan være interessant å belyse. 

For Isak og Folke skjer bruddet når de bryter de hellige reglene i pro- 
sjektet, uten stor ståhei. Det skjer når de deler tobakk og kaffe. Det er hen- 
delsen som kan markere det største vendepunktet. Isak lever livet sitt, den 
ene dagen til den andre, og tar vare på det han verdsetter: hesten, vennen 
Grant, eiendommen. Isak setter pris på kaffe og tobakk, og det gjør Folke 
også. Når Isak en dag innser at han ikke har tobakk igjen, kaster Folke 
pakken sin på bordet. Når han godtar observatørens tobakk, er det selv- 
sagt for Isak, i tråd med tradisjonell gjestfrihet, å gjengi tjenesten, dele og 
skjenke ham en kopp kaffe. De nyter kaffe og tobakk sammen, i stillhet. 
Likevel har rommet endret seg, og rollene deres har endret seg. De er for 
første gang i et delt rom sammen, og Folke kan være en gjest som har 
tilbudt noe i bytte for å få være der, mens Isak er verten som gir gjesten 
kaffe. Begge er tydeligvis mer komfortable i disse nye rollene, siden de har 
spilleregler mennene på et vis kan. De deler tilsynelatende uviktige ting, 
men i delingen og det delte fellesskapet inviteres det andre mennesket inn 
i et nytt, delt rom, der de er sammen. 

Begge mennene godtar det de tilbys, og begge anerkjenner den over- 
skridende invitasjonen. Ikke nødvendigvis bevisst, men jeg som forsker 
kan tolke det på den måten. Dette overskridende øyeblikket endrer alt, 
og de to mennene møter hverandre som mennesker. Gjestfrihet blir mot- 
standspraksis når noen ønsker velkommen inn i det som skal bli et delt 
rom. Når rommet deles, er begge subjektene like viktige. På et vis er det 
der handlingen i fortellingen begynner, fordi den kunstige ikke-relasjo- 
nen de har vært i, er så fremmed for dem og oss som seere at vi også 
kjenner en stor lettelse ved at det åpnes for en relasjon. Dette øyeblikket 
er begynnelsen på at de to mennene tar over kontrollen over kjøkkenet, 

seg selv og sin relasjon, og aktivt finner måter å eie dette på uten at andre 
legger premissene. 

Den andre overskridende hendelsen jeg vil belyse, er det som hender 
når Folke blir syk. Dette er veldig tidlig i deres gryende vennskap. De har 
helt nylig blitt noe annet for hverandre enn observatør og observert. De 
er ikke forpliktet til hverandre gjennom rollene i deres første relasjon, og 
den nye statusen er skjør. Hvordan Isak vil takle eller ikke håndtere det 
faktum at Folke er syk, setter også alle HFIs strenge regler i spill. Kan 
Isak varsle noen om Folkes situasjon uten å avsløre at de har omgåttes 
utenfor reglementet? Det er om natten, Isak hører den evinnelige hosten 
fra campingvognen. Vi kan ikke vite om han vurderer hva han skal gjøre, 
eller hvor lenge, men han tar en beslutning om å hjelpe. Han finner Folke 
mer eller mindre bevisstløs, og bærer ham ut til låven til sin kjære hest, 
som også svetter fra feber. Å holde brystet lunt og varmt med kattepels 
og plassere ham bakover på hesten skal hjelpe. Vi vet ikke hvordan eller 
hvorfor. Men å bære en halvbevisst mann over en gårdsplass og løfte ham 
opp på en hest er såpass krevende at vi nesten kan regne med at det ikke 
er et pek. Når den veldig strenge sjefen kommer neste morgen og leter 
etter Folke i den tomme vognen, dekker Isak for ham og sender sjefen til 
landsbyen der Folke liksom gikk for å kjøpe tobakk. 

Mens Isak er alene i huset, sjekker han ut notatbøkene på dommer- 
stolen, og tar også ansvaret for å tegne linjer av bevegelsene sine, for at det 
skal se ut som om Folke har gjort det han skal etter reglene. Når Folkes 
form forbedres og han våkner på hesten, er han forvirret, men han føler 
seg tilsynelatende bedre. Isak tilbyr ham sengen sin i huset, slik at til- 
friskningen kan fortsette i det varme huset. Det er mens han ligger der 
i sengen at Folke finner observasjonshullet i gulvet, der han kan se ned i 
notatboken sin med kart over Isaks bevegelser på kjøkkenet. 

Scenen der den eldre mannen bærer den mye større mannen gjennom 
mørket, over det snødekte tunet, og sliter med å plassere ham på hesten, 
er både komisk og rørende. Jeg vil understreke og fremheve hendelsens 
nonverbalitet. Den eneste lyden som utveksles mellom de to, er strevende 
pust og hoste. Det er utrolig mye informasjon og materiale å diskutere 
rundt denne kroppslige hendelsen, uten at et eneste ord blir sagt. Det er 
ingen spørsmål som iverksetter handlingene. Vi får ikke vite om noen 

betraktninger som er gjort. Heller ikke etterpa far vi ikke vite noe om 
hva de to mennene opplevde eller synes om det som skjedde. Likevel er 
det viktige handlinger som lar oss diskutere teologisk relevante emner, 
som er kjernen. Og det er hendelser og handlinger som lar oss diskutere 
stemmer og kropper som trer frem. Den ubetingede nestekjeerligheten og 
omsorgen som må være der for å orke innsatsen det innebærer å hjelpe 
den fremmede som bokstavelig talt har invadert Isaks private rom, er 
bevegende. Hendelsen lar oss diskutere fenomener som kall, gjestfrihet 
og etikk, også gjennom makt, motmakt og agency. Isak ønsker ikke å 
overgi seg, kjøkkenet sitt og relasjonen til Folke til HFI, og sørger derfor 
for Folke på egne premisser med de midlene han har. 

Det at Isak involverer sin døende hest i denne hendelsen, er også vik- 
tig. Han risikerer og deler det han holder aller kjærest for en fremmeds 
skyld. Det er handlet og levd gjestfrihet og sjenerøsitet overfor det andre 
mennesket, som innebærer en åpenhet og vilje til å la den andre få ha 
innflytelse, og forstyrre, og sette eget liv i bevegelse (Diprose, 2002, s. 195). 


Kjøkkenets betydning 


Filmen viser oss at nesten alt annet enn Isaks bevegelser i kjøkkenet er 
overskridende og viktig. Og at det er i de små og for HFIs del ubetydelige 
hendelsene at det overskridende skjer, og motmakten kommer til uttrykk. 
Som å dele kaffe og røyk, som å spise og drikke sammen, som å hjelpe 
hverandre, og å bli venner. Det er menneskelige møter og relasjoner som 
løfter frem og gir mer makt til Folke og Isak enn til dem som kontrollerer 
og holder orden. Det som ofte overses, kan uttrykke forankring av verdier 
og betydningsfullhet på andre måter eller steder enn det vi gjerne tror. De 
er sammen på andre måter, i andre rom, og de yter motstand i det stille, 
ved å åpne seg mot hverandre. Dette oppdager vi kun fordi vi gjennom å 
se filmen er opptatt av Isak og Folke. Vi er engasjerte i og rettet mot dem, 
og vi lever oss kroppslig, sanselig og følelsesmessig inn i deres liv. 

Med dekolonial tilnærming menes en måte å tenke og forske på som 
nettopp løfter frem dem som deltar i rommene, mer enn dem som tradi- 
sjonelt har hatt makten i dem. Vi som tilskuere er ikke opptatt av HFI, 

vi er opptatt av menneskene. Dermed vil en dekolonial tilnærming bety 
at vi også er opptatt av at samholdet og vennskapene mellom subjektene 
vi forsker med, også dem som ofte ikke får spille en viktig rolle, får opp- 
merksomhet og meningsfulle tolkninger (Lid & Wyller, 2022). I dette per- 
spektivet er det kjøkkenet til Isak, der han og Folke yter motstand, både 
hver for seg og sammen, der vennskapet og den gjensidige relasjonen er 
motstanden, oppfinnsomt, produktivt og destabiliserende, som er det 
meningsfulle. 

Når vi ser på film, er vi ikke forpliktet til å reflektere over vår posi- 
sjon og rolle i forhold til dem hvis liv og fortelling vi bevitner. Når jeg 
ser film, lever jeg ofte fullt og helt med, ler med, gråter med, gjenkjenner 
kroppslig opplevelser karakterene har. En slik medlevelse kan si noe til 
forskerrollen. I forskerrollen har det ikke vært tradisjon for kroppslig og 
sanselig medlevelse på samme måte. Ikke minst fordi det har vært vik- 
tig å opprettholde profesjonell avstand, også for å ivareta informantene. 
Forskeren regulerer på et vis forskningssubjektets atferd, mens denne 
kan motsette seg denne reguleringen. Målet må være forskningsme- 
toder som ikke bare regulerer subjektet, men snarere bidrar til at vi 
også er oppmerksom på, belyser eller diskuterer slik motstand. Ikke 
bare som ledd i forskningens mål, men gjennom hele prosessen. Vi kan 
løfte frem og utforske det levde, samholdet, stemmene, erfaringene og 
vennskapene der det også finnes motstandspraksiser. Det vi svarer på 
spørsmål, formulert i andre menneskers forståelseshorisont, om gitte 
temaer, og det vi lever, er ikke alltid det samme. Om det er slikt det 
hevdes i innledningen, at «verdier som rettferdighet og verdighet like 
mye vokser ut av hverdag, praksis og det alminnelige», følger det at vi 
må tenke på nytt rundt hvem vi forsker med, hvordan, hvor og når, 
samt forholdet mellom forskersubjekt og forskerobjekt. Det som kom- 
mer til uttrykk gjennom samhandling, der aktørene er aktive premiss- 
leverandører for temaene som undersøkes, det som foregår og fortelles, 
kan romme større mulighet, frihet eller makt til å delta, forhandle eller 
beslutte på egne vegne, og til å motsette seg regulering. 

Mye pastoralmakt, glimt av 
motmakt. Paradokser i kampen 
mot fattigdom og for rett levnet pa 
slutten av 1700-tallet i Kristiania 


Knut W. Ruyter 
Universitetet i Oslo 


Abstract: The study investigates the story of individuals from a lower-class fam- 
ily during the period of early industrialization along the Aker river. It is based 
on archival material from institutions established for ‘moral improvement: hard 
labor prisons, houses of correction (Bridewell), poorhouses and hospitals. The 
means for correction are evaluated through the lens of Michel Foucault's analysis 
of pastoral power for directing, forming and disciplining behavior and its counter- 
part, the necessity of contre-conduite to oppose and shortcut moral power, also 
revealing the paradoxes of the power for abuse and violence, even with the best of 
intentions. The study searched especially for counter-conduct among priests, the 
central agents of pastoral power, but found none. 


Keywords: pastoral power, counter-conduct, poverty, lower class, correction of 
moral behavior, hard labor, houses of correction, poorhouses, hospitals 


Fattigdom var et stort samfunnsproblem i 1700-tallets Norge. Det var 
antatt at dette skyldtes darlig moral blant de lavere folkeklasser. Botemidlet 
var opplysning og korreksjon. Opplysning - og derigjennom forming av 
den enkeltes moral - skulle skje gjennom obligatorisk konfirmantunder- 
visning (1736) og innføring av allmennskoler (1739). For korreksjon — og 


Sitering: Ruyter, K. W. (2022). Mye pastoralmakt, glimt av motmakt. Paradokser i kampen mot fattig- 
dom og for rett levnet på slutten av 1700-tallet i Kristiania. I I. M. Lid & T. Wyller (red.), Makt, mot- 
makt og praksis. Bidrag til kritisk refleksjon innen diakoni og velferd (Kap. 7, s. 137—171). Cappelen Damm 

derigjennom dirigering av den enkeltes moral — ble det etablert tukthus 
(1741) og slaverier (1739) og strengere regulering av fattighus og hospitaler. 
I tillegg kom sabbatsordningen (1735) som satte klare krav til rett levnet 
før helligdager. 

I denne studien skal vi undersøke nærmere noen av tiltakene for 
korreksjon, ikke bare sett gjennom intensjonene fra samfunnets side om 
å utvikle og forbedre den enkeltes moral, men også hvordan disse tilta- 
kene ble erfart av noen av de som ble gjenstand for hjelp og korreksjon, 
og av noen av de som var satt til å forme og dirigere. I dette arbeidet fikk 
profesjonene en avgjørende rolle, fra prester via leger til politi og dom- 
mere, med myndigheters støtte i ledelse og organisering, fra forstandere 
til stiftsmenn. Denne studien avdekker nok at tiltakene i all hovedsak til- 
strebet innordning og underkastelse - og det kunne sikkert sees på som 
en viss forbedring. Muligheter for selvutvikling eller for å yte motstand 
for den enkelte — eller for grupper — var sterkt begrenset, men det fin- 
nes likevel en del tydelige spor av motstand, både blant subjektene og 
blant hjelperne. Selv om profesjoner i all hovedsak var lojale utøvere av 
makten — om de var prester, leger, politi eller dommere — finnes det også 
her interessante eksempler på motstand både innenfor og bortenfor det 
etablerte. 

Det er derfor av interesse å relatere disse tidsbestemte lokale tiltakene 
til den analyse som Michel Foucault har beskrevet som pastoralmakt, 
ikke minst for å skape og utvide den enkeltes subjektivitet og moral. 
Betegnelsen pastoral skyldes nok at de fleste slike institusjoner opprin- 
nelig var drevet av kirken, men ble gradvis overtatt av samfunnet (drevet 
av politiske institusjoner) fra 1700-tallet, men konstituert med samme 
tankegang og praksiser (jf. Sander et al., 2016, s. 12), endog intensivert i 
sin åndelige og temporære utvidelse (Carrette, 2013, s. 380). Det særegne 
med Norge - og store deler av Nord-Europa - var at samfunnet tok tak i 
styring og organisering for å strukturere — og begrense — andres mulige 
handlingsrom, for å sitere Foucault (Davidson, 2011, s. 28, jf. Foucault, 
2001, S$. 1056, jf. Slyngstad, 1994). Den kanskje viktigste andre utøveren 
(for)ble kirken og dens prester, tuftet på mer eller mindre de samme pas- 
torale funksjoner for å dirigere (mener) og forme (comporter) folks atferd. 
Oppgaven passet også som fot i hose for det mer uttrykte teologiske 

oppdraget om a bekjempe synden og forbedre folk til et hellig liv. Den 
pastorale makten var betydelig, tvangen likesa, innesperring og disipli- 
nering patrengende, ofte ned til de minste detaljer (Foucault, 1977). 

Grunntanken var at de som ikke oppforer seg, ma man korrigere og 
forbedre da det er de som i siste instans forarsaker fattigdom, bringer 
moralsk uorden og truer stabilitet. Det er denne gemene hop (som er 
omtalen i tukthusanordningen) av alskens unyttige folk som skal for- 
bedres. Det fantes lange lister som identifiserte denne hopen: tiggere, 
losgjengere, dagdrivere, smakriminelle, menedere, drankere, horkoner, 
lognere, liderlige kvinner, spillemenn, natteranglere, ulovlig omlopne 
kvinner med sine kremmerier - som blir horer og skjøger til Guds store 
fortørnelse (Blomberg, 2002, s. 42—43; Nicolaysen, 1858, s. 254). Gjennom 
den betydelige innsatsen for opplysning og korreksjon lå det utvilsomt en 
forhåpning om at den enkelte kunne påvirkes innenfra slik at man selv 
kunne forbedre sin moral og sine livsvilkår (slik Foucault utla endringer 
i forståelsen av subjektivitet). 

Det er derfor verdt å merke seg Foucaults insistering på subjektenes 
motmakt («revolts of conduct») (Foucault, 2007, s. 198, jf. Davidson, 2011, 
s. 26), kanskje ikke primært fra makten selv eller som følge av påvirk- 
ning av subjekter, men som respons fra særlig ikke-religiøse politiske 
bevegelser. Samtidig fremhevet han at kristendommen også kan trekke 
veksler på eksempler på motmakt, om enn til tider marginalt til stede, 
som f.eks. enkelte radikale, sosiale og kreative motbevegelser, opprørere, 
mystikere og asketer, med varierende grad av sosial og politisk betydning 
(Foucault, 2007, s. 214, jf. Carrette, 2013, s. 378). Uansett om motmakten 
er religiøst, medisinsk eller politisk forankret, om den kommer innenfra 
eller utenfra, så kan den ha kraft i seg til ikke bare å utfordre (kortslutte, 
sier Foucault) den rådende makten, men også bryte, forstyrre, modifisere 
eller endre de praksiser den hadde forordnet for forbedring (Death, 2010). 

I denne studien vil vi, gjennom konkrete hendelser, undersøke om 
det finnes spor av motstand eller motmakt, ikke bare fra de politiske 
institusjoner som Foucault antok, men også fra blandingsregimer hvor 
pastoral og politisk makt var utøvet i fellesskap mellom stiftsmenn, for- 
standere, prester og leger. For det enkelte subjekt ser det ut til å være få 
andre muligheter enn innordning. Derfor er det også interessant å se om 

det også for den enkelte fantes mulighet for å gjøre opprør og yte mot- 
stand. Med særdeles detaljert atferdskontroll var rommet for motstand 
svært lite, ikke minst på «tvungne områder» hvor underordning var det 
eneste som ga fordeler (ærlige fanger, god oppførsel, verdig lem). For de 
som protesterte, ventet som regel straff, hvis de da ikke greide å rømme. 
Påfallende mange anmerkninger i kirkebøker og fangeprotokoller angir 
«rømt». Det var kanskje den eneste mulighet til å utvise motmakt som 
uttrykk for egen, endog subversiv, subjektsdannelse. 

Motstand mot pastoralmakt dreier seg ikke bare om opprør og uly- 
dighet, men kanskje særlig om å kjempe for andre produktive måter 
å forbedre atferd på og å gi den enkelte rom til å forbedre egen atferd 
(motstand mot makt som atferd, en contre-conduite som en kamp mot 
prosessene implementert for å dirigere andres oppførsel (Foucault, 2007, 
s. 195, jf. Death, 2010, s. 240). Det krever av den som innehar slik makt at 
vedkommende ikke bare utfører bestillingen, men er i stand til å vurdere 
etisk sin egen rolle selvkritisk med tanke på omsorgen og ansvaret for å 
komme i rette med subjektets egen vilje og evne til forbedring. 

I grunnlaget for å yte motstand ligger det også en erkjennelse av mak- 
tens paradoksale aspekter (Foucault, 2007). Disse handler stort sett om 
at makten beskytter kollektivet fremfor individet, at kristendommen har 
vært en av de mest kreative (til å hjelpe), men også en av de mest voldelige 
tradisjonene og at utøvernes makt — og (moralske) svakhet — kan føre til 
alvorlig misbruk og utnyttelse (jf. Carrette, 2013, s. 381), alle paradokser 
som inviterer til motstand av mange ulike slag (Death, 2010). 

Denne artikkelen vil undersøke noen av de rom som ble etablert for 
moralsk forbedring (tukthus, slaveri, hospital og fattighus) på slutten av 
1700-tallet og begynnelsen av 1800-tallet gjennom enkelte fortellinger 
om personer som levde (deler av) sine liv i disse rommene. Vi har ikke 
direkte tilgang til deres egne fortellinger og erfaringer (selv om de en sjel- 
den gang finnes gjengitt i en fangeprotokoll eller i en rettsavgjørelse), men 
bare indirekte gjennom hvordan de ble omtalt av andre. I dette vil jeg 
særlig ha et fokus på utøvelsen av pastoral makt. Det er ikke vanskelig å 
finne grunnlag for styring for forbedring, men jeg har også lett etter mot- 
stand fra innsiden, både fra de som utøvet kontroll, og de som ble utsatt 
for kontroll. Jeg er særlig ute etter prestenes eventuelle motstand, da de er 

de sentrale utoverne av pastoralmakt, men ogsa leger, forstandere, stifts- 
menn, politi og dommere utover deler av denne makten, noen ganger 
også med motstand mot den makt de var satt til å bestyre. Motstand kan 
vise seg på mange måter, alt fra forståelse for den enkelte (lite å bebreide, 
lite skyld, gode råd om hva den enkelte kan gjøre for å forbedre sin 
egen situasjon) til opposisjon mot selve maktformene når de ser at de 
egentlig ikke tjente sin hensikt og at fordervelsen synden) ikke primært 
skyldtes den enkeltes dårlige moral, men var forårsaket av urettferdige 
samfunnsstrukturer. 

Ved å benytte fortellinger om enkeltpersoner håper jeg også å kunne 
vise at disse, om de nå var lemmer på tukthus eller i hospitaler, ytet ulike 
former for motstand som subjekter, selv om motstanden ofte bare ble 
oppfattet som upassende, obsternasig, farlig, usømmelig, ja som uopp- 
dragen frekkhet. 

Fortellingene baserer seg på arkivstudier fra den tiden, med særlig 
vekt på å finne utøvelse av motstand og praksiser. I alle omtalte rom var 
pastoralmakten styrende og kontrollerende, i alt fra måten de avgrensete 
rommene var organisert på, via ledelse til streng atferdskontroll, ned til 
minste detalj, for dagsrytme, arbeid, inkludert gudstjenester og katekese. 
Tukthuset i Kristiania var f.eks. også organisert som en egen menighet, 
hvor man f.eks. kan se i kirkebøkene at gjenstridige folk ikke slapp ut av 
tukthuset før de var konfirmert. 


Fortellinger fra den Røyterske familie 


Fortellingene er hentet fra «den Røyterske familie», slik omtalt i ting- 
boken for Christiania fra 1774. I den saken beskyldte Petter Reuter utleier 
for tyveri, mens utleier hadde tatt pant i eiendeler for manglende innbeta- 
ling av husleie. Retten mente at utleier hadde tatt skade av den Røyterske 
families bedrageri, oppsetsighet, falske anklager - og ikke minst «en 
slem Mund», som særlig Petters søster, Berthe Rosine, var en mester i. 
Hendelsen var ikke helt uten forhistorie. Etter farens død i 1762 (Ruyter, 
2009) ble enken og 10 barn «etterlatt i armod» for å benytte et uttrykk 


1 SAO. Christiania byfogd. Tingbok nr. 68 (1772-1775), 8. 746. 


141 


KAPITTEL 7 


hentet fra tukthusanordningen fra 1741 (Fogtman, 1787, kap. I $ 5). 
Familien var derfor godt kjent av fattigkommisjonen, retten og i ulike 
ordninger for forbedring. A grave frem deres glemte og ubetydelige liv er 
en mate å hedre deres kamp for å bli sett som subjekter og deres uvilje og 
motstand mot maktens disiplinering på. 

I henhold til manntallet for ekstraskatten fra samme år bodde alle ti 
gjenlevende barn på (øde)gården Myhren ved Sagene, hvorav fem var 
mindreårige.” De to eldste voksne sønnene Johan Henrich og Peter arbei- 
det som henholdsvis pakker og svenn på en av papirmøllene, mens den 
eldste datteren Anne Dorthea var trolovet og Lisbeth Cathrine var ugift. 
Vi må kunne gå ut fra at enken meldte seg til fattigkommisjonen, slik 
tukthusanordningen forutsatte3 Fra senere kilder skjønner vi at enken 
fikk bistand fra fattigkommisjonen. Hun var tross alt en rett fattig. 
Døtrene over 16 år «blev lagt i Lægd» eller satt i tjeneste — og for to av dem 
var det tjenester som varte resten av livet. Gutter over ti år kunne settes i 
lære hos håndverkere (kap. I $ 5), mens barn under 8 år kunne bortsettes 
til de mest formuende i sognene til «Opfødelse» (kap. I $ 8) i håp om at de 
kunne komme «Fædrenelandet til Nytte». Herman kom i lære som skip- 
stømmermann, Samuel som seilmaker, mens de andre ble satt til arbeid 


på papirmøllen. 


Tukthuset: Et fullkomment tukthusverdig 
kvinnemenneske 


Inger Magrethe Reuter (f. 1743) døde som tukthuslem på Christiania 
tukthus i 1800. Etter flere år som tjenestepike ble hun gift med Christian 
Olsen i 1777 og fikk minst ett barn med ham, Nils.’ Men i det forholdet 
ble hun ikke lenge, og da hadde hun heller ingenting å falle tilbake på. 


2 RA. Rentekammeret, Fogderegnskap, pakke 559, Aker og Follo fogderi, Ekstraskatt 1762-63. 
Manntall over ekstra- og rangskatt «udi Aggers præstegjæld til Stattens Betaling». 

3 Oslo byarkiv opplyser at protokollen ble borte ved siste flytting. Det er synd da den inneholdt 
referater fra møtene hvor også de fattige var til stede. Se Schirmer, 1942, s. 111. 

4 — Trolovet 23.11.1776, gift 5.7.1777. SAO. Aker ministerialbok nr. 9 (1765-1789), s. 131b. 

5 SAO. Aker ministerialbok nr. 9 (1765-1789), s. 100b. Tre av søsknene var faddere, Anne Dorthe 
Didrichsdtr, Peter Reuter, Jan Reuter. 

Fra politiavhør, rettssaker og fangeprotokoller vet vi at hun ble arres- 
tert og innsatt pa tukthuset flere ganger for betlerier, simpelt tyveri, los- 
gjengeri, drukkenskap og liderlighet, forste gang i 1786 sammen med sin 
da 9 år gamle sønn til soning gjennom arbeid.* 

Dommen gir et godt innblikk i tenkningen. Det anføres at det er all- 
ment kjent at anklagede er et sunt og friskt menneske som i atskillige år 
har ernæret seg med betlerier og lediggang hvorved hun til sist også er 
tatt for «smaa Tyverier». Med dette blir hun omtalt som «fuldkommen 
Tugthuus værdig» og dømmes til en velfortjent straff som skal tjene som 
eksempel for anordnet arbeid og forbedring. Hun ble innsatt i Stiftets 
Tugthuus «saa længe Commisionen med Directeurens Approbation 
behager at fastsætte». 

Det finnes ikke mange forbedringer å spore. Neste dom viser til at hun 
livnærte seg ved «Liderlighed» over lang tid - en eufemistisk betegnelse 
for prostitusjon (jf. Bergkvist, 2008, s. 112-120) — og for å ha forledet sin da 
16 år gamle sønn til å underslå 72 skilling fra den mester hvor han gikk i 
lære. Gutten mistet lærlingeplassen, og hun ble idømt ytterligere to år på 
tukthuset.* 

Gjennom politiavhør samme år, etter at hun var funnet «Loggerende 
på Gaden», får vi vite at hun hadde blitt enke (etter at mannen for noe 
over et år siden døde), at sønnen ble værende i Fredrikshald (antakelig i 
det ankerske arbeidshus), og at hun mottok støtte fra fattigkommisjonen.’ 
Men 12 skilling/uke strakk ikke til, men for denne arrestasjonen forholdt 
avhøret seg bare til løsgjengeri og uorden, som ga et par dager i arresten 
på vann og brød. 

I januar 1798 ble hun innbrakt fordi fattigfogdene hadde antruffet 
henne i betlerier hos predikant Rosenkrantz.” Denne gangen får vi vite 
at hun oppholdt seg hos sin søster (Berthe Rosine) i Øvre Voldgaten. 


6 SAO. Kristiania tukthus, fangeprotokoll, rekke II, nr. 3 (1775-1809), s. 85. Hun fikk et halvt års 
tvangsarbeid for tyveri. Et lignende tilfelle gjentok seg et par år senere. S.st., s. 120. I 1795 innkom 
hun på nytt etter «Liderlighed» og for å ha «forført sin Søn til utroskab», dømt til arbeid i to år. 
S.st., s. 273. 11799 ble hun idømt tre nye år til tvangsarbeid. S.st., s. 365. 

7 SAO. Christiania byfogd. Tingbok nr. 72 (1785-1789), s. 37-38. Transkribert av T. Gudbrandson. 

8 SAO. Christiania byfogd. Tingbok nr. 74 (1793-1796), s. 523-524, jf. SAO. Christiania tukthus, 
fangeprotokoll rekke II, nr. 3 (1775-1809), s. 273. 

9 SAO. Christiania politikammer. Forhørsprotokoll IV, 3.3.1795, 8. 317. 

10 SAO. Christiania politikammer. Forhørsprotokoll V (1797-1800), 24.1.1798, s. 30b. 

I forhoret ble det lagt storre vekt pa at hun hadde padratt seg et rykte 
om at hun i de siste 4-5 år var «henfalden til Drukkenskab, og med den 
Leylighed» til å forstyrre «den alminnelige Rolighed». 

Den siste dommen ble avsagt i 1799 og ved innkomst på tukthuset ble 
det anført at den 54-årige enken var slank og måtelig høy, med blå øyne 
og brunt hår, og med en liten og tynn nese. For oppholdet hadde hun bare 
medbrakt det hun sto og gikk i: en gammel fillete grå trøye og et gammelt 
fillete grått skjørt uten pakrevete gangkleder og linnet.“ Dommen var 
foranlediget av at hun hadde stjålet et par sko, og for dette tyveriet ble 
hun idømt tre års arbeid på tukthuset. Det ble anført at hun var tatt for 
tyveri mange ganger tidligere - og for mange andre ting - og at «All Straf 
og Ræfselse» hittil har gått uaktet hen, og hun «er vedbleven at være et 
lastefuldt og i sær til Tyverie hengiven Qvinde Menneske, og saa meget 
farligere, som hun under Maske af Betlerie finder Adgang at indsnige sig 
i manges Huuse».* 


Svigerinne og tantebarn med samme 
maadelige moralske Caracter 


Inger Magrethe var ikke den eneste i familien som fikk hjelp av tukthu- 
set. Hennes svigerinne, Berthe Larsdatter, ble innsatt på tukthuset etter 
at hun ble enke og hadde fått store problemer med å greie seg. Høsten 
1799 ble hun arrestert sammen med sin datter Susanne (f. 1775), men 
bare moren ble funnet skyldig. Hun påklaget saken under påberopelse av 
at hun ikke kunne ha vært på stedet, men overretten fant det bevist, men 
den skjerpet ikke straffen. Hun fikk to måneder på tukthuset. Hennes 
datter, Susanne Petersdatter, ble første gang innsatt i 1800 etter tyverier, 
og fikk i de følgende år flere dommer, som følge av tyverier, løsgjengeri og 
liderlighet. I dommen mot henne finnes en «Præste Attest» som rett og 
slett anfører at hennes «moralske Caracter maae være helt maadelig».” 


11 SAO. Christiania tukthus, fangeprotokoll VI, nr. 3 (1793-1803), $. 210-214. 

12 SAO. Christiania byfogd. Tingbok nr. 75 (1799-1804), s. 36-37, 43-44. Transkribert av 
T. Gudbrandson. 

13 SAO. Aker sorenskriveri. Ekstra rettsprotokoll 3 (1794-1810), s. 266a—266b. 

14 SAO. Christiania stiftsoverrett. Domsprotokoll 1 (1797-1802), s. 225. Transkribert av H. Elstad. 

15 SAK. Drammen byfogd. Tingbok nr. 60 (1795-1807), s. 302b. 

For året 1799 finnes mor og datter listet som arrestanter,”* og alle tre står 
listet på samme side i fangeprotokollen for Christiania tukthus!” 


Pastoral makt på tukthuset 


Tukthuset var åpenbart ment som et tiltak for moralsk forbedring gjennom 
arbeid. Det var ledet av direktørene, som var stiftsamtmannen og biskopen. 

I dette forbedringsarbeidet spilte kirken og prestene en helt sentral 
rolle. Ikke bare skulle alle disse tiltakene gjøres kjent i kirkene fra pre- 
kestolen, med alvorlige advarsler, men prestene skulle også være svært 
delaktige i de såkalte inkvisisjonene (Fogtman, 1787, kap. VI, $ 7) for å 
oppsøke alle husstander for å undersøke om det fantes den «Slags folk» 
som ikke har noen næring eller arbeid, men behøver «at have føden ved 
Betelen» eller på annen ulovlig måte. Disse skal «leveres» til byfogden 
for nærmere undersøkelse. Den pastorale makt skal utøves gjennom å 
formane, advare, irettesette og, om nødvendig, innbringe til fogd for 
oppfølging, dom og ev. straff. Tukthuset ble opprettet som egen menig- 
het, med egen sogneprest. Hvert enkelt lem skulle følges opp og holdes 
til sparsommelighet og arbeid, i tillegg til deltakelse i høymesse alle søn- 
og helligdager og katekese «ugentlig en Søgnedag for alle Lemmerne i to 
Timer» (Fogtman, 1787, kap. VII, $ 1). 

Forbedringer ble påskjønnet, mens de hårdnakkete, ulydige og gjen- 
stridige skulle straffes, gjerne etter prestens anbefaling, inntil de foran- 
dret sitt «begyndte onde Levnet» (Fogtman, 1787, kap. IL, $ 8). 

Dette var også tilfellet i Inger Magrethes opphold på tukthuset. I 1797 
ble hun løslatt med bemerkning om at hun hadde «opført sig godt». Men 
neste gang ble det også behørig notert at hun hadde blitt avstraffet «ved 
å miste sin Hud i Fængslet» men at hun likevel hadde «vedbleven at være 
et lastefullt menneske». Pisk hørte til den daglige orden, både som vel- 
komst og som straff for alle mulige forseelser, også for mangelfullt utført 
arbeid (Daae, 1908, s. 56). 


16 SAO. Kristiania stiftsamt. Diverse pakkesaker I. Fortegnelse over fanger i Øvre Romerike, Aker 
og Follo fogderier (1799). 

17 SAO. Christiania tukthus. Fangeprotokoll VI nr. 3 (1793-1803), nr. 407, 409, 415. 

18 SAO. Christiania byfogd. Tingbok nr. 75 (1799-1804), $. 43. 

Det finnes lite - eller ingen - motstand blant prestene i utøvelsen 
av sin pastorale makt. Tukthusanordningen synes å være klar over at 
prester kunne være blothjertet og forståelsesfulle overfor fattiges livssi- 
tuasjon. Det sies derfor at prester ikke må anbefale «Trygle-Breve» med 
sin påskrift til sognefolkene. Hvis så skjer, er det presten som blir saftig 
bøtelagt (Fogtman, 1787, kap. VI, $ 7). Det er et klart budskap om å tøyle 
medlidenheten for å besørge rett levnet. Denne advarselen er gjentatt i 
Den norske kirkeretten (Motzfeldt, 1844, s. 284), særlig når det gjelder 
«omsorgen» på de steder hvor «de Usleste» legges inn (Motzfeldt, 1844, 
s. 274). Prestens oppgave er å sørge for å få lemmene beskjeftiget, arbeide 
for oppbyggelse (gjennom omvendelse, anger og ruelse over synden) og 
bidra til riktig levnet, om nødvendig gjennom disiplinerende og tvangs- 
messige tiltak, fra advarsler via tvungen opplæring og innsetting i tukt- 
hus til bannlysing (Motzfeldt, 1844, s. 294). 

Den danskfødte Nicolay Lumholtz som var stiftsprost i Christiania 
1774-1819 med ansvar for tukthus og hospitaler, representerte denne mak- 
ten fullt ut og hadde stor tro på prosjektene for forbedring. Motstand 
var godt tøylet, og han var også kjent for å benytte tukthusene pedago- 
gisk som en advarsel i all konfirmantundervisning: «Du skal wahrhaftig 
på Tukthuset» (Berg & Hagtvedt, 1950, s. 301). Retningslinjer for preste- 
tjenesten fremhevet det samme,” og prestenes egne registre og journaler 
viste deres overbevisning om viktigheten av utøvelsen av makten.”° 


Motstand blant politi og dommere 


Blant politi, forsvarere og dommere finnes noen eksempler på forståelse 
for den situasjon som mange av de uverdige var kommet opp i. Et godt 
eksempel er forsvarerens innspill i den siste rettssaken vi kjenner til mot 
Inger Magrethe. Han fremhevet at hun hadde tilstått med en gang, og at 
«Nød og Fattigdom» må tas i betraktning, «samt at den gode Anleedning 
hun fandt for sig, forleeder Mennesker til at begaae Handlinger de i andet 
Fald vist heller icke ville begaae». For en så liten forseelse ba forsvareren 


19 RA. Kirke og undervisningsdepartementet. Kontoret for kirke og geistlighet. Presteembetene og 
prestetjeneste ved Akershus festning og Christiania tukthus m.v. (1828-1857). 

20 SAO. Kristiania tukthus. Kirkebøker (1758-1941); Dagsregistre for Kristiania tukthus fangeme- 
nighet (1859-1865); Kristiania tukthus. Prestearkiv (1813-1941). 

om at hun «var meer at beklage end at straffe», eller gis den mildeste 
straff.” I flere sammenhenger viser dommere forståelse for Susanne 
Pedersdatters situasjon, f.eks. at hun ble gift med «en meget gammel 
Mand» da hun selv ennå ikke var tjue år gammel, «saa er det rimelig, 
at Ulighed i Alder har frembragt Ulikhed i Tænkemaade, og først givet 
hende Andledning til at feile og av Feil er det bleven til Laster, hvoraf den 
eene har trukket den anden efter sig». Selv om dommeren vektlegger at 
alt dette taler for mildere straff for «den Angieldende», ble hun dømt til å 
hensettes i Christiania tukthus for å arbeide der i tre ar.” 

I Johanne Bergkvists gjennomgang av politiretten fra 1790-1802 (hvor 
også Inger Magrethe og Susanne er med) (2008, s. 160-166) viser hun tyde- 
lig at det ytes en viss motstand mot a idømme de forutsatte strenge straffer, 
både gjennom forståelse for vanskelige livssituasjoner og for å velge lempe- 
ligere og mildere straffemåter, f.eks. til «vann og brød», eller endog frifin- 
nelser, med oppfordringer til å unngå gjentakelser, finne seg arbeid, osv. 

Inger Magrethe ble «antruffet» i betlerier i 1798, og med et lengre rulle- 
blad for drukkenskap og leilighet til løsaktighet, hadde hun forstyrret 
«den alminnelige Rolighed». Til tross for at aktor gikk inn for at hun 
burde dømmes til tukthus, fant retten at hun derimot burde innsettes 
«paa vand og brød i byens Arresthus i to dager». Det samme skjedde 
noen få måneder senere.”* 

Susanne ble anholdt på Grønland for løsgjengeri, og det ble anmer- 
ket at hun var tidligere dømt til tukthus, hadde forlatt «sin forrige Mand 
Samuel lods», oppholdt seg nå hos en annen mann og hadde ingen «fast 
Condition». På den tiden var to av hennes sønner bortsatt til opp- 
fostring mens hennes nyfødte datter, som Samuel betvilte farskap til,” 
hadde dødd noen måneder tidligere.” Hun lovet at hun ville anta tjeneste 


21 SAO. Christiania byfogd. Tingbok nr. 75 (179-1804), dom 16.12.1799, $. 36-40. 
22 SAK. Drammen byfogd. Tingbok nr. 60 (1795-1807), s. 303a. 

23 SAO. Christiania politikammer. Forhørsprotokoll IV (24.1.1798), s. 30b. 

24 SAO. Christiania politikammer. Forhørsprotokoll IV (4.4.1798). 

25 SAO. Christiania politikammer. Forhørsprotokoll VI (13.8.1800). 

26 SAO. Garnisonmenigheten. Ministerialbok 3 (1777-1809), s. 123. 

27 SAO. Aker. Ministerialbok 10 (1786-1809), s. 327. 

for Mikkelsdag. Pa det grunnlaget ble hun loslatt «med infald at opfylde 
sit løfte, dog skal hun betale sin Arrests Omkostninger».** 


Fraskilte og enker 


Motstanden kan også skyldes at politi og dommere så at fraskilte og enker 
hadde små muligheter til å greie seg på egen hånd. Politianordningen av 
1745 forbød f.eks. småsalg på dørene, antakelig fordi det kunne brukes som 
skalkeskjul for tigging og for å forhindre at godtfolk skulle gi almisser. Hilde 
Sandvik har vist at slike anordninger ble håndtert lempeligere på slutten av 
1700-tallet, både gjennom at brudd førte til mindre straff og frifinnelser, og 
at det også ble gitt tillatelser til å drive småhandel, slik at særlig fraskilte 
og enker kunne forsørge seg og sine (Sandvik, 1985). Inger Magrethe og 
Susanne syntes lite interessert i disse mulighetene selv om de også merket at 
politi og rettsvesen behandlet dem med en viss forståelse og lempe. 

Det var ikke noe nytt at det var vanskelig for enker og fraskilte kvinner 
å greie seg på egen hånd. Enkers livskår var vanskelige (Bull, 1986, s. 320). 
De var i hovedsak avhengig av familien, fattigforsorgen eller av tradisjo- 
nelt kvinnearbeid. Det ble ytterligere forverret hvis de hadde mindreårige 
barn, så som Inger Magrethe, Berthe og Susanne. Det var begrenset hva 
slags arbeid de kunne utføre, særlig for de som ikke ville innordne seg 
stedbunden og fast tjeneste, enten som tjenestepike eller på legd, slik to 
av Inger Magrethes søstre (Lisbeth og Johanne) avfant seg med for livet. 
Forsøkene på å finne friere måter å leve på og livnære seg på - som jo også 
må kunne anses som feministisk motstand mot de begrensninger de var 
underlagt - innebar at de ofte kom på kant med den forventede orden, 
ikke minst hvis de også frekventerte vertshus og skjenkestuer, som av 
pastoralmakten var ansett som arnesteder for opprør, uorden og upas- 
sende oppførsel (Granrud, 1998, s. 47—64). 


Motstand fra subjektene 


Det kan være lite tvil om at Inger Magrethe og Susanne ytet betydelig 
motstand mot de kår og betingelser som de ble møtt med som fraskilte 


28 SAO. Christiania politikammer. Forhørsprotokoll VI (13.8.1800). 

og senere som enker. De fant seg ikke i 4 bli innordnet som tjenestepiker 
eller satt ut pa legd. De viste ingen spor av interesse for handarbeid eller 
annet hjemmearbeid som ellers var ganske vanlig. De var apenbart 
ganske opprorske (eller obstinate i den tidens sprakbruk) og pa soken 
etter andre mater å leve på, også uten å ville underordne seg en ny mann. 
Imidlertid fremstår det som særdeles klart at handlingsrommet var sær- 
deles begrenset, med strenge bestemmelser, som gjorde at «opprørere» 
som Inger Magrethe og Susanne lett ble anklaget for løsgjengeri og løslev- 
net, som ble sett på som en såpass lurvete moral at den måtte hjelpes til 
forbedring gjennom arbeid. 


Motstand fra legehold 


Den eneste uttrykte og sterke motstanden mot tukthusene kom i første 
omgang fra medisinsk hold - og da særlig fra Fredrik Holst - og senere 
gjennom kommisjoner som ble oppnevnt for å undersøke nærmere spørs- 
målet om fattigomsorg. 

Det nye var en erkjennelse av at problemet ikke bare var mangel på 
moralsk karakter, men også systemisk, at fattigdom går i arv — og at store 
grupper levde i fattigdom (husmenn på landet, arbeidere og håndverkere 
i byene). Også i dette reformarbeidet motarbeidet prestene tanker om sys- 
temiske årsaker — og holdt fast ved at fattigdom (og alt som fulgte med 
latskap og løsaktighet) var et resultat av mangelfull moral og manglende 
vilje til å arbeide (Seip, 1984, s. 68). 


Slaveriet: En ærlig livstidsfange 


Didrik August Taraldsen (f. 1792) var sønn av soldat og arbeidsmann 
August Taraldsen og Berte Rosine Reuter og hadde vært matros fra 1808, 
også på orlogstokt.*” Fra en attest fra presten i Garnisonmenigheten 
vet vi at han også var tømrer, men hva vi ellers vet om ham, finnes i 
domsaktene - og i fangeprotokollene. Han ble første gang dømt for tyveri 
i 1824 og innsatt på tukthuset i to måneder? Året etter ble han på nytt 


29 SAO. Oslo mønstringskontor. Hovedrulle 1819, s. 4 
30 SAO. Christiania byfogd. Tingbok nr. 82 (1823-1827), jf. SAO. Kristiania tukthus. Fangeprotokoller 
II (1809-1826), s. 287b. 


149 


KAPITTEL 7 


tatt for tyverier og ble domt til arbeid pa Akershus festnings slaveri og 
arbeidsanstalt i fire ar." Etter løslatelse begikk han på nytt tyverier, og da 
ble han, etter at saken var behandlet i høyesterett i 1830, dømt til arbeid 
på Akershus festning for livstid.” Etter vår målestokk i dag var forbrytel- 
sen av nokså beskjeden art. Han hadde gjort seg skyldig i tre tyverier, en 
knipetang, en skjorte og diverse klær. 

Tukthusanordningen anbefalte at de som begikk de samme forseel- 
ser flere ganger fortjente en stor straff og burde dømmes til «Arbeid i 
Fæstningene» (kap. III, $ 13). Dette ble nedfelt i forordningen av 20. 
februar 1789 $ 3: 3. gangs simpelt tyveri straffes med festningsarbeid for 
livstid samt plikt til «at betale denne Sagens Omkostninger efter appro- 
berede Regninger»>* Didrik August Taraldsen ble året etter overført til 
Fredriksten festnings slaveri og arbeidsanstalt og ble værende der til han 
ble overført tilbake til Akershus festnings straffeanstalt i 1845. 

Gjennom protokollene får vi et visst inntrykk av en robust og 
arbeidsom fange som under hele sitt opphold ble klassifisert som en 
ærlig fange. I signalementet ble det fremhevet at han var 63 tommer høy, 
hadde mørkebrunt hår, blåbrune øyne, rundt ansikt og var «alminelig 
af Bygning». Det syntes særlig viktig å få frem særkjenne (da det hadde 
betydning ved rømning): Venstre lillefinger var brun i mellomste ledd, 
arr på venstre tommelfinger, arr på venstre skulderblad, og arr på høyre 
arm ved albuleddet.* 

Presten hadde en avgjørende rolle i vurderinger av fangenes karakter. 
Det viser de såkalte conduite-protokollene hvor presten hadde oppsyn 
med alle fanger, førte samtaler og bidro med råd og dåd — og hadde også 
meninger om den enkeltes moralske gehalt og potensial for forbedring. 
All «conduite contraire» ble det slått ned på. Merkelappen «ærlig» ga der- 
imot fangene tilgang på arbeid og ga også lettelser i soningsforhold. For 
Didrik Augusts del førte det til at han i 1837 ble fritatt «for at blev Jerned 


31 SAO. Christiania stiftsoverrett (1821-1826), dom 25.4.1825. 

32 SAO. Akershus festnings slaveri og arbeidsanstalt. Domsakter. 1838-1846. L174. No. 501. 

33 S.st. Christiania rådstueskrivers dom 26.4.1830, Akershus stiftsoverretts dom 21.6.1830. 

34 S.st. Norges rikes høyesteretts dom 20.7.1830. 

35 SAO. Fredriksten festnings slaveri og arbeidsanstalt. Fanger. Stambok (1807-1845), $. 76, 125. 

og det tunge ved Slaveriarbeid, samt givet et Tilleg af 2 s daglig til den 
almindelige dag penge».*° 

Betydningen av å få arbeid kan neppe undervurderes, og her hadde 
nok Didrik August den fordel at han var tømrer. Det var forutsatt at fan- 
gene skulle tjene til sitt eget livsopphold gjennom arbeid. Protokollen for 
fangenes arbeid viser at de fleste jobbet som tømrer/snekker og smed, 
men det er også blikkenslagere, bødtkere, dreiere, malere, skomakere og 
endog gartnere.” Fangene er ikke oppført med navn, men med håndverk 
og nummer, f.eks. Snedker No. 12. Det ser ut til at de fikk en fast lønn på 
8 skilling per dag.* 

Foruten mat kunne de bestille de varer de ønsket. En regnskapsproto- 
koll viser hvilke varer som ble bestilt, og fra hvem (i all hovedsak lokale 
kjøpmenn som Stang, Braastad, Lyche, Tambs, Hopp med flere), utlevert 
mot kvittering fra fangene. 

Didrik August Taraldsen ble benådet og løslatt i 1846 etter behandling 
iretten* etter at det var bestemt at festningsarbeid skulle opphøre til for- 
del for nye typer fengsler. Etter instruks fra justis- og politidepartementet 
skulle fangen løslates til det sted hvor han var hjemmehørende. Vi vet 
ikke hvordan det kom i stand, kanskje gjennom fattigkommisjonen, men 
Taraldsen kom i tjeneste på Borhaug gård i Nannestad, antakelig på legd 
for arbeid, og senere under forpleining som fattiglem slik det står i kirke- 
boken for begravelsen i 1869." 


Pastoralmakt og motstand 


Slaveriet i Fredrikshald var betjent av sognepresten. I den perioden som 
Taraldsen satt på Fredriksten festning, var det prestene Hans Riddervold 


36 S.st. 

37 SAO. Fredriksten festnings slaveri og arbeidsanstalt. Fangenes arbeid (1838-1844). 

38 SAO. Fredriksten festnings slaveri og arbeidsanstalt. Fangenes dagpenger (1843). 

39 SAO. Fredriksten festnings slaveri og arbeidsanstalt. Regnskapsprotokoll over festningsbeboer- 
nes innkjøp (1838-39). 

40 SAO. Akershus festnings slaveri og arbeidsanstalt. Fangeprotokoller. Protokoll over slavene 
1840-1858, S. 7. 

41 SAO. Ministerialbok for Nannestad 1860-1872, 8. 184. 

(1835-1842) og Hans Peter Schnitler Krag (1842-1848) som betjente 
fangene. 

Det finnes ingen kilder fra dette slaveriet som kan si noe om hvordan 
de utøvet sin gjerning. Skal man domme etter hvordan andre såkalte opp- 
lysningsprester opptrådte, er det liten grunn til å tro at de ytet noen form 
for motstand mot slaveriene, verken deres berettigelse eller drift. Det er 
interessant å merke seg at i en artikkel om opplysningsprestene får opplys- 
ningen særlig innvirkning på syn på vitenskap, utdannelse og opplæring, 
også for følgene for folks helsesituasjon (og derigjennom også motstanden 
mot fritt salg av alkohol), mens det pa det «verdslige» sosiale området ble 
det samme pastorale ansvaret som før, med noen utvidelser til å omfatte 
ansvar for forlikskommisjoner, vaksinasjonsprogram og kornmagasin 
(Elstad, 2007, s. 101). I sin omtale av noen opplysningsprester fremhevet 
Ludvig Selmer at de gikk kraftig i rette med tidens revolusjonære tenden- 
ser, anså fattigdom og sosiale problemer som resultat av moralsk forfall og 
ugudelighet, samtidig som de hadde en viss tro på at «Levnets Forbedring» 
kunne oppnås gjennom opplysning, men at også opplysning kunne trenge 
hjelp av tvang (Selmer, 1923, s. 88). Og som Andreas Seierstad fremholdt i 
sin studie av kirkelig reformarbeid ble tvang nesten utelukkende benyttet 
mot de fattige, mens de rike hadde muligheter til å bli dispensert og kunne 
bøte på andre måter (Seierstad, 1923, s. 23). 


Motstand fra legehold 


Motstanden mot festningene kom ikke fra prestene eller fra kirken, men 
fra medisinsk hold, og spesielt fra Frederik Holst som tok medisinsk 
embetseksamen i København i 1810, og var særlig opptatt av sykdom- 
mer som følge av dårlige levekår, som radesyken. Han ble stadsfysikus i 
Christiania i 1818 og den første professor ved Universitetet i Oslo i 1824. 
Han orienterte seg bredt gjennom lange utenlandsreiser og avga en lang 
rekke betenkninger, med kritikk av rådende forhold i fengsler, tukt- 
hus, sykehus o.a. Av særlig interesse er de undersøkelser han gjorde av 
straffeanstalter (Holst, 1823, 1840). Han var særlig opptatt av at dårlige 
hygieniske forhold, med stinkende priveter og trange og mørke bofor- 
hold på celler, ga rikelig grobunn for smittsomme sykdommer. Det var 

tunge arbeidsdager, opp til 12 timer daglig, hvor de fleste var lenket i jern 
rundt hals, liv og ben. Holst veide jernlenkene, og de veide opp til 30 kg. 
Han foreslo mange forbedringer av forholdene som ogsa fikk betydning 
for den straffeanstaltkommisjonen som han hadde blitt oppnevnt i. Det 
er desto mer interessant at han konkluderte med at sunnhetstilstanden i 
«rikets anstalter» var seerdeles fordelaktige (Holst, 1841, s. 111), sammen- 
lignet med sunnhetstilstanden i befolkningen i sin alminnelighet, og sær- 
lig blant fattige arbeidsfolk, håndverkere og husmenn (jf. Larsen, 2001). 
Fortellingen om Didrik August Taraldsen underbygger denne konklu- 
sjonen, forutsatt status som ærlig, med forutsigbart og jevnt arbeid, sunn 
og tilstrekkelig mat og muligheter til å handle eget, lettelser i sonings- 
forhold, og som Holst betonte, at «de må føre en ordentlig og ædruelig 
Levemaade» (Holst, 1841, s. 112). Det er liten tvil om at f.eks. enken Berthe 
Reuter (Taraldsens bestemor) levde under mye dårligere kår, og hun døde 
også av venerisk sykdom, «hentæret» på Akershus amtssykehus. Likevel 
er det verdt å merke seg at Holst var like opptatt av den moralske opp- 
dragelse som hele systemet var tuftet pa - med det hovedpoenget at man 
ville lykkes (enda) bedre med den moralske oppdragelsen hvis de fysiske 
forholdene ble forbedret. Holst var i dette henseendet like opptatt av kon- 
troll og disiplin, kanskje til og med enda strengere og enda mer regulert, 
f.eks. gjennom det såkalte Philadelphia-systemet, hvor fanger skulle ha 
eneceller, arbeide atskilt fra andre fanger, ikke snakke med andre fanger, 
osv. De skulle bare snakke med fangevoktere — og prester - som det beste 
grunnlag for moralsk forbedring og oppbyggelse. 


Hospitalet: Et verdig hospitalslem 


Lisbeth Cathrine Reuter (f. 1741) var så vidt 20 år da hennes far døde. Vi 
kan gå ut fra at hun fikk pålegg om fast og stedbunden tjeneste, slik tukt- 
husanordningen foreskrev for å unngå fattigdom (Fogtman, 1787, kap. 
III, $ 3). Hun forble da også tjenestepike hele livet. Vi vet ikke hvor hun 
tjenestegjorde, men i en rettssak fra 1774 ble det nevnt at hun hadde kom- 
met inn fra Vaaler «sistleden sommer»,* men ellers var hun verdsatt som 


42 SAO. Christiania tingbok A68 (1772-1775), s. 745. Transkribert av S. Johansen. 

fadder for sine soskens barn og deres barnebarn, f.eks. Nils som ble døpt 
28.12.1788 som sønn av Ole Nilsen og Haachina Larsdatter på Smedstad 
gård.* 

Den nevnte rettssaken viste at en ugift tjenestepike kunne være ganske 
utsatt for anklager om usømmelighet og bedrageri. Lisbeth Reuter hadde 
antatt tjeneste hos Christopher Nilsen på Sagene, hvor også hennes bror, 
Peter Reuter, hadde leid et værelse. Nilsen hadde tatt pant i Reuters klær 
fordi han ikke hadde betalt husleie. Dette førte til en langvarig rettstvist 
med gjensidige beskyldninger.** I den forbindelsen fattet kona til Nilsen 
mistanke om at broren hadde konspirert med sin søster, og at Lisbeth 
hadde hatt omgang med hennes mann. Men dette ble avvist av mange vit- 
ner, men det ble vist til en viss forståelse for anklagen fordi Lisbeth hadde 
en «Maade at gaae paae» som gjorde det lett å fatte mistanke til henne.* 
Til slutt ble Lisbeth avskjediget fordi kona fikk for seg at Lisbeth «skulde 
have nogen smitsom Sygdom», desto farligere fordi de delte rom, for hun 
kunne ikke sove i samme rom som sin mann fordi det bare var «uEnig- 
het og Trætte» mellom dem.** I motsetning til sin bror fikk Lisbeth gode 
skussmål for å være en trofast og pålitelig tjenestepike, og selv Nilsens 
kone måtte innrømme at så var tilfellet, og at «hun ikke havde tænkt 
andet end at beholde» henne.” Hvor Lisbeth fikk sitt neste tjenestested 
vet vi ikke. 

Neste gang vi kommer i befatning med henne var hun opptatt som hos- 
pitalslem ved Oslo hospital, hvor hun døde i 1816, 76 år gammel.** Hun fin- 
nes listet i alle regnskapene, med angivelse av ukentlig «Forpflegning».* 
Av listene fremkommer det at hospitalet hadde 65 lemmer i 1802. 

Det viktigste dokumentet som er funnet, er et pro memoria datert 
12. januar 1799 av (stiftamtmann) (Frederik Julius) Kaas til rådmann og 


43 SAO. Aker ministerialbok (1786-1809), s. 22a. 

44 Peter Reuters anmeldelse av tyveri finnes i personaliesamlingen. RA. Personalia. Mappe von der 
Recke-Reyter. Dokument undertegnet Papirmolen d 26 October 1771 Peter Reyter. Transkribert 
av T. Gudbrandson. 

45 SAO. Christiania byfogd. Tingbok nr. 68 (1772-1775), $. 745. 

46 S.st. 

47 Sst. 

48 SAO. Oslo hospital/Gamlebyen 1734-1818, s. 257b. 

49 RA. Kirke- og undervisningsdepartementet. Revisjonskontoret for offentlige stiftelser C, 
Sakarkiv, Regnskap med antegnelser (1802-1810) (1811-1815) (1816-1819). 

hospitalsforstander (Ludvig Christopher) Ingstad. I det innvilget stiftamt- 
mannen at Lisbeth Reuter skulle fa plass pa hospitalet: «Den ene af de i 
Opsloe vacantblevne Pladse og Portione, har jeg bestemt for Elisabeth 
Lovise Didrichsdatter Royter, hvilket jeg ikke undlader at tilmelde Deres 
Velviished til behagelig Underretning».° 

Pa dette tidspunktet hadde Lisbeth vært tjenestepike (og pike het de 
hele livet) i 37 år. Hun fikk plass fordi hun ble ansett som verdig fattig. Det 
har vært antatt at opptak på hospitalet bare omfattet personer fra kjøp- 
manns- og embetsstand (jf. Slyngstad, 1996, s. 65), men denne saken viser 
at også de som hadde vært i annens tjeneste, og som uten skyld hadde 
blitt fattige kunne som gamle, syke eller skrøpelige innvilges opphold på 
hospitalet og bli ivaretatt for resten av livet. 

Fundasen for Oslo Hospital fra 1737 fastslo at «ret gemene folk» ikke 
skulle antas som hospitalslemmer selv om de ble gamle, syke eller krøp- 
linger." De hørte hjemme på fattighus og burde støttes av fattigkommi- 
sjonen. Hospitalet var et sted for de verdige fattige. Men også tjenestefolk 
og håndverkere kunne bli ansett som verdige så fremt de hadde levd som 
skikkelige og aktverdige borgere og kunne fremlegge pålitelig vitnesbyrd 
(Nicolaysen, 1858, s. 327). 

Oslo hospital var nok mest å regne som et slags sykehjem, i motsetning 
til de sykehus som ble etablert på slutten av 1700-tallet, som også hadde 
til hensikt å kunne tilby medisinsk behandling mot visse typer sykdom- 
mer, slik som f.eks. Akershus amtssykehus. Ved det sykehuset var legen 
Berendt Baumgarten ansatt, og han hadde også tilsyn med lemmene på 
Oslo hospital, men av regnskapene tyder mye på at dette tilsynet var 
svært beskjedent. Det daglige ansvaret for hospitalet hadde forstanderen, 
og dette ansvaret omhandlet også omsorgs- og pleieoppgaver, i tillegg 
til forpleiningen som innebar et minimum av to sunne og ernærings- 
rike måltider hver dag. Forstanderen hadde også oppsyn med lemmenes 
levesett og oppførsel, men denne delen av oppgaven ble også ivaretatt av 
presten. 


50 Oslo byarkiv. Oslo hospital. Saks- og korrespondansearkiv 1799-1803. 
51 SAO. Akershus stiftsamt. Helsevesen, 2 (1776-1789). 

Lisbeth Reuter dode pa hospitalet i 1816, og i et bilag til regnskapet 
forela beregning for begravelsens omkostninger, hvorav den storste utgif- 
ten var til likkisten og bærerne, men også prest, klokker og graver fikk 
sitt. Fra fundas vet vi at det var ansett særdeles viktig at lemmene skulle 
bekoste sin egen begravelse, og når disse omkostningene var dekket, 
skulle resten av «etterlatenskapene» auksjoneres bort til inntekt for hos- 
pitalet. I Lisbeths tilfelle vet vi ikke om så var tilfellet, da auksjonsproto- 
kollen for dette året ikke er bevart. 


Pastoralmakt 


I de 17 år Lisbeth Reuter var lem på hospitalet var det prester, med relativt 
korte embetsperioder, bl.a. Ole Rømer Aagaard Sandberg (1761-1817) fra 
1801-1803, som sørget for lemmenes åndelige og moralske behov. Her var 
det nok ikke nødvendigvis snakk om oppdragelse og forbedring, men 
fundas anga «regel og rettesnor» for et meget restriktivt og ordnet leve- 
sett, ned til minste detalj. Det ble holdt obligatoriske gudstjenester tre 
ganger i uken som skulle bivånes ufeilbarlig (Nicolaysen, 1856, s. 331), 
og morgen- og aftenbønn, samt «Cathechisation og Repetition» søn- 
dag ettermiddag. Det ble lagt særlig vekt på å motarbeide ørkesløshet og 
lathet - gjennom arbeid og assistanse - og mane til sparsommelighet. 
Ellers fremhevet fundas svært strenge regler for å unngå betlerier, tyveri, 
drikk, banning, slagsmål, usømmelig omgang, uskikkelighet og ugu- 
delighet (Nicolaysen 1856: 326, 333). Alle brudd - og enhver motstand - 
kunne disiplineres, fra bøter via pisking til utkastelse eller overføring til 
tukthus, uavhengig av hvor syke og skrøpelige de var. Presten skulle kon- 
ferere med forstander om disiplinering, men det var forstanderen som 
hadde makt, også med «tyrepidsten», til å bringe den enkelte til lydighet 
(Nicolaysen, 1856, s. 334). 

Christen Schmidt, som var biskop i Christiania fra 1773-1804, var kjent 
som tuktemester overfor prestene og hadde satt store krav til rapporte- 
ring fra prestenes virksomhet, men ingen slike dokumenter er funnet. 


52 RA. Kirke- og undervisningsdepartementet. Revisjonskontoret for offentlige stiftelser C, 
Sakarkiv, Regnskap med antegnelser (1816-1819). Regnskap for 1816, bilag nr. 26. 

Det er god grunn til 4 tro at sognepresten sa pa den moralske oppgaven 
for disiplinert atferd som minst like viktig som lemmenes åndelige tarv. 


Motstand i praksis 


Lisbeth ser ut til å ha underordnet seg hospitalet på samme måte som hun 
hele livet hadde underordnet seg som tjenestepike. 

Presten var underordnet biskopens tukt og har ikke ytet noen mot- 
stand mot hvordan verdige fattige ble behandlet på hospitalene. Opprett- 
holdelsen av god orden og moral var helt i tråd med bekjempelsen av 
synden. 

Det kan heller ikke spores noen motstand fra medisinsk hold. Tilsynet 
var meget begrenset og skulle uansett bare omfatte enkle behandlinger — 
som ikke var innrettet mot kur slik de nye sykehusene var. Ansvarlig lege, 
den allerede nevnte Berendt Baumgarten, skulle sende innberetninger 
årlig til stiftsamtmannen og videre til Sundhedscollegiet. I disse finnes 
enkle opplysninger om ulike sykdommer, remedier og ulike steder som 
«betjenes», fra tukthus, dollhus, hospital til nye sykehus for «Cuur» og 
militære hospitalslasaretter”> Baumgarten ble på sin post som amtslege 
frem til 1814. Det finnes ingen spor av motstand, men kanskje et håp om 
at medisinen etter hvert kan yte mer for å kurere alminnelige, også fattig- 
domsrelaterte, sykdommer. Men også på dette området er det grunn til 
å tro at helsetilstanden for lemmene var noe bedre enn i den alminnelige 
befolkningen av uverdige fattige. 


Fattighus: En slem Mund og et uverdig 
fattiglem på fattighuset i Pebervigen 


Berthe Rosine (f. 1752) var den yngste datteren til Cathrine og Diderich 
Reuter. Tidlig i 20-årene ble hun gift med den to år eldre soldaten August 
Taraldsen. Bortsett fra den førstefødte som døde bare to år gammel, ble 
alle barna døpt i Garnisonmenigheten, ofte med offiserer som faddere. 
En forhørsprotokoll fra 1785 viser at Berthe Rosine måtte spe på inntekten 


53 SAO. Akershus stiftsamt. Helsevesen. 1798-1805. Innberetninger fra landsfysikuser, distriktski- 
rurger og andre praktiserende leger angående medisinalvesenet i Akershus stift 1804-1805. 

i familien med sporadisk dagarbeid på papirmøllen og vasketjenester 
for privatpersoner I dette tilfellet hadde hun utført vasketjenester for 
skipsmaler Kiersing som hadde anmeldt henne for ikke å ha levert til- 
bake betrodde lakener og en skjorte. Berthe Rosine hadde sin søster Inger 
Magrethe boende hos seg, og hun hadde pantsatt — eller solgt - lakenene 
til en tjenestepike hos Hr. James Collett. For Collett møtte hans tjener 
Friderich Berg og for August Taraldsens hustru møtte «paa Regimentets 
Vegne Hr. Leut. von Orning». Berg hevdet at Berthe Rosine skal ha vært 
vitende, mens van Orning bevitnet om det motsatte. Berthe Rosine ble fri- 
funnet, og Colletts tjenestepike ble beordret til å levere tilbake lakener og 
skjorte uten betaling og minnet om at hun for ettertiden må fraholde seg 
fra «at bruge nogen handling med utroverdige pantsettere».> Ordentlige 
problemer fikk Berthe Rosine først da August ble syk og dimittert som 
soldat fra regimentet, og deretter ble arbeidsmann og løsarbeider. Det 
satte enda større krav til Berthe for å spe på inntekten. I 1810 søkte hun 
fattigkommisjonen om understøttelse, men dette ble ikke tilstått da hen- 
nes mann hadde daglig inntekt (32 skilling i uken) og de bare hadde 
forsørgelse for en gjenværende 14 år gammel datter.° Samme år døde 
imidlertid August, og hun fikk som enke tilstått understøttelse, med den 
begrunnelse at hun nå hadde to barn boende hjemme og at både hun og 
barna var «meget sygelige».” Understøttelsen var fastsatt til 2 skilling i 
uken, som det neppe var mulig å leve for. Hvordan de klarte seg, vet vi 
ikke. Men vi vet at to av barna som voksne også fikk befatning med tukt- 
huset, akkurat som sin kusine Susanne. Elisabeth Katrine Augustsdatter 
(f. 1787) ble i 1820 dømt til 2 måneders arbeid i tukthuset for losgjengeri™® 
Hennes bror, Didrik August Taraldsen, ble, som vi har sett, i 1824 dømt til 
to måneders arbeid i tukthuset på grunnlag av tyverier.” 


54 SAO. Oslo politidistrikt. Forhørsprotokoll II (1779-1786), 8.12.1785, s. 587-588. Transkribert av 
Serina Johansen. 

55 S.st., S. 592. 

56 SAO. Christiania magistrat. Fattigkommisjonen. Forhandlingsprotokoll 1742-1811, s. 511. 

57  S.st., S. 564. 

58 SAO. Christiania tukthus. Fangeprotokoll. Rekke II, nr. 4 (1809-1826), domsnr. 8808, s. 227. 

59 S.st., domsnr. 9389, S. 288. 

Fra manntallet i Oslo 1815 vet vi at Berthe Rosine fikk innvilget plass 
på Pebervigen fattighus“ hvor hun forble til hun døde i 1818, «Lem af 
Fattighuset i Pebervigen».* 

Hennes mor, Cathrine Pedersdatter, døde også på et fattighus i 1794 
(87 år gammel), nærmere bestemt på Vestre Districts Alminnelige 
Fattighus, også kalt Volden fattighus.* 


Pastoralmakt og motstand 


Fattighusene var neppe høyt prioritert for utøvelse av pastoral makt, ver- 
ken hos prester eller leger. Imidlertid finner man at fattighusene stort 
sett var underlagt lignende disiplin som Oslo hospital, men ressursene 
var påtakelig mindre - og da også mulighetene til å opprettholde disi- 
plinen. Men beboerne var også ofte svært skrøpelige og gamle og vant til 
nødtørftig underdanighet. 

Det må imidlertid fremheves, som Berkvvist har vist (2008, s. 34), at 
det ble reagert på høy dødelighet og usle kår på fattighusene. Ikke pri- 
mært fra kirken eller prester, men fra stiftsamtmann Gebhard Moltke 
(1764-1851), som foresto arbeidet med sosiale reformer og nye planer for 
fattigvesenet i 1795.% Planen anså arbeidsløshet som den fremste årsak til 
fattigdom, med mange forslag til forbedringer, bl.a. arbeidsanstalter, også 
for fraskilte og enker. For de som ikke lenger kunne arbeide, og hvor nød 
ikke kunne lindres, skulle også forholdene på fattighus forbedres, sam- 
tidig som det ble lagt stor vekt på at lastene måtte forebygges gjennom 
orden og disiplin. Men planene ble aldri iverksatt (Bergkvist 2008: 35). 


60 SAO. Christiania magistrat. Folketelling for Christiania by 1815. Manntallsliste i Pebervigen 
Rode Nr. 513 Fattighuset Nr. 69 Berte Didereks D. 

61 SAO. Oslo domkirke. Ministerialbok 6 (1807-1817), s. 989a. 

62 SAO. Christiania stiftsdireksjon. Fattigvesen. Pakkesaker (1654-1822). Fortegnelse over fattig- 
lemmer Christiania og omegn 1791-1795. Nr. 44, liste 8. august 1791. Nr. 17, liste for året 1790. 

63 SAO. Christiania stiftsdireksjon. Fattigvesen. Pakkesaker (1654-1822). Plan for fattigvesenet 
(1795). 

Sykehus: Under kur for venerisk svakhet, 
Opsloe Sygehuus 


Berthe Larsdatter, gift med Peter Reuter, som allerede er omtalt ovenfor, 
ble innlagt pa Akershus amtssykehus aret etter at hun var loslatt fra tukt- 
huset. Hun døde pa sykehuset, bare 50 år gammel, i 1801." Pasientlistene 
ble fort som grunnlag for Dr. Baumgartens faktura stilet til stiftsamt- 
mann Kaas. For angjeldende tidspunkt var 25 pasienter innlagt. 

Den danskfodte legen Berendt Godske Baumgarten (1761-1821), med 
doktorgrad fra Kobenhavn om vannskrekk (!), hadde blitt utnevnt som 
amtsphysicus i Akershus i 1792 og bestyrer for amtssykehuset, men skulle 
også forestå Oslo hospital, dollhuset og tukthuset.® 

Sykehuset hadde blitt opprettet i 1756 etter kongelig befaling «til 
Veneriske Svagheders Cuur udi Christiania opprettede Lazareth».5 
Regninger, enkelte bilag om navngitte pasienter, ansøkninger (såkalte pro 
memoria) tyder på at man egentlig ikke visste hva denne sykdommen 
skyldtes, men antok at den var nær forbundet med fattigslige omstendig- 
heter, dårlig hygiene og dårlig ernæring. 

Sykdommen viste seg gjennom væskende sår, som kunne oppstå over- 
alt på kroppen, fra hals til genitalia og føtter, og som ofte luktet vondt og 
vansiret personene (Bjorvatn og Danielsen, 2003). Det ble antatt at syk- 
dommen var en form for infeksjon som også var smittsom, da det ikke 
sjelden viste seg at andre medlemmer i samme hushold ble «inficeret». 
Legen Honoratus Bonnevie omtalte venerisk sykdom også som radesyke 
og radesyke som en lues venerea.” De som var fulle av sår, og snart opp- 
holdt seg her og snart der, ble tvangsmessig tatt til behandling da de ble 
ansett som farlige for andre. 

Berthe Larsdatter ble behandlet på sykehuset i godt over fire måneder, 
men døde likevel, kanskje fordi, som det ble sagt om en annen, hun var i 


64 SAO. Akershus stiftsamt. Helsevesen. 1798-1805. Innkomne breve angående sykehusvesenet 
1800-1801. Fortegnelse over syke som var «lagt under Cuur av venerisk svaghed, paa Fogderiets 
Sygehuus» fra 1. april til 30. juni. Berthe Larsdatter innkom den 8.2., død 27.6. 

65 SAO. Akershus stiftsamt. Helsevesen. 1798-1805. Innberetninger fra landsfysikuser, distriktski- 
rurger og andre praktiserende leger angående medisinalvesenet i Akershus stift 1804-1805. 

66 SAO. Akershus stiftsamt. Helsevesen 1713-1784. Regninger 1771-1774 fra stadsfysikus Sundius i 
Christiania. 

67 RA. Danske kanselli, skapsaker, skap 9, pakke 165 A-C. 

«saa fattigslige omstendigheter at hun ikke formaar at høste noget paa» 
den kur hun fikk.® Etter at hun ble enke, og enda hadde tre mindreårige 
hjemme, fikk hun et hardt liv. Hennes tiårige datter, Johanne Cathrine, 
døde i 1798 på Oslo hospital. Hvor fortvilet situasjon var, får man et lite 
inntrykk av fra et skifte etter Anne Andersdatter Freed hvor hun stilte 
som vitne for sin svigerdatter Marthe Reuter som påberopte seg at Anne 
(som verken hadde foreldre eller søsken i live) hadde etterlatt alt til henne 
i «Vidners Nærværelse», men skifteretten fastslo at «hun i boet intet har 
at fordre»’° Etter at hun flyttet til sin datter Susanne og ble tatt for tyve- 
rier og innsatt på tukthuset, ble en annen datter, Hermine (f. 1785), tje- 
nestepike i Halden og den yngste sønnen, Peter (f. 1792), ble satt bort til 
oppfostring. 

Kuren eller behandlingen besto i all hovedsak av god forpleining, hvile 
(laxation), diett, god hygiene, samt noe bruk av salver (salivation), urter 
og kvikksølv (mercuris). I dag er det neppe tvil om at det var forplei- 
ningen som kurerte de fleste, om enn ikke de som var hardest rammet. 
Bruk av store doser kvikksølv fikk såpass alvorlige følger at Bjorvatn 
& Danielsen bemerket at radesyke var mer redd for behandlingen enn 
sykdommen (2003). 


Motstand 


Det kan være liten tvil om at det ble lagt ned et stort arbeid for å behandle 
og finne frem til kurer som kunne behandle venerisk sykdom. Ikke bare 
gikk man vitenskapelig til verks, men det ble også etablert sykehus som 
var annerledes enn tradisjonelle hospitaler fordi de hadde medisinsk 
behandling og kur som mål (Lie, 2003). Listene over kurerte fremstår der- 
for som viktige i alle innberetningene. Likevel er det beskjeden motstand 
mot de underliggende årsakene til sykdommen, til tross for at mange for- 
modet at fattigdom, dårlige boforhold og hygiene var «forbundet» med 
sykdommen. 


68 S.st., bilag lit. B. 

69 SAO. Oslo hospitals menighet. Ministerialbok I 1734-1818, s. 238. 

70 SAO. Aker sorenskriveri. Skifteprotokoll 15 b (1798-1803), s. 360a-361a. Transkribert av 
H. Elstad. 

Selv om det ikke finnes noen dokumentasjon om presters arbeid i 
amtssykehuset, vet vi fra andre kilder at prester ble oppfordret til 4 sende 
inn rapporter om forekomst og beskrivelse av radesyken (til den sakalte 
radesykekommisjonen),” men de var også generelt involvert i enkel medi- 
sinsk diagnostisering og behandling for å hjelpe og bedre folks helsesitu- 
asjon, av og til omtalt som pastoralmedisin (Roos, 2015). Prestene hadde 
ofte gode medisinske kunnskaper og arbeidet ofte nært og i samråd med 
leger. De ble innlemmet i et omfattende opplysningsarbeid, ikke minst 
fra prekestolen, for å hjelpe folk til å unngå sykdom. 


Siste form for motstand: Rømt 


Fra enkelte i denne familien har vi sett eksempler på at de ytet motstand 
mot systemet for forbedring, særlig fraskilte kvinner og enker, uten at det 
førte til noen endringer, verken for dem eller institusjonene. 

Etter at Susanne Pedersdatter hadde blitt løslatt under løfte om å finne 
seg en tjeneste, hadde hun blitt «antagen i fast Tjeneste» hos Doctor og 
Landphysicus John Gislesen i Drammen. Da hadde hun allerede «levet 
adskilt fra sin Mand», hennes to sønner var bortsatt til oppfostring, 
Christen (f. 1795) hos fisker Knud Joensen, og Peter (f. 1798) hos bon- 
den Jan Jonsen på Sneis gård, og hennes yngste datter, Johanne (f. 1800), 
hadde nettopp dødd. 

Dr. Gislesen fikk grunn til å angre ansettelsen. Kort tid etter at hun var 
ansatt, var hun til tider borte fra sin tjeneste og hadde til slutt «rømmet 
Huuset» etter å ha stjålet penger, klær og utstyr. Hun ble pågrepet, inn- 
rømmet alle forhold «aabenhiertig» og beklaget at hun hadde kommet i 
slett selskap, men sa at hun ikke under noen omstendigheter verken ville 
eller turde å «vende tilbake til sin Mand»,” Retten viste en viss forståelse 
for at hun hadde blitt gift med «en meget gammel Mand», men hun ble 
likevel dømt til tre år på tukthuset. På dagen tre år senere ble hun løslatt, 
uten at det finnes noen andre opplysninger om oppholdet, annet enn et 


71 RA. Danske kanselli, skapsaker, skap 9, pakke 165 A-C. 
72 SAO. Drammen byfogd. Tingbok nr. 60 1795-1807, s. 302b. 

signalement i fangeprotokollen. Under oppholdet ble hun enke da hennes 
50 år eldre mann døde pa Oslo hospital i 1802. 

Det treårige oppholdet på tukthuset hadde ikke gitt ønskete forbedrin- 
ger. I oktober samme år ble hun innbrakt for løsgjengeri «over lang tid» 
og dømt til tre nye år på tukthuset. I fangeprotokollen er anmerket under 
kolonnen Udgangen: Rømt 2dre Augusti 1806.” Det har ikke vært mulig 
å finne spor etter henne etter rømningen. 

Jacob Reuter, den yngste av enkas barn (f. 1754), og Susannes onkel, 
finnes det svært få opplysninger om, annet enn at han rømte fra tukt- 
huset mange ganger. Det er anmerket i fangeprotokollen at han før- 
ste gang ble innbrakt i «Tugthuuset paa sin Broders bekostning» 
Tukthusanordningen ga familier anledning til å sette inn gjenstridig og 
motvillig ungdom for forbedring gjennom arbeid og (konfirmant)under- 
visning, hvis de selv ikke greide å hanskes med dem (Fogtman, 1787, 
s. 240,jf. Andersen, 2005). For Jacob som femtenåring var det lite villighet 
til å underordne seg de nødvendige sannheter til gudfryktighet, og han 
ble heller aldri konfirmert. Han rømte. Men det var lite å rømme til, med 
få muligheter. Han ble tatt for tyverier, dømt til to måneder på tukthuset, 
men rømte på nytt bare seks dager etter innsettelsen.» Nye tyverier forte 
til ny dom og innsettelse året etter, og da for så lenge som «Directionen 
finner for godt»”* Jacob rømte på nytt «2n July 1771».” Pånytt ble han 
pågrepet for «forøvede Tyverier», dømt og innsatt or tredje gang, men 
han rømte nok en gang (12 Novbr 1771), og ble på nytt innbrakt «da Hand 
efter Spargemang skal ha begaat adskillig smaa Tyverier», men rømte på 
nytt den 26 Novbr 1772. Nederst i kolonnen for utskriving eller død står 
følgende anmerkning: «Blev igjen indbragt den 17e January 1773. Rømt 
den 24e Febr 1773»/* Om denne 18-åringens motstand førte til frihet eller 
tragedie vet vi dessverre ikke. Men å yte motstand ved rømning var noen 


ganger den eneste måten å unnslippe disiplinering på. 


73 SAO. Kristiania tukthus. Fangeprotokoll, rekke II, nr. 3 (1775-1809), 8. 546. 
74 SAO. Kristiania tukthus. Fangeprotokoll, rekke II, nr. 2 (1763-1783), $. 313. 
75 S.st., $. 313. 

76 S.st., 5. 248. 

77 $.st.,8.247. 

78 S.st., S. 258. 

Makt og motstand - en varig utfordring 
for alle profesjoner 


De storstilte anordningene for utdanning og sosiale tiltak ble innført for å 
bekjempe årsakene til fattigdom. Til det krevdes oppslutning og innord- 
ning, med tvangsmidler om nødvendig. Oppførsel, gjennom rett levnet, 
ble derfor reformenes viktigste mål. Det er også dette som typisk omta- 
les i de megetsigende conduite-protokollene i slaveriene, men som også 
finnes, under andre navn, i allmennskolene, i forbedringsanstaltene og i 
fattighus og hospitaler. Det dreide seg om å forme og styre den enkelte, 
alt fra riktige måter å sitte på ved en pult”? via rette holdninger til villighet 
til å la seg forme i sann gudfryktighet og overvinne ledighet gjennom 
arbeid. Den rette oppførsel ble påskjønnet, mens motstand som oftest ble 
oppfattet som manglende oppslutning eller vrangvillig oppsetsighet, som 
oftest førte til ytterligere skjerpelser i straff på tvungne områder. 

På slutten av 1700-tallet og på begynnelsen av 1800-tallet skjer dette 
innenfor en kontekst hvor pastoralmakten er overtatt politisk og orga- 
nisatorisk, men som videreføres og utføres kirkelig og religiøst, innen et 
fromt og sterkt oppdragende univers, også ved opprettholdelse av alle 
typer kirkelige handlinger på tvungne områder. Det er derfor ganske 
sakssvarende å videreføre betegnelsen pastoralmakt, vel vitende om at 
maktene (politisk og religiøst) interagerer med hverandre, kanskje med 
den forskjell at den politiske overtakelsen gjorde at makten kunne orga- 
niseres og utøves enda strengere og mer systematisk gjennom «detaljerte 
manøvrer» (Foucault, 1977). 

Innenfor slike rammer er det nokså åpenbart at det er lite rom for kon- 
trær oppførsel eller motstand — verken fra subjektene selv eller de som 
utøvet hjelpen — og lite forståelse og aksept for at motstand kan føre til 
selvkritikk eller endog motmakt, som kunne føre til endringer for å finne 
andre måter å forbedre atferd på. 

Undersøkelsen av den Røyterske familie, en urban fattig håndver- 
kerfamilie, inneholder typiske eksempler på innordning som ærlig 


79 I denne artikkelen har jeg ikke omtalt allmennskolene, noe som hovedsakelig skyldes mangel 
på kilder (men se Bechholm, 1920), men det var med utgangspunkt i skoler at Foucault omtalte 
hvilken betydning fysiske detaljer ble tillagt for å oppnå rett oppførsel, med utgangspunkt i 
Jean-Baptiste de La Salles Conduite des écoles chrétiennes (1706). Foucault, 1977, s. 140. 

livstidsfange, verdig hospitalslem og trofast tjenestepike, men ogsa tyde- 
lige eksempler pa motstand, spesielt fra kvinner, ugifte, skilte og enker. 
Man kan kanskje se pa det som en tidlig form for feministisk motstand, 
lenge for det var mulig å sette makt bak kravene. Det viste seg særlig 
verbalt, gjennom høylytte protester, som av andre bare ble oppfattet som 
en slem munn. Men viktigere er det at de nektet å innordne seg hva som 
var forventet av dem (som tjenestepike, som enke, som hustru), til tross 
for at de gjorde noen skarve forsøk. De søkte alternative måter å livberge 
seg på, som å jobbe på papirfabrikk eller vertshus, dagarbeid, tigging, og 
med en oppfinnsomhet som forsøkte å utnytte de muligheter som ga seg 
(for en uberettiget arv), også når de så sitt snitt til å tjene noen slanter på 
andres eiendeler. Det viste seg også i at de knyttet andre sosiale bånd enn 
de forventede, både med menn, med sine egne familier og i søsterfelles- 
skap. Men uansett verbal og sosial motstand var handlingsrommet veldig 
lite. Og uansett hva de gjorde, og det hjalp ikke at de gikk inn og ut av 
forbedringsanstaltene, ga det ikke rom for at de også skulle greie å ta seg 
av sine barn. Alle barna ble bortsatt til oppfostring. Motstanden ble stort 
sett oppfattet som et resultat av måtelig moralsk karakter, tarvelig opp- 
førsel og manglende vilje til å innordne seg. De ble foreholdt at de forble 
lastefulle mennesker til tross for alle forsøk på forbedring og straff, endog 
til å miste huden ved pisking. Som en av maktens paradoksale aspekter: 
Når forbedring blir vold, vil all motstand møtes med ny vold. For våre 
kvinner fantes bare to utveier for å slippe unna volden: gi opp motstan- 
den (hun har oppført seg pent, hun har tatt tjeneste) eller rømme. Det 
siste kan leses som den siste mulighet for å yte motstand, om enn ofte 
med et usikkert eller tragisk utfall. 

Blant pastoralmaktens utøvere (profesjonene) finnes få og spredte 
eksempler på motstand og motmakt. Det er kanskje ikke så rart, all den 
tid deres primære oppgave var å forvalte de nye ordningene. 

I det lille materialet som er undersøkt her, er det interessant at både 
politi og dommere yter visse former for motstand. Den blir uttrykt 
eksplisitt som forståelse og empati med den enkeltes livssituasjon og 
stiller spørsmål ved den enkeltes moralske skyld. Nød og fattigdom må 
tas i betraktning. Under slike forhold kan man bli forledet til å gjøre 
ting man ellers ikke ville ha gjort. Innstillingen er ganske kontrær til 

anordningenes premiss om at det er den enkeltes darlige moral som 
forarsaker og opprettholder fattigdom. Motstanden viser seg ogsa ved 
at dommere synes at foreskrevne strenge straffer ikke star i forhold til 
sma forbrytelser. Det forer til lempeligere straffemater, endog frifinnel- 
ser, under løfte om en eller annen form for innordning, samtidig som 
flere dommer også viser at dommerne, til tross for motstand, følte seg 
forpliktet til å idømme de strengeste straffene, hensatt til tukthus eller 
slaveri. 

Fra medisinsk hold kan det også spores ulike former for motstand, 
bl.a. gjennom arbeidet til legen Fredrik Holst, spesielt om forbedrin- 
ger i fangepleien (Holst, 1823, 1840, 1841). Holst ytet motstand mot den 
alminnelige oppfatning om at fattigdom (og sykdom blant fattige) bare 
kunne skyldes mangel på moralsk karakter. Han hadde observert at fat- 
tigdom gikk i arv blant store grupper husmenn på landet og håndverkere 
i byene - og måtte skyldes mer systemiske årsaker enn fattiges måte- 
lige karakter. For de tvungne områdene, slaverier og tukthus, var han 
særlig opptatt av at dårlige fysiske forhold for opphold og arbeid også 
medførte dårlig helse, endog var et arnested for smittsomme sykdom- 
mer. Han foreslo en rekke forbedringer av de fysiske forhold. Dette er 
også en form for motstand, men det er interessant at forbedringene like- 
vel fremmes innenfor den gjengse oppfatning om nødvendigheten av de 
fattiges moralske oppdragelse, med den vri at pastoralmakten vil lykkes 
enda bedre med den moralske oppdragelsen hvis de fysiske forholdene 
ble forbedret, blant annet gjennom bedre muligheter for å overvåke og 
kontrollere den enkelte. 

Blant pastoralmaktens kanskje mest sentrale utøvere, prestene, har det, 
overraskende nok, ikke vært mulig å finne noen spor etter motstand eller 
motmakt. Snarere tvert om. Til tross for visse former for motstand blant 
andre utøvere, ble det fastholdt at fattigdom og sosiale problemer skyldtes 
moralsk forfall og ugudelighet. Det synes også å være en sterk selvjustis 
blant prester som advarte mot bløthjertethet for å kunne fremme levnets 
forbedring, også når opplysning ikke strakk til og kunne trenge hjelp av 
tvang og vold. Prestene syntes overbevist om rettmessigheten av pastoral- 
maktens «regel og rettesnor» og utøvet dette i praksis på alle de tvungne 
områdene. Til forskjell fra dommere og politi finnes liten forståelse for de 

fattiges livssituasjon. Presteattester og conduite-protokoller satte «karak- 
ter» pa fattiges levnet, eventuelt med forslag til mulige forbedringer og 
innordning. 

Det er forst med presten Eilert Sundt at man kan ane en viss motstand, 
forst uttrykt i undring over erfaringer han gjorde seg som katekisme- 
lærer pa tukthuset (fra 1845). Der hadde han møtt en tater «som gjorde 
Indtryk paa mit Sind» og som fikk «en besynderlig Indflytelse» pa tran- 
gen til å undersøke nærmere «de lavere Folkeklassers» kår. I disse under- 
søkelsene, om fantefolk, sedelighetstilstanden i Norge og fattigforholdene 
i Kristiania (Sundt, 1850, 1857, 1858, 1870), finnes en viss erkjennelse av 
at fattigdom kan skyldes strukturelle forhold, «et Komplex av moralske 
og økonomiske Vanskeligheder» (Sundt, 1857), men det ble ikke omsatt i 
noen form for motstand eller motmakt. Løsningene ble som før: De fat- 
tige må oppdras, og de må hjelpes gjennom opplysning og tiltak — til å få 
vilje til arbeid og selvberging. Noen av institusjonene ble avviklet (slave- 
riene og tukthusene) og ble videreført gjennom mer antatt humane inn- 
retninger (fengsler og arbeidsanstalter), men med bedre organisering og 
virkemidler for å forbedre den enkeltes moral. Men siden denne moralen 
fortsatt var antatt ganske svak og skjør blant alskens gemene folk hadde 
Sundt kommet til at den burde styrkes gjennom lokale foreninger og lag, 
alt fra foreninger mot nattefrierier til arbeiderforeninger, en nærmiljø- 
modell som Anne-Lise Seip kalte den, som gruppestøtte for å løse sosiale 
problemer, og som lå til grunn for senere tenkning om «tette samfunn» 
og integrasjon (Seip, 1983, s. 68). 

Den motstand som uttrykkes gjennom Holsts og Sundts undersøkelser 
førte til ulike utredninger (Straffeanstaltkommisjonen, 1841; Betenkning 
angående fattigvesenet, 1856; Betenkning angående Kristiania fattigve- 
sen, 1872) og til nye fattiglover (1845, 1863) og regulativer (for bl.a. sinns- 
sykeasyl, 1850). Men i bunn og grunn endret de ikke forutsetningene for 
pastoralmakten. Det er først mot slutten av 1800-tallet at forutsetningene 
angripes (fattigdom skyldes ikke dårlig moral, men urettferdige sam- 
funnsstrukturer), og motmakten blir såpass sterk at den opphever skillet 
mellom verdige og uverdige fattige og endrer strukturer, f.eks. gjennom 
fattigloven av 1900 og opprettelsen av Departement for Sociale Saker 
i1913. 

Likevel er det mye som tyder pa at nissen fulgte med pa lasset, langt 
inn i velferdsstaten, og at profesjoner i dag - som utøvere av utvidet og 
sekulær pastoralmakt — står i den samme skvisen mellom styring av de 
som de skal hjelpe, og respekt for den enkeltes egen subjektivitet, les: 
autonomi. Handlingsrommet for motstand er åpenbart større i dag, også 
for profesjonene, men de foucaultske paradokser lever videre når profe- 
sjoner beskytter det etablerte fremfor individet, styrer og former andres 
liv og levnet (med lignende krav til innordning og samtykke), med de 
samme farer og fristelser for overkjøring og misbruk. Det er krevende å 
yte motstand innenfor det etablerte - og oppnå endringer. Derfor er det 
kanskje slik at motstand må bortenfor det etablerte (hvis slike muligheter 
finnes) for å finne rom for alternative motstandspraksiser — slik flere av 
artiklene i denne antologien viser. 

Motmakt pa pavestolen - 
fra Pius IX til Frans 


Kjetil Hafstad 


Universitetet i Oslo 


Abstract: In his deliberations on power, Michel Foucault also discussed pastoral 
power. Through distributing the sacraments, especially confession, ministers and 
churches come in intimate contact with the inner thoughts and motives of believers. 
Ministers can influence the faithful in local communities worldwide. This generates 
power. Such power can work by prescribing what to do, but also by issuing condem- 
nations of misbehavior. Domination - and counter-conduct as well - has marked 
the Catholic Church in the last centuries. The following presentation delineates 
some power plots in the Church since the Napoleonic war. I discuss the two Vatican 
Councils and developments until the contemporary changes under Pope Francis. 
Counter-conduct is a useful analytical tool for understanding such changes within 
the Church and its relation to the surrounding societies. 


Keywords: infallibility, pope - monarch without land, pastoral power, suppression, 
resistance, counter-conduct, Clowns of God 


Kirken er et særlig område, der mange sjikt av maktutøvelse er i spill, 
hierarkisk makt, pastoral makt, sekulær makt, der især de to siste også 
kan framstå som motmakt. Det er vanskelig å tegne disse intrikate 
konstellasjonene, men det er fristende å prøve. Kontrasten mellom 
maktbruken under Det første Vatikankonsil og Det andre Vatikankonsil, 
og den komplekse tilnærming til makt som pave Frans utvikler, gir grunn 
til analyse og nærmere ettertanke. I dette forsøket har vi nytte av blant 
annet Michel Foucaults drøfting av vilkår og skikkelser for makt. 


Sitering: Hafstad, K. (2022). Motmakt på pavestolen — fra Pius IX til Frans. I I. M. Lid & T. Wyller 
(red.), Makt, motmakt og praksis. Bidrag til kritisk refleksjon innen diakoni og velferd (Kap. 8, s. 173-197). 
Cappelen Damm Akademisk. https://doi.org/10.23865/noasp.167.ch8 

Lisens: CC BY-NC-ND 

At det finnes maktutovelse gjennom blant annet hierarkisk pastoral- 
makt, er ingen nyhet. Denne makten har jo ogsa veert utfordret gjennom 
hele kirkens historie, blant annet gjennom annerledes utkast til 4 forsta 
hva kristen tro er. Vi møter dette i kirkehistorien gjennom «kjetteriets» 
historie. En av grunnene til overhodet å skrive kirkehistorie har jo vært 
å registrere og utelukke slike kjetterske tanker. Historien, også i kirken, 
domineres av den som seiret, dvs. ble vedtatt å være rettroende. Dette er 
likevel bare begynnergrunnene når det gjelder å undersøke ulike sjikt av 
makt og motmakt, counter-conduct. Derfor er det spennende å se nær- 
mere på adferd og tanker som avviker fra flertallsbeslutningene (som jo i 
kirken kunne skje gjennom konsiler i tidlig tid og i den katolske kirken, 
eller gjennom statsmaktens beslutning i den lutherske verden). 

Jeg vil undersøke hvorledes makt og motmakt har vært i spill i ver- 
denskirken. For å belyse aspekter av dette store området velger jeg ut 
et par perioder, den første da kirkemakten var på sitt laveste i verdslig 
innflytelse. Paradoksalt nok kom kirkemakten likevel inn i en maktfull 
posisjon — på et annet område, nemlig som pastoralmakt i konflikt med 
moderniteten. Dernest går jeg inn på aspekter ved kirkemakten under og 
etter Det andre Vatikankonsil. Her tar jeg opp hvordan Johannes XXIII 
og Paul VI fornyet den katolske kirken, gjennom «aggiornamento», dvs. 
oppdatering av kirkens tenkning og liturgi. Dette kan man betrakte som 
en motmakt mot den form for pastoralmakt som ytret seg i det 19. århun- 
dre som antimodernisme. Under Johannes Paul II og Benedikt XVI kom 
det til en reaksjon mot slik fornyelse, og noe som ligner tilbakevending 
til antimodernismen før Det andre Vatikankonsil. I de siste årene kan vi 
øyne en ny strategi: Pave Frans utøver både makt og motmakt innenfor 
kirken. Motmakten ytres ofte som humor. 


Fra fyrstelig kirkemakt til pastoralmakt 


Under Pius IX (pave fra 1846 til 1878) skjer det en rask forandring av makt- 
forholdene. Han inntar pavestolen som uinnskrenket, verdslig hersker av 


1  Seogså Trygve Wyllers varsomme inngang i dette feltet i bidraget til denne boken, «En kristen- 
domsform der ikke-troen hører til teologisk counter-conduct i dag». 

Kirkestaten. Han opplever revolusjonen i 1848 og må flykte fra Roma. 
Etter langvarig forarbeid kan han konsolidere sin makt på en annen måte 
enn som øverste monark i Kirkestaten, nemlig som ufeilbarlig fortolker 
av kirkens tro. Dette gir paven sjanse til å lede kirken og ta opp kam- 
pen mot demokratiske bevegelser og moderniteten. Dermed kommer 
makt og motmakt i spill gjennom pavens agering. Da paven ble avsatt 
som hersker i Kirkestaten som aktør blant andre fyrster, åpnet det for at 
paven kunne utøve subversiv makt, ofte i konflikt med ulike fyrsters vilje, 
gjennom hæren av prester og kirkelige aktører, som jo gjennomsyret det 
vestlige samfunnet. 

For 150 år siden definerte Det første Vatikankonsil pavens? makt som 
uavhengig av kirkeorganisasjonen han leder. Når paven taler fra sitt 
læresete (ex cathedra) og definerer læresetninger om den kristne tro og 
moral, taler han ufeilbarlig, i kraft av løftene som er gitt hans embetsfor- 
gjenger apostelen Peter. Pavens formelle beslutninger gjelder av seg selv, 
uten å måtte vinne tilslutning av kirken (ex sese, non autem ex consensu 
Ecclesiae), heter det i den vedtatte konstitusjonen «Pater aeternus».* 

Store deler av Italia ble forent under kong Vittorio Emanuele II i 1861 
etter en langvarig frigjøringskamp mot Østerrike. Politiske kretser i dette 
uavhengige Italia var foruroliget over Pius IXs engasjement for å deklarere 
pavens ufeilbarhet før første Vatikankonsil. Det ble tolket som en politisk 
ambisjon om å styrke pavens innflytelse i Italia. Det hører likevel til his- 
toriens ironi at promulgeringen av pavens ufeilbarhet tvert imot kom til 
å falle sammen med at Pius IX mistet sin politiske makt. Forandringene 


2 Jeg ønsker å belyse hvorledes paven framtrer som subjekt i noen sentrale sammenhenger. Det 
er samtidig verd å merke seg at når «paven» uttaler seg, skjer det som regel gjennom prosesser 
der hans medarbeidere har forberedt, og ofte formulert, uttalelsene og dokumentene som gjøres 
kjent. Når det for eksempel gjelder den innflytelsesrike Pius IX, må man regne med at hans stats- 
sekretær gjennom nesten 30 år, kardinal Giacomo Antonelli fra Sonnino har hatt avgjørende 
innflytelse på hva som kom til uttrykk. Slik har pavene gjennom tidene arbeidet, like til i dag. 

3 «Romanum Pontificem, cum excathedra loquitur, id est, cum omnium Christianorum pastoris 
et doctoris munere fungens pro suprema sua Apostolica auctoritate doctrinam de fide vel mori- 
bus av universa Ecclesia tenendam definit, per assistentiam divinam ipsii in beato Petro promis- 
sam, ea infallibilitate pollere, qua divinus Redemptor Ecclesiamsuam in definendadoctrina de 
fide vel moribusinstructam esse voluit; ideoque eiusmodi Romani Pontificis definitiones ex sese, 
non autem ex consensu Ecclesiae, irreformabiles esse», Denzinger & Schönmetzer, 1976, s. 3074. 

4 Vedtatt i konsilets IV sesjon 18. juli 1870, med bestemmelse om at enhver som lerer annerledes, 
blir fordomt (anatema sit), se Denzinger & Schénmetzer, 1976, s. 3074. 

som skjedde med hensyn til maktforholdene, er det verd å se nærmere på, 
og dernest analysere hva slags makt det kan dreie seg om. 

Det høytidelige vedtaket om ufeilbarlighet skjedde under Vatikan- 
konsilets julimøte i 1870. Dette ble også konsilets siste møte. Feriepausen 
som var planlagt, tok ikke slutt. Storpolitiske hendelser avbrøt Det første 
Vatikankonsil) og ble fulgt av strid innen kirken lenge før vedtaket ble 
truffet.* Vedtaket var mer omstridt enn man kan se av avstemningen. 
Mange konsilfedre forlot møtet i protest før avstemningen fant sted” 

I moderne tid er beslutningen hyppig kritisert, ikke minst av den katol- 
ske Tilbinger-dogmatikeren Hans King med boken Unfehlbar - Eine 
Anfrage (1970). Bare ved å reise spørsmålet utløste Kiing en læresak mot 
seg. Prosessen endte med at Johannes Paul IT kontant trakk tilbake Kings 
rett til å undervise i katolsk dogmatikk i 1979.* Vennligere kontakt er i 


5 Etter møtet 18. juli, startet konsilet sin sommerpause. Dagen etter erklærte Frankrike krig 
mot Preussen, og trengte derfor alle sine tropper ved den fransk-tyske grensen. Dermed trakk 
Frankrike sin militære støtte fra Kirkestaten, med den følge at det uavhengige Italias tropper 
kunne innta Kirkestaten, som utgjorde Midt-Italia og Roma. Pius IX motsatte seg energisk, så 
Roma ble inntatt med militære styrker, blant annet ved det berømte gjennombruddet ved Porta 
Pio. Kommanderende general for Kirkestaten, Hermann Kanzler, måtte undertegne kapitula- 
sjonen. Pavens verdslige makt ble brutt, og paven isolerte seg for resten av sitt liv i det bittelille 
Vatikan-kvarteret. Inntil forholdet ble regulert mellom stat og kirke gjennom konkordatet i 1929, 
forlot paven ikke Vatikanet. Konsilet ble ikke innkalt igjen. Fortsettelsen kom først i 1962. 

6 Blant andre var Johann Joseph Ignaz von Döllinger - en meget respektert professor i kirkehis- 
torie ved Universitetet i München- avvisende til dogmet om pavens ufeilbarlighet og prøvde å 
påvise dette i et omfattende verk der han framhevet at dette var et påfunn som ikke har fulgt 
kirken fra begynnelsen av, og derfor avviste han det. Bakgrunn for hans oppfatning gir blant 
andre verkene Christentum und Kirche in der Zeit ihrer Grundlegung (1860), Kirche und Kirchen, 
Papsttum und Kirchenstaat (1861), Beiträge zur politischen, kirchlichen und Kulturgeschichte der 
sechs letzten Jahrhunderte (3 Bde, 1862/63/82), Papstfabeln des Mittelalters (1863), Der Papst und 
das Konzil von Janus (1869) samt hyppige innlegg om utviklingen i Roma («Römische Briefe 
vom Konzil») i Allgemeine Zeitung, Augsburg (1869/70). 

7 Ien prøveavstemning stemte 451 biskoper for forslaget, 88 imot, og 62 ville ha ytterligere for- 
andringer. Mesteparten av denne store minoriteten forlot konsilet før selve avstemningen, som 
følgelig ble vedtatt med to motstemmer. 

8 Hans Küng offentliggjorde en meget kritisk kommentar i 1979, «Et år med Johannes Paul II». 
Anmeldelsen satte trolig fart i den langvarige læresaken mot Küng, etter hans kritikk mot pavens 
ufeilbarhet, og førte til at hans rett til å undervise i katolsk dogmatikk ved Eberhard-Karls 
Universitåt ble inndratt 15. desember dette året. Kirken har rett til å inndra slik lærefullmakt 
som følge av konkordatet mellom kirken og den tyske staten, opprettet i 1933. Küng motsatte 
dette, og uttalte «Jeg anser det for en skandale at man i en kirke som påberoper seg Jesus Kristus 
fortsatt gjennomfører inkvisisjonsproseser i det 20. århundre». Universitetet motsatte seg på 
sin side at King skulle miste jobben og opprettet en særskilt lærestol for King i 1980, knyttet 
til et eget institutt for økumenikk som Kiing selv hadde ledet fra 1963, senere også interreligiøse 
studier ved det katolske teologiske fakultetet, Institut fiir Ökumenische Forschung. Gjennom 

mellomtiden opprettet, både i et møte 2005 mellom Benedikt XVI med 
King, og i en brevveksling fra 2016 der pave Frans ønsket velkommen en 
ny diskusjon om pavens ufeilbarhet.? Begge disse initiativene viser vilje 
til mindre konfronterende styringsstil og maktbruk, forskjellig fra paver 
som Pius IX og Johannes Paul II, med større interesse for å gå nyansert 
inn i omstridte spørsmål. 

Når det gjelder substansen i spørsmålet om pavens makt,” har Det 
andre Vatikankonsil avdempet, men ikke fjernet bestemmelsen." Nå 
heter det at paven utøver sin myndighet i kollegialitet med biskopene.” 
Andre Vatikankonsil lanserte også «Guds folk» som en viktig instans i 
kirken, og åpner for bredere medvirkning «nedenfra» enn den strengt 
hierarkisk oppbygde kirkeorganisasjonen gir til kjenne.” Dette er fortsatt 


sponsormidler opprettet King i 1995 også en stiftelse for verdensetos, «Stiftung Weltethos får 
interkulturelle und interreligiöse Forschung, Bildung und Begegnung», hvor han virket til sin 
død i 2021. 

9 — https://www.domradio.de/themen/papst-franziskus/2016-04-26/papst-franziskus-antwortet- 
kueng-zu-unfehlbarkeit besøkt 10.9.20. 

10 Paven har for så vidt bare én gang talt ex cathedra siden 1870, og det var i 1950, da Pius XII 
promulgerte den apostoliske konstitusjonen om Marias opptakelse i himmelen. 

1 At tidligere kanoniske bestemmelser ikke blir revidert, men presisert og modifisert gjennom 
etterfølgende vedtak, er innarbeidet praksis i katolsk læreutvikling. Tanken bak dette er at kirken 
gjennom sitt daglige liv i tilbedelse, bønn og forvaltning av troens hemmeligheter stadig vokser i 
innsikt. Dette er en utviklingsforstaelse som den innflytelsesrike kardinal John Henry Newman i 
det 19. århundre knyttet til bildet av et tre som vokser vedvarende. Denne organiske veksttanken 
forebygger for så vidt krav om vedvarende revisjon av historien. Denne innsikten er fordypet 
gjennom senere tiårs forståelse av historieforskning, som noe hver generasjon fortolker ut fra 
sin egen samtidige kontekst. Hva man kunne ønsket annerledes i historien, kan hver generasjon 
strekke seg etter, i sin egen tid, uten å måtte kjenne behov for å forandre eller legitimere seg 
overfor tidligere overleverte hendelser eller fortolkninger. Se Newman, 1845 og Holmquist, 1963, 
s. 73f. 

12 I konstitusjonen om kirke, Lumen Gentium, vedtatt 21. november 1964 heter det i kapittel 3, 
artikkel 22: «Om episkopatets kollegiale karakter og natur vitner allerede den urgamle praksis 
som gikk ut på at alle biskoper over hele verden, knyttet sammen ved enhetens, kjærlighetens 
og fredens bånd, skulle ha kommunion med hverandre og med den romerske biskop. Om dette 
vitner også de konsiler som ble samlet for en felles drøftelse og en felles avgjørelse av de viktigste 
spørsmål. De økumeniske kirkemøter som senere ble holdt ned gjennom tidene, bekrefter ytter- 
ligere episkopatets kollegiale karakter, og likeledes den antikke skikk å innkalle flere biskoper til 
å delta i vielsen av en ny utvalgt til denne yppersteprestelige tjeneste. Medlem av bispekollegiet 
blir man i kraft av den sakramentale vielse og av det hierarkiske fellesskap med kollegiets hode 
og lemmer. Bispekollegiets myndighet. dvs. biskopenes myndighet in corpore. forutsetter imid- 
lertid at kollegiet blir oppfattet sammen med sitt hode, den romerske biskop, Peters etterfølger.» 

13 Selvom alle vandrer fram i Kirken ad forskjellige veier, er de ikke desto mindre alle kalt til hellig- 
het og har i Guds rettferdighet fått den samme tro (kfr. 2. Pet. 1,1). Selv om Kristus har villet det 
slik at noen skulle bli lærere, forvaltere av sakramentene og hyrder for de andre, finnes der ikke 

heftig omdiskuterte sporsmal, ikke minst nar det gjelder kvinners rolle 
og betydning i kirken. «Lumen gentium», anvender en nokså tilslorende 
retorikk her, og henviser til at det ikke er forskjell pa jode eller greker, 
trell eller fri, mann eller kvinne, slik Paulus framholder i Galaterbrevet. 
Dette gjør lite inntrykk på kvinner som i praksis likevel ikke kan gjøre 
tjeneste som geistlige. Mange synes at evigheten blir et litt for langt per- 
spektiv på forskjell som oppleves i dag. De «nedenfra»-kreftene som 
lekfolket representerer, har fortsatt lite spillerom, likesom kvinner ved- 
varende er utelukket fra det geistlige embetet, der pastoralmakten utfol- 
der seg. Dette gir spillerom for motmakt, ikke minst når pastoralmakten 
gjør seg bort, slik vi har sett i siste tiår, med overgrepssaker og økonomisk 
tvilsom forvaltning. 

Pave Frans har 15. januar 2021 gjort et lite skritt i retning av likestilling 
ved å framheve det lutheranere kaller det allmenne prestedømme i kraft 
av dåpen, åpen for lekfolk og kvinner. Samme dag utnevnte paven den 
første kvinne som en av to nestledere i Vatikanets statssekretariat.” Han 
unnlater å konfrontere bestemmelsene som utelater kvinner fra preste- 
embetet, men demonstrerer sin pastoralmakt til å la kvinner få tilgang 
til de høyeste embetene i Vatikanet. Dette framstår som raffinert mot- 
makt, utøvet fra øverste leder. Allerede ved slike symbolhandlinger - som 
egentlig unngår konfrontasjon og mulig splittelse — foretar Frans tydelige 


desto mindre en sann likhet mellom alle med hensyn til verdighet og delaktighet i alle troendes 
felles verk, nemlig å bygge opp Kristi legeme. Den forskjell Herren har opprettet mellom geist- 
ligheten og resten av Guds folk, forutsetter også et felles bånd, i og med at hyrdene og de øvrige 
troende er knyttet sammen i gjensidig avhengighet.» 

14 «Accepting these recommendations, a doctrinal development has taken place in recent years 
which has highlighted how certain ministries instituted by the Church are based on the common 
condition of being baptized and the royal priesthood received in the Sacrament of Baptism; they 
are essentially distinct from the ordained ministry received in the Sacrament of Orders. A con- 
solidated practice in the Latin Church has also confirmed, in fact, that these lay ministries, since 
they are based on the Sacrament of Baptism, may be entrusted to all suitable faithful, whether 
male or female, in accordance with what is already implicitly provided for by Canon 230 § 2.» 
Han modifiserer dermed kanonisk lov i retning av 4 apne for kvinners ansvar i forvaltningen 
i kirken. Se https://www.osservatoreromano.va/en/news/2021-01/ing-003/spiritus-domini.html 
besokt 10.2.2021. 

15 Pope Francis appoints Dr Francesca Di Giovanni as under-secretary in the Section for Relations 
with States. She will be coordinating the multilateral sector ... She will be responsible for the mul- 
tilateral sector. Se https://www.vaticannews.va/en/vatican-city/news/2020-01/pope-appoints- 
woman-undersecretary-in-secretariat-of-state.html besøkt 10.2.2021. 

forandringer i måten å utøve pastoralmakt på, fra å foreskrive til å reise 
tydelige og provoserende spørsmål. 


Bakgrunn for å ville endre hierarkisk pastoralmakt 


For å vurdere pavens makt i et nyere historisk perspektiv er det opply- 
sende å se på utviklingen av kirken i Europa etter den franske revolusjo- 
nen. Revolusjonen var svært kirkefiendtlig, etter at kirken i århundrer 
hadde søkt makt i allianse med overklassen. Napoleon gjorde statskupp 
i 1799, etter terrorfasen. Han ble førstekonsul og tok etter hvert tittelen 
keiser. Han begrenset kirkens innflytelse og gjorde dette synlig ved sin 
egen kroning 2. desember 1804, der paven ble redusert til å være statist, 
mens Napoleon kronet seg selv under seremonien. Paven ble i perioder 
Napoleons fange og ble ydmyket ved flere anledninger. Napoleon seku- 
lariserte statsstyret og beslagla kirkelige eiendommer i Frankrike og i 
besatte områder. Da han inntok Italia, sekulariserte han også kloster- 
vesenet der, overtok kirkelige eiendommer og kunstskatter, og førte de sen- 
trale kunstverkene til sitt nye Museum Napoleon i Paris.' I et konkordat 
med Vatikanet 1801 fikk den katolske kirken en viss selvråderett, men den 
fikk ikke tilbake beslaglagte eiendommer i Frankrike. 

Etter Napoleons fall skjedde restaurasjonen av Europas kongehus. 
Samtidig hadde de liberale ideene som førte til revolusjonen i Frankrike, 
tak på store deler av den offentlige debatten omkring i verden. Krav om 
parlamentarisk makt vant fram. Kirken fikk et anstrengt forhold til de 
demokratiske bevegelsene, ettersom de utløste revolusjonære tilstander. 
Pius IX ble pave i 1846, og han ble valgt av en fraksjon i kirken som riktig- 
nok var vennlig innstilt til de liberale. Men etter at han under november- 
revolusjonen i 1848 ble fordrevet fra Roma under dramatiske begivenheter 
der medarbeidere ble drept” ble han desillusjonert og skiftet side. 


16 Rovet av italienske kunstverker som ble ført til Napoleons nye museum, førte til ny bevissthet i 
Italia om egne kunstskatter da billedhuggeren Canova i 1817 kunne bringe mange av de beslag- 
lagte verkene i triumf tilbake til Italia, se artikkelen min «Looking For a Miracle: On the Point of 
Eschatology» i Bergmann, 2018, S$. 113-131. 

17 Etter å ha bortvalgt mulighetene å ta tilflukt på Mallorca eller i Frankrike, valgte Pius IX å 
ta opphold i havnebyen Gaeta sør for Pontinasletten, under beskyttelse av kongen i Napoli 
Ferdinand II, som var sympatisk innstilt til paven (Giacomo Martina, Pio IX 1846-1850. 

Han ble en livslang innett motstander av alle former for demokratisk 
og liberal tenkning, og rettet fordømmende buller mot alle uttrykk for 
modernisme. Encyklikaene Quanta Cura og Syllabus errorum (1864) 
lister opp feiltakelser som panteisme, naturalisme, rasjonalisme, indif- 
ferentisme, sosialisme, kommunisme frimureri og religiøs liberalisme.’ 

Mens paven fortsatt hadde rollen som monark i Midt-Italia etter 1848, 
var Kirkestatens politiske makt svært beskjeden. Kirken var også mis- 
likt i mange land, ettersom den hadde et nært forhold til makthaverne i 
Europa. Kirken selv var monarkisk organisert, med paven som eneveldig 
konge, og søkte allianser med sine likesinnede. 


Pastoralmakt som counter-conduct - imot 
demokrati og modernisme 


Tilbakeskuende var tapet av kirkestaten og Roma i 1870 knapt noen 
ulykke med tanke på kirkens makt og betydning, snarere tvert imot. Da 
grunnlaget for sekulær makt forvitret, kunne pastoralmakten få større 
betydning. Også det ideologiske valget av å stå tvert imot liberal og sosi- 
alistisk politikk og imot det moderne samfunnet har i flere henseender 
styrket kirken. I urotidene i det 19. århundre søkte mange mennesker spi- 
rituell trøst. Kirken måtte vende tilbake til sine åndelige røtter, og de var 
og er rike. Innflytelsen til kirken ved inngangen til det 20. århundre ble 
betydelig styrket i forhold til hundre år tidligere. Men samtidig skjedde 
lite av endring når det gjaldt kirkestyret, dvs. Vatikanets herskestil: Det 
forble som tidligere — og inntil i dag - fullstendig hierarkisk, med paven 
fortsatt som suveren monark. 

Hugh McLeod (2000) har beskrevet denne paradoksale utviklingen 
i ulike europeiske land gjennom det 19. århundre. Kirken tapte når det 


Miscellanea Historiae Pontificiae, Pontifica Universitas Gregoriana, Roma 1974, 304 ff.) Under 
beskyttelse av franske tropper vendte Pius IX tilbake til Roma. På livstid var han kurert 
for enhver sympati for demokratisk liberalisme (https://books.google.no/books?id=T6T1ps- 
MYG8C&pg=PA295&lpg=PA295&dq=pio+1X+a+Gaeta&source=bl&ots=waclo6bavI& 
sig=ACfU3U1UuojyoD61u2NGTSbEb992him2xg&hl=no&sa=X&ved=2ahUKEwi oemJorX 
rAhUQt4sKHei VCKI4ChDoATAIegQIChABøv=onepage&q=pi0%201X%20a%20 
Gaeta&f=false). 
18 Se https://www.newadvent.org/cathen/12134b.htm, besøkt 11.8.20. 

gjaldt innflytelse i verden. Men den vant når det gjaldt betydning i men- 
neskers liv. Nettopp gjennom å miste sin innflytelse i de sentrale euro- 
peiske statene og gjennom valget om å søke til indre kilder og avvise 
samfunnsutviklingen, vant kirken i betydning for mange mennesker. 
McLeod forteller for eksempel at i det kirkefiendtlige Frankrike rekrut- 
terte kirken mange av sine prester fra bondestanden, og utdannet dem 
i egne presteseminarer. Slik skapte man en egen, kirkelige opinion, lite 
imponerte av moderne utvikling, og lojal overfor sin ultramontane her- 
sker - og mindre lojal overfor sine nasjonale, ofte framskrittsvennlige 
biskoper. Paven fikk direkte innflytelse over hodet på lokalkirkenes 
ledelse. 

Mange intellektuelle var likeledes skeptiske til den sekulære utviklin- 
gen i Europa, framskrittet, imperiene, industrisamfunnet, og søkte til- 
bake i historien, til fromhetstradisjonene. Rekrutteringen til geistlighet 
og munke- og nonneordener fikk økt oppslutning. Mange konverterte fra 
protestantismen eller ateismen og kom «hjem» til Roma. 

I en politisk og militær håpløs situasjon for det som hadde vært 
Kirkestaten, dvs. Midt-Italia, valgte kirken å fordype seg i egen tradisjon 
og å se med skepsis på utviklingen av det moderne samfunnet. Anti- 
modernisme ble et slagord. Avvisningen rammet ikke bare de moderne 
politiske strømningene som liberalisme og sosialisme. Den rammet likeså 
den sterke tiltroen til moderne vitenskap som hadde gjennomslag i den 
vestlige verden, like inn til de nye metodene i humanistisk og teologisk 
vitenskap, ikke minst de metodene som ble utviklet for å lese bibelske 
skrifter historisk kritisk. Eksemplet med Frankrike gjennom revolusjon 
og keiserdømme viste at det framvoksende moderne samfunnet var lite 
interessert i religion, og ofte kirkefiendtlig. Svaret fra den lille, politisk 
isolerte pavestaten i Vatikanet var avvisning av det moderne, en konse- 
kvent satsing på en form for counter-conduct. 

Men hva ligger det nærmere bestemt i det å søke tilbake til sine 
åndelige røtter? Når paven mistet sin kongelige makt, hva ble da igjen? 
Åpenbart adskillig. Visjonen om at hvert eneste individ har en egen his- 
torie med Frelseren, åpner for en virkelighet som avslører og detroniserer 
andre former for herrevelde. Når kirken formidler gjennom sakramenter 
og forkynnelse at hver og én inngår i en større og mer omfattende plan 

enn den som gjelder for medborgere i lokalsamfunnet og nasjonalsta- 
ten, knyttes andre former for bånd mellom mennesker, og også i hvert 
individs historie med seg selv. Samtidig kan historien i eget liv for hver 
enkelt konseptmessig forbindes med andre gjennom den lokale kirken, 
som representerer og er del av den universelle kirken. Kirken bærer slik 
en potensiell motmakt overfor naboskapet, lokalsamfunnet og nasjonal- 
staten. Kirken framsto som en egen form for samfunn, forbundet med 
hvert individs intime selvrefleksjon, håp og selvforståelse. Motstanden 
mot demokrati og enkeltmenneskers medbestemmelse fremmet en 
annen form for subjektivitet enn den demokratiske tanke- og talefrihet. 
Denne form for åndelig frihet var forankret både trosfellesskapet og i den 
enkeltes liv og historie med seg selv. 


Pastoralmakten utfordret innenfra kirken - 
uregjerlige troende 


Foucault framholdt at pastoral power ble utøvet gjennom skriftemål og 
sjelesorg. Samhandlingen ga sjelesørgeren innsikt i hva som beveget den 
skriftende. Mange steder betoner Foucault at dette er et vesentlig grunn- 
lag for å utøve makt. Som beste illustrasjon nevner han Jeremy Benthams 
panoptikon, brukt i fengsler, skoler og hospitaler. Overvåking ga makt til 
den som har utsikten: 


Bentham didn’t merely imagine an architectural design calculated to solve a 
specific problem, such as that of a prison, a school or a hospital ... He invented a 
technology of power designed to solve the problem of surveillance ... Bentham 
thought and said that his optical system was the great innovation needed for the 


easy and effective exercise of power. (Foucalt, 1980, s. 148) 


Foucault tilføyer at etter Benthams tid har naturligvis prosedyrer for 
maktutøvelse i moderne samfunn blitt tallrike, innbyrdes ulike og rike 
i variasjon.” Men den som har utsikt, har makt, er det verd å merke seg. 


19 Det lå i Benthams oppdagelse, og i det hele tatt i det 18. århundres filosofi en stor optimisme 
med tanke på at bare innsikt kunne dramatisk endre adferd til det bedre. Tanken var at dersom 
en fange f.eks. vet seg overvåket, vil han endre adferd og rette seg etter de lover han har forbrutt 
seg mot, fordi han skjønner at han er avslørt. Foucault bemerker: «It's the illusion of almost all of 

Kirken har tilgang til de indre tankene til slike som tilhører kirken, og det 
viste seg å være en mektig allianse ved inngangen til det 20. århundre. I 
ulike perioder har slik innsikt gitt makthavere stor mulighet til å mani- 
pulere undersåtter, fra Napoleons hemmelige politi og Stalins ditto, til 
det sinnrikt oppbygde hemmelige politiet STASI i tidligere Øst-Tyskland. 
Listen kan gjøres lengre. 

Samtidig — og det er det urealistiske i en slik ambisjon om å ta kontroll 
over ikke bare menneskers adferd, men også deres tanker og fantasi: Slike 
dominerende makthavere er naive når det gjelder kraften i de under- 
tryktes motstandsstrategier. «Ihis is another of the factors which shift 
Bentham into the realm of the unreal: the effective resistance of people» 
(Foucalt, 1980, s. 162). Counter-conduct er og forblir del av maktspillet. 

Sett i tilbakeblikk virket pavens insistering på å vende tilbake til troens 
egne kilder, egen fortolkning, å velge bort tenkemåter som mange reg- 
net for store framskritt, og heller velge ultramontanismen, en egen, ver- 
densfornektende vei, svært effektiv. Kirken styrket sin oppslutning blant 
store folkegrupper. Ribbet for politisk makt i verden vant den fram og 
framsto mer troverdig som en åndelig og absolutt instans, i en verden i 
dramatisk og ustyrlig forandring. Flere nasjonale kirker fikk ny selvtillit, 
mange søkte prestetjeneste, og mange ville virke i munke- og nonneordener. 
Nedsiden av disse veivalg var naturligvis at de mange representanter 
for kirken som arbeidet for å vise kirken som relevant i løpende sam- 
funnsdebatt, i samtale med liberale og radikale røster i politikk og kultur, 
svært ofte ble skjøvet til siden. Mange ble avsatt fra teologiske lærestoler 
eller pålagt tiepåbud. Kirkens antimodernistiske motmakt i samfunnet 
ble fulgt opp med hierarkiske maktbruk overfor egne ansatte. 

Vitenskapelig tenkemåte, demokratisk kultur med respekt for anner- 
ledes tenkende fikk liten plass i kirken. Det kan jo sies å være betegnende 


the eighteenth-century reformers who credited opinion with considerable potential force. Since 
opinion could only be good, being the immediate consciousness of the whole social body, they 
thought people would become virtuous by the simple fact of being observed. For them, opinion 
was like a spontaneous re-actualisation of the social contract. They overlooked the real conditi- 
ons of possibility of opinion, the ‘media’ of opinion, a materiality caught up in the mechanisms 
of the economy and power in its forms of the press, publishing, and later the cinema and televi- 
sion» (Foucault, 1980, s. 161f). 

20 Se også James C. Scotts (1990) beskrivelse av «hidden transcripts» som uttrykk for effektiv mot- 
stand, til tross for at den som yter motstand, er maktløs, i Domination and the arts of Resistance. 

at de viktige konkordatene i Italia 1929 og i Tyskland og Østerrike 1933 
alle ble sluttet med fascistiske og nazistiske regimer. Counter-conduct - i 
form av antimodernisme — hadde sin pris, for så vidt som dette ga retning 
til hvem kirken kunne svelge å alliere seg med. 

Men også historien om konkordatene er kompleks. I Tyskland førte kon- 
kordatet til en viss beskyttelse av den katolske kirken og dens foreninger. 
Den tyske staten hadde sterkere grep på de protestantiske kirkene, som 
var statskirker og i flertall. Her insisterte Hitler på «Gleichschaltung», dvs. 
at kirken innførte samme førerstruktur som revolusjonen i 1933 innførte 
i Tyskland. Dette førte til splittelse og kirkekamp.” Bekjennelseskirken 
valgte counter-conduct, og gikk under jorden. Nazistene var ikke påreg- 
nelige kontraktpartnere. Den katolske kirken var ikke statskirke og ble 
ikke utfordret på samme måten. Pave Pius XI prøvde å slå i bordet med 
encyklikaen «Mit brenndender Sorge» fra 1937, som skarpt kritiserte 
nazistenes overgrep og rasisme. Men konflikten rant bort i sanden - 
selv om den ble videreført på lokalplan i mange menigheter der prester, 
nonner og andre troende gjorde en innsats for undertrykte. Først i nyere 
tid har de mange tilfellene av livsfarlig motstand og counter-conduct som 
skjedde i Tyskland under nazismen, kommet fram i lyset. 

Konkordatet ble videreført etter andre verdenskrig av Den tyske for- 
bundsrepublikken. Dette var trolig begrunnet storpolitisk: for å fortsette 
folkerettslig begrunnet kontakt med de delene av kirken som fantes i det 
kommunistiske øst, DDR og Polen, i tillegg til å beholde fred med kirkene 
i Vest-Tyskland i en vanskelig oppbygningsfase etter krigen. 

Jeg vil ikke påstå at veivalget kirken gjorde etter 1870, var vel overveid. 
Da paven insisterte på å vinne gjennom i kirken med forestillingen om 
å være ufeilbar, var det noen som undret seg om ikke Pius IX faktisk 
selv trodde at han var det. Avvisningen av liberal politikk skjedde trolig 
instinktivt, ut fra egne dårlige erfaringer med opprøret i 1848, da han hals 


21 Utviklingen av samarbeid og konflikter for de første årene er parallelt beskrevet for de store 
kirkefamiliene, katolske og protestantiske, i Klaus Scholders banebrytende verk Die Kirchen und 
Das Dritte Reich. Band 1. Vorgeschichte und Zeit der Illusionen 1918-1934, 1980. Her beskriver 
Scholder Hitlers manipulative organisering av kirkepolitikken under de første ukene etter mak- 
tovertakelsen i 1933 (1980, s. 287ff.). I Band 2, Das Jahr der Erniichterung 1934. Barmen und Rom, 
1985, beskriver han hvorledes den tyske katolske kirke forholdt seg passiv, men også motstands- 
beredt under Adolf Kardinal Bertram, erkebiskopen av Breslau (1985, s. 125ff.). 

over hode måtte flykte sammen med sin betrodde statssekretær kardinal 
Antonelli, som var overbevist reaksjonær, etter at en av hans nærmeste 
medarbeidere var blitt drept av opprørene. Tapet av kirkestaten gjorde 
paven og hans rådgivere politisk desillusjonert, så man kan kanskje si 
at veivalget framsto som eneste farbare mulighet ut av uføret. Man kan 
også si at paven etter gjentatte forsøk på å opprettholde sin verdslige makt 
under Napoleon, og under 1848-revolusjonen og dernest det endelige 
nederlaget i 1870, valgte counter-conduct som utvei. Kirken valgte mot- 
stand mot demokratisering og folkestyre, motstand mot moderne viten- 
skap og teknologiske framskritt, og valgte sinnets og troens indre kilder 
som forankring. Dette lyktes mye bedre for oppslutningen, lenge. 


Counter-conduct - analytisk redskap for å øyne 
sjikt av motstand 


Uttrykket counter-conduct er først og fremst et analytisk redskap. Poenget 
med det er å få øye på hvilke krefter og motkrefter som er i spill når for- 
andring skjer. Svært ofte kommer selve forandringsviljen, og grunnene 
som angis for forandring, i fokus i senere analyse. Men, som Foucault 
også framhever, alle endringer og oppdagelser skjer gjennom konflikt. 
Men han påpeker at bare det å konstatere motsigelse og konflikt, fører 
ikke til forståelse (Foucalt, 1980, s. 164). Det er nødvendig også å få øye på 
de diskré bevegelsene av motstand som utfolder seg, og her er uttrykket 
counter-conduct et nyttig redskap. Selvsagt kan man også bruke tradisjo- 
nelle uttrykk om den katolske kirkes ultramonatisme, som motkulturell, 
men da faller noe viktig ut av blikkfeltet, nemlig de mange, individuelle 
valgene i hvert land, blant slike som ofte i stillhet opponerer mot gjel- 
dende tenkning og praksis. I slike kretser skjer ofte aktiv motvirkning 
etter helt andre mål og med andre virkemidler enn det som «gjelder» 
offisielt. Ved sitt eksempel kan paven inspirere til counter-conduct 
verdensvidt, både i 1870 og i 2022. 

Hvorfor lyktes denne markante endringen, slik at kirken vant ioyne- 
fallende oppslutning etter 1870, og ikke tapte? Foucault og McLeod gir 
begge perspektiver som kan belyse dette. I forbindelse med drøftingen 
av Jeremy Benthams panoptikon pekte Foucault på vanskelighetene 

opplysningstenkerne hadde med 4 iverksette sine ideer om forandring 
i praksis. Foucaults diagnose var at de institusjonene som skulle foreta 
forehavendet, manglet et bredt personale for a gjennomfore dette. I det 
militære trengte man mange disiplinerte underoffiserer for å gjennomføre 
komplekse troppeforflytninger osv., men de var ikke der. Og næringslivet, 
fabrikkene og skolene møtte hver på sitt område mangel på personale som 
kunne gjøre jobben, nær på «klientene». Foucault bemerker: 


The Church was one of the few social bodies where these lower cadres already 
existed. The monk, neither particularly literate nor wholly ignorant, the vicar 
and the cure were indispensable when it became necessary to school hundreds 
of thousands of children. The State only acquired comparable cadres much later 
on; as for hospitals, its not long since the majority of their staff were nuns. 


(Foucault, 1980, s. 157) 


En interessant parallell er a se at det allerede i det 18. arhundre fantes 
eksempler pa en slik oppbygging av en bredere og mer effektiv organi- 
sasjon av administratorer og offiserer, nemlig i Fredrik II's Prøyssen. 
Fredrik den store utbygde administrasjonen og effektiviserte den stå- 
ende arméen som hadde gjort fattige Prøyssen, som på egne territo- 
rier hadde lite fruktbar sandjord, til en stormakt (Clark, 2006, s. 149ff). 
Hugh McLeod framholder at nettopp under konfliktene i 1870, da de 
franske biskopene forlot Roma i protest, hadde paven allerede utal- 
lige lojale, lokale medarbeidere nettopp i Frankrike. Presteseminarene 
- som fikk sine curricula styrt fra Roma - utdannet ikke til de høye 
embetene, men nettopp til de beskjedne underordnede geistlige stillin- 
gene. Dermed hadde paven tallrike lojale medarbeidere overalt i menig- 
hetene i Frankrike, og i de andre europeiske statene. Likeså drev hver 
av ordenene intern utdanning, og jesuitter, dominikanere og fransiska- 
nere spilte en betydelig rolle i skolevesenet og universitetene i de enkelte 
land. McLeod nevner tilsvarende at den anglikanske kirken i tillegg til 
helseinstitusjoner og skoler også utviklet jordnær kontakt med befolk- 
ningen gjennom at de lokale prestene arrangerte fotballkamper for 
ungdom, og slik fikk nær kontakt med hverdagslivet til den oppvok- 
sende generasjon. De store, kjente engelske fotballklubbene har faktisk 
slik herkomst, fra gressmattene rundt prestegårdene og skoleplassene! 

Så selv om kirken i Roma ble ydmyket i internasjonal politikk, hadde 
den solid forankring i dagliglivet til folk flest - og tallrike kommunika- 
sjonskanaler som var åpne. Slik sett kunne pastoral power, med levende 
kommunikasjon til brede lag i befolkningen, nettopp fungere som vir- 
kningsfull, individbasert counter-conduct. 

Selv om paveembetet kan oppfattes som erkeeksemplet på hierarkisk, 
autoritær makt som setter individene i skyggen, blir således bildet av 
makten i spill mer kompleks. Dette er verd å grave videre i. 

Hvilken retning skal kirken velge i det moderne, pluralistiske samfun- 
net? Hvilken rolle tilfaller den som er valgt til pave? Hvordan kan paven 
finne vei? Slike spørsmål har både paver, kardinaler og biskoper vridd og 
vendt på. Samtidig har de også hvilt i tradisjonene, og sett på hva som er 
mulige handlingsrom for dem, gitt tradisjon og sedvane i kirken. 


Paven i tvil - counter-conduct på pavetronen 


Noen ganger tegner litteraturen opp kontrafaktiske situasjoner, også for å 
illustrere hvor kort menneskelig strategi kommer. Morris West skrev flere 
romaner om kirkeledere og pavens rolle, ispenningen mellom hverdagsliv, 
storpolitikk og spiritualitet. Han illustrerer dilemmaet ved kirkeledelse i 
dagens verden i The Clowns of God fra 1981. Dette er en bestselgerroman 
med et eventyrlig, apokalyptisk hendelsesforløp. Den storpolitiske bak- 
grunnen speiler den dystre stemningen som rådet internasjonalt i slutten 
av 1970-årene, da trusselen om atomkrig igjen ble oppfattet som prekær, 
blant annet med NATOs vedtak om å plassere mellomdistanse atom- 
våpen i Europa. Dette ildnet Sovjetunionen til opprustning. Folk i Vesten 
ble engstelige. Settingen for romanen er at en ny pave er valgt etter perio- 
den til en populistisk og sjarmerende pave — et miniportrett av Johannes 
Paul II. Den forrige paven hadde faktisk sentralisert kirken og skjerpet 
den interne disiplin, og hans sjarmerende framtreden skjulte at han var 
tvers gjennom rigorøs og så seg selv som en Guds hammer mot ugudelig- 
heten i kirken. Etterfølgeren, den imaginære Gregor XVII, akademiker, 
humanist og tvilende, kommer i et dilemma. Som overhode skal han lede 
kirken med forsiktighet og i tro mot tradisjonen, og håndtere sine nær- 
meste medarbeidere slik at de vedvarende har tillit til ham. 

Gregor VII har den tanke at kirken skal gi bade opplysning og fordypelse, 
mediere mellom fornuft og omsorg for enhver. Han tilbyr seg a bidra til 4 
skape fred og forsoning mellom de uforsonlige internasjonale blokkene. 

Drama oppstar nar paven er pa retrett i et kloster. Etter frokost setter 
han seg i klostergarden — og far der en visjon av Kristi gjenkomst. 

Denne visjonen overvelder ham. 


The light was a voice and the voice was a light, and it was as if I were being 
impregnated with its message. I was at the end of all; the omega point of time, 
the alpha point of eternity. There were no symbols any more, only a single sim- 


ple Reality. Prophesy was fulfilled. (West, 1981, s. 25) 


Han kom bratt tilbake fra visjonen, til klostergarden og hverdagen. Han 
skjonner at dette ma han dele, forkynne i verden at na er tiden kort, og 
forberede menneskene pa Kristi gjenkomst. Men dette blir vanskelig. Nar 
han forteller om sin visjon, blir kardinalkollegene sjokkert. De tror han 
har mistet vettet. Kollegiet stiller ham overfor valget: enten 4 ga av frivillig 
og skylde pa sviktende helse, eller a bli avsatt pa grunn av sinnsforvirring. 

Paven velger å gå frivillig for å kunne forkynne sin åpenbaring, uten støtte 
av embetet. Fortellingen utvikler seg som en thriller, i beste Morris West- 
stil, der de gode og onde fysiske og metafysiske kreftene tørner sammen. 

Romanen illustrerer et vesentlig poeng. Det er så godt som umulig 
å ta imot og formidle en åpenbaring, å være profet i en embetsstilling 
som man får gjennom valg. De to rollene er omtrent uforlikelige. Selv om 
paven er ufeilbarlig, er likevel hans handlingsrom begrenset. 

Dette har de virkelige pavene som i det siste er valgt, vært meget bevisst 
på, ikke minst etter Det andre Vatikankonsil. Konsilet utfylte jo bestem- 
melsen om pavens ufeilbarhet med biskopenes kollegiale ansvar for 
kirkestyret, og utviklet dessuten tanken om kirkemedlemmenes rettkomne 
delaktighet, som Guds folk. 


Frans - tradisjonell og spørrende, conduct og 
counter-conduct i spill 


Den sittende pave, Frans, demonstrerer at han er fullt klar over dette. 
Samtidig demonstrerer han en uvanlig uavhengighet av deler av 

tradisjonen, og i forhold til forventet adferd. Allerede valget av navn som 
pave, var et flagg: Den hellige Frans er av de kjæreste helgener i kirken. 
Men han har jo i sin levetid, og gjennom sitt livsvirkes fortsatte virkning, 
gjennom fortellingene til Thomas av Celano og Bonaventura, og gjennom 
ordenen som har hans navn, fortsatt skapt spenninger til den monarkiske 
kirkeledelsen. Ingen paver har kommet på å ta hans navn, for det pro- 
grammet forplikter til en livsførsel som ingen tidligere pave ville velge. 

Pave Frans kombinerer de tradisjonelle oppgavene paven har, gjennom 
å feire messen gjennom kirkeåret, gjennom å ta imot kirkens represen- 
tanter og andre representanter, lytte til dem, og undertiden stille radikale 
spørsmål, som vekker ettertanke. Han innkaller og leder verdensvide 
biskopskonferanser og holder løpende kontakt med sine medarbeidere. 
Han besøker lokalkirker, lytter og prøver å gi inspirasjon. Alt dette er 
klassiske oppgaver. Det uvanlige ved håndteringen av disse er at Frans 
løser oppgavene med humoristisk ledighet. Dette forhindrer ikke at han 
også innimellom kommer med skarpe uttalelser, om luksus, grådighet og 
forfordeling, om flyktninger og fattige, om kvinner og barns kår. 

Samtidig utfordrer han rollen han er tildelt - og hierarkiet. Han viser 
også iøynefallende counter-conduct i forhold til sine forgjengere. Allerede 
hans første ord til Romas befolkning som nyvalgt pave, fra Peterskirkens 
monumentale balkong, fikk folk til å stusse og smile: ingen høytidelige 
fraser, bare «bona sera» — god ettermiddag! — slik folk hilser naboer og 
kjente daglig. 

Han kunngjorde også at hans hverdagsliv ikke kom til å endre seg 
stort. Han flyttet ikke inn i den luksuriøse paveboligen, som vender ut 
mot Petersplassen, men valgte å bo i to enkle rom i et enkelt herberge inni 
Vatikanet, Domus Santa Marta. Tidligere mektige kardinaler, som har 
sørget for å forberede sin pensjonisttid i nyrestaurerte praktleiligheter, 
har nå utsikt ned til det enkle lille bygget der paven bor sammen med 
en håndfull yngre prester.” Heller ikke som erkebiskop i Buenos Aires 


22 Pave Benedikts tidligere statssekretær, Tarciso Bertone, ble avsatt i 2013 da pave Frans tok over. 
Bertone flyttet da inn i en stor penthouse-leilighet i Palazzo San Carlo med stor terrasse, der 
han kan se ned på pavens beskjedne bosted. Pressen hevdet at pengene til den kostbare restau- 
reringen av denne leiligheten ble tatt fra en stiftelse Bertone styrte, penger som skulle brukes til 
barnehospitalet Bambino Gesu. Pave Frans krevde pengene tilbakebetalt, men har ikke kastet 
ut de herskapelig boende kardinalene, se Frédéric Martel, In the Closet of the Vatican: Power, 

bodde han i erkebiskoppaléet. Han onsker a prove ut enklere levemater. 
Og han brukte offentlig transportmidler. Dette ble program: Kirken skal 
ikke prange, men tjene. Pave Johannes Pauls «papamobil» ma mange 
ganger vike for enklere kjøretøy, som f.eks. en liten Fiat 500L. 

Pave Frans forkynner enklere levemåte, mindre forbruk, og at de 
som har, skal dele med dem som ikke har. Og i hans viktigste encyklika 
Laudato si’ knytter han seg til den hellige Frans’ natursyn, som likestiller 
alle Guds skapninger, og tar til orde for radikal forvandling til en bære- 
kraftig livsstil når det gjelder natur og miljø. Encyklikaen særkjennes av 
både engasjementet for miljø, men også av at dens framstilling av den 
aktuelle økologiske situasjonen er oppdatert til dagens vitenskapelige 


nivå. 


Pavens spillerom - et åpent spørsmål 


Pave Frans tok modig opp de ømtålige spørsmål om samliv, seksualitet, 
ekteskap, med forbindelse til spørsmål om kvinners prestetjeneste og 
homofilt samliv, på biskopkonferansen i Roma, oktober 2015. Han opp- 
fordret biskopene inntrengende til å føre en åpen samtale og lot forberede 
virkelighetsnære dokumenter til drøftingene. I sin korte introduksjon 
3. oktober 2015, vel bevisst om at forsamlingen var splittet og emnene de 
skulle drøfte omstridt, og forberedelsesmaterialet realistisk, virkelighets- 
nært, og derfor provoserende for mange, sa Frans: 


the Synod is not a parliament in which to reach a consensus or a common accord 
by taking recourse to negotiation, to deal-making, or to compromise: indeed, 


the only method of the Synod is to open oneself up to the Holy Spirit with 


Homosexuality, Hypocrisy, 2019, s. 464. Paven nøyer seg med å kritisere kirkeledernes luksuriøse 
liv. Opplysningene kommer fra Vatileaks, se BBC 5. november 2015: «In the country he rules 
with absolute power, Pope Francis has chosen for himself one of the worst views. The pontiff’s 
small suite of rooms in the Vatican’s Santa Marta guest house looks out beyond the enclave's walls 
on to a small street and the rear of a petrol station. By contrast, a retired Italian cardinal living 
nearby enjoys a top-floor apartment in an old building with a view out over the Vatican itself. 
Documents leaked to reporters allege that a charitable foundation paid €200,000 (£140,000) to 
renovate the apartment that Cardinal Tarcisio Bertone is using as his retirement home. The leaks 
reveal that the Pope has been unable to persuade many of his Vatican officials to follow his own 
frugal example.» 


190 


MOTMAKT PA PAVESTOLEN - FRA PIUS IX TIL FRANS 


apostolic courage, with evangelical humility and confident, trusting prayer, in 
order that he guide us, enlighten us and make us keep before our eyes, not our 
personal opinions, but with faith in God, fidelity to the Magisterium, the good 


of the Church and the salus animarum. 


Han oppfordret til åpen samtale, uten redsel: 


apostolic courage ... refuses to be intimidated in the face of the temptations 
of the world that tend to extinguish the light of truth in the hearts of men, 
replacing it with small and temporary lights; nor even before the petrification 


of some hearts, which, despite good intentions, drive people away from God.” 


Paven hadde fulgt forberedelsene til gruppen omkring cardinal Baldisseri 


pa ukentlig basis for synoden, og var kjent med forberedelsesdokumentet, 


og ytret selv bl.a. «Homosexuals have gifts and qualities to offer Christian 


community» (Martel, 2019, s. 90). 


Man aner at synoden ma ha vert en rystende opplevelse for paven, som 


apenbart hadde onsket seg en apen, modig, men ogsa moderat samtale. 


Ved avslutningen 24. oktober konkluderer han synoden og framhever 


opplevelsen av gjensidig fremmedhet blant deltakerne. Han sier — og her 


bruker jeg den tyske teksten,” fordi noen av sitatene i den offisielle engel- 


ske versjonen er i uorden: 


(Wir) haben ... auch gesehen, dass das, was einem Bischof eines Kontinentes als 
normal erscheint, sich für den Bischof eines anderen Kontinents als seltsam, bei- 
nahe wie ein Skandal herausstellen kann — beinahe! -; was in einer Gesellschaft 
als Verletzung eines Rechtes angesehen wird, kann in einer anderen eine selbst- 
verständliche und unantastbare Vorschrift sein; was für einige Gewissensfreiheit 
ist, kann för andere nur Verwirrung bedeuten. Tatsåchlich sind die Kulturen 
untereinander sehr verschieden, und jeder allgemeine Grundsatz - wie ich 
sagte: die vom Lehramt der Kirche genau definierten dogmatischen Fragen - 
jeder allgemeine Grundsatz muss inkulturiert werden, wenn er beachtet und 


angewendet werden soll. 


23 


24 


http://w2.vatican.va/content/francesco/en/speeches/2015/0ctober/documents/papa-francesco 


20151005. padri-sinodali.html besøkt 8.9.21. 


http://www.vatican.va/content/francesco/de/speeches/2015/0ctober/documents/papa-francesco 


20151024. sinodo-conclusione-lavori.html besøkt 10.2.21. 

Mot de sterke motsetningene som var kommet til uttrykk i synoden, 


og som kritikerne av Frans siden henspiller pa og krever hans avgang, 


framholder Frans synspunktet at katolsk tro ma inkulturaliseres, for 4 


forebygge hovmod. Hovmotet stiller han tydelig opp mot, med formule- 


ringene i samme talen: 


Es bedeutet, allen bezeugt zu haben, dass das Evangelium ftir die Kirche eine 
lebendige Quelle ewiger Neuheit bleibt - ein Zeugnis gegen die, welche es 
«indoktrinieren» und zu toten Steinen machen wollen, mit denen man die 
anderen bewerfen kann. 

Es bedeutet auch, die verschlossenen Herzen entblöfit zu haben, die sich oft 
sogar hinter den Lehren der Kirche oder hinter den guten Absichten verstecken, 
um sich auf den Stuhl des Mose zu setzen und - manchmal von oben herab und 
mit Oberflåchlichkeit - über die schwierigen Fälle und die verletzten Familien zu 


richten. (min utheving) 


I klartekst synes jeg paven retter skarpt fokus på det enkelte av syno- 


dens deltakere faller for fristelsen å dømme «tradisjonelt», («sette seg på 


Mose stol og å dømme mange gange overflatisk om vanskelige tilfeller og 


ødelagte familier») uten å befatte seg med de menneskelige problemene 


som har vært følgen av obligatorisk sølibat for prester, av utestengelsen 


av kvinner fra prestetjeneste, av fordømmelse av homoseksualitet, og å 


motsette seg skilsmisse.” Han anklager tradisjonstenkerne for å stenge 


25 


Kritikken mot pave Frans er hard, og bidrar også til å drøfte pavens ufeilbarhet fra et per- 
spektiv som er motsatt det Hans King anla, som spurte om det er godt for kirken å ha den 
forestilling at paven er ufeilbar. Kardinal Raymond Leo Burke drøfter i en historisk skisse 
bakgrunnen for ufeilbarhetsdogmet, og hevder at når paven ikke taler om dogma og praksis 
i «conformitå con la Divina Revelatione» (dvs. for eksempel ikke holder seg til forbudet mot 
skilsmisse) «deve essere rifiutata dai fideli», i Burke, Brandmiiller, Schneider, Pera, Puccetti & 
Gigliotti, 2018, s. 36. Kritikken har vært høylytt forut og etter synoden om samliv. Pave Frans 
har ikke verdiget dem svar, men viser forakt for deres dobbeltmoral, hevder Martel, 2019, s. 113. 
Angrepene har også utfordret en annen fløy til motsigelse. I Die Zeit 10. november 2017 forklarer 
Paul Zulehner, katolsk professor i praktisk teologi i Wien at han og kollegaen, religionsfiloso- 
fen Tomas Halik, Praha, har tatt initiativ til en støtteaksjon die «Pro Pope Francis». Zulehner 
forklarer: «Die Angriffe auf den Papst haben massiv zugenommen. Zentraler Auslöser ist das 
påpstliche Schreiben Amoris laetitia von 2016, in dem der Papst eine barmherzige Haltung zur 
Wiederverheiratung Geschiedener einnimmt. Bekanntlich haben daraufhin die vier Kardinåle 
Walter Brandmiiller, Raymond Burke, Carlo Caffarra und Joachim Meisner in einem Brief 
Zweifel an der Eindeutigkeit von Amoris laetitia zum Ausdruck gebracht. Anschliefsend haben 
62 Papstkritiker in einer öffentlichen „Zurechtweisung“ den Papst der Håresie verdächtigt.» Se 
https://www.zeit.de/2017/46/papst-franziskus-unterstuetzung-online-petition 

sine hjerter. Den anklagen svir i kirken, som bygger på evangeliet som 
nettopp åpner hjertene. Frans etterlyser nytenkning i lys av det evangeliet 
som kirken lever på, om samliv i kirken, og uttaler seg skarpt mot over- 
grep mot kvinner og barn som har vært internasjonalt en skandale - som 
nettopp de aggressive motstanderne til Frans ikke drofter.*° 

Det er gode grunner til at pave Frans ikke massivt konfronterer den 
ekstravagante, dobbeltkommuniserende kulturen som finnes i Vatikanet. 
Derimot oppnår han gjennom fri og direkte tale om dette å peke på hvor 
problemene stikker. Han har skaffet seg mange fiender og møter dem så 
snart han går ut av huset sitt. Likevel har han svekket deres posisjoner i 
kirkeledelsen. De får fortsatt bo i luksus, men må tåle spott for det fra 
paven selv. Samtidig har Frans også mange støttespillere, i hierarkiet og i 
den verdensvide kirken. Det finnes integre og gode støttespillere omkring 
Frans. I denne situasjonen er det forståelig at han innimellom tyr til coun- 
ter-conduct. Det var også en erfaring mange som savnet handlingsrom i 
tidligere Øst-Tyskland gjorde: Det hemmelige politiet var gravalvorlig, og 
kunne ikke stille opp mot humor i samtaler, forteller slike som var innkalt.” 
Humor og klar tale renser luften. 

Kanskje det mest kjente eksemplet på dette er intervjuet med pave 
Frans som den italienske journalisten Andrea Tornielli gjorde i juli 2013. 
Han spurte paven om hva han ville gjøre i møte med en homofil? Pavens 
svar var nesten humoristisk, som fra oraklet i Delfi: «Who am I to judge?» 
I en senere intervjubok med Tornielli utdyper paven dette, simpelthen 
ved å vise til at det er evangeliet som gir slik counter-conduct: 


26 Se Martel, 2019, s. 96. Kardinal Burke anklager derimot paven for å være lite aktiv i å motsette 
seg å anerkjenne homofile i kirken. Slike anklager setter Martel i perspektiv, blant annet med 
et nidportrett av et mislykket besøk i Burkes store leilighet, der han finner ostentativt feminine 
klær, samt at Burkes sekretær omtale kardinalen i hunkjønn (Martel, 2019, s. 22ff). Slikt kan man 
naturligvis smile av, men kritikken fra disse kardinalene er meget giftig. For å forstå hvorfor 
dette er slikt et kompleks i Vatikanet - som boken til Martel egentlig handler om - ma man hai 
bevisstheten at da disse geistlige var unge og kom til bevissthet om å være homofile, var kirken 
både en egenartet mannskultur, og bare menn ledet kirken. Der kunne disse geistlige vinne stor 
respekt i samfunnet, vel å merke ved å skjule sin den gang forbudte seksuelle preferanse. Siden 
er dette blitt en del av en uoppløselig dobbeltkommunikasjon, med de problemer vi nå ser. Pave 
Frans vet alt dette, og taler åpen om det, i ordelag som ovenfor er referert. 

27 Dette er emner som jeg har arbeidet med annetsteds, se Hafstad, 2008, s. 117-123 og Hafstad, 
2009, S. 193-215. 

Asked whether there is an opposition between truth and mercy, or doctrine and 
mercy, the pontiff responds: «I will say this: mercy is real; it is the first attribute 
of God ... Theological reflections on doctrine or mercy may then follow, but 
let us not forget that mercy is doctrine,» says the pope. «Even so, I love saying: 


mercy is true.» 


Frans sier slik endefram at siden nåden, Guds kjærlighet, er den første 
egenskap ved Gud, så bestemmer dette enhver læremessig overveielse 
som kommer etter. Disse må alltid stå seg i forhold til dette utgangs- 
punkt: «mercy is doctrine», og så føyer han til at dette er utgangspunktet 
for tro: «mercy is true». 

Med et slikt utgangspunkt er det lett å forstå at pave Frans kan framstå 
som uredd i møte med presse og offentlighet. Han vil ikke la seg vikle 
inn i nettopp innviklede kirkerettslige resonnementer, slik hans kriti- 
kere ønsker å fange ham inn i. Bildet av fariseerne som forsøker å fange 
Mesteren med ord, melder seg ubedt. Arge kirkerettslig orienterte kri- 
tikere som kardinal Burke får ikke svar på sine anklager om at paven 
avviker fra kirkeretten, og derfor ikke kan kreve lydighet. Paven tier om 
disse anklagene, og kommuniserer slik at han ikke anser dem for integre. 

I en nylig utgitt framstilling av hvorledes paven håndterer konflik- 
ter i offentligheten og samtidig vedvarende fastholder sine elementære 
pastorale oppgaver, skriver Christopher Lamb, mangeårig korrespon- 
dent ved Vatikanet for den britiske katolske avisen The Tablet om pavens 
forhold til pressen. I motsetning til sine forgjengere gir Frans ofte spon- 
tane pressekonferanser. Han lar seg avbryte av spørsmål under sine åpne 
ukentlige generalaudienser. Han forholder seg åpent til spørsmål som 
han ikke kjenner på forhånd. Lamb kontrasterer dernest denne åpen- 
heten for presse og offentlighet med kritikernes manglende møte med 
spørsmål rettet mot deres argumenter og motiver. «So many of Francis' 
opponents demand that he answer their questions, yet are unwilling to 
face any scrutiny of their own from reporters. They want to put this pope 
to the test but will not subject their own theology or ideas to detailed 
examination» (Lamb, 2020, s. 37). 

Problemet i kirken og i verden er harde hjerter, gjentar pave Frans utret- 
telig. Derfor kommer han ustanselig tilbake til det temaet som vestlige 
land minst vil gå inn på: å ta imot flyktninger fra utålelige livssituasjoner, 

og å motvirke fattigdom. Som frigjøringsteolog kan han ikke lukke 
øynene for nøden som finnes. Han har begrenset makt, og sper på med 
counter-conduct for å holde oss alle våkne. 

Mens den tenkte pave Gregor XVII i Clowns of God anerkjenner den 
tradisjonelle utøvelsen av pavens makt og abdiserer, utvikler derimot 
Frans nettopp sin pastorale makt ved å opptre innimellom med coun- 
ter-conduct, med humor og varme. Trolig er dette en bedre farbar vei til 
å håndtere noe så skjørt som kirkelig «makt». Samtidig nuller han slett 
ikke ut de andre formene av counter-conduct som ble utviklet gjennom 
konsilene - som nettopp åpner for alle troendes ansvar og mulighet til å 
komme til uttrykk som subjekter i de livsrammer de befinner seg i. 

Relevans og conduct. 
Counter-conduct og resonans 


Carsten Schuerhoff 
KIFO, Institutt for kirke- religion- og livssynsforskning 


Abstract: This text is based on experiences from and research in a professional, 
multicultural, and multi-religious everyday life in a suburb of Oslo. First, reference is 
made to examples where church leadership favours and aims at increased relevance 
of the church. This is then contrasted with material from interviews conducted in 
the aforementioned suburb. Where the church leadership’s conduct is concerned 
with relevance, the interpretation of the interviews shows that the interviewees are 
withdrawing from the idea of relevance. Aided by Hartmut Rosa’s concept of reso- 
nance, this withdrawal is then specified as a kind of resistance from below. Through 
the interpretation of the interviews, resonance is brought into dialogue with Michel 
Foucault’s concepts of conduct and counter-conduct to see if this dialogue helps 
to develop and to deepen possible forms of counter-conduct. Resonance, due to 
incidents and actions of counter-conduct, appears to be crucial for the location/ 
localization of the church at these concrete places. 


Keywords: counter-conduct, relevance, resonance, church theory 


Denne teksten inviterer til en reise til Groruddalen, ost i Oslo. Her har 
jeg jobbet i en menighet de siste ara, her har jeg forsket pa kirka, men- 
neskene og stedet. Hvis den mangfoldige og flerkulturelle Groruddalen 
er preget av andre faktorer enn resten av Oslo, så er også menneskene her 
opptatt av kirka (si). Noen møter vi i denne teksten, i form av korte utdrag 
fra samtaler jeg har ført med dem. De deler av seg og sitt og forteller 
om Groruddalen, om gudstjenesten og kirka. De vet at Groruddalen er 
annerledes, men samtidig er de ikke samstemte i ett og alt. 


Sitering: Schuerhoff, C. (2022). Relevans og conduct. Counter-conduct og resonans. I I. M. Lid & T. Wyller 
(red.), Makt, motmakt og praksis. Bidrag til kritisk refleksjon innen diakoni og velferd (Kap. 9, s. 199-216). 
Cappelen Damm Akademisk. https://doi.org/10.23865/noasp.167.cho 

Lisens: CC BY-NC-ND 


199 


KAPITTEL 9 


I tolkningen av disse utdragene er det grunnleggende anliggendet en 
presisering av motstandspraksiser. Den tyske sosiologen Hartmut Rosa 
bruker begrepet resonans for å beskrive et godt, kanskje vellykket, forhold 
mellom mennesket og verden (2020). Med hjelp av mine intervjupartnere 
skal jeg bringe resonanskonseptet inn i en samtale med Michel Foucaults 
begrepspar conduct og counter-conduct, for å se om denne samtalen er 
med på å utvikle og å utdype mulige former av counter-conduct. 

Dette gjør jeg mens jeg, som profesjonell, står i en spenning mellom 
kirkeledelsen og det jeg vil betegne som «grasrota». Sikter kirkeledelsens 
conduct (som pastoral makt) mot økt kirkelig relevans, observerer jeg at 
noen av samtalepartnerne unndrar seg dette. Noen av dem er opptatt av 
å ta definisjonsmakten (og med dette den egne subjektiviteten) tilbake. 
Jeg tolker handlingene deres som uttrykk for counter-conduct, og jeg vil 
forstå visse former for counter-conduct som resonanshendelser. Disse er 
kirketeoretisk interessante, siden de både viser en avgjørende tilknytning 
til subjektene og stedene deres og i tillegg muliggjør å etablere kirka bor- 
tenfor binariteten religiøst-sekulært. Resonans, som kan springe ut av 
counter-conduct, framstår på denne måten som motbegrep til conduc- 
tens mål, som er relevans. 

Allerede nå må det understrekes at jeg, som prest i Groruddalen, 
er del av pastoralmakten. Jeg er del av kirkas anstrengelser for å være 
levende, nær og tilgjengelig. Som prest i Groruddalen har jeg de siste ti 
åra vært med på å tenke strategi, og jeg har vært del av et fellesskap som 
har som oppdrag å implementere bispedømmets og kirkas strategier og 
mål, nettopp i en del av byen hvor medlemstallet går raskt nedover, og 
kirka og menigheten ikke uten videre er selvsagte deler av lokalmiljøet. 
Jeg blir forbundet med og er representant for kirkas bestrebelser på å 
skape en relevant kirke, jeg er del av kirkas struktur og ansvar. Samtidig 
deler jeg hverdagen med mine informanter. De siste åra har jeg, med 
utgangspunkt i den profesjonelle, multikulturelle og flerreligiøse hver- 
dagen min i Groruddalen, forsket på gudstjenestereform og kirketeori. 
Noe av det empiriske materialet derfra bruker jeg også nå (Schuerhoff, 
2020). Uunngåelig viser dette at jeg - som forskersubjekt — er direkte 
involvert i både kunnskapsproduksjonen og maktkritikken jeg er på 
leting etter; jeg er del av motstandspraksisen jeg finner når jeg vil vise at 

counter-conductens (mulige) resonans(hendelser) er avgjørende for eta- 
bleringen av kirka på stedet. 


Relevans og conduct 


Utgangspunktet for kirkeledelsens aktiviteter og strategier er dens 
bekymring for at kirkas selvfølgelighet i det brede laget av befolknin- 
gen stadig blir mindre. Kirka kan ikke lenger regne med at dens tilbud 
blir etterspurt. Derfor kreves det fornyet og forandret engasjement - og 
på denne måten reagerer kirkeledelsen ganske tradisjonelt på en situa- 
sjon som er kjent i de fleste vesteuropeiske land. Et uttrykk for dette er 
Kirkerådets satsning på aldersgruppa 18-30 år. Kirkemøtet behandlet 
saken både i 2009 og i 2013 (KM (5/2009); KM (6/2013)). Aldersgruppa er 
også i fokus i de siste tre visjonsdokumentene for Den norske kirke (KM 
(8/2008); KM (7/2014); KM (7/2018)). 

I en antologi spør Finn Wagle: «Hva ville bli annerledes for oss alle, 
om 18-30-åringenes livsfølelse, erfaringer og tro fikk komme sterkere til 
uttrykk i kirkens store ‘vi’ [...]» (Wagle, 2013, s. 11)? Samtidig: «Er det 
mulig å være folkekirke og motkultur på samme tid? Det skal innrømmes 
at her ligger en fristelse, at kirken svikter sin oppgave som ‘jordens salt’, 
og istedenfor tilpasser seg og blir et speilbilde av samtiden» (Wagle, 2013, 
s. 12). Likedan er Jenny Skumsnes Moe og Andreas Hegertun opptatt av 
relevans. Skumsnes Moe nærmer seg begrepet slik: «Er Den norske kirke 
relevant for folk på min alder som individer? Kan vi komme til kirken 
og få hjelp til å ta avgjørelser i livene våre?» (Bjørke, 2013, s. 16). Mens 
Hegertun refererer en anekdote med følgende poeng: «Når folk drar på 
IKEA, kommer de alltid hjem igjen med bilen full av alle slags nyttige ting 
de har bruk for i hverdagen. I kirken snakker de bare om seg selv og syn- 
ger gamle sanger» (Bjørke, 2013, s. 17). Og begge understreker betydningen 
av menigheten som fellesskap og dens (indre) relasjonalitet(smuligheter). 

Et annet uttrykk for endringer initiert av kirkeledelsen er arbeidet med 
en kirkebruksplan for Oslo. NRK viser en reportasje lille julaften 2018: 
«Kirkene er overalt i Norge [...]. Og mange av kirkene er ofte tomme. 
Ser man på tallene kan det virke som kirken rett og slett ikke lengre er 
relevant» (NRK, 2018). Kirkevergen i Oslo Robert Wright presenterer en 

knapp analyse: «Mister vi dapstallene, så mister vi også medlemsmas- 
sen» (NRK, 2018). Så ser vi bispegården hvor Oslo-biskopen får mer tid 
til rådighet: 


For meg, så synes eg det er utroleg viktig og spennande, kva er kyrkja, og koss 
er vi kyrkja i vår tid? Både opne opp gudstenestene våre, [...], at du må [...] få 
en følelse av å kjenne deg velkommen, og om du ikkje er inne i alle kodene, vi 
er en mangfaldig befolkning og vårt ønske er då at me skal vere relevant kyrkje 
for framtida. (NRK, 2018) 


Det er tydelig at noe står på spill. Noe må bli annerledes, og kirkeledelsen 
vil lede an i disse prosessene. Målet for ledelsen — for denne (pastoral- 
maktens) conduct - er økt relevans for kirka (Lorenzini, 2016, s. 9; Schütz, 
2016; Sohki-Bulley, 2014, s. 5-6). Wright skriver i et innlegg: «Kirken i Oslo 
er relevant. Gjennom en kirkebruksplan håper vi å øke relevansen for de 
mange» (Wright, 2018). Og det er ikke vanskelig å finne flere eksempler 
på lignende bruk av relevansbegrepet (Hugdal, 2017; Nordengen, 2018; 
Nyhus, 2018; Svartvasmo, 2018). 

Kirkeledelsen overtar med dette både en tenkning om at tall tilkjenne- 
gir relevans, at relevans kan telles, og et bilde fra økonomien: relevant er 
det som kjøpes. Kirka er lik en butikk hvor en kan hente ut det en trenger 
for livet (utenfor). Det som foreslås er metodiske grep, kirkebruksplanen 
legger opp til stenging av kirker, og gudstjenestene skal bli åpnere, let- 
tere å forstå. Målet om økt relevans blir selvforklarende, de nødvendige 
grepene blir allmenne og selvinnlysende. De framstår som løsrevet fra 
de konkrete menneskene og stedene, uavhengig av mottakeren og motta- 
kerens ønsker og innsikt. De gjelder tilsynelatende overalt og for alle og 
underbygger et bilde av kirka som står ovenfor samfunnet. Og dermed 
når dette ikke lenger enn Jurgen Moltmanns (1972) analyse: 


Jo mer teologi og kirke prøver å bli relevante i nåtidas problemer, desto dypere 
blir de dratt inn i krisen av sin egen kristne identitet. Jo mer de prøver å forsvare 
identiteten sin gjennom tradisjonelle dogmer, riter og moralforestillinger, desto 
mer irrelevante og mindre troverdige blir de. Dobbeltkrisen kan mer treffende 
betegnes som identity-involvement-dilemma. (s. 12. Denne og alle følgende 


oversettelser fra tysk er mine.) 

Counter-conduct 


Den profesjonell-kirkelige hverdagen i den mangfoldige Groruddalen 
viser at kirkelige strategidokumenter, kirkelige forsok pa profilering og 
forandret metodikk ikke er sa lett a tilpasse. Hverdagen viser utfordrin- 
ger som er mer enn utfordringer knyttet til rett og riktig «oversettelse». 
Dette blir tydelig i tilsynelatende enkle sporsmal som trenger seg pa: Hva 
er stedet for bestrebelsene, hvem tilhører dette stedet? Hva og hvem er 
kirka pa dette stedet, og hva og hvem e(ie)r stedet? 

I hverdagen og i arbeidet mitt opplever jeg reservasjoner, ikke artiku- 
lert som åpen motstand, men mer handlinger og hendelser som er støpt 
inn i sosiale situasjoner. Det kan være en måte å trekke seg unna på, å 
vike tilbake på, å peke på at dette/noe kommer utenfra og ovenfra, at 
det letes etter andre formuleringer, og at andre bilder for kirka og stedet 
både etterspørres og tegnes. For å beskrive denne formen for motstand og 
disse unndragende trekkene har jeg i det følgende valgt begrepet coun- 
ter-conduct. Derfor skal nå følgende spørsmål besvares: Hvilke kriterier 
legger jeg til grunn for å peke på og forstå sosial praksis som en form for 
counter-conduct? 

Bal Sohki-Bulley (2014) tar utgangspunkt i Michel Foucaults konsept 
counter-conduct for å tolke hendelsene under opptøyene i London i 2011. 
Hos Foucault observerer hun en bevegelse fra begreper som «resistance», 
«refusal», «revolt», «disobedience», «dissent» og «misconduct» mot 
begrepet counter-conduct: 


Counter-conduct [...] gives the full sense of «struggle against the processes 
implemented for conducting others». It is, at base, a refusal of the form of being 
conducted [...] Furthermore, key to refusal is that «there is no single locus of 
great Refusal, no soul of revolt, sources of all rebellions, or pure law of the revo- 
lutionary». This is key because it implies that counter-conduct happens; it is 
fact. (s. 6) 


Det er nettopp karakteristikken av counter-conduct som noe som skjer 
(«happens»), som vekker Sohki-Bulleys nysgjerrighet, for det impliserer 
spontanitet, mener hun. Hun spesifiserer dette ved hjelp av stikkord fra 
det moderne improvisasjonsteateret. Spontanitet kjennetegnes av «vita- 
lity, appropriateness, intuitiveness and readiness for change» (s. 7). 

Dette blir videre klargjort: 


The former refers to a «sense of aliveness» [...]; «appropriateness» means that 
the spontaneous act is more than «heedless impulse» but is performed by an 
actor who has a «measure of the situation»; «intuitiveness» implies a «range 
of expressive possibilities»; and, finally, the «readiness for change» criterion 
«requires an ability to accept each moment as it comes and respond dynami- 


cally». (s. 7) 


I det folgende overtar jeg Sohki-Bulleys fire spontanitetstrekk som en del 
av mine analysekriterier; disse skal sette meg pa spor av counter-conduct 
i det empiriske materialet mitt. Det er karakteristikken av counter-con- 
duct som noe som «happens» som gjør Sohki-Bulleys aktualisering ver- 
difull for meg, og som jeg sa skal tolke i kirketeoretisk henseende. 


Resonans 


I aktualiseringen av counter-conduct som noe som «happens», i persep- 
sjonen av det ikke-disponible, det destabiliserende og det overraskende, 
ligger en åpning til å tolke varianter av counter-conduct som resonans- 
hendelser. Derfor skal Hartmut Rosas resonansbegrep karakteriseres i 
korte vendinger, før jeg nedenfor kommer tilbake til dette. 

Rosa (2020) vil forstå resonans som en sosialteoretisk kategori, som «en 
modus for å-være-i-verden, det vil si en spesifikk måte å-opprette-et-for- 
hold mellom subjekt og verden på» (s. 285). Resonans er et forhold som er 
kjennetegnet av affisering og emosjon, av berøring og (gjensidig) trans- 
formasjon, resonans «er ingen ekko-, men et svarforhold; den forutsetter 
at begge sider snakker med sin egen stemme» (s. 298), den «impliserer et 
moment av konstitutiv utilgjengelighet» (s. 298, se også s. 281, 285, 291, 
293 og 296). Rosa sikter mot en gjensidighet i det sosiale rom, en gjensidig 
avhengighet som bevarer begge aktørers integritet, samtidig som denne 
gjensidigheten — og også den gjensidige transformasjonen - er preget av 
en hendelseskarakter, den oppstår. 

I det følgende vil jeg lese Bal Sohki-Bulleys og Rosas tilrettelegginger 
sammen, på denne måten skal jeg i det følgende se om det finnes varianter 
av counter-conduct som lar seg beskrive som resonanshendelser. Tanken 

er at disse kan sette meg pa sporet av noe overraskende, pa spor av proses- 
suelle og destabiliserende etableringer av kirka - midt i det hverdagslige 
og det kroppslige. 


Empirisk materiale fra Groruddalen 


Groruddalens moderne historie begynner 1. januar 1948 da Aker kom- 
mune ble slått sammen med Oslo kommune. Boligsituasjonen var utfor- 
drende, Oslo kommune trengte tomtegrunn. Mellom 1960 og 1990 var 
det en eksplosjonsartet befolkningsvekt, og antall innbyggere økte med 
70 %. Det kom mennesker fra hele landet, inkludert Oslo indre øst: «Frå 
1950 til 1970 vart det bygd om lag 725 000 bustader, jamt over 28 000 årleg. 
[...] For Arbeidarpartiet hadde retten til eigen bustad for alle vore ei mer- 
kesak [...]» (Furre, 2012, s. 243). 

Raskt ble det satt spørsmålstegn ved den nye blokkbebyggelsen. I 1969 
kom Ammerud-rapporten. Journalisten Øyvind Holen (2016) skriver: 
«Det var altså noe fundamentalt galt med Ammerud allerede etter to år. 
Beboerne fikk knapt anledning til å møblere leilighetene, før området 
var stemplet» (s. 124-125). Og slik fulgte rapportene på hverandre, i 1975 
kom Stovner-rapporten, i 1978 Romsås-rapporten. Men allerede i 1984 
bemerket sosiologen Ivar Frønes: «Bak mytene drev ungdom med sitt, 
møttes ute, gikk på klubben, sparket fotball i en vrimmel av lag, gikk 
på ski eller stelte med hest, satt på rommet sammen venninner og dro 
til sentrum på kino» (Byantikvaren i Oslo, 2010, s. 67). Evig eies kun et 
dårlig rykte - der hvor det på 1970-tallet og på 1980-tallet ble diskutert 
«limsniffing, hærverk, fordrukne fedre, dårlig integrerte nordlendinger 
og analfabetisme blant barn» (Eriksen & Høgmoen, 2011, s. 30), blir i 
dag etnisitet, mangfold og det flerkulturelle ledende stikkord i debatten 
om Groruddalen. Helt fra starten av finnes det et åpenbart gap mellom 
et (for-)tolkende syn på Groruddalen fra utsiden, hvor anledningen og 
innholdet i det negative synet endres, hvor formen samtidig forblir sta- 
tisk og uberørt av livet på innsiden, av erfaringene og opplevelsene til 
menneskene som bor i dalen. 

Det bor ca. 150 000 mennesker i dalen, det snakkes rundt 200 språk, 
og det telles ca. 170 nasjonale opphav. Kristendom og islam er de største 

religionene, men det er mange flere. Gjennomsnittsinntekten ligger bety- 
delig under Oslo-nivået, barnefattigdommen er høyere enn andre steder 
i Oslo, folk bor trangt, og infrastrukturen er kjennetegnet av et stort 
oppussingsbehov. 

Det som følger nå, er to gjennomganger av empirisk materiale fra 
Groruddalen (Schuerhoff, 2020). Her blir det tydelig at informantene mine 
ikke er samstemte selv om de kan sette ord på noen felles utfordringer 
for kirka i Groruddalen. Noen av informantene deler langt på vei kirke- 
ledelsens analyse av situasjonen og dens anbefalinger. Kirkeledelsens 
conduct er intakt. På den andre siden blir det tydelig at andre frigjør seg 
fra dette. Det de forteller og deler ligner mer på resonans, jeg forstår dem 
mer i retning av counter-conduct, også og nettopp fordi de er opptatt av de 
involvertes subjektivitet og stedets betydning (Lorenzini, 2016, s. 16—17). 


Conduct i Groruddalen 


Helga er prest, hun er rundt 60 år. Tidligere har hun jobbet i en drabantby 
som kan minne om Groruddalen. Siden menigheten manglet et kirke- 
bygg, ble gudstjenesten feiret i en gymsal. Helga forteller om det og om 
arbeidet med reformen av gudstjenestelivet. De siste åra har Helga jobbet 
med reformen i en kirkelig administrasjonssammenheng. 


CS: har du, du, noen pregende gudstjenesteerfaringer? 

H: ja, altsa det å ha, eh, gudstjeneste i en gymnastikksal preget jo, tror jeg 
har preget meg, [...], det er en reell gudstjeneste, [...], men samtidig så 
ser man jo at det er, man får ikke den hjelp til feiringen av gudstjenesten, 
verken prest eller menighet, som man far i et godt kirkerom, [...], skole- 


klokka ringte midt under prekenen 


Dette tar hun med videre inn i diskusjonen om reformen av 
gudstjenestelivet: 


H: [...], gudstjenesteordningen er jo også lagt opp til med noe litt mer 
bevegelse, variasjon i uttrykket, [...], det er kropper i bevegelse, [...], 
og at flere sanser tas i bruk, [...], men det må skje på en måte som er 
akseptabel også i vår kultur, vi, vi, æh, er ikke, kan ikke lage en sånn 


Karibi-gudstjeneste i Norge, vi, vi, vi er, altså, bor i Norge og har denne 

norske kulturen som sier at man skal vere litt passiv og forsiktig i 


gudstjenesten. 


Ideelt sett feires gudstjenester i et rom som er bygget for det. Samtidig 
kan gudstjenesten skape seg rom, men forblir i dette truet av hverdagen. 
Reformen av gudstjenestelivet framhever andre perspektiver, samtidig 
har dette en tydelig grense. Det finnes gudstjenesteformer som ikke pas- 
ser inn i norsk kultur — som her ser ut til å sta i en bekreftende veksel- 
virkning med den tradisjonelle gudstjenestefeiringen. 

Jonas er russ. Han er vokst opp i Groruddalen og hører til i periferien 
av et kirkelig ungdomsarbeid. Han er entusiastisk og observerer stedet: 


J: tror at vi, [...], at kirken ikke egentlig er ment til 4 veere opptatt av kir- 
ken, men opptatt av folka, zh, rundt i samfunnet, [...], altså, hvis kirken 
bare blir et, et sted for de religiøse [...], så tror jeg ikke vi får, får så mye 
slagkraft, da 

CS: mh 

J: [...], for jeg tror at, altså, vi er, star i en helt spesiell situasjon her på Y, 
i forhold til, æh, altså, bydeler med liten innvandring, fordi det er mye 


mer åpenhet om religion her 


Jonas er åpenbart kjent med stedet, han forteller at han, på skolen i sen- 
trum, møter en likegyldighet overfor religion som han ikke var kjent med 
i Groruddalen. Mot slutten av intervjuet vender han blikket innover: 


J: jeg har veldig lyst å være en del av en kirke som [...] utfordrer meg til å 
leve, æh, et liv der jeg lever i fellesskap med Jesus, og der jeg tar valg som 
gjør at kanskje verden ser rart på meg, mens, men jeg gjør det fordi jeg 


har lyst til å vise, å vise Jesu kjærlighet til folka rundt meg 


Kirka er fellesskap, kirka vet hva den skal formidle. Henvendelsen til 
«folka» (de ikke-religiøse, de annerledes-religiose?) har med slagkraft å 
gjøre, verden er utenfor og objekt for kirkas og Jonas’ henvendelse. 

Det er iøynefallende at ingen nevner relevans, ordet er ikke del av 
vokabularet til informantene mine. Samtidig deler Helga og Jonas langt 
på vei kirkeledelsens tilnærming, det trengs en åpning, for å nå ut, for å 
kunne hevde seg. Det er kirka (som helhet) som er subjektet og stedet blir 
utydelig. Hos Helga fordi kirka blir knyttet til en overordnet norsk kultur, 

hos Jonas fordi kirka som fellesskap overtar. Åpningen, åpenheten er - 
også i et kulturelt og religiøst spenningsfelt — viktig, men skal ikke gå på 
bekostning av det (definerbare) egne (som hos Helga harmoniserer med 
en definert forståelse av (tradisjonell) norsk kultur). Premissene og impli- 
kasjonene som ligger i kirkeledelsens conduct blir sett og tatt til følge. 


Counter-conduct i Groruddalen 


Roger er prest i Groruddalen, noe yngre enn meg, men med litt lengre 
fartstid. Han er den eneste av mine intervjupartnere som nevner rele- 
vansbegrepet, og han introduserer begrepet selv: 


R: og, liksom, [...], hvordan kan kirken være relevant i alle folk sitt liv, det 
erjo en utfordring, å være relevant, de yngre, ungdommens liv, og i bar- 
nefamiliene sitt liv, og i våre, altså, de som ikke har bodd i Norge hele sitt 
liv, [...], det må vi sikkert jobbe en del med, hvem, hva er folk opptatt 
av i dag, [...], hva betyr det, æh, at Jesus døde og sto opp for, for all [...], 
[...], hva betyr nåde, [...] 


Dette er ikke noe menigheten eller kirka kan drive med alene og på egen 
hånd: 


R: æh, altså, [...], nærmiljøet vårt forandrer seg, og vi kan ikke bare fort- 
sette å late som, altså, bare gå i hverandres, gå i en forening, en liten oase, 
og ikke snakke med omgivelsene rundt oss, æh, og det er viktig å være 
med å skape fred, [...], dialogarbeidet, forankre i diakoniutvalget, og det 
var jeg spent på, [...], men de tok det imot, [...], dette er fredsarbeid, 
[...], for vi vil ha 

CS: mh 

R: fred og forståelse i vårt, eh, Groruddalen, [...], da må ikke dialog[...], 
bli en sånn koseklubb, der vi bare blir venner og sånn, men at vi må 
tenke større om det, vi må ut, altså, vi må, æh, ja, nei, man må ut av, ut 


av, eh, vårt felles[...], det fellesskapet som nå er i dialog[...], [...] 


I min tolkning er det avgjørende at Roger peker på to ting, de involverte 
subjektene og stedet. De involverte subjektene må inn i en dialog som 
krever mer enn å tune seg inn på forholdene rundt — «vi må ut». Kirka 

er ikke en oase, relevans er et fellesprosjekt som har helt andre mal enn 
indrekirkelige, kirkas relevans er uløselig knyttet til stedet og stedets sub- 
jekter, og Roger underslår ikke at dette er krevende. 

Solveig har nettopp blitt pensjonist. Siden slutten av 1970-tallet har hun 
bodd i Groruddalen, og hun har i alle år jobbet i helsevesenet. Jeg ville 
gjerne snakke med Solveig for å få innblikk i noen mer grunnleggende 
utviklingstrekk ved Groruddalen: 


CS: [...], hvis du tenker tilbake, [...] de største forandringene i, i arbeids- 
hverdagen, [...], hva har de vært 

S: [tenker hoyt, stikkord hores, men ikke alle], [...], men, mh, [p], nei, 
det, det er nok de største utfordringene og, pos[...], i positiv og negativ 
retning, på en måte, det er jo dette med det flerkulturelle 

CS: mh 

S: men, men det er jo liksom ikke bare det, det er ikke bare negativt det, det 


er jo, det har jo vært spennende, og det er utfordringer i [alle retninger] 


Solveig går videre med dette. Hun nevner utfordringer knyttet til økono- 
miske kutt i helsevesenet, rasjonaliseringskrav, hun anfører positive sider 
ved mangfoldet, «og så må jo ikke vi som norske, da, eller europeiske, 
[ler], tro at vi hele tida eier sannheten». Videre omtaler hun utfordrin- 
ger forbundet med lav bevissthet rundt psykisk helse i noen innvandrer- 
miljøer, kritiserer at det fortsatt finnes arrangerte ekteskap — og Solveig 
avslutter slik: 


S: sa, så, mh, [kremter], [p], det var litt utenom kirka, men 
CS: ja, men, det er, det er viktig, det 


S: ja, [ler], men det er nå der kirka er 


For Solveig er det som ikke er kirka, ekklesiologisk interessant. For det 
gjør noe, det gjør noe med henne og hennes tilnærming til både dalen og 
kirka. Dette er for Solveig ikke gitt, dette er ikke mulig å tenke seg uten 
initiale utgangspunkter som kan overraske. Hun er innom dette helt mot 


slutten av intervjuet: 


S: sa, så, sa er det ikke vanlig at religion er, men [...] 


i 

S: [...], den apne barnehagen, for eksempel, da kan det 
CS: ja 
S: liksom plutselig mer dukke opp sanne ting, at en kan sitte og snakke 


om temaer og, jeg husker, det var, [...], hvor det ble snakk om ett 
eller annet med dette her om å, dreping, da hadde vel kanskje vært en 
terroraksjon 
lel 

S: i sånne litt mer frie settinger, så kan det bli snakk om religion, æh, men 
det er ikke lagt opp at man prater om, man kan heller stille spørsmål, 
EA 
[ise] 

S: [...], det er noen som har et bevisst forhold til kristendommen, men det 
[...] er jo mange som, [...] 

CS: mh 

S: som ikke vil bekjenne seg til noen kristen tro, [...], men for meg som 
har, [ler], det var egentlig litt sånn, eh, altså, jeg hadde en stol[...], altså, 
folk visste jo at jeg var med i X kirke, æh, men det var ikke sånn at jeg ble 
utfordra på, [...], men [...] folk visste at jeg var med i kirka og, og, jeg 


hadde en sånn stolthet 


CS: mh 
S: egentlig, til at, for, for jeg synes X kirke har markert seg på en positiv 
måte 


I møtene på arbeidsplassen åpnes det et rom, folk snakker sammen, stil- 
ler spørsmål, utfordrer hverandre, eller lar være å utfordre - og Solveig 
oppdager en stolthet. Her er det ikke snakk om menighetens indre for- 
hold, men hun er med på å etablere kirka, der og da, og kan støtte seg på 
X menighets profilering utad. Solveig aktualiserer menigheten, utenfor 
det hellige, midt i det sekulære, som del av noe større, her hvor hun ikke 
må ha rett hele tida, hvor ting er usikre og i forandring. I samspill med 
andre, som forblir de andre, blir kirka livsnær, tilgjengelig, resonant - og 
kanskje relevant. 

En kanskje enda tydeligere og uttalt konsentrasjon på stedet finnes 
hos Tomas. Tomas er omtrent like gammel som meg, og han har erfa- 
ring fra et større kirkelig reformprosjekt. I samtalen med ham står ste- 
det i fokus: 


210 


RELEVANS OG CONDUCT 


T: [...], det er mange forfattere som kommer fra Groruddalen som sier 
noe om hvordan mangfoldet preget dem positivt, [...], det å vokse opp 
i et område med kontinuerlig endring har vært positivt for dem, det 
har vært med på å gi dem en skaperkraft, og det tenker jeg det er noe 
Groruddalen stadig kan eksportere, [...] 

CS: så det er en prosess å ta stedet enten tilbake eller i eie 
[sve] 

T: ta stedet i eie, [...], jeg tenker at det er alles oppgave, [...], og jeg tenker 
at det er viktig å skape en god identitet i Groruddalen for alle de som 
lever der, at det er en fellesoppgave, og for kirken tenker jeg at det er en 
veldig stor oppgave, [...], å være en arena hvor det skjer møter mellom 
mennesker, [...], at kirken kan tilby en arena hvor folk blir kjent, kjenner 


tilknytning, [...], på linje med idrettslag og skole, [...] 


Målet er ikke en kirkelig identitet, men en identitet for alle. Denne er 
knyttet til stedet som folk skal kjenne tilknytning til - og dette er også 
kirkas oppgave, sammen med andre. 


Counter-conduct og resonans som kirkelig 
diskurs - utenfor mystikken 


Både Roger, Solveig og Tomas er opptatt av hendelser, av noe som skjer i 
møte mellom mennesker, selv om dette skildres indirekte av dem. I dette 
er de, på hver sin måte, preget av Bal Sohki-Bulleys kjennetegn for counter- 
conduct, nemlig «vitality», «appropriateness», «intuitiveness» og «rea- 
diness for change». 

Hos Roger er dialogen ikke sikret, en risiko nærmest, den lever ikke 
bare i kirka, den krever kunnskap, vilje til forandring: 


R: [...], min oppgave som prest er jo å vere her, altså, jeg er tilsatt 
på Z, [...], være i kontakt med samfunnet jeg lever i 

CS: mh 

R: æh, og jeg tror jo veldig på samtale, [...] å ha en samtale om, på en 
måte, livet vårt, samfunnet vårt, og Gud, da, hvem er jeg og hvor- 
dan, altså, både på et individuelt plan, altså, hvordan, æh, å forstå 


sitt eget liv i lys, i lys av, altså, det å være skapt og elsket, og det å 

forsta sitt eget liv som en del av det, og, og som en del av et felles- 
skap, mh, tj, hva er oppgavene våre, hvordan kan vi lage godt sam[...], 


lokalsamfunn [...] 


Tomas er opptatt av dette. Som vist over, utvider han identitetsbegre- 
pet. Det er han tidligere i intervjuet tydelig på, Groruddalen er større og 
«eies» av flere: 


T: hvem eier stedet man bor på, og det er jo de som bor der, og så, jeg ten- 
ker, ja, det er et stort prosjekt, da, å lage en kultur, lage en tilhørighet, 


lage en felleshistorie 


Solveigs erfaringer tydeliggjør nettopp dette: Det overraskende, som kre- 
ver fingerspissfølelse og intuitivitet, kan oppstå når du minst venter det, 
på kontoret, når det plutselig åpner seg en mulighet til å ta opp et tema 
som i utgangspunktet ikke er tenkt inn, som religion. 

I alt dette forblir det å vite om både stedet/stedene og de andre, de 
involverte subjektene viktig og avgjørende for både menigheten og kirka. 
De andre, de involverte subjektene, er ikke tenkt som kirkelige subjek- 
ter. Tvert imot, de (presumptivt) kirkelige subjektene Roger, Solveig og 
Tomas, må være villige til både å gi fra seg definisjonsmakt og til å bli 
delaktige i definisjon(sprosess)er av seg selv og av stedet/stedene. Det er 
dialogene og de mellommenneskelige møtene som blir det viktige, ikke 
første og fremst den kirkelige forankringen. 

Counter-conductens, motstandens, uttrykk eller kjerne er på ingen 
måte en uttalt opposisjon mot strategipapirer fra kirkeledelsen. Den 
er ikke ute etter å etablere en annen eller ny pastoralmakt, den ser 
ikke ut til å være mystisk inspirert, drevet av genuint religiøse forestil- 
linger. Det jeg observerer, er ikke en utelukkende indrekirkelig drøf- 
ting av forskjellige (kirkelige) strategier i møte med ulike utfordringer. 
Samtidig, med mystikkens etablering av motstand deles likevel en 
tanke om at den andre skal ha en stemme. Det som skjer, i motstan- 
den, er en fordypning av subjektet — av det egne subjektet og de andre 
involverte subjektene. 

Motstanden peker tydelig på det Hartmut Rosa (2020) vil beskrive 
som gjensidighet i det sosiale rom, som resonans, eller enda mer nøyak- 
tig, som resonanshendelse. Det er det Roger, Solveig og Tomas er ute etter, 

erfaringer som «trer fram der og da, hvor subjekter kommer i berøring 
med noe i verden som representerer en uavhengig verdikilde for dem, 
noe som kommer mot dem som absolutt viktig og verdifullt og som angår 
dem» (s. 291). «I resonansøyeblikk er det-som-er og det-som-burde-være 
i tendens sammenfallende — og det gjelder også om vi blir overrasket av 
‘det-som-er’, slik at vi må justere vårt det-som-burde-være-kart spontant 
[...]» (5. 291-292). 

Med sikte på det empiriske materialet fra Groruddalen er det viktig å 
understreke at alle tre vet om det fremmede, det utfordrende, vet om de 
andre og vil samtidig mer, forventer mer: 


Resonansevne er basert på en forutliggende erfaring av det fremmede, det irri- 
terende og det ikke-tilegnede, framfor alt det ikke-disponible, det som unndrar 
seg tilgang og forventning. I møte med dette fremmede tar en dialogisk prosess 


av (alltid delvis) forvandling/adapsjon til [...]. (s. 317) 


Counter-conducten, motstanden, ligger i understrekningen av og i kra- 
vet om gjensidighet. Et mål hvor den andre skal tilpasses (og en selv 
ikke skal tilpasse seg) blir avvist, målet er en gjensidig forvandling 
(Anverwandlung), på sitt beste erfart som resonans, som nettopp ikke 
er harmoni og ikke sosialromantikk. Stedets smerte og konflikter blir 
ikke fortrengt. Resonans vet om den andres stemme og forutsetter at den 
andre skal og kan forbli den andre, at forvandlingen blir til i det som skjer 
(Rosa, 2020, S. 318, 321-322 og 326). 


Noen (foreløpige) kirketeoretiske implikasjoner 


Roger, Solveig og Tomas er i sine hverdagslige tilnærminger ikke opp- 
tatt av en kirkemodell. Samtidig understreker de, gjennom sine tanker 
og ideer om kirka, avhengigheten av en konkret forankring nedenfra. 
De peker på konkrete mennesker på konkrete steder, i konkrete rom. På 
denne måten blir kirka plassert midt i og som del av noe større, ikke som 
et tillegg til eller som leverandør av noe til andre. Deres kirke er avhengig 
av en berørthet mellom subjektene. Alle tre viser en nærhet til et identi- 
tetsbegrep som forstår identitet grunnleggende som interkulturelt, som 
stadig i flyt, som noe som stadig må reforhandles (Gruber, 2017). Med 

dette er deres kirke avhengig av at subjektene skriver seg inn i forhand- 
lingene pa stedet. 

Kirkeledelsens og conductens dikotomi mellom kirka og verden blir 
utfordret. Uten tvil kjenner bade Helga og Jonas stedene sine. Begge har 
mye verdifullt å fare med og målbærer viktig (kirkelig) innsikt, kanskje 
nettopp i den mangfoldige og utfordrende Groruddalen. Derfor er inten- 
sjonen mye mer å utvide enn å diskvalifisere. 

Utvidelsen av det Helga og Jonas forteller og målbærer, består i å 
kunne vise at det finnes hendelser som bærer i seg motstand, og som 
åpner opp situasjonen og dikotomien mellom kirka og verden. Roger, 
Solveig og Tomas er opptatt av det som skjer, av det som vibrerer, hvor det 
oppstår noe. Det de beskriver, har jeg tolket som counter-conduct, og jeg 
mener at resonansbegrepet kan gi en interessant presisering av hvordan 
counter-conduct kan ta form, som resonanshendelse. 


I) Mine tre informanter viser at en tenkning ovenfra, uttrykt gjen- 
nom conducten, ikke er å realisere. På denne måten avslører mot- 
standshendelsene, counter-conducten, en krise i måten ledelsen går 
fram på, og conducten blir, kanskje i det stille og nærmest usynlig, 
utfordret. 

2) Roger, Solveig og Tomas gjør det tydelig og påtrengende at conducten 
ikke tar høyde for de andre og stedet/stedene deres. Counter-conduct, 
motstand, er å peke på nettopp dette. Det går ikke an å etablere og 
stadfeste en (relevant) kirke løsrevet fra disse to størrelsene. 

3) Med dette avslører de en annen og en mindre kirke, en kirke som 
ikke kan planlegge egen ekspansjon og egen relevans. Verken vik- 
tigheten av åpne og tilgjengelig gudstjenester eller et godt arbeid 
med dåpen skal feies under teppet. Betenkningen er mer denne: Er 
det underliggende budskapet at flere deltakere og flere døpte er med 
på å øke kirkas relevans, så må alle kampanjer forbli fåfengt, for 
fokuset ligger på kirka. Og det er nettopp dette fokuset Roger, Sol- 
veig og Tomas setter spørsmålstegn ved. 


Det er dette de tre peker på: I den mangfoldige og flerkulturelle 
Groruddalen kommer det til syne at kirka skjer sammen med andre, 

bundet til et (felles) sted - og ikke til kirka. Kirka blir mye mer til gjen- 
nom og som en overraskende, vibrerende, destabilisert og desentrert 
resonanshendelse; den er kroppslig og uberegnelig, fluid. 

Hvor jeg hører annet og andre, hvor jeg blir lyttet til, hvor jeg berører 
og blir berørt, hvor jeg blir utfordret og utfordrer, hvor den andre angår 
meg og vice versa, hvor vi sammen blir forvandlet og er med på å bygge 
stedets identitet, der kan kirka tre fram som en desentralisert resonans- 
hendelse, et uutforsket, ikke-disponibelt og destabilisert resonansrom. 
Først da (temporal eller kausal — det skal vi la stå åpent) kan den være 
relevant. 

Kristent arbeid for dave som makt 
og motmakt i perioden 1930-1945 


Inger Marie Lid 
VID vitenskapelige høgskole 


Abstract: The chapter explores and discusses Christian religious work for deaf peo- 
ple with disabilities in the period of the eugenics, 1930-1945. The minister for the 
deaf Lutheran church in Norway, Conrad Bonnevie-Svendsen had a leading role 
both in the church and at the Home of the deaf, a diaconal institution providing a 
home and care services for deaf persons with disabilities. As a minister, Bonnevie- 
Svendsen had a leading role in the underground work under the Nazi occupation 
of Norway. Simultaneously, the Home of the deaf initiated and administered a work 
farm for deaf men with disabilities, segregating the deaf from the rest of the society. 
The Christian philanthropic work for deaf thus both adapted to the contemporary 
practice of segregation and worked against the occupation. This ambivalence is dis- 
cussed in light of Foucaults theory of counter conduct. 


Keywords: Diaconal practice, Deaf Lutheran church, deaf men, Norway, Interwar 
and Nazi occupation 


Introduksjon 


Stiftelsen Hjemmet for døve ble etablert av hovedprest for Norges døve, 
Conrad Svendsen, i samarbeid med Det norske lutherske indremisjons- 
selskap i 1898. I dette kapittelet utforsker jeg den diakonale praksisen 
til Hjemmet for døve i perioden 1930-1945 med interesse for i hvilken 
grad stiftelsen og stiftelsens leder utgjorde en motmakt eller støtte for 


Sitering: Lid, I. M. (2022). Kristent arbeid for døve som makt og motmakt i perioden 1930-1945. I I. M. Lid 
& T. Wyller (red.), Makt, motmakt og praksis. Bidrag til kritisk refleksjon innen diakoni og velferd 
(Kap. 10, s. 217-237). Cappelen Damm Akademisk. https://doi.org/10.23865/noasp.167.ch10 

gjeldende kunnskapsregimer og politiske regimer.’ Hjemmet for dove, 
som til 1941 tilhorte det norske lutherske indremisjonsforbund, ga opp- 
lering og arbeidstrening til dove med funksjonsnedsettelse. Pa 1920- 
tallet hadde Hjemmet for dove gjennomfort opplering og konfirmasjon 
av eldre ukonfirmerte dove og matte na finne ut hvilken vei de skulle ga 
videre. Stiftelsen hadde to villaer pa Nordstrand ved Oslo, i det som var i 
ferd med a bli et velstaende borgerlig nabolag. Samtidig kom stadig flere 
dove til dem for opphold, arbeid og opplering. Conrad Svendsen, stifter 
og leder for Hjemmet for døve, var i ferd med å bli gammel, og hans sønn 
Conrad Bonnevie-Svendsen hadde utdannet seg til prest og gikk inn i 
arbeidet som døveprest og etter hvert leder for Hjemmet for døve. 

Hjemmets arbeid er preget av et optimistisk syn på døves muligheter 
til å lære, noe som er i samsvar med den pedagogiske optimismen som 
fulgte i kjølvannet av Abnormeskoleloven fra 1881, som medførte under- 
visningsplikt for døve, blinde og åndssvake barn (Simonsen, 2003). Den 
pedagogiske optimismen ble utover 1920-tallet avløst av en mer pessimis- 
tisk holdning til døves muligheter til å lære og utvikle seg, og et medi- 
sinsk kunnskapsregime tar over fra det pedagogiske (Simonsen, 2003). 
Det medisinske kunnskapsregimet var preget av en hygienetenkning på 
slekts- og individnivå med verdsetting av sterke, friske og sunne borgere 
og innføring av steriliseringslover (Søbye, 2010, s. 491-493). Svake, syke 
og skrøpelige mennesker ble sett på som byrder for samfunnet (Kirkebæk 
& Møller, 2020; Søbye, 2010). Funksjonshemmedes liv ble ekstra sårbare 
innenfor denne tenkningen, og et stadig mer pessimistisk syn på døve 
og åndssvakes muligheter til å lære og utvikle seg var påvirket av den 
eugeniske bevegelsen og hygienetenkningen. 

Hjemmet for døve kritiserte forståelsen av funksjonshemmede som 
en samfunnsbyrde og motarbeidet et slikt syn aktivt ved å etablere en 
arbeidsgård for døve i Andebu i 1931. Samtidig uttrykker denne nyeta- 
bleringen en ambivalens i synet på døve i spennet mellom et diakonalt 
menneskesyn preget av vilje til å hjelpe umyndige hjelpetrengende og 
samtidens syn på den døve som en byrde for samfunnet de lever i. 


1 Jeg har tidligere skrevet om Hjemmet for døve i antologien Diakoni og velferdsstat: Utvikling av 
en diakonal praksis i samspill med myndigheter, sivilsamfunn og borgere, se Lid, 2018. 

I Norge var det på denne tiden flere mindre institusjoner for personer 
med kognitiv, sensorisk og fysisk funksjonsnedsettelse, en del av disse 
var diakonale. Hjemmet for døve var på denne tiden en relativt stor stif- 
telse innen funksjonshemmingsomsorgen med sine to institusjoner for 
voksne døve og døvblinde med funksjonsnedsettelse (Lid, 2018). Conrad 
Bonnevie-Svendsen tok over som hovedprest for Norges døve i 1933. 
Stillingen overtok han fra faren, Conrad Svendsen, som han hadde vært 
hjelpeprest for siden 1921. I 1942 tok han over som styreleder for Hjemmet 
for døve, og ble den første styreleder som ikke oppnevnes av indremi- 
sjonsselskapet. Som hovedprest for Norges døve under okkupasjonen i 
1940-1945 hadde han et større handlingsrom enn sokneprestene, som 
også var embedsmenn. 

Bonnevie-Svendsen hadde to viktige roller. Som prest for Norges døve 
hadde han en ordinert prestestilling uten å være embedsmann. Dette ga 
ham en frihet til å virke som prest etter at en stor del av norske prester 
hadde nedlagt sitt embete, og han hadde mulighet til å reise og støtte 
disse prestene økonomisk. Pengestøtten ble samlet inn blant de mange 
som var interesser i å støtte kirkens menn i disse årene. Fordi det var far- 
lig å føre regnskap, er det vanskelig å finne dokumentasjon for disse over- 
føringene (HHI 55 Bilag 5). I denne rollen utgjorde Bonnevie-Svendsen 
en motmakt mot den tyske okkupasjonsmakten. Som leder for Hjemmet 
for døve bidro han til å drifte en arbeidsgård for døve på Andebu, som 
førte til segregering av døve i en avsidesliggende institusjon. Dermed 
underbygges et syn på døve som ikke var tydelig i opposisjon til sam- 
tidens negative syn på døve og åndssvake. På den måten representerte 
Døvekirken og Hjemmet for døve både en motmakt mot okkupasjons- 
styret og spilte samtidig delvis på lag med tidens forståelse av døve og 
funksjonshemmede. 


Maktens dynamikk 


Ambivalensen som er beskrevet ovenfor, kan forstås i lys av Foucaults 
teori om maktens dynamikk, begrepsliggjort som «conduct» og «counter- 
conduct», eller makt og motmakt, som er en ikke helt presis overset- 
telse. Der det finnes makt, finnes det også motstand mot denne makten 

(Foucault, 1999, s. 106). Foucault introduserte «counter-conduct as a 
category for capturing resistances to conduct that do not simply refuse 
or reject power, but resist by enacting counter-conducts». (Binkley & 
Cruikshank, 2016, s. 6). I termen «conduct» ligger også betydningen av 
handling, praksis og forvaltning. Denne formen for makt er i Foucaults 
tenkning å forstå som en regulerende makt legitimert av myndigheter. 

Ifølge Foucault er den formen for maktutøvelse som ble utviklet innen- 
for rammen av kristne institusjoner, integrert i moderne vestlige sam- 
funn. Han kaller denne formen for maktutøvelse pastoralmakt (Foucault, 
1982, s. 782). Allment sagt kan både individ og kollektiv bli forstått som 
instrumenter, objekter og agenter med hensyn til denne formen for makt 
(Binkley & Cruikshank, 2016, s. 5). Former for makt gir ulike muligheter 
for motstand mot makten (Aavitsland, 2022, s. 131). Hjemmet for døve 
hadde i perioden som behandles i dette kapittelet, tilgang til denne pas- 
torale formen for maktutøvelse gjennom Conrad Bonnevie-Svendsen som 
både var prest, generalsekretær og hadde en fremtredende rolle i samfun- 
net. Ifølge Foucault kan motstand mot maktutøvelse ta flere former, to av 
disse er motstand mot religiøs maktutøvelse og mot å bli underordnet og 
fratatt subjektivitet (Foucault, 1982, s. 781). Motstand mot maktutøvelse 
kommer til uttrykk i relasjoner preget av makt. Motstanden handler ofte 
om en motstand mot å bli styrt på visse måter og ved hjelp av visse virke- 
midler (Aavitsland, 2022, s. 132). 

Hjemmet for døve og Døvekirken under Den norske kirke var ikke 
samme organisasjon, men ble ledet av samme person. Hjemmet for døve 
drev diakonalt arbeid for døve og døvblinde med funksjonsnedsettelse. 
Dette samarbeidet mellom Døvekirken og Hjemmet for døve var etablert 
allerede fra starten i 1898 ved at presten Conrad Svendsen både var leder 
for Hjemmet for døve og hovedprest for Norges døve. Denne ordningen 
ble videreført gjennom hans sønn Conrad Bonnevie-Svendsen og ga 
mulighet til å utøve en pastoralmakt helt konkret. Det er en dynamikk 
her som er interessant å utforske nærmere. 

Den tyske okkupasjonsmakten utgjør i perioden 1940-1945 en illegitim 
makt og utøves av et brutalt styre, representert ved regjeringen Quisling 
og byråkratiet. Denne politiske maktutøvelsen har en klar startdato og 
en sluttdato. Okkupasjonen varer fra 9. april 1940 til frigjøringen 8. mai 

1945. I arene 1942-1945 leder Quisling regjerningen, han avsettes ved fri- 
gjøringen. Det er en regjering og en lovgivende forsamling som styrer 
landet i unntaksårene, men denne har ikke legitimitet blant majoriteten 
av borgerne. Kirken er blant de samfunnsinstitusjonene som øver mot- 
makt mot regimet. Som vi skal se, er presten Conrad Bonnevie-Svendsen 
er en av kirkens representanter i motstandsarbeidet og arbeider strategisk 
og praktisk for å berge kirken som institusjon. 


Kilder og perspektiv 


Få historier fra institusjonene er skrevet fra et funksjonshemmingsper- 
spektiv, med vekt på hvordan livet var for den som bodde og levde i insti- 
tusjonen. Dette gjelder også i internasjonal forskning og handler om at 
forskningen har vektlagt institusjonshistorie og sjelden hatt tverrfaglig 
funksjonshemmingsforskning som innramming (Bredberg, 1999, 8. 190). 
Men dette kan også handle om mangel på tilgang til historier om livs- 
vilkår for dem som var underlagt institusjonell omsorg. Spor av levd liv, 
som fotografier, matlister, klesregistreringer og pedagogiske opplegg, blir 
da kilder som kan studeres når en ikke har tilgang til personene direkte 
(Stuckey, 2014). Men vi vet litt om levekårene for beboerne i institusjo- 
ner. Bemanningen var lav, utdanningsnivået hos de ansatte likeledes lavt 
og praksis var preget av det vi i dag vil kalle neglisjering av individuelle 
behov. 

Kapittelet bygger på åpne kilder som avisartikler, årsmeldinger og 
styreprotokoller med referat fra styremøter i stiftelsen Hjemmet for døve 
i denne perioden. I tillegg bruker jeg ikke-personsensitive dokumenter 
fra Hjemmet for døves historiske arkiv. Jeg kjenner dette arkivet godt fra 
mitt arbeid med utgangspunkt i Hjemmet for døves historie publisert i 
antologien Diakoni og velferdsstat (Lid, 2018). I arbeidet med dette kapit- 
telet har jeg i tillegg til Hjemmet for døves historiske arkiv også konferert 
Hjemmefrontmuseets arkiv på Akershus festning, hvor jeg søkte etter 
opplysninger om Conrad Bonnevie-Svendsens arbeid som døveprest 
under okkupasjonsårene. Jeg fikk her innblikk i hans arbeid som en av 
kirkens representanter i motstandsbevegelsen under okkupasjonsårene. 
Det er imidlertid lite i arkivet om kirken og ingenting om Hjemmet for 

dove eller om livsvilkarene for funksjonshemmede under okkupasjonen. 
I en intervjusamtale med Ole Kristian Grimnes i 1973 nevner Bonnevie- 
Svendsen sin rolle som formann for Oslo menighetspeleiers fellesutvalg, 
som eide 11 gamlehjem i byen. Svendsen kamuflerte illegale forsyninger 
som forsyninger til disse gamlehjemmene (Grimnes, 1973). 

Det historiske arkivet til Hjemmet for døve inneholder relativt lite når 
det gjelder livet til beboerne og de som var under Hjemmet for døves 
omsorg. Jeg inkluderer derfor materiale fra avisartikler som presente- 
rer Hjemmet for døves arbeid i tekst og bilder. Stiftelsens leder Conrad 
Bonnevie-Svendsen brukte pressen aktivt. Avisomtale var viktig for å 
få gjort stiftelsens arbeid kjent bredt og dermed øke mulighetene til å 
få økonomiske gaver til støtte for arbeidet, som i stor grad nettopp var 
finansiert av gaver. Under okkupasjonsårene ble det ført oversikt over 
matrasjoner og klær. Dette kan ha å gjøre med at ressursene var begren- 
set, og at man faktisk fikk rasjoneringskort og rasjonert kvote på enkelte 
grunnleggende viktige matvarer som sukker, smør og korn. Det finnes to 
arkivstykker som har navnet Klæbok og Bekledningsbok. Den ene er fra 
1938-1939, og den andre dekker årene fra 1940 til 1945. 

Det kan tenkes at denne registreringen enten var tenkt brukt eller 
ble brukt for å be om refusjon fra den enkelte beboers hjemkommune. 
Oppføringene virker imidlertid noe usystematisk og tilfeldig ført. En 
protokoll i arkivet gir oversikt over matrasjoner. Denne protokollen gir 
også oversikt over oppfølging fra behandlende sykehus og lege, og etter 
hvert også diagnose. Dette kan ha å gjøre med at matrasjonene etter 
hvert som det ble mangel på matvarer, ble begrunnet i medisinske diag- 
noser. Siden denne type informasjon er personsensitiv, har jeg ikke gått 
inn i dette materialet. Stiftelsen Hjemmet for døve er unik i Norge og 
derfor ikke mulig å anonymisere. Som forsker kan man ha tilgang til 
et materiale og innsyn i en virksomhet, uten at dette gir mulighet til å 
sitere direkte fra arkivmaterialet fordi dette er personsensitivt (Asdal & 
Reinertsen, 2020). 

Forskningsetikken setter grenser for hvilket materiale forskeren har 
tilgang til. GDPR setter grenser for behandling av personopplysninger. 
Det betyr at arkivmaterialet fra den perioden jeg er interessert i her, er 
klausulert. Det historiske arkivet til Hjemmet for døve dekker perioden 

fra 1895 og frem til digitaliseringen tidlig på 2000-tallet. Dette arkivet, som 
er et privatarkiv, har holdt til i kjelleren til Stiftelsen Signo på Nordstrand 
frem til sommeren 2021 da det ble overført til Misjons- og diakoniarkivet 
ved VID vitenskapelige høyskole, Campus Oslo på Vinderen. Åpne 
kilder som avisartikler, som det er en del av i dette arkivet, gir interessant 
informasjon om måten døve funksjonshemmede ble presentert på i 
offentligheten, også av dem som hadde som sin oppgave å legge til rette 
for gode levekår for disse borgerne. Artiklene er publisert i riksaviser som 
Aftenposten og Morgenposten og i lokale aviser i Vestfold. 


Trekk ved perioden 1930-1945 


Perioden kapittelet omhandler er avgrenset til årene 1930-1945. Disse 
årene var preget av rasehygienisk tenkning (NOU 2016: 17). Hjemmet 
for døve erfarer konsekvensene av økende segregering av funksjonshem- 
mede og får behov for et sted som ligger utenfor Oslo. Perioden preges 
også internasjonalt av etablering av institusjoner for konkrete målgrup- 
per som døve, åndssvake, epileptikere og reisende, flere av disse drevet 
av diakonale og filantropiske organisasjoner og stiftelser (Stiker, 1999). 
De siste fem årene av perioden er okkupasjonsårene hvor den negative 
holdningen til funksjonshemmede og døve blir til praktisk politikk i det 
tyske naziregimets utryddelsesprogram. 

I Nazi-Tyskland iverksatte innenriksministeriet i 1939 en registrering 
av alle mentalsykehus og pleieanstalter (Friedlander, 1997, s. 93). Denne 
registreringen, som både omfattet offentlige, private og diakonale insti- 
tusjoner, var utgangspunktet for eutanasiprogrammet T-4 som gikk 
ut på å ta livet av mange barn og voksne med funksjonsnedsettelse og 
psykisk sykdom Grue og Heiberg, 2006. I Russland ble psykisk syke og 
barn og voksne med funksjonsnedsettelse samlet og drept av den tyske 
okkupasjonsmakten i 1941 uten støtte i juridisk og byråkratisk praksis 
(Friedlander, 1997, s. 89). Det er ikke noe som tyder på at en liknende 
registrering eller massedrap ble iverksatt i Norge. 

Det er lite forskning om hva naziregimets okkupasjon betydde for 
den institusjonelle og diakonale funksjonshemmingsomsorgen i Norge. 
Institusjonsomsorgen og den kristne diakonien utgjorde en motmakt 

med tanke pa menneskesyn og verdsetting ved 4 etablere muligheter 
for opplering og arbeid for dove og funksjonshemmede. Studier viser 
imidlertid ogsa at Hjemmet for dove i en viss grad tilpasset seg tidens 
eugeniske tenkning ved språkbruk og ved å etablere en avsidesliggende 
institusjon for dem som ikke passet inn (Grue, 2018; Lid, 2018). Denne 
institusjonen fikk form av en arbeidsgård og arbeidsleir og ble etablert i 
1931 i Andebu kommune, Vestfold. Retorikken som ble brukt for å samle 
inn penger til dette formålet, er i tråd med tidens stigmatiserende og 
negative syn på døve og åndssvake. 

Samtidig var dette i en periode hvor et medisinsk kunnskapsregime 
hadde erstattet det pedagogiske, noe som innebar et skifte fra et mer 
optimistisk perspektiv med vekt på utviklingsmuligheter til et mer 
pessimistisk perspektiv med vekt på stagnasjon og passivitet (Simonsen, 
2003). I Hjemmet for døve kom denne endringen til uttrykk i form av 
arbeidsgården på Sukke, som ble etablert som et segregert tilbud for 
disse, hovedsakelig mennene. 

På tysk ble begrepet «livsuverdige liv» (Lebensunwertige lebens) brukt 
om personer med funksjonsnedsettelse som man anså at det ikke var 
håp for. Dette kunne dreie seg både om barn, voksne og eldre (Binding 
& Hoche, 1920). Tanken om at noen liv ikke er leveverdige, er kjent også 
i norsk kontekst, og også her var det leger som argumenterte for å starte 
et eutanasiprogram i Norge (Stien, 2015, s. 1762). Argumentasjonen lik- 
net på den i Tyskland, nemlig å befri personen fra smerter og et liv 
uten mening, skåne pårørende, spare samfunnet for økonomiske utgif- 
ter og få plass til flere i institusjonene. Ideen om at det er barmhjertig 
å ta livet av personer som antas å leve liv uten mening og med smerter, 
var rådende innenfor denne ideologien. Et eutanasiprogram ble aldri 
en realitet i Norge, og ifølge Stien (2015) kan dette skyldes at norske 
NS-leger ikke støttet forslaget. NS-legene som ble spurt, var ikke uenige 
i at en stor andel, omkring 10 % av Norges befolkning kunne karakte- 
riseres som «mindreverdige», men sterilisering, altså negativ eugenikk, 
ble sett på som en bedre løsning enn dødshjelp, altså eutanasi (Stien, 
2015, 8. 1762—1763). 

Den tyske okkupasjonsmaktens administrasjon ble etablert ganske 
raskt etter maktovertakelsen i april 1940 (Haave, 2007). Quislings andre 

regjering tok over makten i 1942, og arbeidet for å få vedtatt en lov om 
svangerskapsavbrytelse for å regulere reproduksjonen. 7. januar 1943 ble 
Lov til vern om folkeætten vedtatt (Haave, 1994, s. 129). I denne loven om 
svangerskapsavbrytelse og i forskriftene til loven ble det presisert hvilke 
arvelige sykdommer og defekter hos en av foreldrene «som skulle betinge 
svangerskapsavbrudd: 


Åndssvakhet og evnesvakhet 
. Svære former av psykopati, særlig hos asosiale individer 
Svær form av alkoholisme 


St. Veitsdans 
Blindhet 
. Døvhet 


a. 
b 
& 
d. Schizofreni e Epilepsi 
f; 
g. 
h 
i. Svære former av legemlige misdannelser 


pt 


j. Alvorligere former av annen sykdom eller defekttilstand enn oven- 
for nevnt.» (Giæver, 2005, s. 3475) 


Både døvhet, blindhet, åndssvakhet og epilepsi var grunner for svan- 
gerskapsavbrytelse. Loven ga myndighetene vide fullmakter, men ble i 
mindre grad brukt i den korte tidsperioden den virket (Giæver, 2005). 
Døvhet var blant de tilstandene som var arvelige, dette var også en 
grunn til å forhindre at døve fikk anledning til å få barn og dermed 
familieliv (Haave, 2007). I en eugenisk logikk skal folkets kropp være 
sunn og sterk og frisk. Den som ikke passer inn, blir sett på som ueg- 
net (unfit) til å bringe slekten videre. Dette er en tenkning man kan se 
praktisert i mange vestlige stater i tiden fra 1910-1960, og noen ganger 
også senere enn dette. 

Denne lovteksten indikerer et syn på døve som mindre verd enn andre 
samfunnsborgere. Det var ikke ønsket at personer som var døve skulle 
få egne barn, som da risikerte å videreføre en nedarvet døvhet. Hjemmet 
for døve hadde et mer positivt syn på døve, men samtidig etablerte stif- 
telsen en boform bade på Nordstrand og i Andebu som var i samsvar 
med samtidens syn på disse borgerne som ikke likeverdige i praksis, med 
henblikk på like muligheter til å leve gode liv. Ved at det ble etablert en 


225 


KAPITTEL 10 


arbeidskoloni for dove menn, ble disse forhindret fra vanlig samliv, og 
slik kan dette ses pa som en form for negativ eugenikk (Lid, 2018, s. 47; 
Søbye, 2010, s. 491). En steriliseringslov som åpnet for tvangssterilisering, 
ble vedtatt av Det norske Storting i 1934, både internering og sterilisering 
ble brukt for å regulere tilgang til å kunne leve frie familieliv (Brustad et 
al., 2017, $. 22). Internering og segregering ble sett som et bedre virkemid- 
del enn sterilisering (Haave, 1994, s. 27). 

Den eugenisk pregede tenkningen vant innpass i vestlige samfunn fra 
forrige århundreskifte og frem mot naziregimet, da den eugeniske tenk- 
ningen ble konkret og praktisk politikk. Det kan være en beskyttelse 
mot rasehygienen at Hjemmet for døve var tett forbundet med kirke og 
indremisjon, fordi disse miljøene var kritiske til den eugeniske tenknin- 
gen (Giæver, 2005). De fleste kristne var på denne tiden abortmotstan- 
dere. I arbeidet med å gi døve muligheter til å leve gode liv, ser vi likevel 
begrensninger i form av lave forventninger til hvilke livsmuligheter døve 
og døvblinde personer kunne ha. Gjennom segregeringen og etablerin- 
gen av arbeidsgården legges det til rette for en sosial, negativ eugenikk 
fordi døve personer med funksjonsnedsettelse ikke ble gitt mulighet til å 
leve vanlige liv i lokalsamfunn og nabolag. Arbeidsgården er et eksempel 
på ekskludering i form av bosted, tilgang til hverdagsliv, klær, mat, og 
livsinnhold (Lid, 2018). 

Det er kun få beretninger om døve som har et familieliv innenfor ram- 
men av stiftelsens praksis; i en artikkel fra Arbeiderbladet fortelles det at 
det er noen få døve ektepar ved hjemmet som har egne små leiligheter, 
og at det er fem døve kvinner på Sukke gård (Kristiansen, 1938). Døve 
ble behandlet som annerledes, som barn, og som umyndige var det ikke 
innenfor rekkevidde å etablere forhold og familie eller gå inn i vanlig løn- 
net arbeid. 


Etablering av arbeidsgård 


Mot slutten av 1920-tallet hadde virksomheten ved Hjemmet for døve 
vokst og ledelsen så behovfor et sted som kunne gi «plass for sådanne 
døve, som det er vanskelig å ha i et så tettbygd strøk, som hjemmet på 
Nordstrand ligger i.» (Svendsen, 1932, s. 158). Sitatet er fra Det norske 

lutherske indremisjonsselskaps årbok for 1929—1931 og er ført i pennen 
av Conrad Svendsen, leder og stifter av Hjemmet for døve. Hjemmet for 
døve gikk da til innkjøp av en Sukke gård i Andebu i Vestfold til dette 
formålet. 

Conrad Bonnevie-Svendsen var, sammen med sin far, sentral da 
Andebu gård ble kjøpt i og etablert som arbeidshjem (koloni) for døve, 
det var han som fikk fullmakt fra styret til å gjennomføre kjøpet. 
Hovedmotivasjonen var å skaffe et sted for de som ikke passet inn i det 
etter hvert borgerlige nabolaget på Nordstrand der Hjemmet for døve 
hadde sin virksomhet. Vi ser imidlertid av Wisløffs betenkning gjengitt 
nedenfor at det var tvil i styret om målgruppen var tilstrekkelig arbeids- 
før til å kunne bidra til driften av gården. Etableringen av en arbeidsgård 
i Andebu kan, som jeg har vist, forstås som en styrking av den segregerte 
praksisen som kjennetegnet denne tidens omsorg for funksjonshem- 
mede. Gården ble kjøpt av stiftelse Hjemmet for døve i 1931. I referat fra 
styremøtet torsdag 15. oktober på sogneprest Wisløffs kontor kan vi lese 
følgende betenkning fra Wisløff: 


I forbindelse med den av prestene Svendsens foreslåtte store utvidelse av 
«Døvehjemmet» med innkjøp av gården Sukke i Andebu ønsker styrets med- 
lem Wisløff å uttale at han med glede stemmer for dette kjøp, som han fin- 
ner økonomisk forsvarlig og skikket for et noget større anlegg til hjelp for de 
døve under forutsetning av at der er behov for et arbeidshjem på såpass mange 
arbeidsføre døve at en stor eiendom kan utnyttes rationelt. Skulde behovet 
imidlertid nærmest og mest sikte på blinde døve og arbeidsudyktige individer 
vil han måtte fraråde kjøp av en så stor eiendom, som dessuten ved sin spredte 
bebyggelse vil være meget utjenlig. (Forhandlingsprotokoll for Komiteen for 
Hjemmet for døve på Nordstrand ved Kristiania 5. april 1898-25. august 1965, 
s. 99) 


Det er interessant å se vurderingen som et av styrets medlemmer her leg- 
ger for dagen. Styret går videre og undersøker om det finnes noen aktuelle 
steder å kjøpe i nærheten av Nordstrand (s. 100), noe som tyder på at mål- 
gruppen ikke var helt avklart. I styremøte 12 dager senere, 27. oktober 1931 
beslutter styret å kjøpe gården Sukke «efter at flere andre eiendommer 
siden siste møte var besiktiget, men ingen av disse funnet skikket. Det 

besluttedes enstemmig å gå til kjøp av Sukke» (s. 101). Naboeiendommen 
ble besluttet kjøpt i 1934, på styremøte 3. mai 1934 (s. 107). 

Styret holder få møter i okkupasjonsårene, og det er ikke referanser 
i styreprotokollen til hendelser relatert til okkupasjonen. Den viktigste 
saken er behandlingen av forbindelsen mellom Hjemmet for døve 
og Det norske lutherske indremisjonsselskapet, som blir opphevet i 
styremøtet 28. oktober 1941. Motivasjonen for å ønske å skille lag med 
indremisjonsselskapet, formulert av prestene Svendsen og Bonnevie- 
Svendsen, var at det kirkelige døvearbeidet krevde en faglig spesialisering, 
ogat Hjemmet for døvevarblitten «kristelig-socialinstitusjon» mer enn «en 
missionsanstalt og hjem for eldre og hjelpelöse döve» (C. Svendsen & 
C. B. Svendsen, 1938). En viktig begrunnelse for å bryte forbindelsen er 
økonomisk, formulert på denne måten av prestene Svendsen: «Så stort 
som Hjemmet nu er vokset sig — ved sin egen naturlige vekst, og de midler 
som er skaffet tilveie nettopp til dette formål — vil det være det naturlige 
og riktige at det fremtreder overfor offentligheten som en selvstendig 
institusjon» (C. Svendsen & C. B. Svendsen, 1938). 

Conrad Bonnevie-Svendsen deltar ikke på møtet 5. april 1945, han er 
på dette tidspunkt i Sverige på grunn av risiko for å bli tatt av okkupa- 
sjonsmakten. Neste styremøte avholdes 12. april 1946, og i perioden 25. 
juni-5. november var han medlem av Gerhardsens samlingsregjering 
som konsultativ statsråd for kirkesaker. Dette betyr at Conrad Bonnevie- 
Svendsen trolig har prioritert det kirkelige arbeidet høyere enn arbeidet 
som styreleder for Hjemmet for døve. Den anseelsen Bonnevie-Svendsen 
fikk på grunn av sitt virke i okkupasjonsårene, kan ha bidratt til å styrke 
stiftelsens anseelse i samfunnet. 


Kontrovers med Norges døveforbund 


Helmer Moe fra Trondheim var forbundsleder for Norges Døveforbund 
fra 1934 til 1946, da Wilhelm Schrøder fra Oslo tok over vervet. Hjemmet 
for døve beskrev sin målgruppe som «ulykkelige døve - de som foru- 
ten døvheten har andre plager som blindhet, vanførhet, vanskelig sinn, 
eller de som er lite begavet» (Årsmelding 1945, $. 1). I datidens offentlig- 
het, der vi finner økonomiske argumenter for negativ eugenikk, ser vi 


228 


KRISTENT ARBEID FOR DØVE SOM MAKT OG MOTMAKT I PERIODEN 1930-1945 


også at organisasjoner som arbeider med utsatte grupper, vektlegger at 
personene ble i stand til å klare å forsørge seg selv etter et opphold ved 
organisasjonens institusjoner. Vi ser denne argumentasjonen hos Norsk 
misjon blant hjemløse (Lid, 2018; Søbye, 2010). Gården på Sukke blir ofte 
referert til som en arbeidsgård. Vi skal her se nærmere på hva som ligger 
i fenomenet arbeidsgård. De som ikke kunne finne seg arbeid innenfor 
de tradisjonelle s-yrkene som døve ofte ble henvist til, skredder, sydame, 
snekker og skomaker, kunne bidra til fellesskapet gjennom arbeid på 
gård. Det var også en forventning om at arbeidet på gården skulle bidra 
til å styrke økonomien. 

Arbeidsgården på Andebu er omtalt i en rekker avisartikler og repor- 
tasjer. Det gjennomgående perspektivet er at stiftelsens arbeid står i sen- 
trum. Familien Svendsens menn som er ansatt i stiftelsen, betegnes som 
dyktige prester som ofrer seg for de døve som «er barn, tross skjegg og grå- 
nende hår» (Aftenposten, 7. mai 1932). En stor reportasje i Morgenposten 
18. mai 1934 beskriver arbeidet på gården sett fra perspektivet til stiftel- 
sen Hjemmet for døve (Morgenposten, 18. mai 1934). Det er bilde av alle 
tre ledere i stiftelsen, Conrad Svendsen, Conrad Bonnevie-Svendsen og 
Eystein Svendsen, også sønn av Conrad Svendsen og på dette tidspunktet 
leder for arbeidsgården på Andebu. Journalisten spør hvordan de døve er 
nar de kommer til gården, og leseren får vite at «[Mlange av dem er svært 
late av seg. De har lite lyst til å arbeide, men når et halvt års tid er gått, er 
de fornøide over å få lov til å arbeide» (Morgenposten, 18. mai 1934). Døve 
som kommer til gården, er altså late og må lære å arbeide. Det fremgår 
ikke av reportasjen om beboerne får lønn, eller om det er stiftelsen som 
får inntektene av deres arbeidsinnsats. 

Helmer Moe, forbundsleder i Døveforbundet, kritiserer i et leserinn- 
legg i Morgenposten 4. juni 1934 de holdninger til døve som Hjemmet for 
døve frembærer. Bakgrunnen er den nevnte artikkelen om Hjemmet for 
døve på Andebu 18. mai, og det narrativet om at døve er late, som etable- 
res i artikkelen. Dette er i en tid hvor fysisk kroppsarbeid var det vanlige, 
og man var nødt til å arbeide for å forsørge seg selv. 

Helmer Moe var den første døve leder for Døveforbundet og dermed 
en foregangsmann i døves egen organisasjon. I det nevnte innlegget i 
Morgenposten beskriver han hvordan døve i liten grad har fått anledning 

til å lære pa linje med andre, og at de derfor ikke er late, men ikke har 
hatt tilgang til den samme opplæring, innsikt og trening som sine med- 
borgere. Han etterlyser bedre utdanningsmuligheter for døve, mer kon- 
kret et tilbud om fagskoleutdanning. Helmer Moe kommer utenfra den 
diakonale konteksten og representerer ikke pastoral makt. Som leder for 
Norges døveforbund og selv døv utgjør han i stedet en korrigerende mot- 
makt, counter-conduct, mot Hjemmet for døves fremstillinger av døve i 
media. Maktens dynamikk kommer til uttrykk på måter å styre andre, 
men også seg selv på (Aavitsland, 2022, s.131). Gjennom motstanden for- 
mulert i innlegget i Morgenposten hevder Moe sin rett som døv til å lede 
seg selv på en annen måte. 

Kritikken fra Moe, lest i lys av Foucault er da en kritikk mot måten 
Hjemmet for døve utøver makt på overfor døve beboere på Sukke gård, 
og i offentligheten gjennom medias reportasje. Ved å fremstille døve 
menn som late støtter stiftelsen samtidens negative syn på funksjons- 
hemmede. Samtidig fremhever Hjemmet for døve sitt eget arbeid, som 
kan bidra til å forvandle den som er en byrde for samfunnet, til å bli en 
som yter til fellesskapet gjennom sitt arbeid på gården. I et slik narrativ 
fremstår den døve ikke som et subjekt, men som en som må underord- 
nes andres ledelse, andres conduct. Moe yter i sitt innlegg motstand mot 
denne måten ikke-døve, altså hørende ledere ved den diakonale institu- 
sjonen, fremstiller døve gårdsarbeidere på. 

I avisartiklene er det Hjemmet for døve som er den som er beretningens 
helt ved å få den late døve til å arbeide etter et halvt års tilvenning til det 
kroppslige arbeidet. Moe, som er leder av en egenorganiseringsbevegelse 
til forskjell fra Hjemmet for døve, som er en diakonal institusjon, beskri- 
ver døve i anerkjennende ordelag og bruker strukturelle forklaringer for å 
begrunne at døve ikke er i lønnet arbeid på lik linje med hørende voksne 
menn. Hjemmet for døve er gjennom avisartikkelen opptatt av å få frem 
sitt eget arbeid mer enn å styrke anerkjennelsen av døve som likeverdige 
samfunnsborgere. Moe kritiserer stiftelsens makt over døve på gården og 
i offentligheten gjennom fremstillingen i landsdekkende media. 

Bonnevie-Svendsen svarer ikke Moe i avisen, men velger i stedet å sende 
et privat brev datert 18. juni 1934, hvor han beklager uttalelsen og legger 
skylden for utsagnet på journalisten: «Jeg påtalte overfor journalisten den 

måte han hadde forvrængt min uttalelse om de døve når de kom hit at «de 
er late» Som De vel forstår har det aldrig været min mening å uttale noget 
sådant» (Svendsen, 1934). Dette er i seg selv interessant, siden Bonnevie- 
Svendsen vanligvis er opptatt av å bruke pressen til å få sitt budskap 
ut til en større allmenhet. En mulig forklaring kan være at Bonnevie- 
Svendsen ikke har sett seg tjent med at kritikken av pressen kommer ut 
til allmennheten og journalisten når han velger å svare privat i stedet for 
offentlig. 

Denne tidsperioden, 1930-tallet, var en tid hvor livet til den som ble 
vurdert å ligge andre til byrde, ble regulert ved for eksempel å måtte bo 
i kolonier eller på arbeidsgårder (Ben-Moshe, Chapman & Carey, 2014). 
Denne formen for både oppbevaring og utnyttelse av arbeidskraft fant 
sted i flere vestlige land, som USA og Danmark. Hjemmet for døve utgjør 
her ikke en motmakt til det rådende synet på døve og funksjonshem- 
mede. Dermed fremstår driften av arbeidsgården som en støtte til tidens 
segregerende praksis. 


Motmakt mot okkupasjonsstyret 


Prester og teologer i Den norske kirke viste stor motstand mot 
okkupasjonsmakten, samtidig som sentrale kirkeledere i tiden før 
okkupasjonen hadde gitt uttrykk for antisemittiske holdninger (Nærø, 
2021). Eksempler på dette er generalsekretær for Det norske lutherske 
indremisjonsselskap Johan M. Wisløff og Ole Hallesby, prest, teolog 
med doktorgrad fra Erlangen i 1909 og formann for Det norske lutherske 
indremisjonsselskap 1923-1956. Begge gir i skrift og tale uttrykk for 
teologisk begrunnet kritikk av jøder som ikke vil omvende seg til 
kristendommen og mer generelt antisemittiske holdninger (Nærø, 2021, 
s. 43-44). Hallesby gir således i 1934 rosende omtale av Hitlers politikk, 
men uttrykker bekymring for at den tyske kirke skal underordnes 
staten (Nærø, 2021, s. 43). Hjemmet for døve er frem til 1941 en del 
av Det norske lutherske indremisjonsselskapet. Conrad Bonnevie- 
Svendsen samarbeidet med Hallesby i Koordinasjonskomiteen som 
omtales nærmere nedenfor. Det var altså tette bånd i 1930-årene mellom 
Hallesby, Wisløff og Bonnevie-Svendsen. 

Conrad Bonnevie-Svendsen (1898-1983) var sønn av Conrad Svendsen 
(1862-1943) og Hanne Bonnevie (1866-1934). Han ble fodt samme ar som 
faren etablerte Hjemmet for dove. Bonnevie-Svendsen var utdannet prest 
og ansatt som hovedprest for dove fra 1933. Han var styreformann for 
Hjemmet for dove i perioden 1942-1968. I denne perioden var det altsa 
samme person som var bade daglig leder og styreleder for stiftelsen 
og hovedprest for Norges dove. Bonnevie-Svendsen er dermed sa tett 
forbundet med Hjemmet for dove at det kan være vanskelig helt å skille 
stiftelsen fra personen og presten. 

I egenskap av prest var Bonnevie-Svendsen kirkens representant i 
Koordinasjonskomiteen og i Hjemmefrontens ledelse." Koordinasjonsko- 
miteen utgjorde den utøvende ledelsen for den sivile motstanden (Voksø, 
1994, S. 242). Bonnevie-Svendsen flyktet til Sverige mot slutten av kri- 
gen og fikk en ledende posisjon i det kirkelige arbeidet blant nordmenn 
i landflyktighet. Bonnevie-Svendsen var medlem av Den midlertidige 
kirkeledelse og hadde som ansvar å bygge opp en hemmelig sambands- 
tjeneste mellom kirkeledelsen i Oslo og de 645 (650) av landets 699 prester 
som var fast ansatt i statsstillinger og hadde nedlagt sine statsembeter og 
brutt med statens kirkestyre, og derfor ikke lenger mottok lønn for sitt 
arbeid (Norsk biografisk leksikon, bind 1, 1999; Voksø, 1994, s. 257). Som 
hovedprest for landets døve var Bonnevie-Svendsen underlagt få reise- 
restriksjoner, noe som gjorde det mulig for ham å holde kontakten med 
prestene. Det er også dokumentert at Døvekirken i Oslo ble brukt til å 
gjemme våpen (Marit Vogt-Svendsen, privat korrespondanse). 

Bonnevie-Svendsen hadde ikke en statlig funksjon, stillingen var ikke 
en embetsstilling. det var derfor ikke relevant for ham å nedlegge sitt 
embete i protest mot statens styre. Det kirkelige døvearbeidet var statlig 
finansiert, men var ikke å forstå som en embetsstilling på linje med 
soknepreststillingen. I egenskap av å være prest kunne han yte mot- 
stand mot okkupasjonsstyret ved bruk av det Foucault har kalt mak- 
tens idealform, pastoralmakten. Det var som prest og kirkelig leder 


2 Om forholdet mellom Koordinasjonskomiteen og Hjemmefrontens ledelse, se Voksø, 1994, 
S. 408 Og S. 427. 

Bonnevie-Svendsen gjennom sin reisevirksomhet bidro til å opprettholde 
kirken som institusjon i Norge under okkupasjonsårene. 

Finansieringen av utbetalingene til prestene som hadde nedlagt sine 
embeter tok en gruppe forretningsmenn ansvar for, og prestelønninger 
var populært formål å gi gave til (Voksø, 1994 s. 257). Tross myndighete- 
nes strenge forbud mot økonomisk støtte til forrædersk virksomhet gikk 
kirkens hjelpeprogram uavbrutt gjennom krigsårene (Voksø, 1994, 8. 257). 
Skyldtes dette en grunnleggende respekt for kirken, eller gikk dette støt- 
tearbeidet under myndighetens radar fordi det ble utført av en døveprest? 
Det er mulig at Bonnevie-Svendsens rolle som døveprest ga en form for 
anonymitet til arbeidet. 

Også Norges døveforbund forholdt seg aktivt til okkupasjonen. 
Døveforbundets blad Tegn og tale kom ut i løpet av de fem okkupa- 
sjonsårene og var underlagt sensur. Døve i Norge opplevde å være utsatt 
under okkupasjonen fordi de ikke kunne høre dersom en soldat ropte på 
dem. Døveforbundet ønsket derfor at norske døve skulle få mulighet til 
å bruke et hvitt armbind påtrykket teksten DØV, slik tyske døve brukte. 
Okkupasjonen var imidlertid over før dette tiltaket ble iverksatt (Herland, 
2018). I krigens første år ytret døve i Norge et ønske om å kunne få påført 
ordet DØV i identitetskortet, men få var positive til å bruke armbind for 
å identifisere seg som døv. 


Ambivalens: Kritikkens vilkår og fundament 


Det kan se ut til at den kirkelige og diakonale virksomheten til Døvekirken 
og Hjemmet for døve i perioden 1930-1945 representerte både makt og 
motmakt. Den kirkelige innsatsen som prest i døvekirken er uttrykk for 
en tydelig motmakt mot okkupasjonsmakten. Her er kanskje den viktig- 
ste handlingen Conrad Bonnevie-Svendsen gjør å arbeide for å bevare og 
styrke kirken som institusjon. Okkupasjonsmakten mangler legitimitet, 
og det er derfor ikke et radikalt valg å motarbeide den, og det innebærer 
både risiko og muligheter for innflytelse. Når det gjelder den makten som 
er representert ved Hjemmet for døve, er det mer ambivalens. Hjemmet 
ledes av prester som ikke selv har pedagogisk eller helsefaglig utdan- 
ning. Samtiden er preget av en nedvurdering av mennesker som ikke er 

produktive og kan bidra til samfunnet ved a produsere og arbeide for lon- 
nen. En hovedoppgave for Hjemmet for døve er å gi opplæring til arbeid, 
men innenfor institusjonens rammer. 

Vi kan ikke på dagens verdigrunnlag og politiske trender kritisere per- 
soner fra en annen tid for ikke å tenke slik vi mener de burde. Men vi kan 
vurdere en praksis ut fra samtidens grunnlag og holdninger. Hjemmet 
for døve blir, som vi har sett, kritisert i samtiden for å bringe videre nega- 
tive holdninger til døve i samfunnet. Her er det interessemotsetninger 
som var viktige i mange år fremover, og som er mulig å spore i friksjon og 
konflikter. Norges døveforbund kjemper for like rettigheter, verdsetting 
og medborgerskap. Hjemmet for døve er en diakonal, filantropisk orga- 
nisasjon som trenger pengegaver til å gjøre sitt arbeid, hovedformålet er å 
hjelpe, og døve defineres som hjelpetrengende. 

Den pastorale makt Hjemmet for døve utøver er personifisert i leder 
og prest Conrad Bonnevie-Svendsen. Det er også som prest han gjør en 
innsats for å redde kirken fra okkupasjonsmaktens regulerende, men ille- 
gitime makt under okkupasjonsårene. Denne innsatsen lykkes, kirken 
reddes som institusjon, og han selv får en sentral rolle i årene umiddel- 
bart etter krigen, mest prominent som statsråd i overgangsregjeringen. 
Samtidig er det den samme pastorale makten som brukes når stiftelsen 
fremmer sitt arbeid i pressen gjennom å bidra til avisartikler som frem- 
stiller døve som hjelpetrengende og late. 

Kritikk av denne fremstillingen kommer fra utenfor kirken, fra døves 
rettighetsorganisasjon, og kritiserer det narrativet stiftelsen bygger sitt 
arbeid på. Hvis døve ikke er hjelpetrengende, har Hjemmet for døve ikke 
samme betydning og funksjon for å lære døve å bidra til samfunnet. 
Kritikken kan leses som en korreksjon av mediafremstillingen og er der- 
med en handling mot makten, en motmakt. 

Hjemmet for døve målbærer likevel en implisitt kritikk av samfunnets 
syn på døve ved å etablere et hjem med opplæring og arbeidsmuligheter. 
I seg selv er dette anerkjennende handlinger som viser en tro på den den 
enkeltes menneskeverd og livsmuligheter. Denne handlingen kan ha gitt 
døve en beskyttelse fordi de, i en tid hvor funksjonshemmede ble sett på 
som en byrde for samfunnet, ble vist frem som arbeidende personer som 
bidrar til fellesskapet. Samtidig kan fremstillingen av døve som late ha 

økt sårbarheten døve og funksjonshemmede opplevde nettopp i denne 
tidsperioden. 

Hovedaktøren i fremstillingen av Sukke gård i offentligheten er stif- 
telsen selv, Hjemmet for døve og deres ledere. Dermed er det en fare for 
at arbeidet som vises frem og personene som bor og jobber på arbeids- 
gården, blir brukt instrumentelt. Det er nettopp dette at døve gjøres til 
et objekt for stiftelsens arbeid Norges døveforbunds leder Moe kritiserer. 
Ved å argumentere for at døve møter det vi i dag ville kalle strukturell 
diskriminering, peker Moe på en annen form for maktutøvelse, selvbe- 
stemmelse, hvor den som er døv kan styre seg selv som en myndig borger. 
Moe foregriper her Foucault. Det er nettopp dette som også Foucault kri- 
tiserer, objektiviseringen av den andre (Foucault, 2000, s. 326). 

Døvekirken utøver motmakt mot okkupasjonsstyret 1940-1945 gjen- 
nom den pastoralmakt Bonnevie-Svendsen har tilgang til som prest for 
Norges døve i Den norske kirke. Samtidig, og i den lengre tidsperio- 
den 1930-1945, utøves samme form for makt av den diakonale stiftelsen 
Hjemmet for døve overfor døve beboere ved Sukke gård i Andebu. Mot 
denne formen for maktutøvelse, som foregår i offentligheten, møter stif- 
telsen selv kritikk. Kritikken kommer utenfra og retter seg mot nettopp 
formen for myndighetsutøveøvelse, hvor døve fremstilles som umyndige 
objekt for stiftelsens arbeid heller enn som likeverdige personer. 

Mat og motmakt 

Universitetet i Oslo 


Abstract: The article offers interpretations of food and bodily conduct in contested 
spaces of hospitality in Oslo. I propose that ways in which food is rejected, received 
or negotiated may reveal counter-embodiments in unexpected situations. I base this 
proposal on participant observations conducted in two locations in Oslo between 
2017 and 2019: a diaconal soup kitchen offering free food to poor migrants, and 
the dense, urban area known as Gronland. Looking through the meal lens, food is 
elevated as a symbol of hospitality, of embodiment and belonging. However, food 
also appears at a distance, as unanswerable, potentially and paradoxically, disem- 
bodying. The article presents three excerpts from ethnographic fieldwork, each 
involving food and bodies in different spaces. Discussing how to interpret these 
excerpts, I also draw critical attention to the involvement and affectedness of the 
research subject as part of the conduct/counter-conduct framework. From inter- 
pretations of these excerpts, it seems that counter-conduct may also appear as an 
intimate, embodied negotiation. The methodology guiding the article promotes a 
sensing, vulnerable presence as key to discovering and being affected by the vulner- 
ability already present in empirical proximities. The discussion develops from the 
empirical material, in dialogue with among others Sara Ahmed and Engin Isin, and 
reveals how attention to embodied contradictions appear central to the discoveries 
of counter-conducts in contemporary precarity. 


Keywords: counter-conduct, counter-embodiment, performative citizenship, strange 
encounters, phenomenology, critical food studies, diaconia 


Matservering er sentralt i diakonalt arbeid rettet mot mennesker som 
lever i sarbare situasjoner, og som av ulike grunner er marginalisert 
fra samfunnet. Fokuset pa mat som en del av den diakonale handlin- 
gen er selvfolgelig historisk viktig (Meijers, 2019). Min interesse for mat 


Sitering: Schmidt, H. (2022). Mat og motmakt. I I. M. Lid & T. Wyller (red.), Makt, motmakt og praksis. 
Bidrag til kritisk refleksjon innen diakoni og velferd (Kap. 11, s. 239-261). Cappelen Damm Akademisk. 
https://doi.org/10.23865/noasp.167.ch11 

og maltid i forbindelse med diakonien dreier seg derimot ikke om den 
diakonale tjenesten som sadan. Undersokelser av hvordan mat serveres, 
mottas eller avvises kan også åpne for spørsmål om hvordan counter- 
conduct kan tydes fra observasjoner av kropper som spiser og ikke spi- 
ser i diakonale og offentlige rom. Jeg er interessert i det helt åpenbare og 
samtidig ofte bortglemte ved matens omstendigheter, deriblant den spi- 
sende kroppen. Om hvordan mat fyller kropp og nærer liv, gjenoppliver 
minner og møter grunnleggende fysiologiske så vel som sosiale behov. 
Om hvordan måltider kan fremprovosere smerte, distanse og isolasjon, 
matens betydning som tomrom, og matservering som skaper opplevelser 
av fornedring. Det diakonale rommet blir dermed spesielt viktig som et 
sted der mat, motstand, intensjoner og kropper motes.’ Hvilke tegn på 
motstand kan tolkes fra undersøkelser av matservering i diakonale rom? 

Det diakonale rommet har også sine rammer, sine intensjoner og 
betingelser (Lønning, 2010). Noen er åpenbare som del av det tilbudet 
som gis. Et diakonalt tilbud, som de fleste andre, er ikke ubetinget. Det 
har sine åpnings- og stengetider. Avhengig av type tilbud og diakonal 
organisasjon vil intensjonen også ofte være uttalt som måter å dekke 
behov på der de ellers ikke blir møtt av det offentlige velferdstilbudet. 
Der den kritiske undersøkelsen av de offentlige velferdstjenestene er 
etablert som del av både forskning og mediediskursen, kan tilsvarende 
kritikk av de diakonale tilbudene til mennesker som lever i utsatte og 
sårbare livssituasjoner, se ut til å være mindre fremtredende (de Souza, 
2019; Poppendieck, 1998). Rebecca de Souza har i den nordamerikanske 
konteksten identifisert det hun kaller et moralsk kunnskapsvakuum (de 
Souza, 2019) som hindrer de kritiske undersøkelsene av tilbud som dekker 
sårbare gruppers grunnleggende behov. Samtidig kan vi få mye innsikt 
i noen sentrale utviklingstrekk ved omsorgen og gjestfriheten fra teo- 
logi, diakonivitenskap og politiske studier, for å nevne noen (Isin, 2008; 
Rønsdal, 2018; Wyller, 2009, 2019). Michel Foucaults (2000) monumen- 
tale kritikk av institusjonenes disiplinerende funksjoner er høyst aktuell, 
også i spørsmålet om hvordan vi kan tyde tegn på counter-conduct ved 


1 Det empiriske bidraget til artikkelen er hentet fra mitt doktorgradsarbeid som jeg utførte mel- 
lom 2017 til 2021. Prosjektet er godkjent av Norsk senter for forskningsdata (NSD). 

a se til subjektene av institusjonene. Foucault peker pa maktens ustabile 
karakter, og her apner det seg muligheter for a identifisere motmakt. 

I denne artikkelen forholder jeg meg til motmakt, eller counter- 
conduct (Foucault, 2007), som tolkninger av det 4 kreve andre typer til- 
hørighet enn de forventede, nasjonale eller diakonale. Jeg er opptatt av 
hvordan maten hjelper oss å tyde noen av de mindre åpenbare sidene ved 
den gjestfriheten som tilbys både i diakonale og offentlige rom. For gjen- 
nom maten rettes fokus både på det enestående subjektet, og samtidig på 
alle subjekter, som har likeverdige behov for nettopp mat. Det empiriske 
bidraget kommer fra kombinasjonen av deltagende observasjon (Fangen, 
2004) og en mobil tilnærming til gatefenomenologi (Kusenbach, 2003). 
Jeg har observert situasjoner der mat deles, forhandles eller avvises, og har 
vært spesielt opptatt av måltidet og kroppene som beveger seg gjennom, 
forbi og i skyggen av det som ved første øyekast kan virke som åpenbare 
eksempel på gjestfrihet slik den utøves av diakonale organisasjoner. Det 
har vært mange utfordringer knyttet til både planen for innhenting av 
materiale og selve feltarbeidet, blant disse har menneskers mobilitet, sår- 
barhet og min egen posisjonalitet påvirket etiske og praktisk-metodiske 
beslutninger i feltet. Summen av materialet innhentet ved både stedbun- 
det deltagende observasjon og mer mobile observasjoner ble at jeg opp- 
daget noen forstyrrende tendenser. Og det er nettopp det at tendensene 
virket forstyrrende, med andre ord at hvordan noen av menneskene jeg 
observerte gjorde det helt motsatte av hva man kunne forventet av mot- 
tagere av gjestfrihet, som jeg i denne artikkelen vil tolke som mulige tegn 
på motmakt. Analysene av det empiriske materialet vil vise at det er kom- 
plekse lag av mening som kan hentes fra et slikt materiale. Menneskene 
som spiser, utgjør essensielle presentasjoner av kroppslig sårbarhet, og 
samtidig avdekker materialet eksempel på avvisninger eller forhandlin- 


ger av maten. 


Et kritisk blikk på mat som gjestfrihet 


Måltidet har mange egenskaper og uttrykk. Det kan skape samhold og 
tilhørighet og være et symbol på gjestfrihet (Kerner et al., 2015). Samtidig 
har måltidet potensielt ekskluderende konsekvenser (se blant annet 

Abbots, 2017; Counihan, 1999). Jeg har sett pa maltidet i vid forstand ved a 
delta i servering av mat, observere de som spiser, og samtidig selv forsokt 
a delta i spisingen. Dette er del av det etnografiske feltarbeidet som ligger 
til grunn for empirien i denne artikkelen. Til forskjell fra familizere eller 
vennskapelige maltid med kjente er maltidene jeg har observert, situa- 
sjoner der fremmede bringes sammen rundt bordene. Det eneste som i 
utgangspunktet forener de som setter seg ned ved bordet, er at de er invi- 
tert inn i et diakonalt rom for å spise. Bakgrunnen for denne invitasjo- 
nen er at levekårene for fattige tilreisende i Oslo er både ekstrem og også 
ekstremt sårbar. Det er naturligvis ingen enhetlig gruppe det her er snakk 
om, men storparten av de som besøker suppekjøkkenet, er fattige og mar- 
ginaliserte EØS-borgere. De har få eller ingen sosiale rettigheter i Norge, 
og mange er allerede marginalisert innen de ankommer landet (Breazu & 
Machin, 2020). De fleste lever med midlertidige sovesituasjoner, og noen 
sover på gaten, i telt eller parkeringshus.* Noen arbeider ved å samle flas- 
ker, noen tigger på gaten, og andre har udokumenterte strøjobber. På den 
måten kan vi anse det diakonale rommet som en åpning der velferdsstatens 
grense oppstår. Kan dette rommet, ved å dekke noen grunnleggende 
behov for mat, varme og et trygt oppholdssted i noen timer, representere 
en livsviktig motstand? Menneskene som oppsøker de diakonale matser- 
veringene, er samtidig de menneskene som gjerne omtales som fattige 
tilreisende,’ utenlandske tiggere* eller utenlandske sesongarbeidere.° 


Eksempel på observasjoner gjennom 
måltidslinsen 
Fra mine observasjoner gjennom måltidslinsen har jeg blitt gradvis mer 


oppmerksom på gjestens forhandling, aksept og avvisning av den tilbudte 
gjestfriheten. Kan denne avvisningen forstås som en ny type motmakt? 


2 For kartlegging av levekår blant fattige tilreisende i Norge, se blant annet Engebrigtsen et al. 
(2014) og Røde Kors Norge (2016). 

3 Begrepet erstatter den tidligere omtalen av irregulære migranter og benyttes blant annet 
av Stiftelsen Kirkens Bymisjon i Oslo (SKBO). I FAFO-rapportene av blant annet Øien & 
Sønsterudbråten (2011) og Djuve et al. (2015) adresseres på ulike måter begrepsbruk, omtale og 
definisjoner av midlertidig, fattig migrasjon til Norge fra Øst- og Sør-Europa. 

4 Engebrigtsen et al. (2014). 

5 Brunovskis & Ødegård (2019) har analysert «Menneskehandel i arbeidslivet» og tema relatert til 
sosial dumping i norsk kontekst. 

Sensitiv til hvordan gjestens kropp beveger seg og opptrer i det dia- 
konale rommet, har mine observasjoner og samhandling med gjestene 
avdekket overraskende mekanismer. Samtaler med gjester har ofte hatt 
mat som utgangspunkt, men raskt beveget seg til historier og minner 
samt forhåpninger til fremtiden. Minnet om mat setter i gang minnet om 
matens plass i ens egen fortelling. Dette kaller jeg kroppslig tilhørighet 
til andre steder. En av de tendensene det har tatt meg lengst tid å tyde, er 
det at en del av gjestene ikke spiste den maten de ble tilbudt. Mange spiste 
eller drakk kaffe og te, noen sovnet i en stol ved et av bordene, andre 
gikk inn og ut av rommet i det som for meg så ut som en slags hvileløs 
tilstand. I et av feltnotatene fra suppekjøkkenet beskriver jeg en situasjon 
der jeg serverer suppe til en gjest. Gjesten fremstår ubekvem i måten han 
beveger seg på, og han stopper flere ganger som om han tviler på om han 
skal komme frem til suppeserveringen, frem til det punktet da han står 
der med blikket festet på sine egne føtter, rett foran suppen. Jeg spør om 
han vil ha mest kraft eller litt mer grønnsaker og kjøtt, men han svarer 
ikke. Jeg spør om han vil ha brød, og ikke da heller svarer han. Det han 
gjør er å strekke frem hendene, motta suppeskålen og brødet jeg serverer 
ham, uten å se opp fra føttene sine. Deretter går han langsomt mot det 
nærmeste bordet, plasserer maten og setter seg ned på kanten av stolen. 
Når den første skjeen med suppe treffer munnen hans vrenger ansiktet 
seg i det jeg oppfatter som avsky. Da slutter jeg å observere. Det følgende 
er et utdrag fra feltnotatene mine den dagen: 


Mandag 30.10.17 -4° C, klart, bart, kaldt. 

Mannen som kom inn som en av de første gjestene i dag morges, som har 
sittet med øynene lukket og armene hengende ned langs siden, reiser seg og 
går sakte gjennom rommet mot drikkeserveringen. Han forsyner seg med en 
kopp kaffe, drikker den stående, og så en til. Jeg blir oppmerksom på ham fordi 
han beveger seg så sakte. Med den økende mengden mennesker i rommet, er 
det også høyt tempo. Noen skynder seg for å få en skål med suppe, noen spiser 
veldig raskt for så å løpe ut en tur, andre sover. Lydnivået øker. En gruppe men- 
nesker har fylt et av bordene, de snakker sammen, ler høyt. Den stille mannen 
går sakte mot suppeserveringen, der jeg står, men stopper opp flere ganger. Jeg 
henvender meg til ham, imens han hele tiden holder fokuset ned på beina sine. 


Når han omsider kommer helt frem til serveringen, hilser jeg og spør om han 

vil ha en full skal med suppe. Ikke noe svar, han ser ned. Jeg serverer ham en 
skål med mest kraft og en asjett med to skiver brød og smør. Fortsatt ingen 
øyenkontakt, men hendene våre berører hverandre i det han mottar skålen. Han 
går tilbake til bordet, der det ikke sitter noen andre. Han begynner å spise og 


ansiktet vrenger seg. Da slutter jeg å observere ham. 


En mulig tolkning av dette eksempelet er at mannen var utslitt og smerte- 
fullt sulten, som kan ha vært tilfellet for mange av dem som var gjester 
på dette stedet. En annen tolkning er at suppen var så vond som gjestens 
ansiktsuttrykk tilsa. Det var derimot noe ved hvordan mannen tedde seg, 
hvordan han ikke lot blikket møte noen av de andre i rommet, måten 
han gikk, stoppet, snudde, så kom nærmere suppeserveringen på, som 
antyder at denne gjesten var blant dem som opplevde det å bli servert 
mat laget av fremmede, for så å spise den blant fremmede, som skamfullt. 
En tvetydighet i gjestfriheten fremstår i det mannen mottar - motvillig. 
Det forvridde ansiktsuttrykket kan ha kommet av situasjonen. At det å 
måtte spise for å overleve likevel er det som påfører en opplevelse av uten- 
forskap. Min opplevelse som jeg husker den, var nettopp det. At det å 
servere ham suppe, som kroppen hans signaliserte at han ville ha, likevel 
var det som påførte ham skam. Fra dette eksempelet har jeg blitt mer 
oppmerksom på mekanismene som er involvert når vi spiser blant frem- 
mede, og det å spise mat som på et vis er anonym eller stedløs. «Stedløse 
matveier» (Coles, 2013; Sabar & Posner, 2013) indikerer at maten er distan- 
sert fra mottageren ved at den som spiser maten, ikke aner hvor maten 
kommer fra. I dette tilfellet kan stedløse matveier brukes til å belyse hvor- 
dan mat som et symbol på gjestfrihet kan komme til å representere alt 
det maten ikke vekker av minner, historie og kroppslig tilhørighet. At alt 
det maten kunne ha vært, erstattes med det tomrommet som maten ska- 
per. Elisabeth Cullen Dunn har bidratt til forståelsen av anti-mat (2011) 
som det ultimate symbolet på mat uten mening. I likhet med grunnlaget 
for refleksjoner om stedløse matveier retter Dunn søkelyset mot givere, 
eller de såkalte gjestfrie, som ikke står til ansvar for maten de tilbyr de 
trengende. Dunns empiriske arbeid er fokusert på FNs humanitærpakker 
etter krigen mellom Georgia og Russland i 2008. Av matvarer inneholdt 
pakkene makaroni, en type mat som ikke hadde hverken kulturell eller 
næringsmessig betydning for de georgiske mottagerne. For mottagerne 

ble makaronien selve symbolet pa alt det tapte, pa gronnsakhagen som 
var borte, på muligheten til å selv vise gjestfrihet til familie og venner ved 
å invitere til måltider. I tillegg bidro makaroniens smakløshet og mangel 
på konsistens til at maten ble meningsløs. Det som gjensto var mat som 
dekket et grunnleggende behov for kalorier, men heller ikke her strekker 
makaronien til med sin manglende kompleksitet, fullstendig strippet for 
næring. Ifølge Dunn ble pakkene med makaronien selve bekreftelsen på 
kroppens absolutte sårbarhet. 

Med hjelp av disse ulike perspektivene på mat og matgaver kan eksem- 
pelet over se ut til å avdekke noen ubehagelige sider ved gjestfriheten. På 
den ene siden forstørres matserveringen til nye dimensjoner slik at det er 
mulig kritisk å vurdere hva som faktisk foregår. Maten er på et vis ano- 
nym, og det å inkorporere maten kan tenkes som en inkorporering av et 
navnløst vertskap. På den andre siden, og dette er også det viktigste jeg vil 
frem til; kan de kroppslige mekanismene involvert i episoden tolkes som 
forhandlinger av gjestfriheten? 

Til tross for det begrensede forhandlingsrommet kan eksempelet tyde 
på en form for motstand. Mot situasjonen, maten eller gjestfriheten. I 
noen tilfeller takket gjester direkte nei til maten. Det kunne se ut til at 
flere av gjestene ikke hadde noen intensjon om å spise i det hele tatt. 
Muligens var det helt andre grunner til at de oppsøkte det diakonale ste- 
det. Det er likevel maten som er observasjonslinsen i denne artikkelen. 
Og ikke nok med det, det er først og fremst maten som benyttes som 
invitasjon når gjestene ankommer stedet. De er invitert til å motta gratis 
mat og til å dele måltidet med andre. Det eksempelet om den nølende 
mannen antyder, er at det er noe annet som skjer som bryter med denne 
invitasjonen. Og eksempelet er ikke enestående. Ettersom oppmerksom- 
heten min åpnet seg for disse bruddene i gjestfrihetens intensjon, oppda- 
get jeg også hvor mange som ikke spiste, eller som satt alene i et hjørne 
med suppeskålen foran seg uten å gjøre annet enn å skrape i suppens 
overflate. 

Ifølge sosialantropolog Nancy Scheper-Hughes (1992) er sult og verdig- 
het motstridende, kroppslige mekanismer som samtidig beskytter den 
sårbare kroppen. Det å spise er ikke bare å overleve, det er å mestre, å nyte, 
å oppleve kroppens nytteverdi. Gjennom Scheper-Hughes’ empiriske 

arbeid i et omrade av Nord-Brasil har hun observert hvordan sult og ver- 
dighet preger evnen til å motta, så vel som å vise gjestfrihet. Frykten for 
å motta, for å spise mat som gjest, og vertens frykt for ikke å kunne gi 
nok, er begge store. Det å spise som utsultet gjest kan være fornedrende. 
Så uutholdelig, til og med, at det kan være enklere å avvise gjestfriheten 
fullstendig. Det interessante med disse koblingene mellom opplevelsen 
av verdighet og sult er at de retter fokus mot den kroppslige motstanden 
i de mest sårbare situasjoner. Denne tolkningen forer dermed refleksjo- 
nen om kroppslig tilhørighet og kroppslig ukroppslighet. Hvis gjesten må 
spise for å overleve, men ikke utholder fornedringen av å motta maten, 
kan det se ut til at han distanserer seg fra situasjonen kroppslig. Han var 
der, jeg så ham, men han mottok maten som om fra avstand til både sin 
egen kropp og situasjonen den var situert i. Med Scheper-Hughes kan 
det tenkes at gjesten nettopp unngikk den totale fornedring som følger 
det å bli foret. Likevel virker dette eksempelet enda mer komplisert enn 
som så. Som allerede nevnt, kan observasjonen tolkes som et brudd med 
gjestfrihetens intensjon. Bruddet åpner for fortolkninger av kroppslig 
forhandling som motmakt. 


Anonyme representasjoner og 
medborgerskapets forhandlingsrom: 
Refleksjoner om forskerposisjonalitet 


I denne artikkelen bidrar mine observasjoner som hovedkilde til det 
empiriske materialet, og her ligger det flere utfordringer. Blant mange 
viktige bidrag til kritikken av hvordan vi ser, som makt, mennesker og 
også forskere, vil jeg her trekke frem feministteoretiker Donna Haraways 
situerte kunnskap (1988). Haraway argumenterer for et situert blikk, som 
aldri kan se alt og som alltid er begrenset og formet av egen subjektivi- 
tet. Ifølge Haraway er denne begrensningen derimot ikke uforenelig med 
hverken kritisk refleksjon eller distanse. Tvert imot kan forskeren oppnå 
både feministisk objektivitet og samtidig reflektere over forskersubjek- 
tets begrensning uten å overskygge subjektivitetene involvert i forsknin- 
gen. Haraway retter kritikk mot det hegemoniske blikket fra ingensteds, 
det som ser, gjenkjenner og representerer uten selv å bli sett, gjør seg 

til kjenne, eller representeres. Som en videre spissing av hvordan vi ser, 
med særskilt vekt pa deltagende observasjon, har Nancy Scheper-Hughes 
(1992) problematisert det å være et ansvarlig vitne, eller en medvirkende 
observatør, som følger: 


The act of witnessing is what lends our work its moral (at times its almost theo- 
logical) character. So-called participant observation has a way of drawing the 
ethnographer into space of human life where she or he might really prefer not 
to go at all and once there doesn't know how to go about getting out except 
through writing, which draws others there as well, making them party to the act 


of witnessing. (Scheper-Hughes, 1992, prologue xii) 


Hva og hvordan jeg som forsker ser, hvilke forutsetninger jeg beerer med 
meg, og de fordommene jeg matte ha, er noe jeg har mattet adressere og 
kritisk reflektere over i arbeidet med tolkning og analyse. Refleksjoner 
om forskerposisjonalitet, makt og representasjon erstatter ikke andre 
forskningsetiske retningslinjer, men supplerer og utfordrer forskeren 
til kontinuerlig og selvkritisk å reflektere over forskningsprosessen som 
helhet. (Se blant annet Hesse-Biber og Piatelli (2012) om feministisk 
holistisk refleksivitet i kvalitative forskningsmetoder). Resultatet er at 
en annen forsker kunne ha gjort seg andre observasjoner og identifi- 
sert andre tendenser enn det jeg har gjort. Jeg har observert fra ulike 
perspektiver, blant annet fra inne i det diakonale rommet som en som 
serverer suppe, utenfor inngangen i rollen som dørvakt, sittende på for- 
tau og gående på Grønland i Oslo. Observasjonene og samhandling med 
ulike mennesker har handlet om mat og spising, men også gitt innblikk 
i kroppslige mekanismer og utenforskapets virkelighet. Jeg har vært 
opptatt av hvorfor måltidet består som en så sentral del av gjestfrihe- 
ten, prøvd å forstå sammenhenger mellom diakoniens stille intensjoner 
med matservering og opplevelser av å motta mat. I all samhandling med 
mennesker har jeg etterstrebet tydelighet om min forskerrolle og flek- 
sibilitet til å forlate stedet hvis jeg observerte eller opplevde at jeg ikke 
evnet å kommunisere min rolle til den jeg møtte. Etter anbefaling fra 
NSD utarbeidet jeg et informasjonsskriv som jeg oversatte til de aktuelle 
språkene. Dette skrivet hadde jeg med meg til enhver tid. Jeg har ikke 
innhentet personlig informasjon om de menneskene jeg har observert 

eller mott, der mine forskningsinteresser har dreid seg om andre ting. Jeg 
har innledet eventuelle møter med informasjon og muntlig samtykke til 
å fortsette en samtale. I noen tilfeller har jeg gjennomgått informasjons- 
skrivet senere i møtet, avhengig av situasjonen. Naturlig nok har jeg blitt 
like mye avvist som imøtekommet. I møte med menneskers absolutte 
sårbarhet, symptomer på fattigdom og i kontekster av systemisk rasisme 
har jeg vært spesielt bevisst på hvordan materialet fremstilles skriftlig. 
Samtidig er jeg forpliktet til å fremstille det jeg så. Dermed opplever jeg 
at jeg har operert ut fra både omsorgsetiske og forskningsetiske prin- 
sipper. Jeg har vektlagt transparens i fremstillingene og inviterer lesere 
til kritisk å vurdere og utfordre mine analyser. Jeg er trygg på at ingen 
enkeltpersoner kan identifiseres, og at tendensene jeg har identifisert, til 
tross for forskersubjektets fremtredende rolle, bidrar til å belyse noen 
underkommuniserte tolkninger av kroppslig motmakt. I denne delen av 
artikkelen vil jeg grave litt dypere i noen av utfordringene med observa- 
sjoner av, og med, kroppslighet. 

Da jeg beveget meg ut på gatene i området rundt Grønland, var inten- 
sjonen å invitere de menneskene som tigget, eller som jeg gjenkjente fra 
det diakonale rommet, til å spise sammen. Å kunne fortsette under- 
søkelsen av mat og kropp fra et gateperspektiv. I ettertid fremstår for- 
ventningen om at noen skulle ville dele et måltid med en fremmed som 
meg, ute i skitne gatemiljø, som både naiv og ubehagelig. Det var på et 
vis som om jeg videreførte den paradoksale invitasjonen til «de som tren- 
ger det mest», som jeg hadde oppdaget inne i det diakonale rommet. På 
den måten ble jeg selv, som forskeren i feltet, en representasjon av den 
ukroppsliggjørende gjestfriheten som jeg også kritiserte. Det kommer 
likevel noen interessante refleksjoner fra denne forskererfaringen. Det 
som oftest skjedde da jeg oppsøkte noen med en invitasjon til å dele et 
måltid, var at de avviste, men samtidig forhandlet tilbudet ved å takke ja 
til å få ferske råvarer som de kunne ta med seg og tilberede et annet sted, 
uten meg. Erfaringene med avvisning bekrefter matens kompleksitet og 
har samtidig inspirert nye tolkninger av kroppslig, stille motstand mot 
et, i overført betydning, anonymt vertskap. Før jeg går videre med disse 
refleksjonene vil jeg illustrere et eksempel på en mislykket invitasjon til å 
dele et måltid på gata: 


248 


MAT OG MOTMAKT 


Tirsdag 08.05.18, 18 °C, varmt, delvis skyet 

Jeg gar mot Toyen Torg. Hun sitter pa et hjorne, det samme som alltid, og jeg 
er sa glad for a se henne. Folk passerer henne i full fart. Jeg setter meg ned for 
jeg husker pa a sporre om det er greit. Hun forteller at hun reiser om tre dager. 
Signaliserer med tre fingre, ordet «dager» pa norsk og lager et fly med hendene. 
Hun drar for godt denne gangen. Hun er syk og ma oppsoke et sykehus, men 
ikke her. Det vil hun ikke. Hun holder handen min og jeg armen hennes. Vi 
sitter sånn, tett inntil hverandre, på fortauet. Hun sitter på en sammenbrettet 
kartong. Jeg kan kjenne varmen fra huden hennes på min egen hud. Igjen, uten 
å tenke meg om, spør jeg om hun vil ha mat, om hun vil spise noe sammen med 
meg. Hun smiler, men ser plutselig trist ut, kanskje skuffet? Hun rister på hodet 
nå og trekker seg unna. Jeg er både overrasket og fylt med anger. Stillhet. Hva 
har jeg gjort? Etter det som føles som en evighet, begynner jeg å bevege på meg. 
Jeg må gå. Vi nærmer oss hverandre samtidig i det jeg skal til å reise meg, en 
kort klem, vi sier ha det. Etterpå går jeg hvileløst frem og tilbake på Tøyen torg, 


prøver å forstå hva som skjedde. 


Fra eksempelet kan vi lese at kvinnen, som jeg har truffet flere ganger 
tidligere, takker nei til min invitasjon om å dele mat. Tidligere har vi 
sittet sammen der på gaten, noen ganger sett på forbipasserende i stillhet, 
andre ganger kommunisert med de ordene vi kjente sammen, kombinert 
med tegnspråk, latter, men også tårer. Jeg ga henne en gang en paraply 
da det regnet, og en annen gang en brukt jakke da det var kaldt, men 
aldri før hadde jeg tilbudt henne hverken mat eller penger. Det var også 
på bakgrunn av det vi hadde delt tidligere, hvordan jeg kjente henne, at 
jeg denne gangen opplevde noe annerledes i ansiktsuttrykket. Opplevde 
hun at jeg så på henne annerledes? At hun gjennom min invitasjon ble et 
offer? 

Det kan se ut til at observasjonene av aksept, forhandling og avvis- 
ning av mat som gjestfrihet kan bidra til å forstørre måltidets relevans for 
refleksjoner om kropp og motstand. Fra tolkningen av denne hendelsen 
dukker det opp flere kritiske refleksjoner om premissene for og konse- 
kvensene av gjestfrihet, ikke minst om forskerens egen medvirkning til 
opplevelser av både glede og fornedring. Det trengs derimot ikke mye 
fortolkning for å lese kvinnens avvisning som en type motstand. Mot 
maten og mot meg, som øyeblikkelig representant for noe hun ikke ville 

ta del i. Minnet om denne hendelsen er fremdeles, flere ar senere, til stede 
og vond. Og eksempelet er heller ikke denne gangen enestaende. En inter- 
essant og mulig viktig refleksjon fra disse eksemplene er at ubehaget ved 
selv å inngå som en kropp i kroppslige menneskemøter også bidrar til å 
skjerpe forskerens ansvarlighet. Med andre ord, det at minnet fremdeles 
er ubehagelig, tvinger forskeren til samtidig å posisjonere seg selv, 
gjenoppleve det, og huske det. 

Disse ulike bidragene peker i retning av hvordan handling som bruddet 
med disiplineringsmakten åpner for nye måter å undersøke det politiske 
og religiøse potensialet som oppstår når mennesker forhandler, avviser 
eller nekter å forbli kategorisert og redusert til stereotypier. Fra utdraget 
fra feltnotatet tidligere kan forskersubjektet tolkes som representant for 
denne disiplineringsmakten. Bruddet symboliserer da et glimt av andre 
måter å gjøre ting på som verdifulle og meningsbærende. Det handler vel 
så mye om hvordan vi kan avdekke de ofte subtile nyansene av motstand i 
etablert praksis som det gjør å se etter de spektakulære enkelthendelsene. 
På mange måter dreier undersøkelser av motstandshandlinger seg der- 
med nettopp om ulike former for motmakt. 


Motstand og tilhørighet 


Som nevnt over ønsker jeg med denne artikkelen å undersøke obser- 
vasjoner av handlinger som bryter med det etablerte, og reflektere over 
fortolkningen av motmakt fra et situert, kroppslig perspektiv på målti- 
det. Med dette mener jeg at måltidet forbinder kropper der de er. Dette 
er spesielt interessant i undersøkelsen av måltidets funksjon, makt, 
muligheter og begrensninger for mennesker som lever i skyggesider. I 
dette tilfelle skyggesidene av det urbane Oslo. Samtidig foregår måltidet 
under bestemte regler, og maten som serveres, er bestemt av vertska- 
pet. Måltidsrommet tilrettelegger for samvær og tilhørighet, men hva 
med den tilhørigheten hver enkelt bærer med seg? Kan det å uttrykke 
motstand mot gjestfrihetstilbudet slik det utspiller seg i det diakonale 
rommet, tolkes som en slags forhandling? At ved å gjøre noe annet enn 
det som er forventet av en gjest, så krever gjestene retten til andre måter 
å bruke rommet på? 

I det neste eksempelet henviser jeg til en mer eller mindre ikke-verbal 
samtale med en kvinne som jeg kaller «Sofia». Hun var en av gjestene 
som ikke hadde spist maten som ble servert. Samtalen var dreide seg like- 
vel forst og fremst om mat. 


Søndag 08.10.17 fra kl. 08-11, 4 °C, overskyet. 

«Sofia» kommer ut. Hun går langt vekk fra der jeg står, og døren, og stil- 
ler seg med ryggen mot husveggen. Ansiktet vendt ned mot fortauet. Etter en 
stund, og veldig sakte, snur hun seg og går i retning av der jeg står. Jeg hilser 
og spør hvordan hun har det. Hun svarer ikke. Jeg spør om hun skal hjem til 
jul og hun nikker, ser opp denne gangen. Hun begynner å snakke, mange ord, 
veldig fort. Ansiktsuttrykket hennes er endret. Det tar noen sekunder, men så 
forstår jeg at hun snakker om mat. Jeg spør hva hun pleier å lage til jul. Med en 
kombinasjon av overdreven gestikulering, litt spansk og litt engelsk, forteller 
jeg at jeg lager svin med surkål og poteter. Hun begynner å simulere matlaging 
(rører i gryten, deilige dufter (trekker pusten gjennom nesen) og roterer noe 
på grillen). Midt i den mer eller mindre non-verbale forklaringen, stopper hun 
plutselig og ler, peker på ansiktet mitt og imiterer hvordan jeg står, hvordan 
jeg lener kroppen fremover med hendene vendt mot henne. Jeg er fullstendig 
grepet av fortellingen hennes. Det begynner sakte å dukke opp flere ord, og 
ligner mer en samtale. Hun snakker om kålruletter og en eller annen form for 


polentasuppe. Hun løfter «skjeen» mot en smilende munn. 


I eksempelet deler «Sofia» minnet om mat gjennom store bevegelser med 
kroppen, med mimikk, og etter hvert var det som om lukten av den gril- 
lede grisen traff også min nese. Det var, som eksempelet antyder, som 
om vi var et helt annet sted enn ute på fortauet utenfor det diakonale 
suppekjøkkenet. I det som ved første øyekast kan virke som et relativt lite 
oppsiktsvekkende møte, tror jeg likevel det gjemmer seg mange interes- 
sante, og til og med forstyrrende elementer. Da «Sofia» først kom ut på 
gaten, viste hun tydelig at hun ikke var interessert i å prate. Inntrykket 
mitt var at hun var sliten og trengte noe helt annet enn å prate med meg. 


6 Analysen om «Sofia» og den nølende gjesten bygger videre på tidligere analyser som er publisert 
(Schmidt, 2019). 

Forandringen fra dette øyeblikket til fortellingen om hennes matlaging 
var stor. 

Med fokus på det «Sofia» delte av sine matminner og min egen opple- 
velse av å bli invitert med på et annerledes måltid, vil jeg begynne analy- 
sen med å prøve å forstå hva dette eksempelet kan avdekke om ulike typer 
tilhørighet. Nevrogastronomien (Sheper, 2012) bidrar til forståelsen av de 
komplekse nevrologiske mekanismene som er involvert når lukt og smak 
kobles til hukommelsen. Minnet om mat kan vekkes til live av sansene, 
en lukt fra fortiden eller smaken av noe kjent som tar oss med til minnets 
opprinnelse. Med sansene dukker også sted og omgivelser opp. «Sofias» 
matlaging kan tolkes som et sånt minne, en måte å gjenskape en for- 
tid på her og nå. Men det ligger mer til eksempelet. Ikke bare fremkalte 
hun minnet for seg selv, hun delte det også med en fremmed som meg. 
Effekten var at jeg fikk lov til å ta imot hennes mat, samtidig som jeg selv 
kjente lukten av egne minner. Ved å simulere matlagingen, dunstene og 
smakene, og gleden over et ferdig produkt, delte «Sofia» ikke bare min- 
net sitt, men noe om sine ferdigheter og sin historie. Ved å dele fra sitt 
kroppslige minne om levd liv, bryter «Sofia» med den forenklede forestil- 
lingen av henne som en sulten gjest, og blir mer enn bare en kropp som 
symboliserer den fysiske grensen mellom en ukjent annen og et selv. En 
annen tolkning av denne delingen er at den sier noe om tilhørighet til et 
annet sted. Når «Sofia» avviser maten hun blir tilbudt, kan dette tyde på 
at hun også distanserer seg fra denne spesifikke typen gjestfrihet. I stedet 
inviterer hun meg med på en minnereise med matlaging, og bekrefter 
dermed sin tilhørighet til noe annet. 

«Sofias» fortelling melder seg som en mulig fortolkning av tilhørighe- 
tens kroppslighet, samtidig som hennes tilhørighet til et annet sted utfor- 
drer nasjonale så vel som diakonale vertskaps intensjonelle tilhørigheter. 
Det kan selvfølgelig argumenteres her med at en tolkning som denne glo- 
rifiserer både «Sofia» og situasjonen hun er i. Det er ikke min hensikt. 
«Sofia» strevde på lik linje med de andre gjestene som kom til suppekjøk- 
kenet. Det er det lite tvil om. Det et fokus på matdeling og tilhørighet 
derimot avdekker, er nettopp de subtile kroppslige mekanismene som 
antyder noe om gjestfrihetens paradoks. På den ene siden er det noe kri- 
tikkverdig ved måten maten serveres på, anonymiteten og forventningen 

om gjestens tillit til de ukjente matveiene. På den andre siden er «Sofias» 
matminne et eksempel på den motstanden som kan oppstå i møte med 
denne type gjestfrihet. Delingen av hennes måltid kan dermed tolkes 
som en bekreftelse på den kroppslige tilhørigheten til et annet sted. Og 
videre, at denne tilhørigheten motstår den forventede tilhørigheten til 
den diakonale gjestfriheten. Ved ikke å inkorporere maten der og da, 
men heller gjenskape et imaginært måltid fra fortiden, her og nå, anty- 
der eksempelet noe om kroppens motstand og hvordan denne kommer 
til uttrykk gjennom en sanselig, nært tilstedeværende metode. «Sofias» 
minne kan forstås som en illustrasjon av mange meningsbærende ele- 
menter, fra det åpenbare om mat og matlaging til den mer sammensatte 
tolkningen av tilhørighetens dekonstruksjon. Jeg foreslår at denne typen 
tilhørighet utfordrer den hegemoniske, nasjonale så vel som diakonale, 
forventningen om tilhørighet, en «Sofia» er delvis ekskludert fra, og del- 
vis inkludert i. Hennes tilhørighet avviser «tilhørigheten» som er pålagt 
henne; matminnet nekter å frakobles hennes kroppslighet. 

Fra utdragene så langt kan en tolkning være at de forventede motta- 
gerne av gjestfriheten forhandler eller motstår denne på ulike måter. Det 
er ikke gjennom tydelige signaler eller fortellinger, men gjennom obser- 
vasjoner av kroppslig tilstedeværelse, distansering, analyse av omgivelser 
og oppmerksomhet mot alt det som ikke skjer, at en mulig tolkning peker 
i retning av det å ikke spise, eller å forhandle spisingen som forskjellige 
uttrykk for en annen type oppførsel eller conduct. 


Historiske utenforskap og fremmedhet 


Diskusjonen om motmakt fremstår fra empirien, i form av brudd med 
forventninger eller fortolkninger av hva alt det som ikke skjer, kan bety. 
Det å ikke spise, eller ikke oppføre seg som den takknemlige gjesten, blir 
gjennom utdragene så langt fremhevet som mektige handlinger i seg selv. 
Jeg vil i det følgende fokusere spesielt på Foucaults fremstilling av gal- 
skapens historie når denne kan leses som en fremstilling av historiens 
marginaliserte subjekter. Her settes behandlingen av utenforskapet i en 
historisk kontekst. I Galskapens historie (2000) gir Foucault en analyse av 
galskapens eller utenforskapets utvikling gjennom beretningen om den 

instrumentelle håndteringen av utenforskap. Verket i seg selv fremskriver 
annerledeshet fra perspektiver som hele tiden utfordrer, og dette er kan- 
skje en av mange grunner til dets stadige relevans, også som del av nåti- 
dens ettertanke. Den gale er den marginaliserte, migranten, den fattige, 
kriminelle, den fremmede og den fremmedgjorte. Foucaults perspektiv 
bidrar også til kritisk å belyse samtidens håndtering av utenforskap, og 
det er spesielt forbindelsen mellom den andre og samfunnet som her blir 
relevant, fordi Foucault hjelper oss å identifisere en forbindelse som det 
kan se ut til at stadig hindres, ved at utenforskapet plasseres i spesiali- 
serte rom. En konsekvens av at utenforskapet nettopp plasseres utenfor, 
er at distansen mellom innenfor og utenfor opprettholdes. I denne delen 
av analysen vil jeg ta utgangspunkt i kroppens forhandlinger av gjestfri- 
het med hjelp av Foucaults perspektiver om det relasjonelle utenforskapet 
(Foucault, 2000, s. 248)” Om de mer skånsomme behandlingsformene 
(kontra tortur, offentlig avstraffelse og internering) som oppsto med 
fremveksten av asylet i det 18. århundret, skriver Foucault: 


Merkelig nok var ikke dette en forsoningens, dialogens eller det gjensidige 
kjennskapets ritus, det var oppbygningen av en verden rundt den gale hvor alt 
var likt ham og nær ham, men hvor han selv forble fremmed, den Fremmede i 
en særskilt grad, som ikke bare ble bedømt etter sin framtreden, men etter alt 
hva den ufrivillig kunne røpe og åpenbare [...] Slik måtte den gale gjøre seg 
til gjenstand for fornuftens øyne som den fullkomment fremmede, dvs. som 
det menneske hvis fremmedhet ikke kan ses. Bare da, bare ved å underkaste 
seg anonymiteten, kunne han få adgang til de fornuftiges samfunn. (Foucault, 


2000, s. 265) 


I min forståelse trekkes motmaktens mer abstrakte konseptualisering 
inn i de konkrete rommene og kroppene gjennom beretningen om 
Galskapens historie. Der counter-conduct vektlegger samproduksjonen 
av makt og motmakt, som en del av en dynamisk prosess (Foucault, 


7 Begrepet er min tolkning av tematikken som fremstilles i sitatet: «Interneringen var et stort feil- 
trinn og en økonomisk bommert; man trodde man kunne fjerne fattigdommen ved å forflytte en 
fattig befolkning og holde den i live ved velgjerninger. I og med dette ble fattigdommen kunstig 
maskert, og i virkeligheten fjerner man en del av befolkningen, som var en rikdom som alltid var 
gitt» (Foucault, 2000, s. 248). 

2007), kan sitatet over leses som et eksempel på motmakt i praksis. Ifølge 
Foucault er motmakten så stabil at den inngår som del av de praksiser 
den handler imot. Når den fremmede gjør seg usynlig for å få adgang 
til de fornuftiges samfunn, uttrykker den fremmede også forståelse for 
at utenforskapet er et av samfunnets bestanddeler. Samfunnet som ikke 
rommer utenforskapet, men heller ikke evner å se fattigdommens kunstige 
maske. Utenforskapet er med andre ord relasjonelt ved at samfunnets 
makt er avhengig av dets eksistens, samtidig som motmakten kommer 
til uttrykk nettopp på grunn av denne samfunnsmakten. Dette kan rela- 
teres til eksemplene fra feltarbeidet på følgende måte: Observasjonene av 
gjester som ikke spiser, avdekker noe om gjestfrihetens tvetydighet. Det 
å ikke spise, eller forhandle maten, kan tolkes som brudd med gjestfrihe- 
tens betingelser. Ut fra disse bruddene med den forventede mottagelsen 
av gjestfriheten dukker det opp noe annet, andre observasjoner, fortellin- 
ger og kroppsligheter. Dette retter også fokus forbi Foucaults historiske 
fremstilling av utenforskapet som en mer eller mindre stabil kategori, 
og mot den kroppslige subjektiviteten. Den ukroppsliggjørende gjestfri- 
heten utfordres når gjestens kroppslige motstand gjenoppstår. Gitt at den 
kroppslige motstanden er beskrivende for de empiriske eksemplene, hva 
avslører denne motmakten? 

På den ene siden peker forhandlingene av mat, slik jeg har tolket obser- 
vasjonene som er trukket frem i denne artikkelen, på at det er noe ustabilt 
ved gjestfriheten. Dette ustabile kan være det nye forhandlingsrommet 
som oppstår når gjesten faktisk mottar, forhandler eller avviser det ver- 
ten tilbyr. På den andre siden kan det være nettopp denne ustabiliteten 
i en organisert praksis som tilrettelegger for at forhandlingene i det hele 
tatt blir synlige. 


Refleksjoner om det skapende i kroppslig 
motstand 

Avslutningsvis vil jeg trekke noen mulige forbindelser mellom tolknin- 
gene av fremmedhet og kroppslig motstand som politisk performativitet. 
Dette handler om hvordan vi kan forstå de stille, kroppslige, kanskje til 
og med usynlige motstandshandlingene i politiske sammenhenger; om 

hvordan det 4 tenke pa kroppslig motstand kan vere meningsfullt for den 
videre utviklingen av et overlappende rom mellom diakonal- og medbor- 
gerskapspraksis. For å gjøre dette er det relevant å trekke inn Engin Isins 
performative citizenship (2017). Undersøkelser av det performative ved 
medborgerskapet er en teoretisk, global bevegelse* som er dedikert til å 
undersøke bruddene og motstanden med etablert praksis, utover nasjo- 
nale og institusjonelle grenser. På en måte og litt enkelt fortolket dreier 
både Isins performative medborgerskap og Foucaults counter-conduct 
seg om handling eller oppførsel som bryter med normer. Ved hjelp av de 
analytiske verktøyene som Isin har introdusert, kan vi tolke handlinger 
som krav til å ha retten til å kreve noe, uavhengig av om personen som 
utfører handlingen er en lovlig borger eller ikke. Det interessante er hvor- 
dan både Foucault og Isin på ulike måter virker å diskutere lignende type 
forventninger til handlinger som stadig er nært forbundet med den uret- 
ten de handler mot. Isin beskriver: 


[...] «performative citizenship» in five distinct but overlapping senses, that: 
(a) citizenship involves political and social struggles over who may and may 
not act as a subject of rights; (b) these struggles feature not only citizens but 
also non-citizens as relational actors; (c) citizens and non-citizens include dif- 
ferent social groups making rights claims; (d) people enact citizenship by exer- 
cising, claiming, and performing rights and duties, and; (e) when people enact 
citizenship they creatively transform its meanings and functions. (Isin, 2017, 


s. 501) 


Ved a inkludere det performative som del av fortolkninger av med- 
borgerskapet, anerkjennes de kroppslige, subjektive handlingene som 
medvirkende og medskapende. Isin bekrefter også her de koloniale ram- 
mebetingelsene som danner grunnlaget for tradisjonelle stats- og med- 
borgerskapsutviklinger, der ikke-medborgere per definisjon er utenfor, 
og dermed mindre relevante. I stedet åpner denne teoretiske innfalls- 
vinkelen for at medborgerskapets utvikling er avhengig av perspektiver 
som ser alle typer subjektiviteter som del av dets grunnlag og utvikling. 


8 — Bevegelse henviser her til Critical, Global Citizenship Studies som mer enn teoretiske perspektiv, 
men også som movement. Viktige bidrag til denne bevegelsen kan blant annet leses i Routledge 
Handbook of Global Citizenship Studies (Isin & Nyers, 2014). 

I likhet med Foucaults fremstilling av den fremmede og det relasjonelle 
utenforskapet antyder teorien om performative citizenship at medbor- 
gerskapsutvikling er dynamisk, heller enn statisk. Med dette perspektivet 
muliggjøres identifiseringer av prosesser som stadig er i endring, gjen- 
nom de utfordrende engasjementene med medborgerskapets eksklude- 
rende begrensninger. 

Foucault presiserte hvordan conduct/counter-conduct ikke bare handlet 
om makt/motstand eller disiplin/ulydighet, men snarere om handlinger 
som medfører endring i det etablerte (2007, s. 125). På lignende måte kan 
Isin og Nielsens (2008) Acts of Citizenship forstås som de handlinger hvis 
brudd med urett belyser nettopp den uretten som handlingen oppsto 
på grunn av. Ut av bruddet skapes noe nytt, og dette nye fremkommer 
som følge av kontakten med uretten. For empirien i denne artikkelen er 
det interessante med disse parallellene mellom Foucault og Isin at de gir 
noen teoretiske begreper for å se hvordan bruddene nettopp skaper noe 
nytt. At de kroppslige handlingene som bryter med mer eller mindre sub- 
tile forventninger om å motta og spise mat, eller mer konkret, at det å 
ikke spise, forstørres som en del av det kroppslige, politiske subjektets 
motstand. Uten denne motstanden kunne et trekk ved gjestfriheten for- 
blitt ukroppsliggjørende. Med andre ord kan det se ut til at kroppsligheten 
er en fellesnevner både i utførelsen av handlinger og i bestemte uttrykk 
for oppførsel. 

For å ta analysen et steg videre er det relevant å tenke med Sara Ahmed 
(2000) som fokuserer på forventningene til, erfaringene fra og forhand- 
lingene som oppstår, i møte med den fremmede. I min forståelse er det 
likhetstrekk mellom Foucault og Ahmed, som blant annet handler om 
posisjoneringer som retter kritisk søkelys på majoritetens makt og allvi- 
tende anonymitet. Der Foucault i det refererte har fokusert på fremmed- 
hetens plassering i spesialiserte rom gjennom historien, belyser Ahmed 
den fremmede kroppen som grensen mellom tilhørighet og utenforskap 
(Ahmed, 2000). Det er i møte med en fremmed at min egen plass og tilhø- 
righet på et vis blir bekreftet. Samtidig blir dette fremmede møtet mulig 
på grunn av den fremmedes stedforankring i min umiddelbare nærhet. 
Denne muligheten for nærheten mellom det ukjente og det trygge bidrar 
ifølge Ahmed til mistenkeliggjøring og fremmedfrykt (stranger danger). 

Det handler altså om fremmedhet som identifiserende, som abstrakt frykt, 
og fremmedhet som likevel kan forhandles gjennom det fremmede møte 
(strange encounter). Dette er relevant for tolkningen av empirien presen- 
tert i denne artikkelen fordi mange av gjestene som oppsøker tilbudet fra 
den diakonale organisasjonen, først fremstår som fremmede gjester i det 
de entrer stedet. I det å akseptere invitasjonen til et gratis måltid fremstår 
de også som de kroppene som trenger dette tilbudet, som mottagere av 
noe de ellers kan ha vanskeligheter med å skaffe seg på egen hånd. Dette 
er ikke for å påstå at gjestene her ikke opplever fremmedgjøring i det 
offentlige rom, men at det er andre krysninger mellom ulike seksjoner av 
utenforskap som spiller inn ute på gaten enn innenfor det diakonale rom- 
met. Det er først når menneskene som omtales her blir gjester, at de også 
kategoriseres sammen - som utenfor. Og denne representasjonen foregår 
på grunnlag av invitasjonen til å spise mat, først og fremst. 

Så langt ser det ut til at forhandlingsrommet krymper i møte med 
diakoniens avsløring av den trengende fremmedheten. Det Foucault og 
Ahmed på ulike måter derimot bekrefter, er at det er mulig å tenke seg 
samspillet mellom tilhørighet og utenforskap, der det ene bekrefter det 
andre. Her er det relevant å minnes «Sofia» og fortolkningen av hen- 
nes kroppslige tilhørighet. Det oppsiktsvekkende med fortellingen om 
«Sofias» imaginære måltid er at det utfordrer en forventning om tilhø- 
righet som fullbyrdes gjennom spisingen av vertskapets mat. Når hun 
gjenskaper sitt eget måltid, kan dette, fra et utenfraperspektiv, tolkes som 
en gjenopprettelse av hennes tilhørighet. Skulle vi våge oss enda lenger i 
fortolkningen, er hennes måltid sannsynligvis mer en bekreftelse på til- 
hørigheter som alltid har vært der. «Sofias» måltid kan her antyde en type 
motstand som paradoksalt nok bare blir tilgjengelig fordi den forekom- 
mer i forbindelse med den typen diakonale gjestfrihet som «Sofia» ikke 
mottar. 

I lys av det empiriske materialet introdusert i denne artikkelen kan 
det med andre ord tenkes at både diakonien og medborgerskapet får ny 
kroppslig mening gjennom forhandlinger og motstand mot begrensende 
ukroppsliggjøring. Som en forlengelse av denne tanken kunne det vært 
interessant å fokusere videre på counter-embodiment. I eksempelet om 
den nølende mannen, som på ingen måte er uventet eller ekstraordinært, 

er det utelukkende mannens kroppslige forhandlinger, maten han snur, 
venter, for så å holde blikket festet vekk fra maten han skal til å motta, 
for deretter å spise den med et forvrengt ansiktsuttrykk, som bidrar til at 
fokuset rettes mot hans kroppslighet. Og her dukker likevel det ekstraor- 
dinære opp, ved at fokuset på hans uttrykk for motstand fremstår gjen- 
nom hans stedforankrede kroppslighet. Han gjør ikke som alle de andre 
gjestene, selv om han er en del av dem i kraft av å være til stede. Han 
distanserer seg muligens fra situasjonen, men mottar likevel maten - om 
enn motvillig. 

De teoretiske begrepene hjelper oss dermed med å reflektere over 
hvordan endringer i gjestfriheten foregår allerede og hele tiden gjennom 
kroppene som mottar, forhandler og avviser den. 


Forhandlinger, motstand og motmakt - 
om andre måter å gjøre ting på 


Med empirien og de ulike teoretiske bidragene presentert i denne artik- 
kelen foreslår jeg at counter-embodiment åpner nye måter for å undersøke 
det politiske og diakonale potensialet som oppstår når mennesker for- 
handler, avviser eller nekter å motta mat som et av symbolene på gjest- 
frihet. Jeg har diskutert hvordan representasjonsmakten, inkludert både 
forskeren og de diakonale, gjestfrie institusjonene, står i fare for å med- 
virke til fortellinger om mennesker uten mening og kropper som ikke er 
mer enn sine behov. Gjennom fokus på de kroppslige handlingene kan vi 
derimot finne eksempel på typer motmakt som reforhandler de diako- 
nale rommenes betingelser. Kroppslige, sanselig, nærværende observa- 
sjoner kan avdekke brudd som symboliserer glimt av andre måter å gjøre 
ting på som verdifulle og meningsbærende. 

En kristendomsform der 
ikke-troen hører til: Teologisk 
counter-conduct i dag 


Trygve Wyller 
Universitetet i Oslo 


Abstract: The chapter discusses whether the Foucauldian counter conduct con- 
cept also has a theological relevance today. In his analysis, Foucault located counter 
conduct as a practice, which reformatted and reconstructed the prevailing pastoral 
power. The intention was to strengthen individual independency in faith issues and 
to reduce the powers of ecclesial hierarchy. 

One section in the article presents current interpretations of non-conventional 
ecclesial practices, from Norway and from Sweden. The discussion part presents 
significant perspectives from the so-called Scandinavian Creation Theology (SCT). 
The SCT gives theological prominence also to issues that seem not be directly rel- 
evant for faith matters. Everyday life issues are interpreted as aspects which are of 
strong significance for theology. This means that also what seems to be non-faith 
practices are theologically important. 

The final discussion in the article that a practice where Muslims are given a prayer 
room within the basement of a Lutheran church in Sweden can be interpreted as 
contemporary, theological counter-conducts. The practice gives significance to peo- 
ple not pertaining to Christian faith. But it also recognizes the life forms of people as 
relevant for a Christian church. The conclusion is that recognizing non-faith as part 
of what is ecclesial relevant, can be seen as theological counter conducts today. This 
practice recognizes people’s identity and reduces ecclesial hierarchies. 


Keywords: Counter-conduct, pastoral power, ecclesiology, non-faith, migration 


Sitering: Wyller, T. (2022). En kristendomsform der ikke-troen hører til: Teologisk counter-conduct i 
dag. I I. M. Lid & T. Wyller (red.), Makt, motmakt og praksis. Bidrag til kritisk refleksjon innen diakoni og 
velferd (Kap. 12, s. 263-278). Cappelen Damm Akademisk. https://doi.org/10.23865/noasp.167.ch12 
Lisens: CC BY-NC-ND 

Fra mystikk til det flerkulturelle 


Dette kapitelet handler om det finnes en teologisk counter-conduct i 
dag, og om hva slags type kristendomsformer en slik counter-conduct 
eventuelt kan fore til. Counter-conduct, slik vi bruker dette begrepet 
i denne boken, dreier seg jo om hvordan andre stemmer, kropper og 
praksiser kan bryte ut av sterkt hierarkiske strukturer og systemer. 
Kan man tenke seg noe slikt ogsa innenfor det teologisk-kirkelige rom? 
Innebærer en teologisk counter-conduct at kristendommen trues, eller 
kan det tenkes at en moderne counter-conduct peker mot konturene 
av andre kristendomsformer enn de som vil avgrense det kristne til 
bestemte livsformer? Kan det tenkes kristendomsformer der ikke-troen 
har plass? 

Den viktige forbindelsen mellom dette kapitelets spørsmål og Michel 
Foucaults analyser av pastoralmakt og counter-conduct er at både dette 
kapitelet og Foucault er opptatt av kristendomsformer. Michel Foucaults 
analyser av pastoralmakten hadde jo sin opprinnelse i kirkelige tradi- 
sjoner som går langt tilbake i tid. Pastoralmakten var den makten lede- 
ren i klosteret hadde over den enkelte munkens trosliv: Abbeden utøvde 
denne makten ved å samtale regelmessig med munkene for å sikre seg at 
de hadde et riktig forhold til Gud. 

I sine senere år utviklet imidlertid Foucault også tanken om en prak- 
sis som innebar større selvstendighet for den enkelte og mindre makt 
for det geistlige hierarki (Davidson, 2011, s. 212ff). Foucault mente at det 
historisk fantes andre praksiser enn pastoralmakten innenfor kirkene 
og i klostrene. Det handlet om praksiser (conducts) der de troende selv i 
større grad tok ansvar og makt over sine egne liv. Counter-conduct var 
fortsatt en praksis innenfor kristendommen, men ofte i opposisjon til den 
mer etablerte pastoralmakten. Det handlet om å forstå tro annerledes, 
nettopp som et handlingsrom som verdsatte andre livsformer og andre 
trosuttrykk enn dem som var gjeldende rett i samtiden. Mystikken i sen- 
middelalderen var en slik bevegelse, etter Foucaults mening. Counter- 
conduct er derfor - i et historisk perspektiv - en strid om tolkning av 
kristendommen. Motmakten er ikke en alternativ makt, men en alterna- 
tiv kristendom: «... the struggle was not conducted in the form of abso- 
lute exteriority, but rather in the form of the permanent use of tactical 

elements that are pertinent in the anti-pastoral struggle to the very extent 
that they are part, even in a marginal way, of the general horizon of 
Christianity» (Foucault, 2007, s. 125). 

Den helt iøynefallende forskjellen på senmiddelalderen og vår egen 
tid er jo den radikale endringen av kristendommens rolle i samfunnet. 
I middelalderen var kristendommen nærmest et monopol. I løpet av 
opplysningstiden ble det mulig å ikke tilhøre kirke og tro. I dag er kris- 
tendom (i Vesten) en av mange religioner i flerkulturelle samfunn. Men 
betyr det at ikke-troen ikke har noen plass i dagens kristendomsformer? 
Den kristendomsformen jeg er opptatt av å tegne omrisset av i dette kapi- 
telet, mener at ikke-troen må ha en plass. Det er en slik kristendomsform 
jeg ville kalle en teologisk counter-conduct i dag. 

Kapitelet skal drøfte dette temaet gjennom først å kommentere noen 
forskningsarbeider, andres og egne, fra de seneste årene. Felles for den 
kommenterte forskningen er at den fremstiller hvordan flere kirker i 
Skandinavia inngår i ulike former for samarbeid med andre grupper, 
andre sosiale bevegelser, andre trosretninger og folk med livsformer litt 
utenfor A4-boksen. Ofte forstår disse gruppene seg som alt annet enn 
kristne. Spørsmålet i dette kapitelet er derfor teologisk: Hva slags kristen- 
domsform fremstår dersom slike ulike livsformer og trosformer tenkes 
som viktige sider ved hva kristendom (og kirke) er? 

De to første forskningsarbeidene relaterer seg til Norge, et er fra 
Groruddalen som jo preges sterkt av at det opprinnelige etnisk norske 
flertallet med røtter i kristne tradisjoner nå er blitt til et mindretall. 
Dagens majoritet er muslimer og ikke-etnisk norske. Det andre eksem- 
pelet er fra Trondheim der den lokale bymisjonen inviterer alle folk 
inn i kirkens rom til mat og religiøse samlinger på de fleste av ukens 
dager. 

De to andre forskningsarbeidene knytter an til det som skjer i 
den svenske menigheten Bergsjøen, en av de menighetene i dagens 
Skandinavia som har gått lengst i retning av, og i utvikling av, nye for- 
mer for fellesskap. Denne menigheten har i mer enn 20 år stått i sentrum 
for et omfattende arbeid for og med flyktninger og det store flertallet 
ikke-etnisk svenske folk som bor i nærområdet. Hva innebærer dette, 
teologisk tenkt? 

Multikulturalitet og kirke i dagens Skandinavia 


Den svenske teologen - nå biskop i Stockholm - Andreas Holmberg 
publiserte sin doktorgrad i 2019. I boken Kyrka i nytt landskap. En stu- 
die av levd ekklesiologi i Svenska kyrkan spiller den svenske menigheten 
Bergsjøen en rolle som del av det praksislandskapet Holmberg bygger på 
i sin avhandling. Holmberg er opptatt av hvordan dagens svenske kirke 
kan videreføres i en kontekst av sterk flerkulturalitet. Hva må kirkene 
gjøre for å møte den nye virkeligheten, og samtidig bevare sin identitet? 
Det er også et karakteristisk trekk ved mange av de menighetene 
Holmberg studerer, at diakonien spiller en stor rolle i det daglige. Men 
ikke minst Bergsjøen vektlegger at diakonien også innebærer å samar- 
beide med andre. For Holmberg blir dette samarbeidet viktig i en avslut- 
tende vurdering av de empiriske studiene. For ham er Den svenske kirken 
i en endringsprosess. Tradisjonelt har Den svenske kirken utøvd kontroll 
og vært en mektig institusjon, både lokalt og nasjonalt. I dag er situasjo- 
nen annerledes. Nå må utfordringene heller møtes med tillit enn med 
kontroll. Med tillit mener Holmberg at kirkene møter «de andre» mer 
som partnere enn som underordnede: «... ett tillitspråglat förhållnings- 
sått visavi omvarlden och i relation til Gud betraktas som ett forhall- 
ningssått som år i takt med tiden och som år inspirerat av och återfinns 
hos Jesus sjålv och i evangeliernas beråttelser» (Holmberg, 2019, s. 347). 
Holmbergs teoretiske vokabular er annerledes enn den distinksjonen 
mellom pastoralmakt og counter-conduct som brukes i denne boken. Den 
tillitspregete kirken som i siste omgang fremstår som Holmbergs ideal, er 
først og fremst en sosial organisasjon blant andre i det flerkulturelle og 
postmoderne samfunnet. Men det er interessant og viktig at han retter 
oppmerksomheten mot menighetens rolle som del av et større nettverk 
på det lokale stedet. Dette er etter min mening betydningsfullt for den 
videre diskusjonen om dagens kirke har tendenser til en counter-conduct. 
Holmberg selv tolker nettverkspraksisen i relasjon til gudstjenesten. 
Det er gudstjenesten som holder alle de ulike gruppene i nettverket 
sammen til et hele. 
Fellesskap - gemenskap - er et nøkkelord i analysen, men det ser ut 
til å være fellesskapet i gudstjenesten som er det mest grunnleggende. 
Oppsummerende hevder Holmberg: «Trots att det finns röster och 

material som nyanserar bilden av gudstjånsten som centrum i nett- 
verkskyrkornas forsamlingsliv, ar den dominerande bilden sammantaget 
att ett kånnetecken for gudstjanstlivet i nåtverksförsamlingar år att det 
utgör forsamlingens centrum» (Holmberg, 2019, s. 198). 

Denne tolkningen av gudstjenesten som menighetens sentrum er også 
det ikke overraskende sentrum i Holmbergs teologiske tolkning av det 
han kaller nettverkskirkene. Dette er en tolkning som i første omgang 
synes både konvensjonell og forventet. Men det er, etter min mening, 
bare tilsynelatende. Når gudstjenesten gjøres til det sentrale kjennetegnet 
i den typen kristendomsformer som det her fokuseres på, er det noe helt 
sentralt og radikalt som blir borte fra det teologiske synsfeltet. De fær- 
reste teologer vil være uenige i at gudstjenesten er en viktig uttrykksform 
for kristendom som religion. Men den implisitte fokusering på fellesskap 
og deltakelse i bestemte aktiviteter som følger av oppmerksomheten på 
gudstjenesten svekker oppmerksomheten på andre forhold som, etter 
min mening, må tenkes inn om vi skal kunne oppdage hva kristendom 
som counter-conduct kan være i dag. 

Den norsk-tyske teologen Carsten Schuerhoff har en tilnærming til 
sitt materiale som på mange måter minner om Holmberg. Likevel er 
hans fokus vesentlig annerledes. I boken Verortet. Kirche und Liturgie 
im Wandel (norsk (forf. overs.: Stedbundet. Kirke og liturgi i endring) 
(Schuerhoff, 2020) presenterer Schuerhoff intervjumateriale og feltnotater 
fra et område i Groruddalen, ofte kjent som et av de mest multireligiøse 
områdene i Oslo og dermed Norge. 

Schuerhoffs utgangspunkt er en indrekirkelig diskusjon i Den norske 
kirke om hvordan gudstjenestene (liturgien) skal fornyes i en endret 
samtid. Målet for samtalene med informantene er å få deres refleksjoner 
og kommentarer om hvordan de tenker om gudstjenestene og mulig- 
hetene for at de kan kommunisere i vår tid. Veldig enkelt oppsummert 
ser det ut til at informantenes svar fordeler seg hovedsakelig i to grup- 
per. Den ene gruppen er opptatt av gudstjenestenes teologiske profil 
og hvordan den fortsatt skal bringe tro til både menighet og til ikke- 
troende utenfor. Den andre gruppen tenker annerledes. Den er opptatt 
av at gudstjenestene må være «verortet», stedbundet (Schuerhoff, 2020, 
s. 377ff). 


267 


KAPITTEL 12 


Denne gruppen informanter gjor dermed stedet til viktig forutsetning 
for, innholdet i en reform av gudstjenesten. Det handler om noe mer enn 
å se på stedet som en «kontekst» for gudstjenestene. Viktigst er kanskje 
at erfaringer som gjøres på stedet, må være viktige også for det som skjer 
i gudstjenestene. Schuerhoff knytter an til den tyske religionsforskeren 
Martina Löw som er opptatt av at rom er en prosess og en samhandling: 


Gerade wenn Raum nicht als Hinter- oder Untergrund des Handelns konzipiert 
wird, sondern Raum in den Handlungsverlauf eingeriickt wird, muf Menschen 
eine Verkniipfungsfahigkeit zugeschrieben werden, durch welche die einzel- 
nen, Körper zu einer Anordnung verbunden werden. Die unterschiedlichen 
Raumvorstellungen des Alltags konnen als Aspekte dieser Konstruktionsleis- 
tungen betrachtet werden. (Det skjer en viktig endring nar rom og sted ikke 
lenger bare fremstilles som bakgrunnskontekst for menneskelige handlinger. 
Nar menneskers evne til 4 knytte seg til hverandre settes i sentrum, blir rom og 
sted selv en del av handlingsforlopet. Hverdagens mange forskjellige former for 
rom og sted ma vi tenke oss som ulike sider ved denne maten vi konstruerer 
virkelighet på. (forfatterens oversettelse)) (Löw, 2017, s. 113, i Schuerhoff, 2020, 
s. 378) 


Pa denne bakgrunn kan man si at også Schuerhoffs analyse av hva som 
er viktig for utvikling av kirker i Groruddalen, vektlegger tilsynelatende 
ytre forhold som sted og rom. Stedet er ikke en kontekst, det er en viktig 
forutsetning som bringer mening til hva det vil si å være kirke på ett 
bestemt sted. Det som skjer på stedet, berører og angår kirken på en måte 
som gjør at stedet ikke er noe «utenfor» kirken. Stedet, menneskene på 
dette stedet og hvordan de interagerer og bygger sine liv, er viktige aspek- 
ter av hva det vil si å være en lokal kirke. 

En tilsvarende interesse kommer også til uttrykk i Gyrid Gunnes 
doktoravhandling Towards a diaconia of displacemement: An empirical 
theological inquiry (Gunnes, 2020). Gunnes har intervjuet og gjort fint 
feltarbeid i Vor Frues kirke i Trondheim. I denne kirken driver Kirkens 
Bymisjon et spesifikt arbeid for folk med ulike typer utfordringer (rus, 
psykiatri, bolig osv.) Det serveres regelmessige måltider nederst i kirke- 
skipet og det arrangeres gudstjenester der mange av de besøkende i pro- 
sjektet deltar aktivt. 

Diskusjonen om hva slags kirke, og ikke minst hva slags type diakoni 
som karakteriserer dette arbeidet, står sentralt i Gunnes avhandling. 
Hun etablerer ulike uttrykk for å tolke både kirke og diakoni. Et av dem 
er «diaconia of displacement». 

Diaconia of displacement er et uttrykk inspirert av Bruno Latour. Med 
dette uttrykket vil Gunnes fortolke hvordan man kan forstå at kirkelige 
gjenstander og besøkende brukes og oppfører seg på en «overraskende» 
måte i Vor Frues kirke: 


Displacement is a culturally sensitive mode of diaconia that takes into account 
that in cultures where Christianity and the dominant culture are histori- 
cally intertwined, "incorrect” or surprising uses of empirical expressions of 
Christianity as churches, liturgies and objects may facilitate the creation of var- 


ious kinds of justice. (Gunnes, 2020, s. 108) 


I likhet med både Holmberg og Schuerhoff er Gunnes markant opptatt av 
hva som skjer når mennesker som ikke tradisjonelt tenkes inn som kir- 
kefolk, plutselig er midt inne i den. Gunnes mener at det skaper en rett- 
ferdighet. Diaconia of displacement betyr at kirke og kirketing tas i bruk 
på en overraskende måte. Når det skjer, markeres og formes rettferdighet 
for gatefolk. Dette er en posisjon som det ikke er vanskelig å sympatisere 
med. Gunne’ vellykte begrep «diaconia of displacement» innebærerer en 
posisjon som peker på viktige sider ved hva det vil si å være kirke. Men 
hva om vi går enda et skritt videre? Det jeg i dette kapitelet har kalt ikke- 
troen er et mye videre begrep og handler om at tro ikke spiller en viktig 
rolle i måten vi forholder oss til andre mennesker på. Kan kristendom og 
kirke også tenkes i forlengelse av ikke-troen? 

Et eksempel - fra egen forskning - handler om fortrekksgardinet i kjel- 
leren i Bergsjøen kirke i Gøteborg (Wyller, 2021a). Dette er den samme 
kirken som også utgjorde en viktig del av Andreas Holmbergs materi- 
ale nevnt tidligere i dette kapitelet. Holmberg var opptatt av hvordan 
Bergsjøens nettverksarbeid bidro til å utvide kirkens profil. For egen del 
har jeg fokusert mest på hvordan denne kirken har gitt rom til mennesker 
som vanligvis ikke gis rom i en kirke. Det viktigste av disse prosjektene 
er samarbeidet med en stor gruppe frivillige helse- og sosialarbeidere 
og jurister til fordel for irregulære flyktninger i denne delen av Sverige. 

I dette prosjektet inngar en rekke tiltak for 4 skape tilhorighet og relasjo- 
ner for de mange flyktningene som kommer. 

Fortrekksgardinet er et typisk eksempel. Det befinner seg i kirkens 
underetasje og er mest synlig som en liten skinne i taket der gardinet kan 
festes nar det er bruk for det. Fortrekksgardinet markerer et lite mus- 
limsk bonnerom til bruk i islams regelmessige bonnetider. 

Det er jo litt spesielt. Et muslimsk bonnerom er jo ikke det forste man 
venter å se nar man besøker en kirke. Men det er nettopp dette man møter 
i denne kirken. Det er liten tvil om at bønnerommet radikalt utvider det 
som er mulig å gjøre i en kristen kirke. (Om materialitet som viktig kate- 
gori for å tenke ekklesiologisk, se Wyller, 2021c.) 

Samlet sett fører disse fire eksemplene til det viktige spørsmålet: Er 
dette eksempler på en kirkelig counter-conduct i dag? De fire eksemplene 
er klart innbyrdes ulike og brukes av de fire forfatterne på teologisk for- 
skjellige måter. Kan det likevel være noe felles med Bergsjøens nettverk, 
betydningen av sted i Groruddalen, displacements i Vor Frues kirke og 
bønnerommet i Bergsjøen kirke? Det finnes selvsagt en rekke svar knyt- 
tet til empiriske likheter og ulikheter mellom de fire eksemplene. Men 
til mitt formål vil en teologisk tolkning settes i fokus. Det er gjennom 
noen teologiske perspektiver man kan oppdage likheter som gjør disse 
eksemplene viktige som presentasjoner av hva en nåtidig kirkelig lokali- 
sert counter-conduct kan være. 


Skapelsesteologi i en ny tid 


Den teologisk viktigste likheten mellom de fire eksemplene ovenfor er 
at helt praktiske hendelser settes i sentrum alle steder: Det finnes nett- 
verk med ulike organisasjoner og personer, stedet spiller en stor rolle for 
hva menigheten må/kan gjøre, kirken åpner seg for mennesker som ellers 
ikke tråkker den ned, eller en gruppe mennesker tilbys et eget rom de 
kan identifisere seg med. Mitt poeng er at alle slike ting, så trivielle de 
enn kan være, kan være implisitte presentasjoner av en kirkelig coun- 
ter-conduct i dag. Det handler om hvilken rolle man kan tillegge slike 
helt praktiske forhold, og om slike konkrete handlinger tilkjennes noen 
form for teologisk betydning. Er de bare helt nødvendige praktiske ting 

som er helt underordnet nar en kirkelig profil skal tegnes, eller har de en 
viktig og undervurdert betydning? 

Etter min vurdering har de praktiske sakene en viktig og undervur- 
dert betydning. Eller sagt pa en mer faglig presis mate: Det er nar det 
kroppslige tillegges vekt at teologien og kirken kan bli counter-conduct. 
Det handler om en ny conduct, praksis, det er riktig. Men denne praksi- 
sen blir forst «counter» nar selve den teologiske konteksten re-formateres 
av praksisen. Sporsmalet blir folgelig: Kan det tenkes at en praksis der 
ikke-troende medvirker, er et avgjorende bidrag til forstaelsen av hva en 
teologisk counter-conduct kan være i dag? Hverken Bergsjgens nettverk, 
Groruddalens multireligiøse steder, det muslimske bønnerommet eller 
mennesker med rusutfordringer i Vor Frues kirke kjennetegnes først og 
fremst av at de deltar på grunn av sin tro, de deltar på grunn av sine liv. 
Hva betyr det, teologisk sett? 

Den skandinaviske skapelsesteologien som ble utviklet på 1950- til 
1980-tallet (Gregersen et al., 2016; Løgstrup, 2008; Wingren, 1997), kan 
etter min mening gi viktige innspill til å kunne besvare disse viktige 
spørsmålene. Denne teologien har i alle år fokusert på at kropp og prak- 
tiske handlinger spiller en viktig rolle i teologien også utenom troens rom, 
fordi både kropp og praksis er en del av det teologien kaller skapelsen. I 
og for seg er imidlertid ikke det å bringe skapelsen inn i teologien spesielt 
oppsiktsvekkende. Den mest vanlige kirkelige trosbekjennelsen innledes 
jo på denne måten: «Jeg tror på Gud fader, himmelens og jordens skaper 
...» Skapelse er en del av den kristne troen og ikke i seg selv hverken sen- 
sasjonell eller opprørsk. 

Et viktig tema i datidens skandinaviske skapelsesteologi var imidler- 
tid at skapelsen ikke var forbeholdt de kristne. Muslimer, ikke-troende 
og alle andre ikke-kristne er også skapte. Derfor fremhevet de skandina- 
viske skapelsesteologene allerede for minst to generasjoner siden at tro 
ikke var en forutsetning for å være en del av det kristne kaller skapel- 
sen. Få, om noen, av disse teologene har trolig lest Foucaults arbeider 
om pastoralmakt og counter-conduct. Likevel er det noen interessante 
paralleller mellom Foucault og skapelsesteologene. Foucault var nesten 
besatt opptatt av maktens skjulte former for kontroll og overgrep der 
mennesker og grupper av mennesker ble oversett eller undertrykket. 

Skapelsesteologene er tilsvarende sterkt kritiske til en kirke som overser 
betydningen av ikke-troens kropp og stemmes betydning for hvordan 
kristendomsformer blir til og formidles. 

Den svenske teologen Gustaf Wingren argumenterte for eksempel 
utforlig for at det som skjer nar det vokser nytt liv ut fra det som er blitt 
odelagt og svekket, er teologisk betydningsfullt, ogsa nar det skjer utenfor 
troens rom (Wingren, 1997, 2011). Wingren kalte dette for recapitulatio 
med et begrep hentet fra den oldkirkelige teologen Ireneus (s. 125-202). 
Oversatt betyr recapitulatio nyskapelse/gjenskapelse eller gjenoppret- 
telse. Wingrens poeng, som Ireneus’, var at gjenskapelsen (recapitulatio) 
var viktig for å ta inn over seg hva kristendom var, det handlet om at alt 
kroppslig, alt fysisk, er en del av Guds vilje for verden. Guds verden er 
ikke avgrenset til det rent åndelige (sjelen). Guds verden blir til gjennom 
alt arbeid, i en verden der tro og ikke-tro inngår, for fornyelse og forbe- 
dring. Destruksjonen er alle steder, men like ofte finnes det recapitulatio, 
gjenskapelse av alt som er ødelagt. 

Ireneus brukte recapitulatio-begrepet i strid med flere av sine samti- 
dige teologer. På denne tiden mente mange innflytelsesrike teologer at 
åndelighet og det sjelelige livet var det eneste sentrale i trosformen kris- 
tendom. Det gjaldt å vende seg innover til sjelen og til den kirke som tok 
vare på og frelste sjelene. Til tross for at han levde omkring 1700 år etter 
Ireneus, mente Wingren at også hans egen samtids teologi var preget av 
mange av de samme holdninger som Ireneus sto overfor. Den indre frel- 
sen var også nå blitt for dominerende på bekostning av alle menneskers 
kropper, de troendes så vel som de ikke-troendes. For Wingren handlet 
derfor konflikten om å holde fast på en kristendomsform som ikke eks- 
kluderte ikke-troen som uviktig for spørsmålet om hva kristendom var. 
Når Gud er en Gud som også identifiserer seg med arbeidet for kropp 
og hverdagsliv, da finnes det en kristendomsform som inkluderer alt 
liv, også ikke-troens liv. Recapitulatio er ikke en kategori som fokuse- 
rer på en vending innover, men på tanken om at Gud er nærværende i 
skapelsen, uavhengig av en eksplisitt tilslutning til kristen tro eller ikke. 
I Wingrens fortolkning av recapitulatio er Gud til stede også der de men- 
nesker som handler, ikke selv ser på seg selv som kristne. Wingren selv, og 
mange av hans elever, var mest fokusert på at skapelsesteologien dermed 

understreket at Gud identifiserte seg med alt praktisk og kroppslig liv i 
verden. Om vi vender tilbake til dette kapitelets sporsmal, sa handler det 
om hva slags type teologisk counter-conduct vi kan peke pa i dag. Etter 
min mening fremstår den typen skapelsesteologi der ikke-troen inngår 
som en viktig side av kristendomsformen, som en interessant og betyd- 
ningsfull teologisk counter-conduct i dag. 

I de fire eksemplene jeg har presentert ovenfor, er det på dette punkt 
en forskjell på tolkningen av det muslimske bønnerommet (Wyller) og 
stedet (Schuerhoff) på den ene siden, og nettverket med alle grupperin- 
ger (Holmberg) og det rusavhengige livet (Gunnes) på den andre. I de to 
første eksemplene er det klart at ikke-troen i betydningen av all skapelse, 
tilkjennes en viktig side i kristendomstolkningen. I de to siste eksem- 
plene ser det ut til at forskernes (Holmberg/Gunnes) perspektiv først og 
fremst er å tilkjenne folk som ikke tradisjonelt tenkes som kirkefolk, 
plass i gudstjenesten. Dette er ikke det samme som å gjøre ikke-troen 
som skapelse til en del av kristendomstolkningen. Men det materialet 
Holmberg og Gunnes fortjenstfullt presenterer, kan også leses annerle- 
des. Det handler ikke først og fremst om å gi dem som ikke er tradisjo- 
nelle kirkefolk, plass i en gudstjeneste. Derimot handler materialet om 
det samme som i tilfellet bønnerom og i tilfellet Groruddalen som sted: 
Vi oppdager en annen kristendomsform når menneskers konkrete liv 
og tilhørighet til et sted gjøres til viktige sider ved hva kristendom er. 


Skapelsesteologi som counter-conduct 


I denne bokens innledning ble det lagt vekt på at pastoralmakten har sin 
opprinnelse fra tidlig kristen tid. Pastoralmakten handler om abbedens, 
eller prestens, innflytelse over den enkelte troendes frelse. Motmakten 
vokser frem som en kritikk av at det geistlige hierarkiet skulle ha den fulle 
kontrollen over frelsen. Mystikken og de religiøse opprørsbevegelsene 
understreket at frelse og nærhet til Gud også finner sted i andre kanaler 
enn mellom presten/munken/nonnen og den enkelte. Den kan også skje 
som en ekstatisk opplevelse av indre forening mellom det guddomme- 
lige og den menneskelige sjelen. Eller det kan skje i radikal hengivenhet 

til andre og i andre, nye sammenhenger som reduserer det hierarkisk- 
geistlige nærvær. 

I denne kapitelet er det lagt vekt på at den skandinaviske skapel- 
sesteologien kan sees på som en tilsvarende teologisk motmakt i dag. 
Med denne teologien kan et muslimsk bønnerom i en kristen kirke eller 
det lokale stedet bli tolket som viktige fenomener som også former hva 
kristendom er og betyr. Skapelsesteologien som counter-conduct ser på 
stedet og muslimske bønnerom som skapte livsformer som har en verdi 
og en betydning i seg selv, og som må tilkjennes betydning for troen 
og kirken. Her finnes mennesker som ønsker recapitulatio for egne liv. 
Skapelsesteologien tenker at slike former for recapitulatio skjer innenfor 
rammen av en kristendomsform der menneskers egne livsformer er sen- 
trale, og det geistlige hierarki er mindre sentralt. På denne måten frem- 
står teologi som en praksis. Foucault kalte slike språklige praksiser for 
diskurser og mente med det at slike diskurser også var handlinger med 
makt i seg. Derfor tenker jeg meg at den typen kristendomstolkning jeg 
her skriver frem, også er en slik diskurs, en handling som peker på hvor- 
dan kristendomstolkninger kan være motmakt i vår egen tid. 

Den danske teologen og filosofen K.E. Løgstrup (Løgstrup, 2008, 
s. 362) brukte i sin tid uttrykket «pilegrimsmyten» for å gi en beskrivelse 
av en innflytelsesrik kristendomstolkning. Pilegrimsmyten uttrykker at 
mennesket hele tiden er på vei mot noe bedre, mot det endelige lyset. 
Pilegrimen vandrer i verden, i det skapte, men det er ikke det viktigste. 
Viktigst er at det venter et liv på den andre siden. 

Den skandinaviske skapelsesteologien tenker annerledes om livet her 
og nå enn det pilegrimsmyten gjør. Gud er ikke bare den som venter over 
grensen. Hverdagsliv og nåtidsliv har religiøs betydning nå. 

Hvis man tolker bønnerommet, stedet og nettverkene i en slik sammen- 
heng, åpner det seg en annen fortolkning av hva som er kristendom og 
kirke, enn det som kommer til uttrykk i pilegrimsmyten. Bønnerommet 
innebærer at fremmede menneskers skapte verden har en uttrykksform 
inne i kirken. Det samme gjelder for mennesker med rusproblemer. De 
er også skapte mennesker og manifesterer det innenfor kirkens dører. De 
som tillegger stedet en viktig rolle i hva som er kirkelig viktig, blir imøte- 
kommet. Stedet er viktig fordi det presenterer hva skapelse er helt lokalt. 

Og nettverkene som kirken engasjerer seg i, er mer enn sosiale nettverk, 
de er brokker av hvordan skapt liv er innvevde i det kirkene gjør. 

Dette er tolkninger som er plausible sett fra et teologisk synspunkt. Det 
er slett ikke alltid slike tolkninger blir bekreftet av feltarbeid eller inter- 
vjuer med de menneskene det gjelder. De vil ofte ha andre motiver for 
det de gjør enn teologisk dogmatikk. Men teologi handler først og fremst 
om å tolke mulige måter Gud kan være til stede i menneskers liv på. Fra 
et teologisk synspunkt er det ingen som bestrider at Gud er verdens ska- 
per. Men den teologiske striden og konflikten handler om hva det betyr i 
menneskers hverdagsliv og praksis. Pilegrimsmyten vektlegger den ende- 
lige frelsen «ved reisens ende» og hvor viktig det er å rense sine liv fra 
det som stenger på veien dit. Det fører til en bestemt kristendomsform 
der hverdagsliv og livspraksiser ikke har en verdi i seg selv, men primært 
er deler av vandringen fremover mot det evige. Å se på hverdagsprak- 
siser som bidrar til å gjenreise liv som delaktighet i Guds recapitulatio 
nå, derimot, fører til en annen kristendomsform. I andre sammenhenger 
(Wyller, 2021a, 2021b) har jeg analysert og gitt teologiske tolkninger av 
den typen kristendom som gir plass til konkret og livgivende dagligliv 
som en viktig side ved dens uttrykksformer. 


Betydningen av å gi folk rom: På alvor 


Skapelsesteologien og den kristendomsformen den utvikler, mener jeg 
kan tolkes som en teologisk counter-conduct i dag. For Foucault var 
middelalderens mystikk counter-conduct fordi den tok vare på de Guds- 
erfaringer som kunne skje «direkte» mellom Gud og mennesker. Det 
innebar at pastoralmakten, det geistlige hierarki, ble svekket og gjort 
mindre viktig for denne nye typen kristendomsform. Den kristendoms- 
formen som kommer til uttrykk i skapelsesteologien, er jo vesensforskjel- 
lig fra mystikken på en rekke måter. Men forestillingen om at det finnes 
en kristendomsform som ikke avgjøres av det geistlige hierarki, er likevel 
overraskende likt. I dag er utfordringen å verdsette alle former for levd liv 
som sidestilte og like betydningsfulle for hva som er kristendom, uavhen- 
gig av type tro. Når det skjer, kan ikke det kirkelige hierarki annet enn å 
tre tilbake. Og det er denne kirkelige tilbaketrekningen der mennesker 


275 


KAPITTEL 12 


og deres handlinger trer frem i stedet, som er sentrum i denne kristen- 
domsformen. Den er fortsatt troende og fortsatt kristen, men den vekt- 
legger menneskelig liv, bade troens og ikke-troens, som nødvendig deler 
av hvordan den forstår seg selv. 

I et slikt perspektiv handler det om å gi levd liv rom i en kristen kirke. 
Denne kristendomsformen er counter-conduct fordi den lar seg forme av 
at alt levd liv har like viktige roller i den. De som deltar i bønnene bak 
fortrekksgardinet i Bergsjøen, er ikke kristne. Men fra et skapelsesteolo- 
gisk perspektiv kan bønnerommet likevel leses som at det finnes en kris- 
tendomsform der recapitulatio for alt liv kan finne sted. Det handler om 
kirken som rom for alt levd liv. 

Det er derfor gode grunner til å peke på slektskapet mellom denne 
kristendomsformen og Foucaults refleksjoner om counter-conduct. 
I Foucaults fremstillinger av de historiske opprinnelsene til counter- 
conduct handlet det om mystikken som en eksplisitt og intendert kritikk 
av den rådende pastoralmakten. Mystikken vokste frem blant mennes- 
ker som definitivt hørte til i «kristenheten», men som ikke lenger ville 
akseptere det tradisjonelle geistlige hierarki som eneste formidler mel- 
lom Gud og mennesker. Counter-conduct fremstår som en eksplisitt 
og intendert kritikk av pastoralmakten. Resultatet ble en svekkelse av 
hierarkiet og en mer likeverdig tilgang til det nærværet som ble erfart 
som Guds. 

I den skapelsesteologisk baserte kristendomsformen er den empiriske 
og religiøse situasjonen en helt annen. Her er det dels selve tolkningen av 
fortrekksgardinet, stedet og nettverkene som representerer motmakten, 
counter-conduct. Tanken om at det finnes et skapt liv som kirken ivare- 
tar, er en tanke som primært uttrykkes i tolkningen, ikke nødvendigvis 
blant aktørene selv. Men det er selve striden om tolkningen som er den 
viktige striden om hva kristendom er i dag. Kristendom ser helt annerle- 
des ut dersom disse livsformene inkluderes. Det handler i alle de aktuelle 
tilfellene om en kristendomsform som reduserer det geistlige hierarkiets 
innflytelse over hva som er de mest uttrykksfulle former for kristendom. 
Det kan leves et hverdagsliv som også har del i den verden som er Guds. 
Counter-conduct innebærer en desentrering av kirken og en resentrering 
av folk. 

I Bergsjøen, som så mange andre steder, er det imidlertid et tilsynela- 
tende paradoks at det er pastoralmakten selv som gir tillatelse til, og tro- 
lig også setter opp, fortrekksgardin og bønnerom. Det samme er tilfellet 
i de andre eksemplene som er nevnt i dette kapitelet. Desentrering i ret- 
ning folk er ofte iverksatt av pastoralmakten, den bidrar selv til sin egen 
desentrering. Fra et skapelsesteologisk perspektiv er dette ikke overras- 
kende. Det er en skapelsesteologisk reflektert kristendomstolkning som 
gir grunnlag for å forstå bønnerommet, nettverkene og stedene som mer 
plass for folk og mindre plass for den kirkelige pastoralmakten. Likevel 
handler det om en kristendomsform og en kirke, det er kanskje dette som 
er et av de mest sentrale kjennetegn på hva kristendom er. Det som 
tilsynelatende ser ut som et paradoks - at det er pastoralmakten som 
iverksetter sin egen desentrering - er kanskje like mye det som må skje 
om kristendom skal kunne kommunisere troverdig og sant i enhver 
samtid. Counter-conduct former hva kristendom handler om. 

Denne innenfrabevegelsen er imidlertid ikke ny i kirkehistorien. 
Også mystikkens counter-conduct vokste frem innenfra, fra troende 
som ønsket en endring fra innsiden av. Da blir det en agency inne i 
kirken: Det er kjennetegn på en teologisk counter-conduct i vår egen 
samtid. 

Da Foucault analyserte og tolket pastoralmakten pekte han pa hvordan 
institusjonene kloster og kirke utviklet seg ved at prester og andre reli- 
giøse ledere tok kontroll pa sjelslivet (subjektiviteten) til de som var 
underordnet dem. De senere analysene av motmakten var særlig foku- 
sert pa hvordan spesifikke (religiose) grupper og personer ikke onsker 
a vere underlagt en slik kontroll lenger. I stedet ville de utvikle en 
religiøsitet der deres eget sjelsliv (subjektivitet) ble tillagt større vekt og 
definisjonsmakt. 

Kapitlene i denne boken har vist at det finnes kilder og kontekster 
for motstand mot overmakt i hverdagsliv, i kroppslige erfaringer, i inn- 
sikter om verdier i egne liv og i enkeltmenneskers og institusjoners mot 
til å handle og tenke annerledes. Dette gjelder uansett om konteksten er 
eksplisitt religiøs eller sekulær. Det finnes livsformer og verdier som er 
sterke nok til å stille seg på tvers av den hegemoniske pastoralmakten, 
enten den er religiøs eller sekulær. Ofte krever motstanden likevel for mye 
eller de som kunne utøvde den, gjør det likevel ikke. 

Uansett hvordan motstandspraksisen skjer og hvor langt den lykkes, er 
det ett forhold som er særlig karakteristisk: Motstandspraksisen utvikler 
seg ofte innenfor de profesjonene eller de institusjonene den sikter mot 
å endre. 


Sitering: Lid, I. M. & Wyller, T. (2022). Det handler om etisk autoritet. I I. M. Lid & T. Wyller (red.), Makt, 
motmakt og praksis. Bidrag til kritisk refleksjon innen diakoni og velferd (s. 279-280). Cappelen Damm 
Akademisk. https://doi.org/10.23865/noasp.167.choo 

Lisens: CC BY-NC-ND 

De fleste av de motstandspraksisene vi har presentert i denne boken 
fastholder det samme perspektivet, en større tiltro til klienters, tjeneste- 
brukeres, pasienters og (religiøse) borgeres egen autoritet, profesjonelt, 
etisk og politisk. Det kommer til uttrykk hos foreldre til barn med san- 
setap og funksjonsnedsettelse, hos barn av psykisk syke foreldre eller hos 
fattige tilreisende for å nevne noen av de konkrete eksemplene som er 
analysert i det foregående. Samlet sett berører alle kapitlene spørsmål om 
autoritet og etiske ladede praksiser. 

Med denne antologien ønsker vi å fremheve hvor viktig spørsmålet om 
etisk autoritet er i samfunnets institusjoner og profesjoner. Fortellingene 
om motstandsmakten i denne boken viser hvor sentralt det er at det fin- 
nes en åpenhet og en civil courage for at de med lite makt tilkjennes etisk 
autoritet over sine egne liv. Når det ikke skjer, er veien mot overgrep og 
usynliggjøring nesten uten hindringer. 

Gjennom historiske og profesjonsetiske kapitler tematiseres maktens 
dynamikk slik denne kommer til uttrykk i konkrete mikrosituasjoner 
og i samspillet mellom institusjoner og myndigheter. Maktutøvelse fore- 
går, som Foucault viste, på visse måter, makten har konkrete former. 
Motstand mot makten tar dermed også konkrete former som motstand 
mot konkrete uttrykk for overmakt. Dette kan, som noen av kapitlene 
viser, finne sted i forskning og profesjonell praksis, hvor profesjonenes og 
forskeres definisjonsmakt blir til overmakt. 

Vi håper boken vil finne lesere blant studenter og forskere som kan 
finne nye innganger til å analysere makt og motstand mot makt i egne 
praksiser. Hensikten er ikke å gi klare entydige svar på hvordan maktens 
dynamikk bør spille seg ut, heller ikke å gi legitimitet til noen former for 
makt på bekostning av andre. I stedet har vi ønsket å åpne opp et rom for 
refleksjon med utgangspunkt i hvordan etisk autoritet kan vokse frem 
fra konkrete praksiser, og slik rette oppmerksomheten mot hvordan både 
makt og motmakt utøves og kommer til uttrykk i dag. 

